
kapitola 1
Podľa zákona Luke Gilchrist nebol bastard. Ale napriek legitimnému pôvodu mu táto rola pripadla už v deň jeho narodenia pred tridsiatimi šiestimi rokmi a odvtedy ju hral dokonale.

Gilchristovci sú nesmierne teatrálni vo všetkom, čo robia, pripomí​nala si Katy Wadeová, keď vystupovala z auta. Boli by až smiešni, keby zároveň neboli takí čertovsky nebezpeční.

Katy odhodlane zdvihla aktovku a vykročila k starému, vetrom ošľahanému domu. Pred vchodom už na ňu striehol Luke Gilchrist ako jastrab pred myšou dierou. Nebol sám. Pri ňom stál obrovský čierny pes neurčitého plemena. Psisko držalo v zuboch veľkú plecho​vú misu.

Katy sa s Lukom doteraz nestretla, ale medzi Gilchristovcami žila celé roky a veľmi dobre poznala ten typ ľudí. Člena tejto famílie by spoznala hocikde. Ako sa kedysi zverila bratovi a sekretárke, gilchristovský klan jej pripomínal svorku vysokých a elegantných čarodejníc a strigôňov. 
Nielen pre ich typické vonkajšie znaky - havranie vlasy, aristokra​tické črty a výrazné zelené oči, ktoré Katy fascinovali, ale najmä pre výraznú zlovestnú auru, ktorá ich obklopovala. Tá zvláštna, deprimu​júca pochmúrnosť, ktorá sa skrývala hneď pod ich povrchom.

Podľa Katy boli Gilchristovci už od prírody extrémisti. Buď ľadovo studení alebo priam v ohni. Akoby nevedeli žiť vo vyváženom strede.

V Gilchristovcoch to jednostaj vrelo. Často upadali do hlbokej zádumčivosti. Vedeli byť priam posadnutí úsilím dosiahnuť svoje. Boli schopní celé roky pestovať v sebe nepriateľstvo.

Boli však aj inteligentní, niektorí dokonca mimoriadne, a k takým údajne patril i Luke. Svetlé stránky života ich však nezaujímali. Pre nich existovala iba vášeň alebo múky, víťazstvo alebo porážka. Katy si nevedela predstaviť Gilchrista v dobrej nálade.

Gilchristovci navonok prejavovali čosi, čo aspoň vzdialene pripo​mínalo pocit šťastia, iba keď hovorili o peniazoch alebo o pomste.

V posledných rokoch mala Katy dosť príležitostí premýšľať, prečo členom gilchristovskej rodiny chýba iskra, ale neprišla na to. Videlo sa jej, že je to dôsledok ich príliš ambicióznej povahy. Inokedy uvažovala, či to nespôsobujú nejaké čudné gény. A boli aj chvíle, keď bola pre​svedčená, že problémy v rodine pramenia z dlhoročného železného matriarchátu Justíne Gilchristovej.

Katy s istotou vedela len toľko, že k nej sa Justíne správala ohľa​duplne a cítila sa jej za to nesmierne zaviazaná. Niežeby sa Katy netešila, že sa pri najbližšej príležitosti konečne oslobodí z pazúrov Gilchristovcov. A tá chvíľa sa konečne blížila. Už bola priam na dosah. Len musí ešte presvedčiť najdôležitejšieho člena klanu strigôňov, aby sa vrátil do náručia rodiny.

Luke Gilchrist, hoci to netušil, znamenal pre Katy vstupenku k slobode.

Ako sa blížila k verande, opatrne si ho obzerala a premáhala ju neistota. Smiešne, pomyslela si. Veď vie, ako pristupovať ku Gilchristovcom. Dôležité bolo nebrať ich tak vážne, ako sa brali oni sami.

Nevedno prečo však práve tento Gilchrist tak nečakane zapôsobil na jej zmysly. Možno preto, lebo tentoraz potrebovala ona jeho. Celá jej budúcnosť závisela od neho.

Luke, ako typický predstaviteľ klanu, predvádzal svoj dravý šarm naplno. Katy dobre ovládala všetky rodinné historky o ňom, a tak vedela, že má tridsaťšesť rokov, teda o osem viac než ona. Tmavé vlasy mu už sem-tam pretkávali strieborné nitky.

Chlad v zelených očiach mal pravdepodobne už vrodený.

Pre Katy, ktorá merala ledva meter šesťdesiat, boli Gilchristovci až nepríjemne vysokí. A tento tu bol asi najvyšší exemplár, aký kedy videla, takmer meter deväťdesiat. Keď sa k nemu priblíži, zaručene ju o poriadny kus prevýši.

Neznášala, keď ju prevyšovali.

Ako sa blížila ku schodom, nemohla si nevšimnúť podobnosť medzi Lukom a jeho obrovským čiernym psom. Obaja boli pevne stavaní, s ľadovými očami. Z tých dvoch by Katy v tmavej uličke asi radšej stretla psa. Zviera sa jej zdalo o chlp prijateľnejšie ako jeho pán.

Keď kládla nohu na prvý schod, nespúšťala oči zo zlovestne gániaceho psa. Pozrela hore na jeho pána, ktorý čakal vo dverách. Celá situácia jej začínala naháňať strach. Bol to nepríjemný pocit. Ale Gilchristovci vždy vyvolávali nepríjemné pocity.

Vietor za jej chrbtom priháňal búrku od mora. Vlny pod pustým, vetrami bičovaným útesom sa začínali peniť. Dážď, ktorý preletel oceán, dorazí na pevninu každú chvíľu.

Bola to dlhá jazda z Dragon Bay na washingtonskom pobreží severne od Seattlu až k tejto opustenej časti Oregonu. Napriek tomu sa už nemohla dočkať, kedy nasadne späť do auta a vydá sa na cestu domov. Neprekážalo jej, že presedí v aute celú noc. Chcela mať túto nepríjemnú expedíciu čím skôr za sebou.

„Predpokladám, že ste Luke Gilchrist," oslovila ho Katy. Už dávno sa naučila pri Gilchristovcoch vystupovať sebavedome a priamo. Slab​šie stvorenie by boli schopní zraziť z cesty bez povšimnutia.

„Som Gilchrist," odvetil Luke. „A kto, dočerta, ste vy?"

„Katy Wadeová, osobná asistentka vašej starej mamy." Katy stisla aktovku v rukách a snažila sa nevenovať pozornosť jeho hlbokému hlasu, ktorý dráždil jej nervové zakončenia. Čo sa to s ňou deje, začudovala sa. Gilchristovci predsa nikdy nemali na ňu takýto vplyv.

„Ách, slečna Wadeová." Luke pomaly naťahoval slová. „Myslel som si, že sa skôr či neskôr objavíte."

„Už celé týždne sa vás pokúšam zastihnúť, pán Gilchrist. Nechala som vám aspoň dvanásť odkazov na telefónnom záznamníku. Poslala som vám štyri expresné listy a dva telegramy. Mám doklady o tom, že ste ich prevzali. Podpísali ste ich."

„No a?" Luke sa opieral ramenom o zárubňu dverí a upieral na ňu typický gilchristovský upírí pohľad.

Katy musela pripustiť, že Luke vyzerá predsa len podstatne lepšie ako celá jeho rodina. Nebezpečné zelené oči mal oveľa vzrušujúcejšie ako ostatní členovia klanu.

Bolo na nich niečo fascinujúce. Katy sa až hlava zakrútila; akoby padala do tých jazierok, v ktorých horeli smaragdové plamene. Zapla​vovala ju čudesná vlna nepoznaného vzrušenia.

Zúfalo sa snažila sústrediť na čosi iné okrem jeho očí a upriamila sa na jeho oblečenie.

Mal na sebe priliehavý čierny sveter ku krku, čierne bavlnené no​havice a na nohách nízke čierne čižmy. Odev zvýrazňoval jeho ele​gantnú štíhlu postavu. Zdá sa, že všetci Gilchristovci majú radi čiernu, ktorá najlepšie vystihuje ich komplikovanú povahu.

A všetci majú krásne biele zuby.

„Neráčili ste mi odpovedať, pán Gilchrist." Katy si odhrnula z očí ryšavé vlasy, ktoré jej postrapatil vietor, keď nahnevane zdvihla hlavu, aby pozrela Lukovi do tváre.

„Nikdy neodpovedám ľuďom, ktorí mi volajú v mene Justíne Gil​christovej alebo firmy Gilchrist a spol." Jeho oči si ju premeriavali od temena hlavy až po špičky žltých lodičiek na vysokom podpätku. „Neberte to osobne."

Pod jeho upreným pohľadom Katy oblial jedovatý rumenec. Chvíľu si bola takmer istá, že v tom, ako na ňu pozerá, je niečo vzrušujúco zmyselné. Vzápätí si povedala, že je to len jej fantázia. Žiaden Gilchrist by ju predsa nepovažoval za príťažlivú. Ona určite nie je ich typ. A ani oni neboli jej typ.

Vtom pes, ktorý pánovi siahal až do pol stehien, zakňučal od hladu. Jeho široká hlava Katy pripomínala hada. Pyskami prilipol k miske zovretej v zuboch. Z papule mu kvapkali sliny.

Katy ovládla rozrušené zmysly a odhodlane vystrela plecia. „Po​zrite, pán Gilchrist, dovolíte, aby som šla dnu? Začína, pršať."

Nebojácne vykročila hore schodmi. Keby zdvorilo čakala na jeho pozvanie, pravdepodobne by počas celého rozhovoru stála vonku. Gilchristovci občas vedia byť očarujúco šarmantní, ale len keď to vyhovuje im. Katy predpokladala, že ona Lukovi Gilchristovi za tú námahu nestojí.

Luke i jeho pes váhali, až kým k nim Katy nepristúpila. Napokon Luke mykol plecami a cúvol do haly.

„Dočerta. Zrejme nie ste z tých, čo odídu bez boja." Luke pozrel dolu na psa. „Zeke, uhni. Dáma chce ísť dnu."

Zeke obdaril Kate nevraživým pohľadom. Ešte raz ticho zavrčal a vyceril obrovské tesáky. Neochotne sa otočil a odbehol cez halu za roh, kde bola asi obývačka.

„Prečo so sebou vláči tú misku?" spýtala sa neisto Katy.

„Zeke nikam nechodí bez svojej misky."

„Aha, rozumiem. A aké je to plemeno?"

„Nech sa prepadnem, ak to viem. Zablúdil pred niekoľkými rokmi do dvora a už pri mne zostal. Má vlastnosti, ktoré vyžadujem od spolubývajúceho. Nie je hlučný, nepotrebuje, aby som ho zabával, a nepožičiava si moje veci."

„Tak teda podľa možnosti nezneužijem láskavú pohostinnosť, ktorú mi obaja ponúkate." Katy rýchlo preplávala cez dvere a pohodila aktovku na starú linoleovú dlážku. Začala si rozopínať gombíky na zlatožltej bunde.

Mala na sebe žltú hodvábnu blúzku a úzku zelenú sukňu. Nebolo ľahké rozhodnúť sa, čo si obliecť na rozhovor s Justininým povestným vnukom, ale vedela toho o Gilchristovcoch dosť na to, aby si obula svoje najvyššie lodičky.

„Strácate čas, viete," upozorňoval ju Luke.

„O tom rozhodnem sama." Otrčila mu svoju ostrôžku bundu.

Luke so zjavnou nevôľou zaškúlil na tú slnečnú záplavu v jej ru​kách. Ani sa nepohol, aby jej vzal bundu z rúk. „Zbytočne by ste si ju vešali. Aj tak sa dlho nezdržíte. Prehoďte si ju cez stoličku v izbe."
Katy zaškrípala zubami a preložila si bundu cez ruku. Zdvihla aktovku s dokladmi a nasledovala neochotného hostiteľa po chodbe. Luke Gilchrist bol ešte protivnejší, ako si ho predstavovala.

A potom, čo vlastne očakávala od človeka, ktorý sa odmalička neunúval udržiavať kontakty so svojou starou mamou, strýkom, bratancom a sesternicou? Jeho otec Thornton Gilchrist sa kedysi vzoprel Justíne a zosobášil sa proti jej vôli s Lukovou matkou Cleo, a preto celá rodina Luka nazývala Bastard.

Celkom mu to pomenovanie sedí.

Luke viedol Katy chodbou obrátený chrbtom k nej, a tak si ho Katy mohla aspoň dôkladnejšie prezrieť. Prvý dojem z jeho výšky bol klamlivý. Meral možno necelý meter osemdesiat. Nič extra, povedala si. Jej sedemnásťročný brat Matthew bol takmer rovnako vysoký.

Avšak šírkou pliec a urastenou postavou sa Luke od útleho Matta výrazne odlišoval. Rozdiel medzi chlapcom a mužom spočíval v pev​nosti a sile.

Lukovo štíhle telo s plochým bruchom by podľa Katy pristalo mladému bojovníkovi, ale mal oči starého černokňažníka. Bez zjavné​ho dôvodu sa celá rozochvela.

Keď sa búrka z Pacifiku zaprela plnou silou do domu, dvere za Katy sa zatriasli. Kým s Lukom prešli do ošumelej obývačky, dážď už šľahal do okien. Zeke ležal na dlážke pri kozube. Miska vedľa neho. Keď Katy vošla, otvoril jedno oko, no hneď ho zase zavrel.

„Sadnite si." Luke pozbieral horu časopisov Wall Street Journal z kresla. Hodil ich na konferenčný stolík zaprataný poslednými čísla​mi Fortune, Barron s a nejakými finančnými správami.

„Ďakujem." Katy sa opatrne posadila. Obávala sa, že rozvíri prach, ktorý bol zrejme usadený v ošúchanom poťahu.

Kradmo sa rozhliadla po izbe a aktovku položila vedľa seba. Nechcelo sa jej veriť, že Luke Gilchrist naozaj zarába peniaze tak ľahko, ako iní o ne prichádzajú. Izba neniesla žiadne známky mimo​riadneho príjmu. Luke sa veru neunúval vynaložiť čo len časť z neho na dom.

Katy nevládala skryť úžas. Snažila sa ho potlačiť zo všetkých síl. Každý Gilchrist, ktorého doteraz poznala, mal vkus a zmysel pre pekné veci. Okrem čierneho jaguára na príjazdovej ceste však nebolo nijakých dôkazov, žeby Luke zdedil túto rodinnú vlastnosť.

Pravda, dom stál na útese a bol z neho nádherný výhľad na drsné oregonské pobrežie, ale to bolo asi všetko. Luke určite neinvestoval ani halier do rekonštrukcie starnúceho príbytku.

Nábytok vyzeral ako zostavený z nesúrodých kusov nakúpených v bazáre. Kvetované závesy boli vyblednuté. Látka musela mať aspoň tridsať rokov. Tkaný koberec pod rozkývanými kovovými nohami poškriabaného konferenčného stolíka bol samá škvrna.

„Prešli ste takú diaľku," začal Luke a ležérne si sadol do rozheganého kresla oproti Katy, „povedzte teda, čo máte na srdci, a môžete odísť."

Katy stisla pery. Znervózňoval ju, ale nemienila dať so sebou za​metať. Takú výsadu neponechala ani Justine. „Myslím, že veľmi dobre viete, prečo som tu, pán Gilchrist."

„Môžete mi hovoriť Luke. Ja vás budem volať Katy." Posmešne sa usmial. „My so Zekom sme veľmi neformálni."

Katy nadvihla obočie a významne si premerala obdratú obývačku. „Verím, že si nepotrpíte na formality."

„Na rozdiel od mojej starej mamy," súhlasil Luke.

„Čo vy viete o zvykoch Justine Gilchristovej?" odvrkla Katy. „Veď ju ani nepoznáte."

„Raz som sa s ňou už stretol. Prišla na pohreb. To mi stačilo. Nemám záujem spoznať ju bližšie."

Katy šklblo v útrobách. Oživovať v Lukovi staré a bolestné spo​mienky bolo to posledné, čo si želala. Vedela, že jeho rodičia i krásna manželka Ariel zahynuli pri leteckom nešťastí pred troma rokmi. Cestovali do Los Angeles, aby sa tam stretli s Lukom na otvorení novej siete elegantných reštaurácií, ktoré Luke s otcom zriadili v Ka​lifornii.

Reštaurácie, ktoré s Lukom otvorili na Zlatom pobreží, prosperovali ešte lepšie ako tie, ktoré viedla Lukova stará matka Justine v Seattli. Medzi oboma spoločnosťami neexistovala priama konkurencia, pretože sa nenachádzali v tých istých mestách. Ale určitá rivalita medzi nimi predsa len bola a všetci v rodine o nej vedeli. Thornton Gilchrist podnikal, aby ukázal Justine, že dosiahne úspech i bez nej, a aj ho dosiahol. Luke kráčal v otcových šľapajach.

V priebehu niekoľkých mesiacov po pohrebe Luke rozpredal všet​ky reštaurácie, ktoré spolu s otcom dovtedy vlastnil. Hovorilo sa, že na tom zarobil celý majetok, aj keď bol trh už reštauráciami pre​sýtený a on musel ísť s cenou dolu. Nech už na to šiel akokoľvek, zarobil.

Novú reštauráciu už neotvoril. Svoje mimoriadne schopnosti vo finančných otázkach využíval teraz ako poradca spoločností pôsobia​cich vo všetkých oblastiach verejného stravovania. Pomáhal zakladať nové reštaurácie, nové spoločnosti, rozširovať ich. Podľa toho, čo sa o ňom Katy dopočula, zakaždým viedol obchodné rokovania, zhrabol tučnú províziu a zmizol zo scény. Zrejme celkom stratil záujem o reštauratérske podnikanie, ktorý mala rodina v krvi už po tri gene​rácie.

Katy sa zhlboka nadýchla a prinútila sa, aby jej hlas znel zmier​livo. Nebolo to ľahké. Luke Gilchrist ju mimoriadne rozčuľoval. „Určite už viete, že vaša stará mama si želá ukončiť spor, ktorý trvá celé roky."

Luke nezúčastnene počúval. „Neexistuje žiaden spor."

„Ako to môžete povedať?"

Pokrčil plecami. „Nie sme, ako by ste vy povedali, v blízkom vzťahu, ale spor nemáme. Spor znamená' aktívne a nepretržité nepria​teľstvo. Nezáleží mi ani na nej ani na ostatnej rodine natoľko, aby som sa s nimi prel."

Katy sa opäť celá rozochvela. Pre Gilchristovcov to bolo vlastne šťastie, pomyslela si. Ak by bol Bastard s nimi rozpútal vojnu, určite by na tom boli dnes ešte horšie.

„Luke, prišla som vás požiadať, aby ste zabudli na minulosť," po​vedala Katy ticho. „Rodina vás potrebuje."

V Lukových očiach sa na moment zablysla bolesť, chladná a temná. Potom zmizla, zapadla zase tam, odkiaľ vyšla. „Členovia mojej rodiny umreli."

Katy pozrela na druhý koniec izby na Zeka, ktorý medzitým zaspal. „Chápem, akú stratu ste utrpeli. Obaja moji rodičia zahynuli pri lodnom nešťastí, keď som mala devätnásť. Ostala som sama s bratom."

Na chvíľu sa rozhostilo napäté ticho.

„Je mi to ľúto," ozval sa konečne Luke. Trochu chladu sa mu z hlasu vytratilo. Opäť nastalo ticho. Potom Luke pokračoval: „Ako ste sa, dočerta, dostali k tomu, že pracujete u mojej starej matky?"

„Bola veľmi láskavá a ponúkla mi prácu, keď som to zúfalo potre​bovala."

„Áno?" Luke sa na ňu zvedavo zahľadel. „A čo to znamenalo zúfalo?"

Katy váhavo vyberala slová. „Keď nám rodičia zahynuli, neostalo po nich nič, len trocha peňazí na školu pre brata. A ako sme neskôr zistili, otec už dva roky pred smrťou balansoval na pokraji krachu. Po jeho smrti sme o všetko prišli."

„Takže ste boli na mizine?"

„Jednoznačne. Matt mal osem rokov a ja som si rýchlo potrebovala nájsť prácu, aby mohol zostať so mnou. Bola som len v druhom ročníku na univerzite, nemala som ešte dostatok skúseností s obcho​dovaním."

„Vravíte, že moja stará matka vám ponúkla miesto asistentky len zo samej dobroty srdca? Zdá sa mi to až neuveriteľné. Justine Gilchristová predsa nikdy nemala dobročinné sklony."

„No, to je pravda," prisvedčila váhavo Katy. „Snažila som sa jej to vynahradiť a byť jej čo najlepšou asistentkou. A teraz, ak dovolíte, by som sa opäť vrátila k tomu, prečo som prišla."

„Ušetrite si námahu. Odpoveď je nie."

„Myslím, že ste celkom nepochopili situáciu," odvetila ostro Katy.

„Ale pochopil. Gilchrist a spol. má problémy. Zdravie starej matky sa v posledných rokoch horší. Koľko má teraz rokov? Osemdesiatjeden? Osemdesiatdva?"

„Osemdesiatdva," potvrdila odmerane Katy.

„Roky spravovala svoje súkromné kráľovstvo a teraz stráca dych. Má problémy najmenej s dvoma reštauráciami. Jej nová sieť Gilchrist Gourmet sa neuchytila. Poprední manažéri sa začínajú znepokojovať, lebo niet následníka, ktorý by to po nej prebral. Začínajú sa obávať o svoju budúcnosť a tí najlepší odchádzajú."

Katy nervózne prehltla. Všetko, čo povedal, bola pravda. A malo to byť tajné. „Ste veľmi dobre informovaný."

„Žijem z informácií. Potrebujem ich ako iní kyslík."

„Aha. No, keďže poznáte finančnú situáciu, nemusím zachádzať do podrobností. Chcela by som len podotknúť, že Gilchrist a spol. nie je spoločnosť bez vlastnej tváre. Je to rodinný podnik. Váš rodinný pod​nik. Myslela som si, že by ste mohli mať aspoň pocit spolupatričnosti."

Luke sa slabo usmial. „Dajte pokoj!"

„V poriadku, takže nemáte rád Justine." Katy zhľadávala rýchlo v mysli ďalšie argumenty. „Musíte mať aspoň pocit zodpovednosti k svojim príbuzným, bez ohľadu na to, že medzi vašimi rodičmi a starou mamou existovali problémy."

„Nemám." Luke nadvihol čierne obočie. „Totiž ten pocit zodpo​vednosti."

„Bože, ako sa môžte tak zaťať pre niečo, čo sa stalo ešte pred vaším narodením? To nedorozumenie predsa bolo medzi vaším otcom a Justine, nie medzi vami a ňou."

„Bolo to čosi viac, nie iba nedorozumenie," odvetil sucho Luke. „Stará matka vylúčila môjho otca zo závetu a priamo osočila moju matku. Mňa nazvala Bastard ešte skôr, než som sa narodil,, a povedala, že nie som jej dedičom, ba ani členom jej rodiny. Čo mi koniec koncov neprekáža. Nepotrebujem jej peniaze ani jej upadajúci podnik."

„Jasné," ozvala sa Katy a snažila sa zachovať si rozvahu. „Ale o to nejde."
„Ani môj otec nepotreboval jej peniaze," pokračoval Luke, akoby ju ani nepočul. „Začínal od nuly, keď ho Justine vydedila. Ujal sa vedenia jednej malej kalifornskej reštaurácie, ktorá mala problémy. Postavil ju opäť na nohy a odkúpil od majiteľa. Potom sa už nezastavil. Keď zomrel, vlastnili sme sedem najlepších reštaurácií v Kalifornii."

„Luke, vaša stará mama si váži, čo dosiahol váš otec. Aj čo ste dosiahli vy. Teraz vás ona i ostatná rodina potrebuje. Určite vám srdce nedovolí, aby ste im nepomohli. Vo veci sa zaangažovalo veľa nevin​ných ľudí. Ako by ste sa k nim mohli obrátiť chrbtom?"

„Takisto, ako sa pred tridsiatimi siedmimi rokmi obrátila chrbtom stará matka k mojim rodičom."

Katy privrela oči a pohŕdavo pozrela spod mihalníc Lukovi priamo do tváre. „Niet pochýb. Ste Justinin vnuk. Táto muličia zanovitosť sa v rodine dedí ako farba očí. Dočerta, neviem prečo sa vás ešte snažím presvedčiť."

„Pretože vás Justine platí a keď povie skoč, vy skočíte. Dokedy mienite takto skákať kvôli mojej starej matke?"

Katy vzdychla. „Vy ste môj posledný skok. Dúfam, že budem môcť dať čoskoro firme Gilchrist a spol. výpoveď."

Luke prižmúril oči. „Konečne vás omrzelo pracovať pre tú starú

potvoru?"

„Už nikdy svoju starú matku predo mnou takto nevolajte," vyštekla na neho Katy. Stratila trpezlivosť s jeho hrubými spôsobmi. „Jasné?"

Luke sa usmial nad jej zlostnou reakciou. Oprel sa v kresle a nohy v čižmách vyložil na zničený stolík. „Má vás celkom v hrsti, však?"

„Už som vám povedala, že som jej zaviazaná. A práca u nej sa mi celkom páči."

Luke sa zatváril výsmešné. „Ale nehovorte."

Katy sa začervenala. „Väčšinou," doplnila úprimne. „Môžem vás ubezpečiť, že ku mne bola veľmi šľachetná. Pri nej som si osvojila o podnikaní všeličo, čo by som sa inde asi nenaučila."

„Tak prečo vás to tak veľmi ťahá z toho miesta preč?"

„Lebo sa chcem pustiť sama do podnikania."

„V čom chcete podnikať?" spýtal sa jej Luke s ospalým záujmom.

Katy ho opatrne pozorovala. Nebola si istá, nakoľko sa mu môže zdôveriť. Gilchristovci boli nevyspytateľní. „Chcem si otvoriť malý obchod so špecialitami."

„Ó, aké lákavé." Luke jej venoval neveselý úsmev. „Predpokladám, že poznáte percento neúspešnosti v reštauratérskom podnikaní."

„Viem, že je dosť vysoké."

„Asi traja zo štyroch podnikateľov skrachujú do dvoch rokov.“ Po prvý raz zaznel Lukov hlas takmer radostne.

Katy strácala trpezlivosť. „Neplatím vás za konzultácie, takže bu​dem rada, ak ma ušetríte od svojich rád. Ak ich niekedy budem potrebovať, dám vám vedieť. Zatiaľ si môžete svoje odborné vedo​mosti nechať pre seba."

Luke prižmúril oči. „Hovoríte takto aj s Justíne?"

„Justíne ma málokedy naštve tak, ako teraz vy." Katy vstala z kresla. S rukami za chrbtom pozrela von na rozbúrené more a snažila sa upokojiť. „Chcem, aby ste zvážili, čo všetko je v hre, kým celkom odmietnete pomoc rodine."

„Podľa mňa nie je v hre nič. Aspoň nič, o čo by som naozaj stál."

„Ako môžete byť taký bezcitný?" začínala odznova Katy. Kútikom oka zazrela, že Zeke zodvihol hlavu a uprene ju pozoruje. „Pomyslite na svoju tetu a strýka!"

„Prečo?"

„Prepánakráľa, váš strýko Hayden je umelec. Myslím, že veľmi dobrý umele,c. Ale vôbec nemá na to, aby viedol podnik ako Gilchrist a spol. Nebude môcť Justíne nahradiť."

„Viem."

„Maureen, jeho žena, má galériu. O umení vie toho dosť, ale nie o podnikaní s jedlom a pijatikou. Ani ona nemôže prevziať Gilchrist a spol."

„Vidím, že vám na tom veľmi záleží."
„A vaša sesternica Eden a bratanec Darren?" nástojila zúfalo Katy. „Stará mama nemyslí, že by mali talent na vedenie podniku. Okrem toho Eden pred šiestimi mesiacmi preskákala škaredý rozvod a veľmi ju to zobralo."

„Tak jej najmite psychiatra."

„Nepotrebuje psychiatra, potrebuje podporu rodiny," odsekla Katy. „A o vášho bratanca Darrena sa tiež obávam. V poslednom čase sa správa veľmi čudne. Myslím, že mu čosi je, ale nechce o tom hovoriť."

„To sa nad všetkým takto rozčertíte?"

„Mám sa prečo rozčertiť. Mám urovnať tú roztržku a sama nič nezmôžem. Je to vaša rodina. Vy by ste v nej mali urovnávať spory." Katy sa začala prechádzať po izbe s rukami skríženými na prsiach. „Všetko sa rúca. Musím niečo urobiť."

„Prečo nedáte výpoveď a hotovo? To by bolo najjednoduchšie," povedal Luke. Pozoroval ju, ako chodí sem a tam.

„Nemôžem len tak odísť. Nie, pokiaľ nepomôžem Justíne zachrániť Gilchrist a spol. Nechápete? Dlhujem jej to."
„Len preto, že vám voľakedy ponúkla miesto?"

„Áno."

„Tak ja vám voľačo poviem. Rozumní zamestnanci nebývajú až takí oddaní. Nie dnes a nie v týchto časoch. Nevypláca sa to."

Obrátila sa, aby mu pozrela do očí. „A čo vy viete o oddanosti?"

Luke nevľúdne zovrel pery. „Nepotrebujem od vás na túto tému prednášku, Katy Wadeová."

Zahryzla si do jazyka. „Takto sa nikde nedostaneme."

„Súhlasím."

„Dobre. Nebudem už strácať čas a apelovať na vašu zjavne chýba? júcu zodpovednosť k rodine. Skúsme to inak. Nemôžete považovať záchranu Gilchrist a spol. aspoň za výzvu z profesionálneho hľadis​ka?"

Lukovi sa blysli zuby v letmom úškrne. „Nedáte pokoj. Tak dobre. Koľko by stálo, aby ste zmenili svoju nalinkovanú dráhu?"

„Vy ju nezmeníte. Potrebujem vás."

Zdvihol obočie. „Naozaj?"

Katy zbadala, ako sa mu zaleskli oči. Cítila, že sa začína trápne červenať. Ako hlúpo sa preriekla. Samozrejme, každý Gilchrist si vysvetľuje hneď všetko v tom najhoršom zmysle slova.

„Všetci vás potrebujeme. Rozumiete?" Katy si pomyslela na všetky problémy, ktoré na ňu čakajú doma v Dragon Bay. Nemôže sa teraz vzdať. „Áno, chvalabohu, je tu Fraser. Neviem, čo by sme si bez neho počali. Ale Fraser to sám nezvládne. Justíne mu nechce prepustiť zodpovednosť ani za časť podniku."

„Kto je Fraser?"

„Čože?" Katy sa zamračila vyrušená jeho otázkou. „Ach, Fraser. Fraser Stanfield. Je to prevádzkový manažér starej mamy. Robí v podniku odvtedy, čo sa Justíne vzdala priameho vedenia podniku. Fraser je výborný, ale medzi nami, nie je to Gilchrist."

„Je tiež taký oddaný podniku ako vy?"

„No, skoro. Ako som už vravela, je výborný. Ja sa snažím pomáhať, ale som iba osobná asistentka, nie výkonná asistentka. Koordinujem veci, ako najlepšie viem, ale tiež nie som Gilchristová. A podľa Justíne len Gilchristovci môžu viesť podnik. Musíte sa vrátiť domov, Luke. To je všetko. Je to vaša povinnosť."

„Nechcem ani časť Gilchrist a spol. a to je moje konečné rozhod​nutie. Ak sa s tým neviete zmieriť, potom ste ešte tvrdohlavejšia, než som podľa vás ja," povedal Luke.

Katy pozrela naňho zlostne i zúfalo. Myslí to naozaj, uvedomila si. Neexistuje spôsob, ako ho získať. Rozhodol sa a tak to bude.

Mal veľa spoločné so svojou starou mamou.

Zastala pred ním, ruky pevne opreté v bok. „Viete čo, Luke Gilchrist? Hanbite sa."

„Ušetrite ma."

„Nie. Neušetrím. Zaslúžite si to a dostanete, čo vám patrí." Zeke zavrčal a na chvíľu ju prerušil. Katy zagánila na psa a potom sa vrátila pohľadom späť k Lukovi. „Neprekáža mi, ak poštvete na mňa tú obludu. Aj tak vám poviem, čo si myslím."

„Nebojte sa. Nemyslím, že by ste pre Zeka boli nejaká pochúťka."

„Zdá sa vám to zábavné?" spýtala sa Katy.

„Ani nie. Ale celkom zaujímavé. Určite ste mi spestrili inak nudné odpoludnie."

„Som si istá, že by to bolo veľmi nudné odpoludnie," odsekla Katy. „Všetky vaše odpoludnia musia byť veľmi nudné. A určite i predpo​ludnia. A to nehovorím o večeroch."

„Tie sú rovnaké. Ani o trochu zaujímavejšie ako predpoludnia či popoludnia," priznal sucho Luke.

„Myslíte si, že je to bohovská psina, však? No, tak aby ste vedeli, Luke Gilchrist, nie je to psina. V hre je toho oveľa viac. Máte šancu zachrániť všetko, čo vaša stará mama budovala po celý svoj život. Budúce generácie Gilchristovcov závisia od vás. Iba vy môžete roz​behnúť podnik a zachrániť meno rodiny."

„Začínate sa vyjadrovať ako v reklame," vysmieval sa jej Luke.

„Nezáleží mi na tom, ako to znie. Usilujem sa vám vysvetliť, o čo prichádzate, keď odmietate splniť povinnosť. Len si predstavte, čo by ste mohli dosiahnuť. Justíne Gilchristová sama zvládla vedenie reštau​rácií gilchristovskej dynastie v Seattli. Ako jej vnuk a logicky aj dedič môžete zaujať jej miesto. Vy jediný sa na to hodíte."

„Vyrazili ste mi dych."

„Vysmievate sa mi."

„Možno. Trochu. Beriem späť, čo som povedal pred chvíľou. Nie ste len zaujímavá, ste aj zábavná."

„Choďte do hája!" Katy znechutene hodila rukou. „Mali pravdu tí, ktorí hovorili, že nemá význam s vami hovoriť. Mala som ich poslú​chnuť."

„Naozaj, mali ste. Ale vy si nerada dávate radiť, však?"

„Gilchristovci neposkytujú rady, oni len rozkazujú. Ale máte prav​du. Už mám po krk vašich rád." Katy opäť vykročila ku kreslu, kde predtým sedela. Schmatla žltú bundu aj aktovku a vykročila do haly. Ani sa neobrátila.

„Dočerta," zamrmlal Luke.

Počula, ako mu topánky klopli o drevenú dlážku, keď rýchlo vstal a nasledoval ju ku dverám.

„Viem, že mi neplatíte za konzultácie," ozval sa za ňou Luke, „ale niečo vám predsa len poradím. Keď odídete z Gilchrist a spol, zane​chajte podnikanie celkom. Dávate sa príliš strhnúť emóciami."

„Ja že sa dávam strhnúť? Smiešne, ak mi to hovoríte práve vy, ktorý v sebe tridsaťšesť rokov živíte hnev. Môžete si svoju radu strčiť za klobúk, pán Gilchrist. Nestojím o ňu!" Katy otvorila dvere a vyšla na verandu.

Dážď bubnoval na streche a stekal z odkvapov. Medzi schodmi a autom bolo už zopár kaluží. Celá sa zmáča. Krásne zakončenie strateného dňa!

„Ale leje," povedal Luke za ňou. „Počkajte chvíľu, prinesiem dážd​nik."

„Kašľať na to! Už ani sekundu nezostanem s vami a tým vaším hrozným psiskom."

Katy vyšla spod verandy a v momente premokla. Vlasy sa jej zmenili na mokrú masu, ktorá jej padala za krk a do očí.

Bola priveľmi nahnevaná, aby myslela na to, že si má prehodiť bundu. Dážď v okamihu zmenil jej zlatožltú hodvábnu blúzku na priesvitnú. Tenká látka podprsenky a čipkovaného živôtika ju nechrá​nili pred lejakom. Nazlostená si uvedomila, že vyzerá ako polonahá.

„Dočerta," šomral Luke, keď zostupoval za ňou po schodoch. „To je hlúpe. Radšej by ste sa mali vrátiť a vysušiť, než sa vydáte na cestu."

Katy sa obrátila. Držala pred sebou mokrú aktovku, aby nevidel, ako jej cez mokrú látku blúzky presvitajú bradavky. „Už som vám raz povedala, keď budem potrebovať vašu radu, zaplatím vám. Dovtedy buďte láskavo ticho."

„Ako si želáte." Luke otvoril dvere auta a posmešne sa uklonil. Bol premočený rovnako ako ona. Vlasy mu viseli v mokrých chumáčoch a čierny sveter mal napitý vodou.

Nemohla nastúpiť do auta tak, že by najprv nezložila aktovku. Zlostne ju hodila na sedadlo. Potom si rukami chytila plecia, prihrbila sa pred Lukovým pohľadom a sadla si za volant. Rýchlo otočila kľú​čom štartéra.

„Jazdite opatrne." Zmyselne skrivil ústa pri pohľade spredu na jej blúzku.

Katy premklo zlostné vzrušenie. To je šialené, povedala si. Nikdy na ňu takto mužský pohľad nezapôsobil. Luke na ňu prenášal dáke ma​gické čaro.

Odhrnula si mokré vlasy z čela a uprene na neho pozrela. Odrazu stratila zábrany a prestala skrývať sklamanie. „Dúfam, že budete mať radosť z bývania na tomto opustenom útese a želám vám, aby ste mali pôžitok z každej minúty, ktorú strávite prehŕňaním vo svojich kopách zlata."

„Vďaka."

„A hádam vás fakt bude hriať vedomie, že keď vás rodina potrebo​vala, obrátili ste sa k nej chrbtom presne tak, ako to urobila voľakedy Justine vášmu otcovi."

„Urobím pre to, čo budem môcť."

Katy zúrila. „Dúfam, že máte radosť z pomsty, ale varujem vás o pár rokov vás tá radosť prejde. Vaša stará mama sa už poučila."

V Lukových očiach sa vtom zaligotalo niečo oveľa nebezpečnejšie. Už sa v nich nezračilo pobavenie. Pridŕžal dvere Katyinho auta otvorené, oprel sa päsťami o jeho strechu a sklonil sa dolu k nej.

„Kto dočerta ste, Katy Wadeová, a prečo sa vôbec staráte o budúcnosť mojej rodiny? Museli ste urobiť niečo naozaj škaredé v predchádzajúcom živote, keď vás určili za strážneho anjela gilchristovského klanu."

„Už som vám raz povedala, že som niečo dlžná vašej starej mame. A ja si svoje dlhy platím."

„Len za to, že vám dala prácu, keď ste mali devätnásť? A nechoďte na mňa s takými volovinami, že to urobila len tak nezištne. Viem o nej priveľa, aby som tomu uveril."

Katy prudko otočila kľúčikom v zapaľovaní. Motor na protest zaškrípal. „Dala mi prácu, lebo má silný zmysel pre rodinu a zodpo​vednosť. Videla v tom príležitosť odčiniť, čo urobil kedysi váš otec mojej matke, a chopila sa jej."

Luke zmĺkol. „O čom to, dofrasa, hovoríte?"

„Ešte vám to nedošlo? To moju matku nechal vtedy váš otec stáť pred oltárom, keď sa rozhodol utiecť so svojou sekretárkou."

kapitola 2

Luke sa opieral o zábradlie na verande a pozeral do diaľky, až kým auto Katy Wadeovej celkom nezmizlo z dohľadu. Potom ticho zaklial, obrátil sa a pomaly vošiel dnu, aby si preobliekol mokré šaty.

Zeke bol natoľko múdry, že nevybehol do dažďa a vyčkával na opačnom konci haly. Spýtavo pozeral na Luka ponad svoju plechovú misku.

„To hádam dáva obraz o dáme, ktorá nechávala tie telefonické odkazy," obrátil sa k psovi Luke. „S určitosťou môžem vyhlásiť, že slečna Wadeová je strašné číslo. Samozvaný strážny anjel Gilchristovcov. Niekto jej už dávno mal povedať, že Gilchristovci anjelov strážnych jedávajú cez veľké sviatky na raňajky."

Prvé správy na záznamníku ho zaujali vďaka príjemnému ženskému hlasu plnému veselého šarmu. Luke si odkazy ešte niekoľko ráz prehral, kým ich vymazal. Noci v jeho hniezde nad morom bývali dlhé.

Zvuk ženského hlasu tu bol preto celkom vítaný.

Po dvanástich odkazoch sa však šarm vytratil. Nahradil ho dôstojný rozhodný tón, ktorý bol svojím spôsobom tiež zaujímavý. Dáma bola určite z tých, čo svoju úlohu vždy dotiahnu do konca. Nevzdá sa, kým nedosiahne cieľ, alebo kým ju nevyradia z boja. Takáto guráž by mohla narobiť problémy, uvedomoval si Luke, no nevdojak voči nej pociťoval úctu.

Katyine listy a telegramy boli rovnako fascinujúce. Prvý z nich bol plný nadšenia a vitality. Prekypoval bezhraničným optimizmom, ktorý sa Lukovi videl staromódny a bol mu smiešny.

Vyskúšala takmer všetko, aby ho vytiahla do Dragon Bay. Len jediné nie, nenariekala. Lukovi sa to páčilo. Neznášal plačky.

Nakoniec sa listy zmenili na plamenné krátke prednášky o rodin​nej cti a zodpovednosti. Posledný telegram znel už ako volanie do zbrane:

MYSLITE NA BUDÚCE GENERÁCIE STOP NEBOJTE SA PRIJAŤ VÝZVU STOP VY TO DOKÁŽETE STOP

Len čo ho Luke dostal, uvedomil si, že nabudúce už príde Katy Wadeová osobne. Dokonca sa na to začínal tešiť. Chcel vidieť, či výzor tej dámy zodpovedá jej hlasu.

Teraz je už jeho zvedavosť ukojená, pomyslel si znechutene, keď si vyzliekal premočený sveter. Katy Wadeová bola presne taká, ako si ju podľa listov predstavoval. Jasnozrivá bojovníčka, ktorá pôsobením mimoriadnych okolností vzala na seba nevďačnú úlohu zachrániť hŕstku Gilchristovcov.

Bola mladá, možno dvadsaťsedem, najviac dvadsaťosemročná. Luke sa zamračil, Primladá a príliš neskúsená, aby uniesla na svojich pleciach zodpovednosť za Gilchrist a spol. A mala o ryšavé vlasy.

To si Luke z jej odkazov a listov nemohol domyslieť, no akosi ho to neprekvapilo. Nikdy sa mu ryšavé vlasy nepáčili, ale pripúšťal, táto farba zapadajúceho slnka veľmi pristane. Páčilo sa mu, ako sa jej vlasy točia okolo brady, rámujú jej jemné črty a zvýrazňujú modré oči.

Luke si trochu nostalgicky pripomenul zopár ďalších detailov, ktoré mu neušli vďaka premočenej hodvábnej blúzke a priliehavej sukni. Katy mala pekne stavané telo. Dobré telo. Zdravé. Silné. Vitálne. Ženské.
Vyznačovala sa akousi potláčanou, trochu naivnou zmyselnosťou, ktorá ho na jeho vlastné prekvapenie vzrušovala.

Viac než vzrušovala. Mal pocit, že dnes v noci nebude kvôli Katy Wadeovej spať. A to ani nie je jeho typ.

Za posledné tri roky nepochybne strávil veľa nocí osamote. Zvláštne, že si to dodnes ani neuvedomil.

Luke si prstami prehrabol vlasy, aby mu preschli. Potom vytiahol zo skrine čiernu bavlnenú košeľu a natiahol si ju cez hlavu.

Vlastne ani nie je pekná, pomyslel si. Zadumane sa mračil, kým prešiel halou do pracovne. Aspoň nie taká podmanivo pekná, ako Ariel.
U Kate, vyžarujúcej ženskú vitalitu, si ani nevšimol, či má črty klasicky dokonalé.

Ale nebola ako Ariel. A ak by sa mal ešte raz oženiť, určite len ženou podobnou jeho prvej manželke.

Exotická, krásna, tajuplná Ariel s dlhými ebenovými vlasmi a svetlou hodvábnou pokožkou. Ešte aj dnes, tri roky po jej smrti, sa mu vplieta do snov a pokúša sa ho ešte raz zviesť.

Luke si bol od prvej chvíle, ako ju uvidel, celkom istý, že Ariel je ako stvorená preňho. Okamžite medzi nimi vznikla vzájomná náklonnosť. Boli spolu len osemnásť mesiacov, keď zahynula. Za ten čas s^ spolu vášnivo milovali a zápasili v divom víre všetko spaľujúcej vášne

Luka zaskočilo, že okrem lásky, zmyselnosti a pocitu vlastníctva v ňom Ariel vyvolávala i mučivú žiarlivosť. Tú dovtedy nepoznal pretože vyrastal pod vplyvom príkladu svojich rodičov. Thornton a Cleo boli spojení na celý život a každý z nich to aj tak cítil. Jeden drhému plne dôverovali a Luke si myslel, že takýto býva vzťah medzi ženou a mužom vždy. Preto ho predpokladal aj vo svojom manželstve.

Ale Ariel akoby zavše tešilo spôsobovať mu muky. Ani čo by ju jeho prudká žiarlivosť podnecovala. Neveril, že by mu bola počas krátkeho manželstva neverná, ale netajila, že sa jej páči, keď ju muži obdivujú.
Luke v duchu spytoval, ako by to vypálilo, keby boli ostali spolu päť, desať alebo dvadsať rokov. Nebolo v moci žiadnej inej ženy v ňom také búrlivé city. Na druhej strane žiadna iná žena nebola schopná vtiahnuť ho do víru vášnivej túžby tak, ako to vedela Ariel.

Ešte stále ho mátali spomienky na noci strávené s Ariel v jeho náručí.

Áno, možno sa raz ožení, ale nikdy so ženou ako Katy. Vedel, čo chce a potrebuje od manželky. Potreboval niekoho ako Ariel, ženu, zmietanú temnými vášňami rovnako ako on.

Bolo však veľmi nepravdepodobné, že niekedy nájde ženu podobnú Ariel.

Vošiel do pracovne a sadol si za stôl. Pozeral chvíľu na tmavú obrazovku počítača. Ale hneď ho nezapol.

Keď už začal uvažovať o tom, čo vyžaduje od manželky, akosi nemohol prestať. To spôsobila Katy Wadeová, uvedomil si zachmúrene. Jej prítomnosť v tomto dome prebudila v ňom kdesi hlboko skrytú túžbu.

„Do pekla," hundral Luke. „To zas bude dlhá noc." Zeke pricupotal do pracovne s miskou v zuboch. Položil ju na zem k Lukovej stoličke a ľahol si vedľa nej. Luke sa natiahol a lenivo škrabal psisko za ušami. Zeke spokojne vrčal.

Keď sa Zeke po prvý raz objavil u Luka na dvore, bol vychudnutý a zúbožený. Bolo zrejmé, že ho týrali, morili hladom a že je opustený, Nechcel, aby sa ho ľudská bytosť čo len dotkla. Ale bol hladný. Veľmi, veľmi hladný.

Luke chápal a vážil si odvahu, ktorú musel Zeke vynaložiť, aby sa priblížil k domu. Zeke neprosil, len si uvedomoval, že je na konci so silami. Iba tam tak stál, triasol sa v daždi a odovzdane čakal na svoj osud. .ké pohľadal starú plechovú misku, naplnil ju mletým mäsom z konzervy a vyložil ju von na dvor. Mäso zmizlo okamžite a Luke ju naplnil po druhý raz.

Plnil ju zas a zas, až sa z toho stal zvyk. Zeke cez deň obyčajne zmizol a vracal sa až večer po svoju misku mletého mäsa. Po šiestich týždňoch prišla búrka s dažďom a snehom. Luke otvoril predné dvere a našiel Zeka schúleného ležať na rohožke s miskou v papuli.

Luke ustúpil a dvere podržal otvorené. Zeke opatrne vošiel dnu a našiel si miesto pri kozube. A odvtedy tam býval.

„Ty a ja sme rovnakí, Zeke. Nepotrebujeme, aby nám nafúkané malé ryšavky držali prednášky o zodpovednosti." Zeke zdvihol hlavu a pozeral na Luka.

„No tak dobre, ja nepotrebujem jej prednášky," dodal Luke. „Ty sa za seba rozhodni sám."

Zeke súhlasne zavrčal a natiahol sa na dlážke.

Luke odohnal dotieravý obraz Katy Wadeovej z mysle a vzal do ruky materiál, na ktorom od rána pracoval. Donútil sa sústrediť na svoj najnovší konzultačný projekt. Bola to už otázka rutiny, ako pri všet​kých projektoch v posledných rokoch. Mal by s tým byť dnes večer hotový. Najneskôr zajtra ráno.

A keď skončí, napíše správu pre klienta, zoberie ďalšiu tučnú od​menu a pridá ju k bohatstvu, ktoré' mu Katy Wadeová vyčítala, že zhŕňa.

Luke pozeral na obrazovku plnú čísiel. Obyčajne sa do svojho čistého a jasného sveta počítačových údajov ponáral s radostnou úľavou. Vedel sa celkom stratiť vo vesmíre neosobných informácií, na ktoré siahal končekmi prstov.

V tom svete neexistovala bolesť, ani minulosť, ba ani budúcnosť. Keď pracoval, pohyboval sa ustavične v prítomnosti, dával si do súvis​losti fakty, zoraďoval údaje, vydával rozhodnutia. Za posledné roky takmer všetok čas okrem spánku trávil pri počítači. Manipuloval s informáciami ako mág so slovami v zaklínadle.

Ale dnes sa akosi nemal k práci. Mal pocit, že sa nehrbí nad klá​vesnicou, ale nad kopou zlata.

Zarába peniaze tak, ako zarába. No a čo? Zarábať peniaze je preňho druhá prirodzenosť. Ako plávanie alebo bicyklovanie. Keď sa to raz naučíš, už to nikdy nezabudneš.

Jeho matka hovorievala, že má na to vrodený talent. A nazývala to gilchristovskou kliatbou, ktorá prešla zo starej matky na otca a potom naňho.

Nepochybne Luke a jeho otec tvorili neprekonateľný tím. Odvrh​nutí Gilchristovci vybudovali celý komplex reštaurácií v Kalifornii, ktorý predčil Gilchrist a spol. na severozápade krajiny.

A potom v tej jedinej strašnej chvíli pred troma rokmi sa celý Lukov svet zrútil. Lietadlo, ktoré nieslo na palube všetko, čo bolo preňho v živote dôležité, sa zrútilo na letisku v Los Angcles. V okamihu zahynuli jeho rodičia i Ariel.

Potom už nemalo zmysel vlastniť veľký podnik.

Ale ťažké je zriecť sa zvyku zarábať peniaze. Presťahoval sa na sever do Oregonu a našiel si miesto, kam sa mohol utiahnuť pred svetom a všetkým, čo stratil. Sedával sám na útese a pozeral dolu na more. Vracal sa domov ku svojmu počítaču a zarábal peniaze. Dávalo mu to istú náplň, inak by jeho dni boli neznesiteľne fádne.
Nanešťastie mu to nevyplnilo aj noci.

O dve hodiny neskôr Luke vstal od počítača a šiel do kuchyne. Zeke zdvihol misku a motal sa pri Lukovi, kým umýval zemiaky, kládol ich na plech a prepichoval vidličkou.

Luke mal rád pečené zemiaky. Ešte že tak. Jeho kuchárske umenie bolo inak veľmi slabé. Vedel si zohriať polievku z konzervy, v mikrovlnke pripraviť mrazenú zeleninu, očistiť zemiaky a to bolo všetko. Nič extra na muža, ktorého rodina už po tri generácie podnikala v reštauratérstve.

Ale ako raz vysvetlil jeho otec, žiaden Gilchrist nevaril nikdy viac, ako bolo nevyhnutne treba. To bola rodinná tradícia.

Pri slove rodina Luke stisol zuby. Zavrel rúru, nalial si pohár vína a uvažoval, či oficiálny anjel strážny rodiny Gilchristovcov vie variť. Asi áno, pomyslel si. Vyzerala ako tie príčinlivé typy, ktoré sú v kuchyni ako ryba vo vode.

Usmial sa pri spomienke na to, ako Katy tisla k sebe aktovku a snažila sa ňou chrániť ako štítom. Nebolo pochýb, slečna Wadeová sa dokonale hodí na prácu asistentky: verná, spoľahlivá a oddaná až do konca.

Luke si uchlipkával z vína a s pochmúrnym záujmom uvažoval o Katyinej budúcnosti. Sama nemá šancu udržať pohromade Gilchrist a spol. Ba ani spolu s Fraserom Stanfieldom, nech už to je, kto chce.

Gilchrist a spol. bol skutočne rodinný podnik v starom zmysle slova. Ak sa nenájde ďalší Gilchrist, dostatočne bystrý alebo silný, aby nahradil Justíne Gilchristovú, potom je koniec podniku na do​hľad. Preto sa vedúcich pracovníkov firmy zmocňovala nervozita. Vedeli veľmi dobre, že päť reštaurácií v Seattli a Gilchrist Gourmet bude treba predať, ak Justíne naozaj stratí dych.

Rozpredaj týchto nehnuteľností bol jediný rozumný smer, ktorým sa anjel strážny a jej priateľ Stanfield mohli pustiť. Luke si kládol otázku, či si to Katy uvedomuje.

Aj keby si to uvedomovala, je tu, samozrejme, Justíne Gilchristová, ktorá určite rozpredaj zakáže. Luke si pamätal, ako ju opisoval jeho otec: Boadicea v obrnenom voze pripravená zaútočiť na Rimanov a na každého, kto jej stojí v ceste.

Justíne Gilchristová dlho a tvrdo bojovala, aby vybudovala firmu Gilchrist a spol. A bola rovnako tvrdohlavá ako Lukov otec. Nikdy by nesúhlasila s tým, aby sa jej podnik odpredal cudzím.

To znamenalo, že pre Katy Wadeovú neexistuje žiadna iná vhodná alternatíva.

To znamenalo pohromu pre obávanú slečnu Wadeovú, lebo ona určite nie je z tých, čo budú chcieť z podniku odísť.

Ale to nie je jeho starosť, rozhodol Luke. Ak Katy nevidí, čo je zrejmé, je to jej problém. Škoda, že je taká oddaná Justíne Gilchristovej. Šikovná asistentka na Katyinom mieste by rýchlo opustila potá​pajúcu sa loď.

Ale Lukovi niečo navrávalo, že Katy sa pustí aj proti prúdu. Aj ona bude vzdorovať až do konca.

Vrátil sa chodbou do pracovne. Počítač ticho bzučal. Ten zvuk Luka upokojoval. Konečne skoncoval s výpočtami pre svojho klienta a vy​volal na obrazovku známy súbor.

Nebol si istý, prečo už pred niekoľkými mesiacmi začal zhromaž​ďovať údaje o firme Gilchrist a spol. Asi zo zvedavosti alebo z čírej nudy. Keď začal dostávať odkazy od Katy, venoval väčšiu pozornosť informáciám, ktoré v tichosti zhromažďoval.

Sadol si a nohy vyložil na stolík. Pohodlne sa oprel, napil sa vína a uvažoval o údajoch, ktoré videl na obrazovke.

Bol zvedavý, ako dlho potrvá Katy a jej priateľovi Stanfieldovi, kým zistia, že straty, ktoré vykazujú ich dve reštaurácie, nie sú spôsobené len krátkodobým hospodárskym úpadkom na severozápade.

Ukazovalo sa, že všetko prebieha podľa starého známeho scenára. Niekto systematicky a šikovne odčerpáva peniaze z Gilchrist Grill a Gilchrist Bellevue.

Nevyzeralo to dobre ani v Gilchrist Gourmet, hoci problémy tu boli iného rázu. Boli to bežné problémy. Iba ich bolo priveľa. A kazili tržbu. Ak bude Gilchrist Gourmet naďalej pomaly upadať ako v po​sledných šiestich mesiacoch, Justine bude nakoniec rada, ak sa jej ho podarí predať aspoň za zlomok pôvodnej ceny.

Nebolo pochýb, Katy Wadeová bude potrebovať pomoc viac ako krídla a svetožiaru, aby zachránila Gilchrist a spol. Bude potrebovať čertovské šťastie.

Katy stála pri okne obývačky s presklenými stenami u Justine Gilchristovej a pozorovala, ako sa od oceánu nehlučne valí hmla. Sivý opar sa prikrádal čoraz bližšie a pomaly, no iste pohlcoval okolitý svet. O niekoľko minút zmizne pobrežie pod oknom a potom sa v sivom prázdne stratí aj majestátny starobylý Justinin dom. Katy zvyčajne celkom rada pozorovala, ako dramaticky prichádza od oceánu hmla, ale dnes v nej ten výjav vyvolával nepokoj. Nezadržateľný postup sivej prázdnoty jej pripomínal hroziacu pohromu, ktorá azda pohltí Gil​christ a spol.

„Aspoň si sa pokúsila, Katy," povedala Justine Gilchristová. „Šla si na to dobre, ale výsledok ma neprekvapuje. Je isté, že môj vnuk je rovnako hrdý a nezmieriteľný ako jeho otec."

Katy obrátila hlavu k elegantnej striebrovlasej žene v hojdacom kresle. Aj v osemdesiatich dvoch rokoch bola Justine impozantnou príslušníčkou klanu.

Napriek nedávnym problémom vyzerali jej bystré zelené oči v aristokratickej tvári mlado a i postavu mala ešte peknú štíhlu. V ten deň mala oblečenú čiernu hodvábnu blúzku a čiernu sukňu. Výstrih jej zdobil jednoduchý rad perál.

V poslednom čase ju trápili rôzne neduhy. Neohrozovali jej život, ale za posledné dva roky ju obrali o potrebnú energiu, ktorá jej pomáhala budovať a usmerňovať Gilchrist a spol. už skoro šesť desaťročí.

„Ľutujem, Justine. Myslím, že som ten rozhovor s Lukom viedla hlúpo. Asi som celkom stratila nervy."

„Nevyčítaj si to." Justine sa unavene usmiala. „Si veľmi otvorená a priama, moja milá. Ako tvoj starý otec Richard, Tiež vždy hovoril, čo si myslí. Vždy si pri ňom vedela, na čom si. V posledných rokoch mi veľmi chýba. Dlhujem mu viac, než budem môcť kedy splatiť."

Katy si so smútkom spomenula na svojho hrmotného a bodrého starého otca. Richard Quinnell bol po každej stránke úspešný muž, ktorý sa vypracoval vlastným úsilím.

Bez formálneho vzdelania, peňazí a vplyvných stykov prišiel na západ a zbohatol. S manželkou si v Seattli otvorili lacný podnik, kde podávali ryby so zemiakovými lupienkami a rýchlo začali prosperovať. Quinnellovci pomohli mladej Justine Gilchristovej, keď ovdovela a ostala sama s dvoma malými synmi a s manželovou upadajúcou kaviarňou na nábreží. Quinnellovci podporovali Justine i finančne, kým svojou neúnavnou denno-dennou prácou nepostavila podnik na nohy.

Priateľstvo medzi Quinnellovcami a Justine trvalo roky aj napriek priateľskej rivalite oboch prosperujúcich spoločností. Keď Justinin syn Thornton požiadal Katyinu matku Deborah o ruku, Justine sa netajila, že má z toho radosť. Dokonca navrhla, aby sa obe spoločnosti zlúčili. Richard Quinnell, ktorému pred časom zomrela manželka, s tým súhlasil.

Plánovaný sobáš a zlúčenie oboch firiem boli veľkou udalosťou medzi podnikateľmi v Seattli. Boli toho plné noviny a zoznam pozva​ných svadobných hostí bol impozantný.

Keď sa napokon Thornton Gilchrist v kostole neobjavil, Justíne to veľmi ranilo. Quinnellovci a Gilchristovci sa po tej blamáži rozišli. Oba podniky naďalej prosperovali, ale už sa o ich zlučovaní nehovorilo.

Richard Quinnell podľahol srdcovému infarktu pred šestnástimi rokmi, práve keď sa reťaz jeho zmodernizovaných reštaurácií na rý​chle občerstvenie začínala rozrastať aj v zahraničí.

Nanešťastie Richardov nástupca, Katyin otec, nemal Quinnellov magický vplyv na beh podniku. Pod vedením Crawforda Wadea začali Quinnellove reštaurácie pomaly upadať a hrozil im bankrot.

„Asi som sa mala k vášmu vnukovi správať diplomatickejšie," po​kračovala Katy a zase sa obrátila k scenérii za oknom. „Ale skutočne ma naštval, Justíne." „Viem si predstaviť."

Katy uvažovala nad svojím správaním k Lukovi a rozmýšľala, kde urobila chybu. Áno, pravda je, vybehla naňho, ale iné si ani nezaslúžil. „Neverili by ste, ako žije," povedala. „Deň čo deň osamote vyse​dáva v tom strašnom starom dome a zarába peniaze. Zdá sa dokonca, že z toho ani nemá veľkú radosť. Bolo by to tam treba vymaľovať, nábytok je starý a ošúchaný. Pokiaľ viem, jediným priateľom mu je škaredé čierne psisko."

„Bože môj." Justíne vyzerala po prvý raz úprimne zdesená. „Dú​fam, že sa nezmení na druhého Howarda Hughesa. Nevšimla si si, či nemá pridlhé nechty alebo vlasy?"

Katy sa usmiala. „Nebojte sa. Celkom nespustol, aspoň som si to nevšimla. Potreboval by holiča, ale inak vyzeral celkom normálne." Na Gilchrista.
Hm. Komu sa tým vysmievam, spýtala sa Katy samej seba. Zaujal ju. Pri spomienke na jeho černokňažnícke oči a nenútený šarm ju opäť premkla slabá zmyselná triaška. Ešte vždy ju miatlo, že na ňu tak mocne zapôsobil.

Vôbec nechápala vlastnú reakciu. Nikdy, ani len v najdivších snoch si nepredstavovala, že ju bude priťahovať takýto typ muža. Ani si nemyslela, že by ona mohla priťahovať jeho.

Keď sa Luke oženil, o jeho krásnej manželke kolovali medzi was-hingtonskými Gilchristovcami rozličné chýry. Katy raz videla aj ich fotografiu v obchodnom časopise. Luke a Ariel k sebe očividne doko​nale pristali: počerný zádumčivý černokňažník a jeho exotická černokňažnícka polovička.

„Takže dedičstvo preňho veľa neznamená." Justíne sa pohodlne oprela v kresle. „Musím pripustiť, dúfala som, že ho k nám privábim sľubom, že mu poručím vedenie firmy Gilchrist a spol. v poslednej vôli."

Katy si odkašľala. „Vlastne som mu Gilchrist a spol. ani neponúkla, Justíne. A aby som bola celkom úprimná, nepovedala som mu ani, že ho chcete do svojej poslednej vôle zahrnúť."

Justine trochu zdvihla obočie. „Myslela som, že práve toto bol dôvod nadviazať s ním osobný kontakt, moja milá. So mnou nechcel mať nič, ale keď pristúpil na stretnutie s tebou, bola som si istá, že už máme vyhrané. Zdalo sa mi, že je pripravený vypočuť, čo mu tvojím prostredníctvom navrhujem."

„No, vlastne sa nechcel stretnúť ani so mnou," priznávala Katy. „Viem, možno som vo vás vzbudila ten dojem, ale pravdou je, že som sa tak nahnevala, keď sa neunúval odpovedať na moje telefonické odkazy a listy, až som nasadla do auta a vydala sa za ním do Oregonu." Nastala významná odmlka. „Rozumiem," zamrmlala konečne Jus​tine. „A ako sa ti ho podarilo nájsť? Veď sme mali len jeho telefónne číslo a číslo poštového priečinku. Najala si si súkromného detektíva?" „Nie. Zastavila som sa v meste, kam si chodí po poštu, a začala som sa vypytovať. Potom už nebolo ťažké nájsť ho." Veru nie, lebo vďaka tomu, ako dokonale poznala Gilchristovcov, ho vedela presne opísať. Pomohol jej pumpár na jedinom čerpadle v meste. „Vysoký? Čierne vlasy? Vyzerá ako pištoľník z Divokého západu? Jasné, že ho poznám. Občas si zatrénuje v hale. Venuje sa dajakému zvláštnemu bojovému umeniu. A má príma čierneho jaguára."
Justine prikyvovala. „Ty si vždy poradíš, moja milá. Smiem sa spýtať, prečo si mu teda neodkázala moju ponuku, keď si s ním už hovorila osobne?"

„Doparoma, Justine, jednoducho som nemohla," Katy zovrela ruku v päsť. „Nezaslúži si, aby dostal všetko, čo ste vybudovali, za čo ste bojovali. Nesmie sa vrátiť len preto, že mu vy ponúkate Gilchrist a spol. na striebornej tácni. Musí sa vrátiť, lebo je to jeho povinnosť k rodine." „Ty si mu to tak povedala?" „Áno." Katy zdvihla hlavu. „Celkom jasne." „No, potom chápem, prečo neskočil na moju ponuku." Katy pokrčila nosom. „Nie je hlúpy. Vie, že sa musí rozhodnúť sám, či sa chce vrátiť. Nezdalo sa mi vhodné modlikať. A ani som nechcela, aby si myslel, že ho chcete uprosiť a kúpiť si ho, len aby sa vrátil. Myslím, že som to zorala, Justine. Je mi to ľúto."

„Nebuď k sebe taká kritická. Je dosť pravdepodobné, že aj keby si mu bola povedala, že ho do svojej poslednej vôle zahrniem, čo som skutočne mala v úmysle, bol by ťa odmietol."

„Ja viem." Katy vystrela chrbát. „Justíne, mali by sme hovoriť o budúcnosti. Vyskúšali sme už všetko, aby sme Luka prinútili uve​domiť si zodpovednosť za rodinu. Preto by sme mali prebrať aj iné možnosti. Fraser už začína byť netrpezlivý."

„Ak mi chceš takto nešetrne naznačiť, že by sme mali Gilchrist Gourmet predať, ako nám Stanfield radí, potom si radšej ušetri náma​hu, Katy." V Justininom hlase zaznel známy kovový tón, ktorý sa o chvíľu vytratil.

Katy sa zvrtla. „Podnik je pred krachom. Viete to rovnako dobre ako ja. Iba Gilchrist dokáže viesť podnik tak, ako ste ho vždy viedli vy. Sama priznávate, že nemáte dosť síl ani vôle stáť na čele."

„Už som unavená, Katy."

„Ja viem." Katy pozrela do Justininých voľakedy neústupčivých očí a pocítila k nej súcit.

„Nechala som to zájsť priďaleko, však? Už dávno som mala nájsť za seba náhradu, ale stále som to odkladala. V kútiku duše som dúfala, že sa Thornton vráti." „Rozumiem, Justíne."

„Keď zahynul, presviedčala som sa, že Luke sa určite bude chcieť vrátiť k rodine. Má už len nás. Bude chcieť byť tu s nami. Nahovárala som si, že všetko sa dobre skončí. Ale nestalo sa tak, však?"

Katy potlačila vzdych. Dramatický tón Justininho hlasu jej bol povedomý. Gilchristovci ovládali postupy melodrámy. Ale teraz mu​sela Katy pripustiť, že to nebolo hrané. Vedela lepšie než ktokoľvek iný, že Justíne v sebe už dávno živila tajné želanie, aby sa Thornton a jeho rodina zase dali dohromady s Gilchristovcami v Seattli.

„Vyzerá to zle, Justíne, ale ešte máme možnosť zasiahnuť a zachrániť aspoň niečo, inak o všetko prídeme, tak ako môj otec prišiel o quinnellovské reštaurácie."

„Škoda, že ty nie si Gilchristová," zahundrala Justíne. „Potom by som mohla spoločnosť previesť na teba."

Katy zažmurkala od prekvapenia. „Vďaka, Justíne, veľmi mi to lichotí. Ale aj keby som bola členkou rodiny, nemohla by som pre​vziať Gilchrist a spol. To vieme obe veľmi dobre. Ja nemám potrebnú guráž na riadenie takého kolosu. Nesedí mi takýto typ riadiacej práce. Nehodila by som sa na to, ani keby som o ňu stála, a ja o ňu nestojím." „Ale áno, hodila by si sa. Myslím, že ty dokážeš všetko, čo si zaumieniš, Katy. Ale chápem, ako sa cítiš. Máš svoje vlastné sny, ktoré chceš uskutočniť, a máš na to aj plné právo."

„Chcem si otvoriť vlastný podnik," povedala Katy mierne. „Taký, čo by patril iba mne. Chcem formovať jeho osud a sledovať, ako sa vzmáha." Nechcem byť zodpovedná za Gilchristovcov do konca života, čo by som inak musela, ak by som prevzala na seba Gilchrist a spol., doplnila sama pre seba Katy.

Justinina tvár bola chvíľu zamyslená. Potom sa v nej zase zračila mrzutá rezignácia. Katy zaťato potriasla hlavou. Obe vedeli, že nie je reálne, aby viedla Gilchrist a spol. Justíne by aj tak nikdy neprepísala podnik na iného ako na Gilchrista.

„V najhoršom prípade budem musieť uvažovať o Darrenovi ako nástupcovi. Ale on jednoducho nie je pripravený na takýto druh zodpovednosti." Justine stvrdli črty. „Zatiaľ rozhodne nedovolím, aby sa odpredalo niečo, čo som sama krvopotne vybudovala holými rukami."

„V poriadku. A čo hodiť na trh balík akcií? Tak by sme mohli zhromaždiť kapitál. Zveriť vedenie plateným pracovníkom. Zaangažo​vať dobrú poradenskú firmu. Aspoň dočasne."

Justine sa zaleskli oči. „Nie. Môj podnik nie. Nezverím ho plateným konzultantom, ktorí nemajú poňatie o jeho histórii a tradícii. Toto je rodinný podnik a takým aj zostane."

Katy bezmocne pozerala na svoju zamestnávateľku. „Rozumiem, Justine, ale časy sa zmenili. Nemôžete ho už viesť ako výlučne ro​dinný podnik. Nemáte v rodine nikoho, kto by sa ho mohol ujať. Aspoň nie teraz. Možno, ako hovoríte, váš druhý vnuk Darren, ale ešte na to naozaj nie je dostatočne pripravený."

„Niekedy si myslím, že Darren nebude nikdy pripravený ísť v mojich šľapajach, nech bude akokoľvek starý," odvrkla Justine.

„Ste trochu nespravodlivá, Justine. Musíte uznať, že novú reštaurá​ciu Lake Union vedie celkom dobre."

„Aj tak neviem, či som urobila dobre, keď som sa ti dala nahovoriť, aby som mu dala tú funkciu," zamrmlala Justine.

„Aspoň získa skúsenosti a on do podniku patriť chce," zdôrazňo​vala Katy.

„No, áno. Ambiciózny je dosť, za to ručím, ale nemá na to, aby viedol veľký podnik ako Gilchrist." Trpký úsmev jej skrivil tvár. „Čo ani neprekvapuje, lebo ani jeho otec na to nebol. Je to však moja chyba. Ja som dovolila Haydenovi, aby sa venoval maľovaniu, keď bol chlapec." 
To, že umenie priťahovalo Justininho druhého syna Haydena väčšmi než podnikateľský svet, sa jeho matke nikdy nepáčilo. Justine si ne​vážila jeho talent a ani sa tým netajila.

Žiaľ, v posledných rokoch dospela k záveru, že ani Haydenove deti, syn Darren a dcéra Eden, nezdedili jej podnikateľského génia. Jej nedôvera k týmto dvom vnúčatám sa stala sústavným zdrojom nepo​kojov v rodine.

„Justíne, neexistuje nik ďalší, kto by vás nahradil," povedala roz​čúlene Katy.

„Luke má všetky schopnosti viesť Gilchrist a spol."

„Ale on nechce," pripomenula jej Katy jemne. „Takže, kam sme

dospeli? V rodine niet nikoho, kto by to zvládol." Justíne sa na ňu smutne usmiala. „Uvidíme. Chcem nad tým dlhšie pouvažovať, kým urobím nejaké drastické opatrenie. Musí predsa existovať riešenie."

Katy sa zdvihla. „Existujú riešenia, ale žiadne z nich nepočíta s tým vaším arogantným a tvrdohlavým vnukom. Budem vo svojej kancelárii. Dajte mi vedieť, keď sa budete chcieť porozprávať o budúcnosti."

Hmla už obklopovala sklené steny obývačky. Katy vyšla z Justininho súkromného apartmánu do hlavnej chodby obrovského domu.

Brala schody po dvoch, aby sa zbavila napätia. Na konci schodišťa na prvom poschodí rezko vykročila chodbou k južnému krídlu.

Riaditeľstvo podniku Gilchrist a spol. bolo asi na hodinu cesty, v centre Seattlu. Ale v posledných desiatich rokoch Justíne riadila svoju ríšu zo svojho hradu s výhľadom na zátoku. Donedávna ešte chodievala do mesta často, ale len preto, aby manažérsky tím mal pocit blízkeho kontaktu s ňou. Tieto návštevy popri faxoch, počíta​čoch a telefónoch umožňovali Justíne dozor nad svojím kráľovstvom. Ako sa však začala uťahovať od každodenných povinností spoje​ných s vedením firmy, vzdialenosť medzi Dragon Bay a centrom Seat​tlu akoby narastala. Katy robila, čo mohla, aby zamaskovala, že Justíne sa každodenným povinnostiam venuje čoraz menej, no situácia bola neudržateľná. Katy už nemohla hľadať ďalšie výhovorky, prečo Justíne nechodí na riaditeľstvo, a písať obežníky v Justininom mene. Fraser Stanfield jej pomáhal tajiť trápnu situáciu, pokiaľ sa dalo, ale podnik sa dostal do kritického bodu.

Katy prešla do svojej kancelárie. Jej sekretárka Liz Bartlettová na ňu pozrela ponad okrúhle rámy okuliarov. Položila knihu, ktorú práve čítala, a Katy uvidela jej titul: Úvod do krátkodobej kognitívnej terapie, Pred dvoma rokmi, v deň, keď Liz dovŕšila štyridsiatku, utiekol jej manžel. Na Katyino naliehanie začala chodiť do večernej školy, aby sa zoznámila s novými ľuďmi a našla si nové záujmy.

Na prekvapenie všetkých vrátane Katy sa Liz stala nadšenou štu​dentkou. Začala hltať všetko, čo sa dalo naučiť, od aranžovania kvetov až po opravu klimatizácie a kúrenia a rada svoje novonadobudnuté vedomosti aj využívala.

Katy nenamietala nič proti trom mesiacom stráveným v kancelárii s večne sa meniacou kvetinovou výzdobou. Pohroma nastala až vtedy, keď sa pokazilo staré kúrenie a Liz nástojila, že ho zdarma opraví. Obyvatelia veľkého domu sa voľky-nevoľky museli spoliehať len na kozuby, až kým neprišiel kvalifikovaný elektrikár a neodstránil poru​chu, ktorú Liz spôsobila na vedení.

Našťastie, po tomto debakli Liz usúdila, že jej lepšie sedia slobodné umenia a presedlala na „tvorivé písanie".

Nedávno začala chodiť na kurz psychológie a už toho vedela dosť, aby začala byť nebezpečná.

„Už si tu, Katy?" ohlásila sa Liz. „Ako sa má dnes jej výsosť?"

„Drží sa svojho."

Liz potriasla smutne hlavou. „Uvedomila si si, že tá žena má blízko k plne rozvinutej klinickej depresii?"

„Iba je v poslednom čase trochu unavená. Nik ma nevolal?"

„Počkaj." Liz zdvihla horu lístkov s napísanými odkazmi a začala sa v nich prehŕňať. „Volala slečna Anorexia Nervosa. Chce, aby si ju ihneď zavolala."

Katy vzdychla. „Eden netrpí anorexiou. V poslednom čase trochu schudla, lebo prežívala traumu v súvislosti s rozvodom, to je všetko."

„Čoskoro nebude schopná normálne sa najesť. Pamätaj moje slová!" Liz zdvihla ďalší lístok. „Asi pred pätnástimi minútami volala Maureen. Aj jej sa máš čo najskôr ozvať. V hlase som jej opäť vycítila potláčané nepriateľstvo."

" „Má na to dôvod," odvetila Katy trpezlivo. „Justíne nechce prene​chať firmu ani jednému z jej detí. Každá normálna matka by sa cítila urazená."

„Normálni Gilchristovci neexistujú."

„Máš pravdu," vzdychla Katy. „Ešte čosi?"

„Áno. Ozval sa Veľký Sublimátor."

„Hayden je umelec, Liz. Bola by som rada, keby si ho prestala volať Veľký Sublimátor. Náhodou práve tvorí svoje najlepšie diela."

„To len preto, že sublimoval všetok svoj pocit viny a hnev voči svojej matke," vysvetľovala veselo Liz. „Keby ho nepretvoril do tých svojich sklených plastík, zbláznil by sa."

„Je to úspešný umelec."

Liz odula pery. „Vieš, že by som rada videla všetkých členov rodiny vrátane Darrena vo funkciách poradcov. Darren je strašne milý, ale vycítila som v ňom určitú skľúčenosť z toho, že sa starej matke nepáči."

Katy sa uškrnula. „Nezmysel. Gilchristovci nebývajú skľúčení, skôr zlomyseľní. A na poradcu z rodiny môžeš zabudnúť. Zjedli by ho zazaživa. Skôr by asi potrebovali dajakého šamana."

„Asi áno. Mimochodom, prišiel pán Stanfield s týždenným výka​zom. Sedí u teba v kancelárii. Myslím, že sa už začína znepokojovať."

„Chce sa asi dopodrobna dozvedieť o včerajšej porážke. Radšej mu hneď prezradím, že som neuspela."

„A čo chceš urobiť s tými odkazmi?" Liz zamávala lístočkami.

„Zavolám im, keď budem mať čas."

„Gilchristovci sa hnevajú, ak sa im promptne neodpovie," varovala ju Liz.

„Hneď ako to pôjde, upokojím celý strigônsky snem." Katy otvorila dvere svojej kancelárie a vošla dnu.

Fraser Stanfield sa opieral o jej pracovný stôl. Čítal ranné noviny, vedľa neho na leštenej doske stola stála šálka kávy. Keď vošla, zdvihol hlavu.

Pozrel na Katy, na jej rozpálené líca a zovreté pery a ironicky sa usmial. „Stavím sa, že tá výprava na juh za strateným vnukom nebola veľmi úspešná."

Fraser bol dobre vyzerajúci muž pred štyridsiatkou. Typ, čo sa páči. Výborne sa obliekal. Všetko, čo si obliekol, sa na jeho atletickej po​stave dobre vynímalo. Svetlé vlasy upravené do ležérneho, akoby vetrom vyfúkaného účesu vzbudzovali dojem, akoby sa bol práve vrátil z prechádzky po pláži. Tmavé nežné oči, priateľské a úprimné, pod fúzmi žiarivé biele zuby. V koženej bunde by mohol stáť ako model pre plagát verbujúci do armády.

„Nie, nebola," odpovedala Katy. Vzala z variča konvicu na kávu a naliala si do šálky. Potom zašla za svoj pracovný stôl a hodila sa do kresla. „Luke Gilchrist je chladnokrvná, bezcitná, arogantná beštia. Je to hajzel. Zradca. A ešte horšie. Je krutý, bezohľadný, tvrdohlavý, neznesiteľný bastard."
„Inými slovami, nebol celý bez seba, keď si si pred neho kľakla a prosila ho, aby sa vrátil do kruhu rodiny, keď si mu sľúbila, že Justíne ho spomenie vo svojej poslednej vôli a odovzdá mu navždy absolútnu moc nad Gilchrist a spol.? Neuveriteľné. Ten chlap musí byť slepý."

„No, celkom tak som mu to nepredniesla."

Fraser sa uškrnul. „To dá rozum. Som si istý, že si tam šla len preto, aby si ho poučovala o jeho povinnostiach a zodpovednosti, však? Katy, kedy sa už konečne naučíš, že muchy sa lapajú na med a nie na ocot?"

„Nemyslím, že by na Gilchrista platil med. Túžia po krvi a ja som nemala chuť predkladať mu obetného baránka."

„To je vedľajšie." Fraser zložil noviny a vstal od stola. Vsunul ruky do vreciek a podišiel k oknu. „Podstatné je, že ho potrebuješ."

„Všetci ho potrebujeme." Katy sa oprela pohodlne v kresle a pozrela smutne na horu spisov na pracovnom stole. Mala prebehnúť a zhrnúť rôzne správy a odovzdať ich Justíne. Ale načo sa má trápiť, hovorila si. Justine sa sotva na ne pozrie. „On sa nevráti, takže musíme nájsť nejaké iné riešenie."

„Nijaké iné neexistuje," povedal ticho Fraser. „Ak neprinútiš Jus​tine, aby niečo odpredala. Gilchrist Gourmet by mohol byť prvý. Začína rapídne upadať."

„Viem. Budem na tom pracovať."

Fraser si rezignovane šúchal zátylok. „Prečo to nevzdáme a nezbalíme to?"

„Nemôžem. Ešte nie."

„Skôr či neskôr budeme obaja musieť skoncovať so svojimi stratami u Gilchristovcov. To vieš rovnako dobre ako ja. Ty chceš aj tak odísť. Nemôžeš navždy odsúvať svoje osobné plány."

Katy pozerala na jeho pekný profil a usmievala sa. Fraser bol u Gilchrist a spol. päť rokov, ale iba nedávno ho lepšie spoznala. Keď ho Justine vymenovala za prevádzkového manažéra, prichádzala s ním do styku častejšie. Začínala ho považovať za priateľa a vedela, že aj Justine sa spolieha, že udrží poriadok na riaditeľstve.

Fraser bol inteligentný a ambiciózny. Mal svoje predstavy o budúc​nosti rovnako ako ona. Zodpovedal za Gilchrist a spol., ale skutočnú moc nemal a vedel to. Ak sa veci nezmenia, bude musieť odísť.

„Viem, Fraser. Ale nie som ešte pripravená odísť od Justine. Potre​buje ma."

„A máš pocit, že si jej dlžníčkou."

„Aj som."

„Katy, tvoja vernosť ťa ctí, ale nepozeráš na veci reálne."

Zabzučal interný telefón a skôr, ako sa stihla Katy ohlásiť, Liz jej už oznamovala: „Katy, jej výsosť chce s tebou okamžite hovoriť."

„Pred chvíľou som bola predsa u nej."

„Viem, ale má čosi nové." Liz sa významne odmlčala. „Podľa všet​kého sem nečakane zavítal Luke Gilchrist."

„ Čože?“ Katy prudko vstala, až káva vyšpľachla zo šálky. „Si si istá?"

„Práve mi to oznámila gazdiná. Samozrejme, že to riadne zdrama​tizovala, ale poznáš pani Igorsonovú."

„Nemôžem tomu uveriť. Je tu." Katy pustila gombík na domácom telefóne a zdvihla sa. „Fraser, sme zachránení. Ten tvrdohlavý frajer sa nakoniec vrátil. Všetko bude v poriadku."

Fraser na ňu neveriacky pozrel. „Naozaj si to myslíš?"

„Jasné. Počul si Liz. Luke Gilchrist je už tu v dome. Ak je tu, tak iba pre jednu príčinu. Rozhodol sa vrátiť domov k svojim povinnostiam. Musím ísť ihneď dolu. Keď sa vrátim, všetko ti porozprávam. Vedela som, že sa vráti. Vedela som to."

„Ako to, vedela? Myslel som, že je to hajzel." Fraser urobil grimasu. „Najhorší zradca. Bezohľadný a krutý."

„Asi sa dá ešte prevychovať." Katy už stála vo dverách. Prudko ich otvorila a prebehla okolo sekretárky. „Preberaj telefóny, Liz. O chvíľu som späť."

„Jasné." Liz sa na ňu začudovane pozrela. „Ty si naozaj myslíš, že už bude všetko v poriadku, keď sa Bastard vrátil?"

„Všetko bude perfektné," prehodila Katy cez plece a vyplávala cez dvere. „A radšej ho už nevolajme Bastard."

„Staré zvyky nezmenil. A ja strašne lipnem na tradícii," zavolala za ňou Liz.

Katy sa ponáhľala chodbou z južného krídla a zbehla dolu schodmi. Keď klopala na dvere Justininho apartmánu, ledva lapala po dychu.

Na klopanie otvorila pani Igorsonová. Bola to žena neurčitého veku, statná a neochvejná. Pracovala u Justine už skoro dvadsať rokov.

Podľa Katy bola na vedenie gilchristovskej domácnosti tá pravá. Mala v sebe niečo neprístupné. Katy sa musela veľmi premáhať, aby tú chuderku nevolala Igorka.

„To trvalo, kým ste prišli," zašomrala pani Igorsonová. „Bastard je teraz u nej. Nepáči sa mi to. Vôbec sa mi to nepáči. Viem, že ho tu pani Gilchristová chce, ale mám pocit, že s ním budú iba problémy."

„Je to trochu inak, pani Igorsonová. Doteraz sme mali problémy. Bastard - teda myslím pán Gilchrist - ich dá do poriadku. Okrem toho, keďže tu teraz bude šéfom on, nemali by sme ho volať Bastard."

„Tým si nie som celkom istá. Ak chcete počuť môj názor, vyzerá na sakramentského podliaka."

„Gilchristovci sa tak často javia. To by ste už mohli vedieť." Katy potvrdila svoje slová úsmevom a vykročila do haly. „Možno je len trochu nesvoj. Táto udalosť v ňom určite vyvoláva priveľa emócií."

„Ruku do ohňa by som za to nedala. Tí dvaja si nepadli priam do náručia, keď prišiel."

„A čo ste čakali? Je to bolestná chvíľa pre oboch." Katy rýchlo kráčala vydláždenou chodbou. Mala triumfálny, vlastne priam euforický pocit. Kríza je zažehnaná. Čoskoro bude voľná. Môže dôstojne vycúvať zo scény s vedomím, že Gilchrist a spol. je v dobrých rukách.

Katy sa už ledva vedela dočkať, aby bratovi oznámila dobrú zvesť. Konečne bude voľná.
S veselým úsmevom zahla za roh k Justininej obývačke s presklenou stenou. Bude k Bastardovi milosrdná. Konečne zbadal svetlo a vrátil sa domov k povinnostiam a k rodine. Zvíťazila, a preto si mohla dovoliť veľkodušnosť.

Napätie, ktoré vládlo v krásnej, honosnej obývačke, ju zasiahlo ako ľadová sprcha. Katy ostala zarazene stáť vo dverách. Jediným pohľa​dom zhodnotila situáciu.

Justine stále sedela vo svojom hojdacom kresle. Vyzerala kráľovský vyrovnaná ako vždy, len oči prezrádzali neistotu. Tá neprirodzená meravosť Katy znepokojila.

Obrátila sa k Lukovi. Cítila, ako sa jej jemné chĺpky na šiji zježili. Stál pred oknom, tmavá silueta v čiernom svetri, čiernych džínsoch a nízkych čiernych čižmách. Pozeral na zahmlenú scenériu. Bola si istá, že vie o jej prítomnosti, ale neobrátil sa.

Stál zdanlivo uvoľnene, ale Katy vycítila, že uvoľnenosť iba pred​stiera. Videlo sa jej, že je napnutý, pripravený už-už vypáliť.

„Katy, moja milá," privítala ju Justine so zjavnou úľavou. „Som rada, že si tu. Môj vnuk urobil závažné rozhodnutie."

Napriek zlovestnej atmosfére sa Katy rozhodla zdôrazniť to pozi​tívne. Hlavné, že Luke je tu.

Nabila úsmev vyššou dávkou voltov a pridala toľko ľúbeznosti, koľko len bola schopná. „Som rada, že ste sa správne rozhodli, pán Gilchrist. Určite neoľutujete."

Luke sa k nej obrátil. Smaragdové oči sa mu znepokojujúco leskli. „Ešte som sa definitívne nerozhodol. Práve Justine vysvetľujem, že sa podujmem zratovať Gilchrist a spol. len za istých podmienok."

Katy sa stiahol žalúdok, ale podarilo sa jej zachovať si na tvári úsmev. „Za akých podmienok?"

Justine sa pohniezdila. „Luke hovorí, že si neželá, aby som ho spomínala v poslednej vôli. Ani nechce navždy viesť Gilchrist a spol. Pokúsi sa vyriešiť naše momentálne problémy, ale za určitú odmenu." „Za odmenu?" žasla Katy. Zagánila na Luka. „Za peniaze? Vy sa chcete k svojej rodine správať rovnako ako k hociktorému klientovi?" „Nie celkom," odvetil pokojne Luke. „Moja odmena v tomto prí​pade by bola oveľa vyššia ako od bežného klienta." „O koľko vyššia?" pýtala sa Katy. „Ak sa mi to podarí, chcem reštauráciu Pacific Rim." Katy zmätene zažmurkala. „Čo to hovoríte?" Luke pokrčil plecami. „Počuli ste, čo som povedal."

Dochádzalo jej to. Otvorila ústa. „Vy chcete Pacific Rim ako od​menu?"

„Áno."

Katy hodila na Justíne zhrozený pohľad. Bola naisto presvedčená, že jej v tejto rovnici čosi uniklo. Ale Justíne sa len unavene usmiala.

„Obávam sa, že to myslí vážne," povedala pokojne.

„Ale to je neslýchané." Katyin pohľad sa skĺzol späť na Luka. „To je predsa najúspešnejšia reštaurácia z celého podniku. Klenot. Naša stálica. Za rok zarobí viac ako Gilchrist Grill a Gilchrist Bellevue dohro​mady.

„Som si toho vedomý," ľadovo sa usmial Luke. „Nedostanete ju," odsekla Katy stroho.

Justíne zdvihla ruku. „To stačí, Katy. Práve sme sa s Lukom do​hodli."

„Justíne, hádam mu tú reštauráciu nedáte. To by nebolo správne." „Bola som predsa odhodlaná odovzdať mu celý podnik," pripome​nula jej Justíne. „Aj s Gilchrist Gourmet."

„Áno, ale predpokladali ste, že sa navždy pripojí k podniku a bude za rodinu plne zodpovedný." Katy kývla znechutene smerom k Lukovi. „Zjavne sa chystá správať len ako platený konzultant. Gilchrist a spol. bude preňho iba klient, nič viac. Preboha, veď to práve povedal!" „Prijímam to," odvetila rezignovane Justíne. Katy rázne prešla krížom cez izbu a kľakla si k Justininmu kreslu. Vzala jej elegantnú štíhlu ruku s dlhými prstami do svojej dlane a tuho ju stisla. Trojkarátový diamant na prstenníku starej panej sa vryl Katy hlboko do dlane. „Nedovolím, aby ste sa pred ním plazili a žobronili, Justíne. Nedovolím, aby ste sa tak ponižovali. Nemá právo klásť také neslýchané podmienky."

Luke sa usmial. „Radšej si ušetrite ten svätý hnev, Katy. Počuli ste len moju prvú podmienku. Ešte mám druhú."

Katy naňho zúrivo zazrela. „Aká je vaša druhá podmienka?" „Chcem, aby ste mi robili osobnú asistentku. Namiesto pre Justíne budete pracovať pre mňa."

Katy zhrozene cúvla. „Neprichádza do úvahy." Luke pokrčil plecami. „Potrebujem niekoho, kto mi poskytne uce​lený obraz o podniku a bude fungovať ako spojka s manažmentom aj s rodinou. A vy sa na túto funkciu dokonale hodíte." „Ako viete?" odvrkla Katy.

„Justíne ma ubezpečila, že viete o vnútorných záležitostiach Gilchrist a spol. takmer toľko, čo ona. Taktiež tvrdí, že máte in​tuitívnu schopnosť rozumieť ľuďom, ktorí pracujú v manažmente.
A navyše ste vlastne členkou rodiny. Potrebujem niekoho s takýmto rozhľadom."

Katy sa zakrútila hlava. Jej súkromné plány sa rúcali ako domček z karát. A už bola tak blízko. Takmer na slobode. Prehltla, pokúšala sa nájsť svoj vlastný hlas. „Justíne, vy ma len tak dáte?"

Justíne zdvihla obrvy. „Je to rozumný návrh, moja milá. Ale máš na výber. Nebudem nástojiť."

„Premyslite si to," radil jej Luke s pobaveným výrazom v tvári. „V pokoji. Musím ešte prebrať niektoré podrobnosti s Justíne. Zastavím sa asi o hodinu vo vašej kancelárii a potom mi poviete, ako ste sa roz​hodli."

Katy naňho zničene pozrela. Vedela, že Justíne súhlasí s jeho pod​mienkami, pretože dúfa, že sa raz ku Gilchrist a spol. pridá. Aj to je možné, uznávala Katy. Nepravdepodobné, ale predsa len možné. Na​pokon je aspoň tu, čo je tiež veľký pokrok.

Katy rýchlo uvažovala. Musí presvedčiť Luka, aby ostal a zachránil Gilchrist a spol., len tak bude mať nádej na únik.

„Nemusíte čakať na moje rozhodnutie," dodala odmerane. „Osta​nem v podniku."

Tentoraz sa víťazne usmial Luke. „Výborne." „Samozrejme, len na istý čas," dodala Katy pokojne. Luke vytiahol obočie. „Na ako dlho?" Katy strelila naslepo: „Tri mesiace."

Luke zvažoval. „Neviem, či za tri mesiace dokážem dať Gil​christ a spol. dohromady. Možno to potrvá dlhšie. Nie, obávam sa, že nemôžem akceptovať žiadne termíny z vašej strany. Potrebujem vedieť, či sa na vás môžem spoľahnúť tak dlho, ako to budem potrebovať."

„V poriadku, štyri mesiace," povedala rýchlo Katy. „Deväť." „Šesť."

„Dohodnuté," povedal Luke trochu ľahkomyseľne. Katy zaškrípala zubami. Určite by si vymohla aj kratšiu lehotu, keby postupovala opatrnejšie. „Ste presne taký, ako sa o vás hovorí, pán Gilchrist."

„Volaj ma Luke. Nakoniec, teraz budeme úzko spolupracovať. Po​vedz mi, Katy, vždy sa rozhoduješ v dôležitých veciach bez dlhého uvažovania?"

Katy cítila, ako jej horí tvár. „To nebolo dôležité rozhodovanie, ale vydieranie. Ak dovolíš, mám ešte prácu."

Ani nepočkala na odpoveď, zvrtla sa na opätku a rýchlo vyšla z izby.

Pani Igorsonová už na ňu čakala v hale. Hodila na ňu zasvätený pohľad. „Je presne taký, ako ho volajú, však?"

„Presne," zamrmlala Katy.

Bastard.
Potom sa jej však vrátil prirodzený optimizmus a nálada sa jej zlepšila. Šesť mesiacov, to nie je až také zlé, upokojovala samu seba. Nie je to žiadna sláva, ale prežije to. Môže využiť čas na hľadanie vhodných priestorov pre menší podnik, ktorý mala v úmysle otvoriť.

Aspoň už pozná termín svojho definitívneho odchodu.

Katy sa nevedela dočkať, kedy si to poznačí v kalendári, aby mohla začať odratúvať dni, ktoré ju delia od vytúženej slobody.

kapitola 4

Katy za sebou zavrela dvere a v miestnosti sa rozhostilo napäté ticho. Luke cítil zvláštne zadosťučinenie. Nie je ľahké vyhrať boj so strážnym anjelom. Cnosť býva vždy vo výhode.

Takmer sa usmial, keď počul zvuk Katyiných krokov strácajúcich sa v diaľke. Teraz ju dostal. Šesť mesiacov bude jeho. Bol to opojný pocit, aj keď mu ešte nebolo jasné, čo s ňou urobí.

„Nahneval si ju," ozvala sa po chvíli Justine.

Ja?"

„Áno, ty. Zvyčajne býva pokojná. Nič ju nevyvedie z miery. A býva stále veselá." Justine sa zamyslene zamračila a siahla po šálke s čajom. „Často sa v duchu spytujem, ako to robí. Nezdá sa mi to celkom prirodzené. Ale je veľmi príjemné mať ju pri sebe."

„Preto ste ju zamestnali? Lebo vás zabávala?"

Justine sa neurazila. „Naopak, myslím, že to ona sa zabáva na nás Gilchristovcoch. Totiž, keď jej práve nejdeme na nervy. Potrebovala prácu, tak som jej ju dala. Je to vzájomne prospešný vzťah. Neviem, čo by som bez nej robila, zvlášť v posledných dvoch rokoch."

„Viem, že je to vnučka Richarda Quinnella." Luke sa vrátil späť k oknu.

„Áno, je to Richardova vnučka. Podobnosť nezaprie. Tie žiarivo-červené vlasy a sýtomodré oči má po ňom. Jej '"matka za mladi vyzerala presne ako ona."

Luke sa zamračil: „Justine..."
„Nikdy nezabudnem na ten deň v kostole, keď sme si konečne uvedomili, že tvoj otec nepríde. Každá iná nevesta by sa bola určite od hanby prepadla. Deborah Quinnellová to však niesla hrdinsky. Trvali s otcom na tom, aby sa všetci hostia zúčastnili na pripravenej hostine. Richard vyhlásil, že keď už za jedlo zaplatil, nech sa aspoň zje."

„Justine, vyjasnime si jedno. Ak má naša nová dohoda fungovať, musíme si dohodnúť základné pravidlá. Pravidlo číslo jeden bude, že nespomenieme minulosť. V tej starej vojne sme stáli na opačných stranách a ak nechceme obnoviť boj, nemali by sme ju pripomínať."

Justine stisla pery. „Máš iste pravdu. Veľmi logické rozhodnutie. Ale nevytýkaj mi, ak chcem, aby si pochopil, že roztržku medzi tvojím otcom a nami ostatnými možno vidieť dvojako. Vtedy v kostole sme sa museli pozrieť Quinnellovcom do očí my."

„A práve vy ste hneď po svadbe odvolali zmluvu o zlúčení podnikov Quinnellovcov a Gilchristovcov. Uzavreli ste dohodu, ale odstúpili ste od nej."

Justine stvrdli črty. „Musela som tú dohodu zrušiť. Bez toho sobáša by obe rodiny nespájalo nič len obchodné záujmy. Kto vedel, čo sa stane, keď si Richardova dcéra vezme niekoho iného, ako nakoniec aj urobila? Nemohla som predsa riskovať, že všetko, na čom som toľké roky ťažko pracovala, pripadne niekomu cudziemu. Určite to chápeš." „Áno, chápem," povedal Luke. Samozrejme, že tomu rozumel. Ak by bol na Justininom mieste, tiež by bol dohodu o zlúčení podnikov odvolal. Bolo to triezve rozhodnutie. Ale aj tak sa mu nepozdávalo, že by sa mal v akomkoľvek ohľade vciťovať do Justininho položenia. Priečilo sa to jeho predstave o rodinnej spolupatričnosti.

„Tvoj otec zničil všetko, keď ušiel s tvojou matkou," vmietla mu do tváre Justine s krátkym pocitom víťazstva.

Luke sa uškrnul. „Keby sa nebol do nej zaľúbil, tak tu nestojím, nuž iste pochopíte, že mám na vec trochu odlišný názor. Pozrite, Justine, každú vec možno vidieť dvojako. A v mojom prípade je jasné, na čej strane stojím. Nemrhajte na mňa propagandou pre druhú stranu."

Justine sa takmer usmiala. „Katy často poukazovala na to, že Gilchristovci vidia všetko zjednodušene - čierno-bielo. Tvrdí, že so sivý​mi partiami máme v živote problémy." „Ja veru nemám."

Justine prikývla. „Pretože ich ani nevidíš. Viem to, lebo sama som bola taká skoro celý život." Odmlčala sa. „Katy ich ale vidí."

„Ľudia, ktorí sa plahočia v odtieňoch sivej, sa utápajú v citoch a bývajú nerozhodní."

„Ejha," zamrmlala Justine. „Bude zaujímavé pozorovať teba a Katy, ako spolu vychádzate."

Luke pokrčil plecami. „Budeme celkom dobre vychádzať, pokiaľ si Katy bude pamätať, že šéf som ja. A mimochodom, my dvaja už minulosť nespomenieme, dobre?"

„Súhlasím." Justine položila šálku. „Som rada, že ťa tu konečne mám a nebudem riskovať a hádať sa s tebou. Ale je to irónia osudu, že práve vnučka Richarda Quinnella dokázala nemožné a dotiahla ťa sem!"

Luke prižmúril oči. „Vy si myslíte, že som sa vrátil kvôli Katy?"

„A nie?"

Nech sa prepadne, ak čokoľvek prizná pred tou starou strigou. Vlastne si vôbec nebol nacistom, prečo prišiel do Dragon Bay. „Som tu, lebo reštaurácia Pacific Rim je sladké hrozienko vo vašom podniku. A ako obchodník si nemôžem dať ujsť takú lacnú oberačku." To bola čiastočne pravda. Skutočne mal v úmysle tú reštauráciu prebrať, keď bude po všetkom.

„Ale aj Katy Wadeová je sladké hrozienko," odvetila pokojne Jus​tine. „Myslím, že by si mal vedieť, že v posledných rokoch žila priam kláštorným životom."

Luke sa zachmúrene usmieval. „Verím, už podľa tých krídel a svä​tožiary."

„Kvôli bratovi," chladne pokračovala Justine. „To, že sa stará ešte o dospievajúceho chlapca, odradilo už mnoho mužov. Aj jej spoločen​ský život je na ženu v jej veku trochu obmedzený."

Luke zamyslene pozoroval hmlu. „Môj spoločenský život bol v poslednom čase tiež trochu obmedzený. Čo mi to dočerta chcete nahovoriť, Justine?"

„Jej brat o mesiac zmaturuje. Potom pôjde na univerzitu, presťahuje sa do internátu a Katy po prvý raz ostane sama. Má právo zariadiť si život po svojom a dobehnúť, čo za posledných pár rokov zameškala."

Luke váhavo utrúsil: „Spomínala plán s podnikaním, ktorý chce konečne uskutočniť."

„Áno. Túži mať vlastný podnik. Naivná predstava, pripúšťam. Ale budem ju v tom podporovať, aby skúsila aj iné stránky slobody, ktorú si tak dlho odriekala."

Luke zdvihol obočie. „Myslíte, že by si mala povyraziť a prežiť zopár vášnivých románikov?"

Justine sklonila hlavu. „Nebuď hrubý, Luke. Možno jeden či dva zaujímavé vzťahy, prečo nie. Dožičila by som jej aj skutočne vášnivú lásku. Nakoniec, je to atraktívna mladá žena. Ale keď to tak dlho odkladala, obávam sa, že bude i zraniteľnejšia ako iné, skúsenejšie ženy v jej veku. A ja nechcem, aby jej ubližovali."

Luke pozrel na Justine. „Nechcete ma náhodou varovať?"

„Asi áno." Vrhla naňho nevyspytateľný pohľad. „Pred rokom mala jednu známosť. Nate Atwood. Chodil s Katy a potom sa zoznámil s Eden. Nechal Katy a oženil sa s mojou vnučkou."

„Atwood, nie je to náhodou muž, s ktorým sa Eden pred šiestimi mesiacmi rozviedla?"

„Áno, ten." Justine s odporom odula pery. „Obávam sa, že Katy len využil, aby sa dostal do rodiny. Ale v skutočnosti sa upriamil na Eden. Chcel si vziať Gilchristovú, chápeš. Myslel si, že si ako červík vyhryzie cestičku do vedenia podniku. Dnes už pre nás nie je nebezpečný, ale nebola by som rada, keby Katy niekto opäť ranil."

„Budem na to pamätať. A teraz mi prepáčte, idem hore, aby som začal všetkým dávať na vedomie, kto riadi teraz Gilchrist a spol."

Justine sa k nemu netrpezlivo naklonila. „Luke."

„Áno?"

„Nie je mi celkom jasné, prečo si sem vlastne prišiel. Chcem ti však povedať, že som ti za to vďačná."

„Možno by ste mali radšej počkať, ako to všetko vypáli, až potom sa rozhodnúť, či mi máte alebo nemáte byť vďačná."

Justine ho pozorne sledovala. „Myslím, že to ty si si nie istý, ako všetko vypáli. Mimochodom, musíš niekde bývať. Myslel si na to?"

„Ak mi chcete ponúknuť izbu tu v dome, pusťte to z hlavy. Ja si už niečo nájdem."

„Pod útesom je niekoľko voľných domov. Katy a jej brat bývajú v jednom z nich. Určite si môžeš niektorý prenajať, ak chceš."

Luke pouvažoval nad návrhom a uvedomil si, že sa dáva stále hlbšie zaťahovať do neviditeľnej pavučiny. Na druhej strane musel niekde bývať, kým dá Gilchrist a spol. do poriadku. A chcel byť v blízkosti Katy. „Dobre."

Vyšiel z izby, nevšímajúc si zovreté pery gazdinej. Sám si našiel cestu z Justininho súkromného apartmánu. Vyšiel na prvé poschodie a pustil sa chodbou do južného krídla až k otvoreným dverám kancelárie.

Keď sa objavil, žena za pracovným stolom zodvihla oči od knihy, ktorú práve čítala. Na štítku stálo jej meno Liz Barlettová.

„Čo si želáte, prosím?" Zazerala naňho cez priveľké okuliare.

„Hľadám Katy Wadeovú," povedal Luke.

Oči Liz sa zvedavo rozšírili. Odložila knihu. „Áno, pane. Vy budete určite pán Gilchrist. Oznámim jej, že ste tu. Je u nej pán Stanfield." Siahla po telefóne.

„Netreba. Sám sa u nej ohlásim."

„Ale, pán Gilchrist..."

„To je v poriadku. Teraz pracuje pre mňa."

Prešiel k druhým dverám a bez zaklopania ich otvoril. Katy stála vedľa muža pri okne. Obaja boli zabratí do rozhovoru.

Keď sa dvere otvorili, rýchlo od seba odskočili. Katy sa otočila a zlostne na Luka zagánila. Muž na moment prižmúril oči, potom sa usmial a podal mu ruku.

„Luke Gilchrist? Vitajte v Gilchrist a spol. Som Fraser Stanfield, váš prevádzkový manažér."

Luke si s ním potriasol ruku. Nevdojak si položil otázku, či tento muž nebude tiež jedným z tých, čo čakajú, kým sa Katy oslobodí od svojich povinností k bratovi. „Stanfield, práve s vami som potreboval hovoriť, Mienim si zriadiť kanceláriu tu v dome."

„Máš k dispozícii Justininu kanceláriu vedľa," navrhla mu ochotne Katy.

Luke prikývol, nespúšťajúc oči zo Stanfielda. „Príďte tam o druhej so správou o celkovom stave reštaurácií a Gilchrist Gourmet."

Fraserov úsmev trochu pohasol. „Áno, pane."

„Pravidelne mienim chodiť na riaditeľstvo. Spočiatku niekoľko ráz do týždňa. Aj tam mi zriaďte kanceláriu, dobre?"

„Iste. To nebude problém."

„Fajn." Luke sa obrátil ku Katy. „Zajtra sa vraciam do Oregonu, aby som si zobral zopár vecí. Popoludní sa vrátim autom do Seattlu a tam aj prenocujem. V priebehu popoludnia, večera a nasledujúceho predpoludnia sa chcem stretnúť so všetkými, ktorí pracujú v reštaurá​ciách a v Gilchrist Gourmet. Nech mi Liz rezervuje hotel v centre na zajtrajšiu noc, áno?"

Katy rýchlo prikývla. Zdalo sa, že si vydýchla. „V poriadku."

Luke sa obrátil na odchod, ale ešte dodal: „Mimochodom, potrebu​jem, aby niekto dával pozor na môjho psa, kým budem preč. Uvažoval som, či by som ho nemohol nechať u teba."

Katy poplašené zaklipkala očami: „Tvoj pes? U mňa? Nepamätám, že by som sa mu pozdávala."

„Určite si porozumiete." Luke kývol Fraserovi a vyšiel z kancelárie.

Na druhý deň ráno si Katy sadla v kuchyni za stôl oproti bratovi a pozorovala ho, ako hltavo pije čerstvo vytlačenú šťavu z pomaran​čov a hádže do seba horu ovsených vločiek, ktoré mu pripravila. Matt je teraz ako bez dna, hovorila si a usmievala sa.

Neuveriteľne veľa času trávila prípravou jedla pre neho a pozorovala, ako v ňom mizne. Ale stálo to za to. Vyrástol z neho urastený mladý muž. Ranné slnko mu zlátilo svetločervené vlasy a ona si opäť uvedo​mila, ako mu zmohutneli plecia.

Jej mladší brat rýchlo dospieva. Aké to bude zvláštne, keď tu o rok pri nej už nebude.

„Ako to myslíš, že Gilchristov pes ostane u nás?" Matt si natieral už tretiu hrianku. Katy upiekla chlieb ešte večer.

„Len tak, ako hovorím. Dnes si ide poprezerať reštaurácie a Gil​christ Gourmet a musí sa popredstavovať manažmentu a zamestnan​com. Jasné, že to zviera so sebou ťahať nemôže, takže nám ho tu nechá."

„A ty zas očakávaš odo mňa, že ho nakŕmim a vezmem von, však?" „Správne. Tak čo, dohodneme sa?" Matt žul hrianku. „Na revanš." „V poriadku, na revanš." „Dohodnuté."

Katy sa oprela v kresle. „To som si vydýchla. O chvíľu tu budú. Luke povedal, že to psisko privedie cestou do mesta. Dúfam, že prinesie aj hrubú reťaz, aby sme ho priviazali vonku na dvore." „Tak ty si naozaj myslíš, že ten chlap zachráni Gilchrist a spol.?" Katy urobila grimasu. „Ak to vôbec niekto dokáže, tak on." Matt si ešte nalial do pohára pomarančovej šťavy. „Nemáš ho rada, čo?"

„Myslím, že s ním budú len problémy," povedala sucho Katy. „Ako so všetkými Gilchristovcami."

„Hore hlavu! Aj tak bude tráviť väčšinu času v Seattli." „S tým rátam," zahundrala Katy.

Klopanie na dvere ich vyrušilo práve vtedy, keď si Katy chcela zaliať vločky mliekom.

„Ja mu otvorím," povedal Matt. Vstal a podišiel k predným dverám.

Katy začula hlasy a cupot psích láb na starej drevenej dlážke. Ten zvuk si nemožno pomýliť. O niekoľko sekúnd sa v kuchynských

dverách objavili Luke i Zeke. Luke mal pod pazuchou veľké vrecko

s potravou pre psa. Zeke držal v papuli svoju misku.

Zeke nie je na remeni, uvedomila si Katy s nevôľou. A nikde na​blízku nevidno veľkú reťaz. Zazerala na psa. Zeke zazeral na ňu a pustil misku na dlážku uprostred kuchyne. Stal si nad ňu, akoby ju chcel brániť. Luke položil vedľa psa vrecko s krmivom.

Bol oblečený v čiernom svetri a čiernych džínsoch. Zjavne obľubo​val čiernu farbu ako ostatní členovia jeho rodiny. Katy však musela pripustiť, že mu pristane. Podčiarkovala jeho štíhlu postavu, mužnú eleganciu a silu.

Luke zbadal, že ho pozoruje, a nebadane mu stiahlo kútiky úst. Černokňažnícke oči mu v rannom svetle hrali do zelena. Katy sa trochu roztriasli ruky, keď sa načiahla po svoj pohár s pomarančovou šťavou. Nesmie dopustiť, aby ju znervózňoval, sľúbila si.

„Dobré ráno." Luke významne pozrel na konvicu s kávou a Zeke sa chystal na obhliadku malej kuchynky. „Smiem si naliať trochu kávy? Mám pred sebou dlhú cestu."

„Poslúž si," povedala Katy a ani sa neunúvala vstať. „Vďaka," zahundral Luke a hľadal v príborníku šálku. „Vidím, že si už od prírody pohostinná."

Chabo sa usmiala. „Pohostinnejšia ako ty, keď som ťa navštívila v Oregone."

„Nebola si spokojná?" spýtal sa Luke a nalial si kávu. „Veď som ti ani vlas na hlave neskrivil, no nie?" „Mám ti byť vari vďačná?" „Áno."

„Prepáčte." Matt preskočil pohľadom zo sestry na Luka, zohol sa k Zekovi a pohladkal ho. „Katy mi kázala, aby som sa postaral o vášho psa. Koľko vlastne zožerie?"

„Zbavila sa ho, čo? A ja som si hovoril, ako to asi zariadi." Luke uchlipkával z kávy. „Nasyp mu do misky dva razy denne doplna. Ak začne obhrýzať nábytok, tak mu ešte prisyp. Ráno a večer ho nechaj vybehať na pláži a zvyšok dňa sa už o seba postará." Matt prikyvoval. „Rozumiem."

Luke sa oprel o kuchynskú linku a uprene sa pozrel na Matta. „Máš to u mňa."

„V pohode." Matt naposledy pohladkal Zeka a vystrel sa. „No, ja už pôjdem, lebo prídem neskoro do školy. Tak dovi."

„Maj sa," povedala Katy, „a veľa šťastia pri písomke z matiky." „Vďaka ti." Matt si pozbieral knihy. „Ach, skoro som zabudol. Nepožičala by si mi večer auto? Ideme s chalanmi do kina."

Katy zvážnela. V poslednej dobe si Matt požičiaval auto čoraz častejšie a vracal sa neskoro. Strácala nad ním kontrolu. Bol to dobrý chlapec a Dragon Bay bolo malé mestečko, ale aj tak si robila oňho starosti.

„Keď si šiel naposledy s priateľmi do kina, vrátil si sa až o druhej ráno, Matt."

„Veď som ti povedal, že sme boli u Jeffa."

„Nakoniec sa ukázalo, že v ten víkend neboli Jeffovi rodičia doma."
Katy si uvedomovala, že Luke túto ich výmenu názorov počúva a nebolo jej to príjemné. „A Jeffovi nedovolili, aby si volal k sebe priateľov."

Matt sa na ňu znechutene pozrel. „Žiadne obavy, Katy. Čo sa len môže stať v tejto nudnej diere? A okrem toho, mám skoro osemnásť. Už nie som malý."

Katy stuhla. Hádky s Mattom začínali byť veľmi nepríjemné. Ne​bola nadšená, že Luke je pri tom. Aj tak mala dosť starostí. „Matt, auto si môžeš vziať, ale musíš byť o desiatej doma. Zajtra je škola." „Ale, Katy, všetci môžu zostať vonku až do polnoci." Katy cítila, ako ju pod Lukovým upreným pohľadom oblieva ru​menec. „Matt, neodvrávaj," povedala upäto. „Už dávno sme sa do​hodli, že cez týždeň budeš do desiatej doma. A čo domáce úlohy?" „Urobím si ich počas povinného štúdia."

Katy rozpačito pozrela na Luka a zamračila sa na brata. „Poroz​právame sa o tom popoludní, keď prídeš domov."

Matt prevrátil oči. „Ale, Katy, veď nie si moja mama. Maj sa." Vykročil k dverám.

„Počkaj ešte chvíľu, Matt," povedal pokojne Luke. Matt zaváhal. „No?" „Pracuješ popri štúdiu?"

„Jasné. Všetci chalani pracujú. Ja a ešte niekoľkí robíme v tej novej reštaurácii s rýchlym občerstvením na Bay Street.

Luke prikývol. „Poznám ju. A chceš si to miesto udržať?" „No, samo." Matt začínal byť nervózny..„Platím si z toho benzín a tak."

„Tak buď cez týždeň do desiatej večer doma. Jasné?" „Čože?" vyvalil naňho oči Matt.

„Počul si ma," povedal Luke. „Súhlasím s tvojou sestrou. Do desia​tej večer vonku je cez týždeň až-až. Hoci by si vlastne nemal chodiť nikde, kým máš školu."

„Čo ste sa zbláznili?" Matt sčervenel od zlosti. „O moje duševné zdravie sa nestaraj. Tvojou starosťou je duševná pohoda tvojej sestry, kým u mňa pracuje. Nechcem, aby ju cez deň v práci niečo rozptyľovalo. To znamená, že si ani neželám, aby si robila v noci starosti o teba, kde si."

„Čo si dočerta o sebe myslíte?" pýtal sa Matt. „Nemôžete ma predsa prepustiť."

Luke sa usmial. „Ale nevrav. Môžem ťa vyliať, kedykoľvek budem chcieť. Teba i tvojich priateľov. Pohovorím si trochu s majiteľom a určite mi dá za pravdu."

„A prečo by mal skákať, ako mu vy poviete?" pokúšal Matt.

„Pomohol som mu finančne dať jeho reštauráciu a ešte ďalšie dve na nohy. Povedzme, že mi je zaviazaný. Ak si chceš udržať to miesto, buď do desiatej doma."

Matt žasol. „To nemôže byť pravda." Obrátil sa ku Katy. „A ty mu dovolíš, aby tu takto rozkazoval? Toto je predsa náš dom."

Katy bola celkom vedľa z toho, ako Luke zasiahol, a od prekvapenia sa nezmohla na slovo. „Hm..."

„Tak už choď, Matt," prehodil Luke zľahka. „Uvidíme sa, keď sa vrátim. Ešte raz vďaka, že sa postaráš o Zeka."

„Doboha," zaklial Matt. Bolo jasné, že ako-tak ovláda svoj hnev len preto, že ide o Katyinho zamestnávateľa.

„Nehreš pred sestrou!"

Matt naňho zúrivo zagánil a tresol dvermi.

Katy sedela za stolom a ticho zúrila, kým sa nezavreli za bra​tom dvere. Potom skočila na rovné nohy. „Už si nikdy nedovoľuj takto zasahovať medzi nás, rozumieš? Naše problémy sa ťa netý​kajú!"

Luke si ju premeral nevyspytateľným pohľadom. „Myslím, že veľa toho o sedemnásťročných chlapcoch nevieš."

„A ty?"

„Viac než ty. Kedysi som ním bol."

„Naozaj?"

„Áno, a treba si pamätať, že na sedemnásťročných platí iba metóda cukru a biča. A začínať treba vždy s bičom."

„Ale teraz hovoríme o mojom bratovi. Od ôsmich rokov ho vy​chovávam sama a nepotrebujem tvoju pomoc."

„Len pomaly, Katy. Tvoj mladší brat sa stáva mužom, prechádza veľmi ťažkým obdobím dospievania."

„Veľmi dobre viem o problémoch tohto veku, ktoré vznikajú ako dôsledok tlaku zo strany dospelých a z túžby dospievajúcich po ne​závislosti. Liz mi dala o tom prečítať knihu."

„Niekedy knihy veci zbytočne komplikujú. Sedemnásťroční potre​bujú, aby bolo všetko jasné a priamočiare. Ja som to práve tvojmu bratovi uľahčil."

„Uľahčil?" Katy sa od zúrivosti takmer zajakala. „Ako môžeš po​vedať, že si mu niečo uľahčil?"

„Predstav si seba na jeho mieste. Ako by vyzeral v očiach svojich priateľov, keby im povedal, že musí byť o desiatej doma, lebo mu to sestra prikázala? Vyzeral by ako chudák. Samozrejme, že to nechce. Oveľa jednoduchšie bude, ak im povie, že ten sviniar, pre ktorého sestra pracuje, by ho vyrazil z práce, ak by prišiel domov neskoro. To budú chalani rešpektovať."

Katy sa zosunula v kresle. Luke má pravdu. „Niekedy sú mužské záležitosti veľmi komplikované."

„Len preto, že ty, žena, ich chceš silou-mocou pochopiť."

„Ale ani tak si sa do toho nemal miešať. To nebol tvoj problém."

„Tu je všetko môj problém," povedal Luke. „A ak sa ti to nepáči, máš smolu. Sama si ma predsa priviedla späť do lona rodiny, už sa nepamätáš?"

„Ako som mohla vedieť, že mi budeš robiť takéto veci?"

„Už z klebiet a iných náznakov si si mohla všimnúť, že sa nebudem správať ako anjel." Luke položil kávu na pracovný pult a pozrel na hodinky.

Katy sa naňho namosúrené pozrela: „Nemal si sa k nemu tak správať." „Ako tak?" „Predstierať, že máš majiteľa v hrsti a môžeš ho prinútiť, aby ti splatil svoj záväzok."

Luke pokrčil plecami na znak nezáujmu: „Ale ja mám tú moc." Katy zaškrípala zubami. „Nerozumieš? Nedávaš tým dobrý príklad." Luke na ňu prekvapene pozrel. „Dobrý príklad čoho?" „Etiky, morálky a podnikateľského správania," odsekla netrpezlivo Katy. „Nechcem, aby si Matt myslel, že takéto metódy sú prijateľné alebo správne."

Luke si nalial ďalšiu šálku kávy. „Ale fungujú. Sú základným pravid​lom pri podnikaní. Som prekvapený, že si tak dlho pracovala pre Gilchristovcov a nezistila si to."

„Som si dobre vedomá, že niekto sa vedome uchyľuje k takýmto metódam, ale nebola by som rada, keby Matt nadobudol dojem, že sú správne."

„Matt potreboval výhovorku, aby mohol prísť domov včas a nestra​tiť pritom tvár. Ja som mu ju poskytol. A to je všetko. Vždy veci takto prekrúcaš?"

Ja ich neprekrúcam. Pokúšam sa ti vysvetliť niečo dôležité." „Správne." Pozrel na hodinky. „Žiaľ, už musím ísť. Obávam sa, že budeme musieť odložiť tento zaujímavý rozhovor o etike súčasného podnikania na inokedy."

Katy si vzdychla. „Je isté, že si nikdy nezodpovedal za výchovu puberťáka. Aj keď to možno myslíš dobre,"

„Nebuď si tým taká istá. Dobrý úmysel nekladiem vždy na prvé miesto."

„Tak načo si sa do toho zastarel?"

„Kvôli zefektívneniu práce. Aj tvojmu bratovi som povedal, že chcem, aby si sa plne koncentrovala na svoju prácu v kancelárii. Ne​chcem, aby ťa znepokojovali rodinné problémy."

Katy nervózne klopkala lyžičkou o misku s ovsenými vločkami. „Už dlhší čas si robím starosti o brata a zvládam pritom aj svoju prácu. Nerozptyľuje ma to tak ako starosti s tvojou rodinou."

„Však to aj vidieť. Gilchrist a spol. je riadne rozhasený."

Katy od zúrivosti sčervenela. „Nemôžem za to, dopekla. Ja som sa predsa snažila. Keď sa tvoja stará mama rozhodla odísť, nedalo sa tomu zabrániť. Okrem toho som len osobná asistentka. Mojou povinnosťou bolo starať sa o ňu a nie o celý podnik."

„Ahá, rozumiem." Nezdalo sa, že by to Luka presvedčilo.

Katy si zahryzla do pery. „Chceš povedať, že podnik stojí horšie, ako som si myslela, alebo sa len náročky robíš hlúpy?"

„Hovorím, že nás čakajú vážne problémy." Luke sa zohol, aby pohladkal Zeka. „Budem o tom vedieť viac, keď sa vrátim zo Seattlu."

Katy zhrozená pustila lyžičku. „Čo máš na mysli? Čo sa deje?"

„Nie všetky straty, ku ktorým v Gilchrist a spol. v poslednom čase došlo, zavinilo zlé hospodárenie a slabé vedenie. Myslím, že v prípade dvoch reštaurácií a Gilchrist Gourmet pomáha robiť diery aj niekto z riadiaceho manažmentu."

Katy sa zdesila. Vstala zo stoličky. „Vravíš, že Gilchrist a spol. je obeťou sprenevery alebo niečoho podobného?"

„Také voľačo. Nie som si však celkom istý, o čo ide."

„Pane Bože." Katy naňho uprene pozrela. „Kto to len mohol uro​biť?"

Luke na ňu pozrel trochu znechutene. „Katy, niečo ti poviem. Existuje strašne veľa ľudí, ktorí odchádzajú do práce a svoje krídla a svätožiaru nechávajú doma."

„Áno, viem. Nie som naivka. Ale Gilchrist a spol. nie je až taký obrovský podnik. Ak niekto niečo úmyselne sabotuje, bude to ktosi, koho osobne poznám." Katy prišlo pri tej myšlienke až zle. „Mbžno priateľ."

„Pravdepodobne." Luke vystrel ruku so šálkou a položil ju na pult. „Môže to byť i člen rodiny."

„Bože môj." Katy si zas sadla. „To nemyslíš vážne."

„Povedal som ti, že ešte toho veľa neviem, aby som mohol povedať, kto za tým je. Ale celkom pokojne v tom môžu lietať aj členovia rodiny."

„To je príšerné, len si pomyslieť, žeby niekto z rodiny chcel uškodiť firme. To je to posledné, čo by urobili. Ešte i ja som pravdepodobnejší kandidát než niekto z rodiny."

Luke sa usmial. „Pre tvoju informáciu, ty si tá posledná, ktorú upodozrievam."

Nevedno prečo posledná poznámka Katy potešila. Cítila, ako ju oblieva rumenec. „Asi by som ti mala byť vďačná, že máš voči mne uznanie za tie roky oddanosti," zahundrala.

„Dočerta s tvojimi rokmi oddanosti. Ty predsa nedokážeš nič skrý​vať. V tvojej tvári sa dá čítať ako v novinách. Všetko, čo cítiš, máš napísané hneď v očiach. Ak by si bola zapletená do niečoho nekalé​ho, hneď by som na to prišiel."

Hrejivý pocit vystriedal chlad. „Považuješ ma za päťročné dieťa, ktoré nezvládne ani krádež cukríkov."

„Myslím, že zvládnuť by si to zvládla," doložil uvážlivo Luke. „Bystrá si na to dosť. Len si myslím, že by si nedokázala potom klamať."

Jeho blahosklonný postoj ju už začínal rozčuľovať. „Nepoznáš ma tak dobre, ako si myslíš."

Taká možnosť Luka zrejme neznepokojovala. „Však uvidíme. Ni​komu to nespomínaj, kým sa nevrátim. Ani Justíne. Potrebujem ešte zodpovedať niekoľko otázok, kým oznámim, k čomu som dospel." Pozrel opäť na hodinky. „Už musím ísť."

„Tak choď, veď ťa nik nedrží."

„Si poriadne naštvaná, však?"

„Áno, to som."

Luke prikývol. „Dobre. Tak sa ospravedlňujem. Nechcel som ťa uraziť, keď som povedal, že podľa mňa si od gruntu čestný človek. Dočerta, a ty si myslíš, že muži sú komplikovaní." Podišiel ku dverám. „Zeke, ty ostaň. Dajú ti nažrať."

Zeke zakňučal a sadol si do stredu kuchyne k svojej miske. Zamával strapatým chvostom, keď videl, že Luke sa chystá odísť.

Luke sa postavil pred Katy. Chytil ju za bradu a vyvrátil jej tvár dohora. „Či už si to uvedomuješ alebo nie, Katy, uzavreli sme dohodu."

„Dohodu?" Katy stíchla. Cítila, ako jej prudko bije srdce. Začala sa báť, že ak sa pohne, spadne a utopí sa v tých hlbokých zelených očiach.

Luke sa potuteľne usmial. „Neskôr ti to vysvetlím. Dovtedy sa postaraj o môjho psa." Sklonil sa a ústami sa zľahka dotkol jej vypla​šených pier.

Potom odišiel.

Katy hodnú chvíľu zostala sedieť. Nadýchla sa, aby upokojila roz​rušené zmysly. Keď sa celkom spamätala, obrátila sa k Zekovi:

„Nechcem mať s tebou žiadne problémy," oznámila mu rozhodne.

Zeke sa sústredil na jej napoly plnú misku s ovsenými vločkami.

„Čo by som mala pre to urobiť? Podplatiť ťa?" Katy vstala a vy​sypala zvyšok raňajok psovi do misky. „Tu máš. Odtrhni mi rovno od úst. Nezáleží mi na tom. Som tu len najatá sila."

Zeke zožral vločky s mliekom na jeden hit. Potom sa natiahol v strede kuchyne vedľa misky a zaspal.

Katy chvíľu váhala, či sa nemá pokúsiť priviazať psa vonku. Zeke sa však ani nehol, nuž ho nechala tak.

Odložila zo stola a naplnila Zekovi misku potravou pre psa. Potom sa skontrolovala v zrkadle. Zelené úzke šaty s dlhými rukávmi jej siahali dopoly lýtok. Široký opasok zdôrazňoval jej štíhly driek. Ešte raz si prečesala vlasy, prehodila tašku cez plece a vyšla prednými dvermi z domu.

Cestou popri útese smerom k Justininmu veľkému domu jej fúkal do vlasov svieži vánok. Pozorovala ranné slnko na pokojnom mori a znovu sa utvrdzovala v tom, aké mala šťastie, keď jej Justíne pred rokmi ponúkla miesto osobnej asistentky. Nielenže takto bola finančne nezávislá, ale mala možnosť vychovávať brata v malom, tichom, bez​pečnom mestečku.

Dragon Bay je len na hodinu cesty od Seattlu, ale rovnako by mohlo byť aj na inej planéte. Je to mesto dosť veľké a snobské na to, aby poskytovalo drobnosti, ktoré spríjemňujú život, napríklad čerstvú bazalku v supermarketoch. Ale je dosť malé na to, aby malo nízku kriminalitu, dobré školy a celkové ovzdušie bezpečnosti. Bolo to dobré miesto na výchovu Matta.

Ďalší dôvod, prečo sa cítila Justine zaviazaná.

K Justininmu domu to nebolo ďaleko, asi desať minút chôdze. Cesta viedla okolo domu, o ktorom vedela, že si ho chce prenajať Luke. Uvedomila si, že z kuchyne jej uvidí rovno do kuchyne. Musí na to myslieť a sťahovať ráno rolety.

Katy sa cestou v mysli zaoberala tým, čo jej Luke povedal. Mož​nosť, že niekto, koho dobre pozná, zámerne sabotuje Gilchrist a spol., sa dala ťažko stráviť.

Spomenula si, čo hovorila Liz o základných črtách paranoikov. Katy sa bála, či Luke netrpí touto poruchou. Len paranoik môže podozrie​vať členov vlastnej rodiny.

To je to posledné, čo jej ešte chýba, uvažovala Katy a urobila grimasu. Myšlienka na šesť mesiacov s paranoidným šéfom nebola vôbec príjemná.

Ale najväčšmi ju znepokojovalo, že ju pobozkal černokňažník.

Večer päť minút pred desiatou Katy počula, ako sa jej auto blíži k domu. S úľavou vypla mixér. Matt bol doma. Bez ohľadu na zvolenú taktiku bola Lukovi vďačná.

Konečne prišla noc, keď sa nemusela báť, kde a s kým Matt je.

Lyžicou nabrala petržlenovo-olivovovú omáčku, ktorú práve vyro​bila, a preložila ju do téglika z plastickej hmoty. Uložila ho do chlad​ničky a postavila sa ku kuchynským dverám. Napäto vyčkávala, kým vojde Matt. Bude asi mrzutý preto, čo mu Luke ráno urobil.

Zeke si preniesol misku do obývačky a ležal vystretý vedľa nej. Keď počul, ako Matt otvára dvere do izby, pomaly vstal.

„Už som tu," zavolal Matt, napodiv celkom radostne. „Hej, ako sa máš, Zeke, kamoško?" Zohol sa a pohladkal psa. Potom pozrel na Katy. „Možno by som ho mal ísť na pár minút vyvetrať."

„Dobrý nápad," povedala opatrne Katy. „Aký bol film?"

„Celkom dobrý, ale nič extra. No, Zeke, ideme, starký." Matt otvoril dvere. Zeke prevrhol misku a vybehol do studenej noci.

„Matt?"
„No?"

„Vďaka, že si dnes prišiel domov včas."

Matt pokrčil plecom. „Nemal som na výber. Ten tvoj nový šéf je riadny..."

„Matt!"

Matt sa uškrnul. „No, je. Ale myslím, že máš pravdu. Ak niekto dokáže zachrániť Gilchristovcov, tak je to on. O chvíľu som späť."

Matt a pes zmizli v tme.

Katy sa zazdalo, že v Mattovom hlase počula rešpekt, nie podrážde​nosť ani hnev. Odľahlo jej a zároveň si uvedomila, že to nedorozume​nie ráno bola len ukážka tajomných mužských rituálov, o akých zatiaľ len počula.

Podišla k otvorenému zápisníku na pulte a doplnila poznámku. Tento posledný recept na omáčku bol vynikajúci. Bude sa výborne hodiť k cestovinám z pohánky, rozhodla sa Katy. Ak i ráno bude chuť taká dobrá, potom omáčku určite zahrnie do svojich špecialít, ktoré pripravuje pre novú reštauráciu Pesto Presto.

Svoju túžbu po reštaurácii Pesto Presto odsunula iba o šesť mesia​cov. Čoskoro bude slobodná. Brat bude bezpečne na univerzite a jej dlh Justíne bude splatený.

Potom už Katy Wadeovú nič nezastaví. Bude sama sebe paňou. Sama si bude riadiť svoj osud.

Sloboda.
To slovo jej chutilo na jazyku ako nektár.

Katy doplávala k stene bazéna, ponorila sa, urobila hladký obrat a pustila sa späť. Robila mohutné zábery, aby zo seba vybila napätie nahromadené počas celého dňa.

Ráno sa Luke vrátil zachmúrený a zadumaný. Vošiel rovno do svojej novej kancelárie, ktorá susedila s Katyinou, a hneď začal vydávať príkazy. Katy a Liz ani nešli na obed, aby stihli urobiť tú hromadu práce, ktorú na ne naváľal.

Liz sa začala obávať, či nový šéf nebude ambiciózny tyran. Katy ju ubezpečila, že Luka asi len teší rozkazovať. Typická gilchristovská vlastnosť.

Večer ju ešte čaká ďalšia práca, hoci trochu iná ako tá v kancelárii. Z Justininho apartmánu vyšiel kráľovský pokyn. Pani Gilchristová pozýva na večer celú rodinu a očakáva, že príde aj Katy.

Katy nemala takéto rodinné stretnutia rada. Nedala sa obísť skutoč​nosť, že ona do rodiny nepatrí. Často hrala len úlohu zmierovateľky medzi rozvášnenými Gilchristovcami.

Energicky rozrážala vodu a vychutnávala pocit slobody. Presklená plaváreň tvorila zadnú časť Justininho sídla. Kedysi tu býval skleník, potom ho dala Justine prestavať na plaváreň a bazén vyložila modrými dlaždicami. Ale ešte stále tu vo vlhkom vzduchu bujne rástli niektoré exotické rastliny.

Justine chodievala plávať každé ráno presne o siedmej. Bazén býval potom až do piatej, keď si po práci prichádzala zaplávať Katy, prázdny. Ponárala sa do vody a vravela si, že plávanie patrí k príjemným strán​kam zamestnania u Justine Gichristovej. Nevedela, čo by bez takéhoto popoludňajšieho uvoľnenia robila.

Bývali dni, keď sa po celodennom vypätí zbavila vyčerpania iba popoludňajším plávaním. Vtedy až do vysilenia rozrážala vodu a penila ju do biela. Keď potom vyšla z bazéna, nohy sa jej triasli od únavy.

Dnes nemala taký deň. Potrebovala sa vo vode len vzpružiť.

S úľavou si vydýchla. Áno, už si môže dožičiť aj chvíľu oddychu, i keby ďalších šesť mesiacov pracovala pre otrokára. Konečne jej sňali z pliec bremeno zodpovednosti. Teraz zodpovedá Bastard za Gilchrist a spol.

Doplávala k okraju bazéna, oprela sa rukami o vydláždený okraj a vyšvihla sa nahor ako gejzír. Keď uvidela, kto pred ňou stojí, takmer znovu padla do vody.

Prichádzala k nej Maureen Gilchristová, Justinina impozantná ne​vesta, za ňou jej manžel, Lukov strýko Hayden, a ich dve deti Darren a Eden.

Keď sa Katy vynorila, Maureen sa na ňu usmiala. „Tu si, Katy. Práve sme prišli. Hľadali sme ťa a pani Igorsonová nám povedala, že bu​deš tu."

Lukova teta nemala v sebe gilchristovskú krv, ale určite vzhľadom i charakterom do ich klanu dokonale zapadala. Gilchristovských mu​žov zrejme priťahovali vysoké, tmavovlasé ženy s ušľachtilou stavbou tela. Ako všetci v rodine aj Maureen uprednostňovala čiernu.

Čierne šaty voľného strihu na Maureen sa pričinením ťažkého náhrdelníka z čierneho jantáru a krištáľu zmenili na dramatickú veľko-večernú toaletu. Decentne zafarbené čierne vlasy mala upravené do krátkeho dômyselného účesu.

„Vitaj, Maureen, dobrý deň, Hayden.“ Katy sa zdvorilo usmiala i na Lukovho bratanca a sesternicu: „Som rada, že vás všetkých opäť vidím."

„Čo iné ti aj ostáva," povedal zachmúrene Hayden. Typický Gil​christ, vysoký, aristokratický aj v šesťdesiatke. V strednom veku trochu pribral v drieku, ale tým sa stala jeho postava ešte impozantnejšou. Jeho jasné zelené oči a patricijské črty vekom vôbec nestratili na výraznosti.

Hayden nezodpovedal Katyinej predstave o úspešnom umelcovi. Ale asi ani nebolo možné, aby sa Gilchrist obliekal ako bohém. Ich vrodený zmysel pre ndodrámu im bránil nosiť vysedené, fľakaté nohavice či neupravenú bradu. V čiernom saku a nohaviciach dokona​lého strihu vyzeral skôr ako predseda správnej rady veľkej spoločnosti alebo elegantný upír zo Starého sveta.

„Ako iste vieš, matka zvolala rodinnú radu," pokračoval Hayden.

V jeho kultivovanom hlase sa skrývalo sklamanie z odmietavého postoja Justíne k nemu. Roky ho zožieralo, že za celý život neocenila jeho talent. Nevyvážil to ani jeho úspech v umeleckom svete.

Je mi jasné, že sme tu preto, aby sme privítali strateného vnu​ka," dodal Hayden. „Konečne pristal na to, že nás vytiahne z kaše, však?"

„Taká je teória," Katy sa natiahla za uterákom a začala sa utierať. Ako zvyčajne sa medzi Gilchristovcami cítila veľmi malá. Týčili sa nad ňou štíhli, zachmúrení a draví.

Darren - chudý, čiernovlasý a zelenooký ako celá jeho rodina - sa usadil pohodlne do kresla. Mal na sebe moderné sivé sako a úzke nohavice, ktoré pristali k jeho aristokratickému výzoru.

Teraz viedol najnovšiu reštauráciu v Lake Union, ktorá patrila Gilchristovcom. Obľúbený honosný podnik pod jeho vedením pro​speroval. Mal na tú prácu bunky a vedel to. Trpko niesol, že Justine jeho rozvíjajúce sa schopnosti neuznáva a neodmení ho tým, že by ho vyhlásila za svojho nástupcu.

Mal dvadsaťsedem rokov a v očiach sa mu zračila zatrpknutosť, ba až zúfalstvo.

Darren sa lenivo usmial na Katy a pozoroval, ako si utiera nohy. Očami prebehol jej postavu v jasnomodrých plavkách a zastavil sa tam, kde boli vysoko vykrojené a odhaľovali stehná. Katy si rýchlo obkrútila okolo seba uterák. Aj keď sa v Darrenovom pohľade zračil len bežný mužský záujem, nebolo jej príjemné, že si ju obzerá.

„Tak ako, Katy? Aké je to pracovať pre Bastarda?" spýtal sa Darren navonok nezúčastnene.

Pretože Katy sa vždy zastávala tých, na ktorých sa útočilo, aj teraz sa postavila na Lukovu obranu. „Ak mám byť úprimná, celkom dobre. Už cítiť zmeny v organizácii. Myslím, že Gilchrist a spol. je v dobrých rukách."

„Bodaj by," zahundrala Eden. „Ide predsa o jeho ďalší osud." Mala tridsať rokov, o tri viac ako jej brat, ale vekový rozdiel nebolo badať. Aristokratické črty i štíhla a elegantná postava zaručovali, že tak ako Justine, aj ona bude bez ohľadu na vek vyzerať rovnako dobre až do smrti.

Oblečená bola v jednoduchých čiernych hodvábnych šatách a na krku mala strieborný náhrdelník. Čierne vlasy po plecia pripomínali staré filmy o ženách-vampoch. Zdôrazňovali krvavú červeň jej jem​ných úst i jej dlhé karmínovočervené nechty.

Eden aspoň do istej miery zdedila po Justine talent na číselné operácie. Pracovala ako vedúca učtárne v Gilchrist a spol.

Katy ešte raz pozrela na jej štíhlu postavu a spomenula si na Lizinu diagnózu. Nie, určite netrpí anorexiou, usúdila s úľavou, ale bezpo​chyby schudla. Po šiestich mesiacoch od rozvodu jej oči nadobudli zvláštny, takmer strašidelný výraz.

Ďalšia generácia neúspešných Gilchristovcov, pomyslela si Katy, keď tajne zhodnotila strigônsku svorku. Tá ich emocionálna pochmúr​nosť musí byť dedičná.

Maureeninu pochmúrnosť však nemožno vysvetliť dedičnosťou, pripomínala si Katy. Ale, ako už povedala Liz, vysvetlení bolo až-až. Maureen sa usilovala byť vzornou nevestou, ale nakoniec Justine na​danie jej manžela vysmiala a jej deti podceňovala.

„Vyrozumela som, že stará mama ešte stále odmieta odpredaj nie​ktorej z reštaurácií," ozvala sa Eden s namosúreným výrazom v tvári.

„Ani počuť o tom nechce." Katy si stiahla kúpaciu čiapku a uvoľnila vlasy.

„Na starobu stráca rozum," vyhlásila Maureen. „Mali by sme pustiť aspoň tie dve zariadenia, s ktorými sú problémy. Nemôžeme si dovoliť také straty ako vlani. Povedala si jej to?"

„Radila som jej, aby ich odpredala, to áno," odvetila Katy bezvýrazne.

„Ale nepresviedčala si ju," zahundrala Maureen. „Myslíš, že Bastard ju prehovorí?"

„Neviem, či to vôbec bude skúšať," povedala Katy. „Neviem, aké má Luke plány, ale zdá sa, že zatiaľ len zbiera informácie a dáva všetkým na známosť, že je na čele podniku nová krv. Ešte je tu len pár dní."

Darren sa cynicky usmial. „Malo by to byť dosť na to, aby zistil, že len tri z piatich reštaurácií fungujú a Gilchrist Gourmet rýchlo upadá."

Katy naňho rýchlo pozrela. V duchu sa spytovala, či Darren vie, že Luke má v úmysle zhrabnúť Pacific Rim ako svoju mzdu za záchranu Gilchrist a spol. Podľa výrazu jeho tváre predpokladala, že nie. Ona mu to teda neprezradí. Nech to urobí Justine. Alebo sám Luke. Ten určite nepatrí medzi nesmelých.

„Ospravedlňte ma, musím sa prezliecť na večeru," zamrmlala Katy. „Predpokladám, že nezostávate na noc?"

Hayden prikývol. „Pripravili nám naše izby na poschodí ako zvy​čajne." Prižmúril oči. „Nie som si istý, či sa mi páči, že máme medzi sebou Luka. Je to riziko. Pre nás je neznámou veličinou."

„Ani by som nepovedala," usmiala sa Katy. „Má s vami veľa spo​ločného. Máte dôvod dúfať, že Gilchrist a spol. prežije. Môžete o Lukovi hovoriť, čo chcete, ale pokiaľ ide o reštauratérstvo, vie, čo robí."

„To by som rada vedela, prečo sa k nám Bastard napokon pridal," povedala chladne Eden.

„Možno len vycítil, že je načase zistiť, kde má korene," podotkla bystro Katy.

„To iste," odsekol otrávene Darren. „Ten chlapík nám po toľkom čase vkročí do života len preto, že sa mu zrazu zacnelo po rodine! Ak tomu veríš, tak si na omyle."

„Podľa mňa je jasné, že je tu preto, lebo mu Justíne ponúkla miesto na čele podniku," vyhlásila Maureen. „Zaráža ma, prečo tá ženská nechce vidieť, že aj v rodine by mala z čoho vyberať. Dočerta, celé tie roky sme jej predsa verne slúžili."

Eden skrútila karmínovočervené ústa. „Pokúšala sa ho získať už vtedy pred troma rokmi, keď mu zomrela manželka a rodičia. Mohol sa vrátiť, kedy len chcel. Prečo sa rozhodol práve teraz, keď je Gilchrist a spol. na tom horšie ako kedykoľvek predtým?"

„Naozaj, prečo?" hundral si Darren pre seba. „Keby bol múdry, bol by vstúpil do firmy, kým bolo ešte všetko v poriadku."

Strigôni obrátili žalujúce zraky na Katy, akoby očakávali od nej, že im to vysvetlí. Usmiala sa a cúvala rýchlo k východu. „Už som po​vedala, musím sa ísť prezliecť."

„Pomsta," vyriekol zrazu Hayden.

Katy si odkašľala: „Prosím?"

„Áno, preto prišiel," prikyvoval Hayden. Pozeral do vody v bazéne, akoby odtiaľ čítal budúcnosť. „Môj brat Thornton nikdy Justine ne​odpustil, že neakceptovala manželku, ktorú si vyvolil. Thornton pre​niesol svoj hnev na Luka. A teraz Luke vidí príležitosť pomstiť rodičov. Je tu, aby Gilchrist a spol. potopil."

Nešťastný výber slov, pomyslela si Katy. „Gilchrist sa už predsa potápa sám," upozornila rýchlo.

„Ale možno by predsa len prežil," odvetila Maureen. Jej zrak spočinul na manželovi. „Možno by sme stratili niektorú reštauráciu a museli by sme odstúpiť od plánov s Gilchrist Gourmet, ale nakoniec by sa nám to určite podarilo. Justine by to nakoniec pochopila. Nie je hlúpa."

„Máš pravdu." Eden zamyslene pozorovala svoju matku. „Luke vie, že sa potápame, ale aj to, že vieme plávať. Pravdepodobne pochopil, že ak sa má podnik celkom potopiť, musí mu k tomu trochu pomôcť."

„Je to pomsta, máš pravdu," šomral Darren. „To je jediné logické vysvetlenie. Dočerta. A Justine mu v tom ešte pomáha."

Katy vyľakalo, ako rýchlo dospeli k spoločnému záveru. „Počkajte. Justine určite vie, čo robí. Nikdy by ho sem nepozvala, keby si my​slela, že môže ohroziť podnik. Viete predsa, čo Gilchrist a spol. pre ňu

znamená."

„Vieme aj, ako strašne si želá zlepšiť svoj vzťah k Bastardovi. Tá túžba jej bráni vidieť veci reálne," povedala Eden.

„Nemyslím, že by to bol tento prípad," odvetila Katy pevne.

„Neuraz sa, Katy, ale problém je v tom, že na všetko nazeráš z tej lepšej stránky," povedala Eden. „Vieš byť strašne naivná."

„To ty musíš vedieť," zahundrala Katy so zriedkavým zábleskom

zúrivosti.

Eden zažmurkala, zjavne prekvapená premenou zvyčajne vždy po​kojnej Katy. Potom prižmúrila oči. „Bože, hádam mi nechceš vyčítať Natea Atwooda? Kedy si konečne uvedomíš, že som ti vlastne urobila láskavosť, keď som sa zaňho vydala? Buď rada, že sa neoženil s tebou."

„Som," odvetila Katy. To však neznamená, že zabudla na vlastné poníženie. Vedela, že Nate by sa k nej nebol hodil, ale i tak mu nemohla odpustiť, že ju iba využil.

„Zabudni na to," povedal Darren pokojne. „Čoskoro zistíme, aký má Luke plán." Usmial sa na Katy. „Uvidíme sa o siedmej u Justine."

Katy prikývla a ponáhľala sa cez skleníkovú džungľu ku dverám. Vydýchla si, keď sa jej podarilo uniknúť z húfu Gilchristovcov.

Cestou domov si spomenula na Haydenovu poznámku, že Luke chce vypáliť podnik do tla. Možno by si mala večer na seba vziať ohňovzdornú bielizeň.

Klopanie na dvere vyrušilo Katy práve vo chvíli, keď si zapla zips na tyrkysovozelených šatoch. Zamračila sa na svoj obraz v zrkadle. Tušila, kto to môže byť.

„Idem," zavolal Matt z kuchyne, kde sa učil.

„Vďaka."

Katy na chvíľu zadržala dych, vlasy si začesala na jednej strane za ucho a pripevnila zlatou sponou. O chvíľu už počula v obývačke známy hlboký hlas.

„Brý večer, Matt", pozdravil veselo Luke. „Povedz sestre, že som po ňu prišiel, dobre? Rozhodol som sa, že do siene plnej žralokov ne​vstúpim sám."

„Nečudujem sa," zachechtal sa Matt. „Katy hovorí, že ju vždy znervózňuje, keď je obkolesená svorkou Gilchristovcov."

„Hej?"

„Ona ich volá svorkou strigôňov, nie húfom žralokov." „Matt," zakričala Katy z kúpeľne, „zavri ústa!" „Prišiel ti šéf, Katy," zavolal Matt späť. „Vraj ti dnes večer bude robiť gavaliera."

Katy pri pohľade na svoje rumenejúce líca v zrkadle zastenala. Zver sa puberťákovi, a nazve obchodné stretnutie dobreže nie rande. Obula si topánky na veľmi vysokých podpätkoch a neochotne vyšla do pred​nej izby.

Ani ju neprekvapilo, že Luke vyzerá až nebezpečne elegantne v čiernom smokingu, čiernych nohaviciach a snehobielej košeli. Sýto-čierne vlasy sa mu vo svetle leskli a zelené oči prezrádzali chladnú rozvahu. Uznanlivo na ňu pozrel.

„Pekné." Luke jej podržal kabát. „Ešte svätožiaru a krídla. Možno ich dnes večer budeš potrebovať, aby si sa rýchlo oslobodila od svorky strigôňov."

„Stretávam sa s nimi už roky. Svätožiara ani krídla na nich neplatia. Iba bič a elektrické kreslo."

„Ako chceš. Potom si nesťažuj, že som ťa nevaroval." Luke sa obrátil k Mattovi ako chlap k chlapovi. „O sestru sa neboj. Keď to skončí, privediem ju domov."

„Jasné." Matt sa uškrnul na Katy. „A nebuď dlho. Pamätaj, že zajtra ideš do práce!"

Katy urobila grimasu. „Nemaj obavy. Neostanem ani o chvíľku dlhšie, ako bude nevyhnutne potrebné. Škoda, že nemám vychádzku len do desiatej. Aspoň by som mala dôvod odísť v slušnom čase."

„Vždy je príjemné vyjsť si so ženou, ktorá sa teší na nadchádzajúci večer," podotkol sucho Luke. „Poďme, nech to máme za sebou." Chytil Katy za rameno a vyviedol ju cez dvere.

„Nemusel si po mňa chodiť," povedala Katy, keď jej otvoril dvere na svojom čiernom jaguári. „Prišla by som aj pešo. Tu je to bezpečné."

„Nebál som sa o tvoju bezpečnosť, ale o svoju vlastnú. Ako som už povedal Mattovi, to ja dnes potrebujem sprievod."

Prekvapene na neho pozrela, keď sadal za volant. „Nechce sa mi veriť, že sa bojíš vlastných príbuzných."

„Tých sa nebojím. Len sa neteším na to, že mám stráviť večer so svorkou bosoriek a strigôňov."

Katy sa cítila trápne. „Matt to nemal prezradiť. Bola to len prehnaná poznámka. Hlúpy žart. Nikdy som to nemyslela vážne..."

„Nechaj to, Katy. Už som ti raz povedal, že nevieš klamať. Chcem poznať tvoj skutočný názor na vec. Ktorý člen rodiny by bol schopný spreneveriť peniaze Gilchrist a spol.?"

Katy naňho prekvapene pozrela. Potom sa zamračila. „Ešte si o tom presvedčený?"

„Viac než predtým." Luke vyšiel s jaguárom na cestu a zamieril k svetlám neďalekého domu. „Niečo sa deje."

„Zabudni na to, Luke. Nik z rodiny by niečo také neurobil."

„Vnútorný inštinkt mi vraví, že za to môže niekto, kto pri tom pracuje. Ak sa mi to nepodarí potichu zistiť do mesiaca, dám v Gil​christ a spol. urobiť hĺbkovú kontrolu."

„Bože." Katy sledovala jeho profil. „Ako to chceš v tichosti vypá​trať?"

„Najmem niekoho, kto to vyšetrí iba za pomoci počítača. Niekoho, koho už tri roky poznám a kto sa tým živí. Aj sám by som to vedel zistiť, len nemám dosť času prebehnúť všetky záznamy o reštauráciách Gilchrist a spol. Nemôžem sa zavrieť s počítačom a venovať sa len hľadaniu záškodníka."

„Hm, nechce sa mi veriť, že by to bol niekto z rodiny alebo z vedenia. Dúfam, že pomlčíš o svojej nedôvere voči príbuzným," nástojila Katy. „Ak ostatní Gilchristovci zistia, že jedného z nich podozrievaš z niečoho takého, urazia sa a nahnevajú."

„No a?"

Katy zúfalo zdvihla oči k nebu. „Teraz by si sa mal správať ako náčelník svorky strigôňov, vlastne klanu. Mal by si s nimi vychádzať. Ukázať im, že nie si nepriateľ. Luke, toto je tvoja rodina."
„Si sentimentálna, Katy."

„Radšej sa pomýlim v prospech rodiny, ako by som sa mala zmeniť na neúprosnú, chladnokrvnú a bezcitnú beštiu."

„To si o mne myslíš?"

Katy zaváhala. „Myslím, že by si len chcel byť takým," povedala ohľaduplne. „Po tom, čo sa prihodilo pred troma rokmi, si asi myslíš, že je to tak bezpečnejšie. Luke, viem, čím si prešiel, viem, aké to je."

„Naozaj?"

„Nevysmievaj sa mi. Myslíš si, že nepoznám to pokušenie pred všetkým sa uzavrieť? Ja som to urobiť nemohla, lebo som sa musela starať o Matta. A ty máš svoju rodinu, ktorá sa na teba spolieha. Je načase, aby si vyšiel zo svojej ulity a začal sa správať ako muž, ktorý má zodpovednosť k rodine. Si Gilchrist, Luke, ostatní Gilchristovci sú od teba závislí."

Na tvári mu zaihral pobavený úsmev. „Prečo by som sa mal cítiť zodpovedný za svorku strigôňov?" „Pretože si jedným z nich." „Nie, nie som. Som predsa bastard, zabudla si?"

„Ty to pripomínaš," upäto sa ohradila Kary.

Luke bol chvíľu ticho. „Som zvedavý, či im Justíne prezradí, že si chcem ponechať Pacific Rim ako odmenu za to, že dostanem Gilchristovcov zo šlamastiky."

„Nemám tušenia."

Justíne im to naozaj prezradila. Luka a Katy privítalo priam hmata​teľné nepriateľské ovzdušie.

Keď im pani Igorsonová ponúkla sherry, Hayden a Maureen prešli rovno k veci.

„Ty si ale trúfaš, Luke," zahrmel Hayden. „Ktovie, čo by na to povedal tvoj otec."

„Môj otec by sa určite nevrátil a nepracoval by pre vás," povedal Luke. „Vieš to rovnako dobre ako ja."

„Nemáš právo prisvojiť si najúspešnejšiu reštauráciu," vyhlásila zúrivo Maureen. „Je to rodinný podnik."

„Veď mi to aj Katy v kuse pripomína." Luke si zamiešal v pohári sherry a odstúpil k oknu.

Ostal sám, izolovaný, kým ostatní členovia rodiny ďalej útočili. Justíne, prekvapujúco silná a kráľovský rozvážna v čierno-strieborných večerných šatách, sledovala, ako jeden za druhým vznášajú pro​testy.

„To nie je fér," povedala vášnivo Eden. „Nie je to správne. Predo​všetkým si nezaslúžiš, aby ťa vzala späť, a určite nemáš právo správať sa ako externý platený konzultant."

„Ak sa vám to nepáči, najmite si niekoho iného!" Luke si uchlipkával zo sherry a pozeral von oknom na zhlukujúce sa tiene.

„Toto všetko je pomsta za to, čo sa stalo tvojim rodičom pred tridsiatimi siedmimi rokmi, však?" Darren prižmúril oči. „Prečo to nepriznáš?"

Katy to už nemohla vydržať. „Prepánakráľa, prestaňte, všetci," zahriakla ich. „Luke sa podujal zachrániť Gilchrist a spol. Dajte mu aspoň šancu!"

Naraz sa Gilchristovci obrátili k nej. Oči sa im leskli.

„Z toho, čo nám povedala stará mama, vieme, že prišiel len preto, lebo si ho ty presvedčila. To ty si mu ponúkla Pacific Rim za záchranu podniku?"

Katy pevne stisla stopku pohára v prstoch, ale hlas jej zostal po​kojný. „Nie, ja nie. Nik mu to neponúkol. Jednoducho oznámil, že to urobí za túto protihodnotu. Bola to súčasť dohody s Justíne."

Maureen sa zamračila. „Ale aj tak, Katy, ako si sa do toho zamotala ty? Musím povedať, že v posledných dňoch sa celkom určite dostávaš do centra. Si Justinina osobná asistentka, ale v poslednom čase sa správaš skôr ako členka rodiny."

Od okna sa chladne ozval Luke. Jeho hlas pretínal šomranie a mrmot vôkol ako meč. „Tak dosť, Maureen. A to sa týka aj vás ostatných. "Už vystrkujete pazúry."

Hayden sa zamračil. „O čom to hovoríš?"

„Varujem vás. Nechajte Katy na pokoji. Teraz je mojou osobnou asistentkou. Ja za ňu zodpovedám a ona sa zodpovedá mne. Je to jasné?"

Všetci vrátane Katy pozreli naňho s údivom. Katy si uvedomila, že v posledných rokoch sa jej nikto nikdy nezastal. To skôr ona zachra​ňovala druhých.

„Ale ona predsa vždy pracovala pre starú mamu," hundrala Mau​reen. „Odkedy prišla do podniku."

„No a teraz pracuje pre mňa." Lukov hlas znel nebezpečne mierne. „Aj to bola súčasť dohody s Justíne."

V izbe sa rozhostilo ticho. Katy si všimla v očiach Eden a jej matky údiv. Mala pocit, že obe ženy dospeli k viacerým záverom.

„Myslím, že sme pripravení zasadnúť k večeri," povedala Justíne. Vstala z kresla so zvláštnym pocitom víťazstva a prijala Haydenovo rameno. „Prejdime do jedálne."

Nik neprotestoval.

Nebol to najpríjemnejší večer, ktorý Katy strávila u Gilchristovcov. Vlastne patril medzi najhoršie, na aké si pamätala.

Rodina striedavo útočila, ustupovala, preskupovala sa a obviňovala - zas a zas. Luke sedel počas obliehania apaticky a nepopustil ani o centimeter. Väčšinou sa tváril otrávene.

Katy bola čoraz zachmúrenejšia, až kým sa konečne nepodávali malé trojuholníčky syra a citrónová pena.

Trochu sa však rozveselila, keď sa rodina zhromaždila v obývačke na šálku kávy. Konečne mala príležitosť hneď po káve uniknúť.

Darren sa na ňu usmial s výrazom akéhosi súcitu. Ostatní sa roz​hovorili o budúcnosti Gilchrist a spol. Preniesol si k nej svoju šálku so zlatým okrajom.
„Zrejme si potrebuješ trochu vydýchnuť." Kývol smerom k balkó​novým dverám. „Čo by si povedala, keby sme si vyšli na čerstvý vzduch na balkón?"

„Dobre." Katy vždy dobre vychádzala s Darrenom a bola mu vďačná za priateľské gesto. Položila šálku a vstala.

Luke sa na chvíľu odvrátil od Haydena, ktorému práve čosi hovoril, a videl, že Katy odchádza s Darrenom na balkón. Cítila na sebe jeho pohľad ešte aj potom, keď ju už za sklom nemohol vidieť. Premkla ju slabá triaška, ktorú nevyvolal iba studený vzduch vonku. Lukovi určite nie je po vôli, že odišla.

„Uf," vydýchol si Darren a výrečne si zotrel z čela pot. „Ak budeš chcieť hodiť do rodiny bombu, zdôver sa Justine, určite to zariadi. Veru som si nikdy nepomyslel, že sa jej podarí dostať ho sem. Otec mi povedal, že keď strýko Thornton ušiel pred rokmi so svojou sekretár​kou, stará mama vyhlásila, že ho už nikdy, pokiaľ bude živá, nebude chcieť vidieť, ani tú jeho štetku, ani ich syna. A o strýkovi Thorntonovi sa hovorilo, že mu to ani veľmi neprekážalo."

Katy sa chytila teakového zábradlia. Justine musela byť nazlostená. Viem, že ju to strašne ponížilo."

„Tvoja matka Gilchristovcom odpustila?"

Katy sa usmiala. „Hádam áno. Bola s mojím otcom celkom šťastná. Mali dobré manželstvo. Nanešťastie otec nebol taký schopný podni​kateľ ako starý otec."

„Ani môj otec nemá nadanie na podnikanie ako Justine. Hádam si Justine nemyslí, že nadanie v našej rodine preto celkom vyhynulo. Niekedy sa dedí až v druhej generácii." Darrenova ruka zovrela zá​bradlie. „Chcem iba, aby mi dala šancu."

„Viem, Darren. Je mi ľúto. Pokúšala som sa už s ňou o tom hovoriť, ale ona je presvedčená, že ju môže nahradiť iba Luke. Aspoň ešte donedávna si to myslela."

„Bastard. Prichádza hlavným vchodom a berie si to najkrajšie ovo​cie zo stromu. Nemôžem tomu uveriť. Ako mohla Justine súhlasiť a prepustiť mu za odmenu najlepšiu reštauráciu? Až tak veľmi ho predsa nepotrebujeme."

„Podľa Justine áno."

„Doriti." Darren pozrel netrpezlivo na Katy. „Katy, potrebujem s tebou hovoriť."

„Už so mnou predsa hovoríš."

„Ale musím s tebou hovoriť súkromne, prebrať s tebou niečo veľmi dôležité. Nedá sa to, keď sú všetci vedľa. Kedy sa môžeme stretnúť?"

„Kedykoľvek. Zajtra o ôsmej budem vo svojej kancelárii."

Darren pokrútil hlavou. „Nie, v tvojej kancelárii nie. Radšej prídem popoludní k tebe domov."

Katy na chvíľu zaváhala, potom pokrčila plecom: „Tak dobre."

„Vďaka, Katy." Nahol sa, aby ju pobozkal na líce. „Som rád. Vždy si bola dobrou priateľkou mne i celej rodine."

Nepočula ho, ale s istotou vedela, že za ňou vo dverách balkóna stojí Luke. Obrátila sa a uvidela ho. Svetlo za ním mu na tvár vrhalo nepreniknuteľný tieň.

„Ideme?" spýtal sa bezvýrazným hlasom Luke. „Áno." Katy s úľavou vykročila. „Len si vezmem kabát od pani Igorsonovej. Dobrú noc, Darren. Dovidenia zajtra." „Áno," povedal nežne Darren.

Luke vrhol pohľad na Darrena a nasledoval Katy do obývačky. „Vezmem Katy domov," ohlásil Luke starej mame. „Samozrejme." Justine kývla Katy. „Sme radi, že si prišla medzi nás, moja milá. Odovzdaj pozdrav mladému Mattovi."

„Odovzdám. Dobrú noc, Justine." Katy ju letmo pobozkala na líce.

Zaželala dobrú noc aj ostatným a vzala si kabát od pani Igorsonovej.

„Nečudujem sa, že tak skoro odchádzate," zahundrala pani Igorsonová. „Bodaj by som už aj ja mohla odísť. Keď vy dvaja odídete, nebude tu veľmi veselo."
„Ani doteraz nebolo," poznamenala sucho Katy. „Ale neviem, čo by si Gilchristovci počali s veľkou veselosťou. Dovidenia, pani Igorsonová."

Luke chytil Katy za rameno a viedol ju do noci. Nepovedal nič, až kým nenastúpili do jaguára a nepohli sa smerom k útesu.

„No, bolo to presne tak, ako som čakal." Luke pozeral uprene na cestu pred sebou. V diaľke bolo vidno svetlo pred jeho domom. „Poď ešte na chvíľu ku mne, dáme si pohárik na dobrú noc."

Katy pocítila znepokojujúce vzrušenie. „Je to príkaz zamestnávateľa podriadenému alebo slušné pozvanie?"

„Slušné pozvanie. Samozrejme, ak odmietneš, asi ti to prikážem. Žiada sa mi spoločnosť, kým si to všetko v hlave urovnám. Bol to dlhý deň a ešte dlhší večer."

„Spoločnosť ti predsa môže robiť Zeke."

„Zeke je po mnohých stránkach vynikajúci, ale nedá sa s ním po​rozprávať." Luke zaparkoval auto na cestičke pri dome.

„A po tom dnes večer túžiš? Porozprávať sa?"

Vybral kľúčik zo zapaľovania a obrátil sa k nej. „A čo ešte by som mohol chcieť?"

Katy zahanbene sklonila hlavu. „Nech sa prepadnem, ak to len tuším. Na pohárik teda idem. Ale nezdržím sa dlho. Matt ma už čaká."

„Viem."

Luke vystúpil z auta a vykročil k dverám. Zeke ležal natiahnutý na koberci v predizbe. Vedľa neho ležala jeho miska. Keď Luke zasvietil, pes pohýbal uchom a otvoril jedno oko, ale inak sa ani nepohol.

„Vynikajúci strážny pes," podotkla Katy.

„Zeke vie, kedy má byť v strehu a kedy nemusí. Zapálim oheň. Je tu zima." Luke vzal Katyin kabát a odložil si čierne sako. Uvoľnil si viazanku, rozopol golier a podišiel ku kozubu. „Brandy je v ku​chyni," povedal a kľakol si, aby zapálil oheň.

Pre Katy to bol pokyn: „Hľadaj!"

Odišla do kuchyne a otvárala rad za radom všetky skrinky, kým nenašla fľašu s francúzskou vinetou. Gilchristovci, dokonca aj nepôžitkársky Luke, mali na tieto veci dobrý vkus. Naliala brandy do dvoch pohárov a preniesla ich späť do izby.

Luke už medzitým rozložil oheň. Obrátil sa k nej. Cez rozbalenú košeľu mu na hrudi zazrela ostré čierne kučeravé chlpy. Keď kládla na stôl nápoje, ruky sa jej trochu chveli.

„Vďaka." Luke sa vystrel, prešiel cez izbu a vzal do ruky pohár.

„Tak o čom sa to chceš rozprávať?" spýtala sa Katy navonok ne​nútene a sadla si na gauč. Bohato nariasená sukňa jej voľne splývala k nohám.

„Dočerta, to je fuk. O hocičom. Vyber si tému." Klesol vedľa nej na gauč, oprel sa dozadu o vankúše a nohy vystrel pred seba.

Katy si zrazu uvedomila, aký je unavený. Znepokojená sa zamračila: „Si v poriadku?"

„Ale áno, som." Uprene pozeral do ohňa. „Len nie som zvyknutý na šťastné a radostné rodinné stretnutia."

Katy v návale súcitu celkom zabudla na nervozitu. Určite to nemá ľahké, napriek chladu a arogancii, ktorú predstiera. „Chvíľu to potrvá, kým si rodina na teba zvykne. Akosi ti neveria."

Luke sa malátne usmial. „Ešte nikdy nikto Gilchristovcom nepove​dal, že sú hlúpi."

„Vlastne si im ani neprezradil svoje úmysly," pripomenula mu Katy.

„A načo? V prvom rade moje úmysly vôbec nie sú počestné. Naozaj si chcem ponechať Pacific Rim, ako už vieš."

Katy sedela meravo na okraji gauča. „Možno si to ešte rozmyslíš."

„Dočerta, ale mám rád optimistov. Rozprávajú samé milé veci."

„Nie je ťažké hrať stále Bastarda?"

„Zdá sa mi to prirodzené."

„Aha." Katy prekrížila nohy a zas ich rýchlo rozkrížila. Stisla kolená, jednu nohu vysunula trochu dopredu.

„Len sa uvoľni," povedal pokojne Luke, „neskočím hneď po tebe."

„Na to som ani nepomyslela."

„Rozprávaj o niečom."

„A o čom?" Katy cítila, že jej šaty pod pazuchami vlhnú. „O ziskoch za posledný štvrťrok?"

„Rozprávaj mi o svojich veľkých plánoch do budúcnosti." Luke privrel oči a oprel si hlavu o vankúš. „Čo budeš robiť, keď mi konečne unikneš z pazúrov?"

Katy zaváhala. „Už som ti to povedala. Otvorím si Pesto Presto, reštauráciu s mojimi špecialitami."

Luke trochu pootvoril oči. „A prečo neostaneš v Gilchrist a spol., ak sa ti páči reštauratérstvo? Asi by si zarobila viac. A vo vlastnom podniku môžeš o veľa prísť."

„Aby som bola celkom úprimná, už roky prijímam rozkazy od Gilchristovcov a mám toho akurát dosť. Chcem byť sama sebe paňou." Katy pozorovala oheň v kozube a rozmýšľala o svojich snoch. „Chcem byť voľná. Chcem sa rozhodovať sama. Chcem si sama určo​vať budúcnosť."

„Tak či onak, bola si tu uviazaná už dosť dlho, však?" „Svojho brata mám rada nadovšetko na svete. A Justinina ponuka, keď som mala devätnásť, bola ako dar z neba. Nevysvetľuj si to po zlom. Ja sa nesťažujem. Ale teraz sa už Matt môže postaviť na vlastné nohy. O niekoľko mesiacov bude schopný využiť vlastné schopnosti. Pôjde na vysokú. A Justíne konečne bude mať teba, aby si dozeral na Gilchrist a spol."

„Takže si predstavuješ, že budeš voľná ako vták?" „Áno, budem môcť roztiahnuť krídla a trochu si zariskovať." Katy sa usmiala sama pre seba a uvoľnene sa oprela o gauč. Keď myslela na budúcnosť, hneď sa cítila lepšie. Odpila si z brandy a vychutnávala teplo. „Viem len, že chcem svoju malú reštauráciu." „Rozprávaj mi o nej!"

Prekvapil ju jeho záujem, ale žiadalo sa jej oddávať sa svojim obľú​beným predstavám. „Bude to prvotriedna reštaurácia. Na dobrom mieste s klientelou na úrovni. Možno v Bellevue alebo v Edmonds alebo v centre Seattlu. Navrhla som vlastné recepty na mrazené i čerstvé omáčky pesto a rôzne druhy cestovín." „Čo? Cestovín?"

„Cestoviny sú vynikajúce a moderné jedlo. Je to dobré i pre teba, je to rýchle. Musíš ich len uvariť vo vode a navrch dať omáčku. Pesto Presto ti ich poskytne dosť, aby si si mohol pochutiť." „A nevymýšľaš?"

„Budem ponúkať všetky druhy omáčok," vysvetľovala Katy. „Orientálne cestoviny z pohánky. Celozrnné cestoviny. Ochutené cestoviny. A každý druh pesto omáčky sa bude pripravovať priamo na mieste, načerstvo. Možno budem vyrábať aj vlastné cestoviny."

„Ten podnik budeš viesť sama?"

„Samozrejme, najmem si aj personál."

„Prirodzene. Ale aj tak budeš mať strašne veľa práce. Nebudeš mať čas na spoločenský život. Justíne hovorí, že si si ho za posledné roky neužila. Myslí si, že by si mala svoje krídla rozprestrieť aj v tejto oblasti."

Neotvoril oči, aby sa na ňu pozrel, ale Katy sa po jeho otázke začali potiť dlane. Čo sa to s ňou robí? Celkom znervóznela. Postavila pohár rýchlo na stôl. „Možno sa budem venovať trochu zaujímavejšiemu spoločenskému životu," opatrne dodala. „Ak príde ten správny muž."

„Správny muž? Ako by mal vyzerať?"

„O tom má každý svoju predstavu."

„Opíš mi svoj ideál!"

Pozrela neisto na Luka, ale mal stále zavreté oči. Všimla si, že mihalnice má čierne ako uhoľ a dosť husté a že svetlo z kozuba vrhá tmavé tiene pod jeho aristokratickými lícnymi kosťami.

„No," hovorila pomaly, „myslím, že môj ideál by mal byť otvo​rený, úprimný a mierumilovný. Niekto, komu by som mohla veriť. Niekto, kto by bol toho hodný. A čo je najdôležitejšie, niekto, kto vie variť."

„Variť?" Luke otvoril oči. „Ty chceš muža, ktorý vie variť?"

„Určite. Bude to potrebovať, keď mi bude musieť pomáhať v Pesto Presto."

„Dočerta." Zdalo sa, že to Luka nahnevalo. „Ani by si toho ne​chcela veľa, však?" Vôbec si nespomínala, aké prednosti by mal mať v posteli. Alebo o to ani nestojíš, ak je šikovný v kuchyni?"

„Ty si načal túto tému." Katy pozrela naňho bokom. „Teraz sa ma zámerne pokúšaš uviesť do rozpakov."

Luke sa nad ňu sklonil a hlbšie ju vtlačil do vankúšov. V jeho zachmúrenom pohľade sa zračila hrozba. „Vieš, čo si myslím?"

„Čo?" Celkom jej vyrazil dych. Pulz jej bil ako splašený a dolu ju oblievala horúčava. Pozrela Lukovi do tváre a stuhla. Černokňažnícke oči, pomyslela si.

„Myslím, že si sex posunula na svojom rebríčku hodnôt prinízko."

„Myslíš?"

„Samozrejme, že si to myslím. Keby si si mohla vyberať medzi mužom, ktorý vie variť, a mužom, ktorý vie dobre milovať, potom by si si podľa mňa mala vybrať radšej muža, ktorý dobre miluje."

„A prečo? Môj dokonalý šéfkuchár si ešte vždy môže kúpiť o sexe príručku. Každý muž, ktorý má dosť rozumu na to, aby sa naučil variť, bude aj dosť múdry na to, aby sa naučil dobre milovať."

„To si myslíš ty. Aby si vedela, variť sa naučí každý somár. Milovať samozvaných anjelov strážnych však dokáže len naozajstný talent."

Nachýlil sa, že ju pobozká. Katy si zahryzla do spodnej pery. „Myslím, že by si to nemal robiť, Luke."

Skôr než Luke pritisol svoje ústa na jej, odvetil: „Keď budem potrebovať radu, anjelik, požiadam ťa o ňu."

kapitola 6
Luke mal pocit, akoby sa topil v krištáľovojasných jazierkach Katyiných očí. Pozorovala ho s obozretnou ženskou zvedavosťou, čo v ňom vyvolávalo pocit, akoby ho merala a vážila na neviditeľných váhach. Znepokojilo ho to. Túžil po nej a chcel, aby aj ona túžila po ňom. Strašne.

Naklonil sa nad ňu so sladkým očakávaním, ktoré sa mu rozlievalo v žilách ako láva. Na túto chvíľu čakal, odkedy sa rozhodol vrátiť do Dragon Bay. Ostatné bolo už len vecou času.

Keď uvidel Katy s Darrenom na balkóne, bolo rozhodnuté. Ak je Katy ochotná začať si niečo s Gilchristom, tak prečo by to, dočerta, nemohol byť práve on a nie jeho bratanec.

To, že Katy nebola jeho typ, už vôbec nehralo rolu.

Je taká nežná, pomyslel si. Nežná, sladká a zraniteľná. Ovinul jej ruku okolo šije a vychutnával hodvábny dotyk jej pokožky. Pomaly ho opantávala jej vôňa a prestupovala celú jeho bytosť. Cítil vzrušujúce obliny jej pŕs na svojej hrudi a krivku jej bokov vtlačenú do svojho stehna. Telo mu napínalo vzrušenie. Lačne sa vpíjal do jej úst a celú ju prechýlil dozadu.

Chvíľu sa nedialo nič. Vôbec nič.

Bol taký unesený vlastnou túžbou, že si až po niekoľkých úderoch srdca uvedomil, že Katy nereaguje. Keď mu to konečne došlo až do mozgu, zmeravel. Katy sa nebránila, ale ani sa neroztápala.

Bol sklamaný, že iba pasívne leží na vankúšoch. Telo mala napnuté, ústa zovreté. Rozčúlený uvažoval, či nečaká na nejaké veľké vyznanie, kým sa odhodlá oddať normálnej ľudskej vášni.

Luke začínal tušiť hroziace nebezpečenstvo. Nemohol uveriť, že ho takto rozpálila, keď ho vlastne ani nechce. Takáto mocná neodbytná túžba musí byť predsa vzájomná.

Luke vzal jemne do zubov Katyin ušný lalôčik. Strpia, akoby očakávala, že ju naozaj uhryzne.

Zaplavila ho vlna sklamania. Čo, dočerta, vlastne od neho chce? Možno ho len provokovala, tak ako ho zvykla provokovať aj v iných oblastiach ich vzťahu. Bol pripravený na všetky možné reakcie, len nie na takúto nijakú.

Bol si istý, že ho ako muža vníma už od začiatku. Inštinkt mu našepkával, že aj ona musí cítiť v ovzduší to elektrické iskrenie.

Omámený nadvihol hlavu. Nevedel si predstaviť, že nezachytila to sexuálne napätie medzi nimi.

Zámerne vtláčal Katy do vankúšov. Zohol nohu v kolene a prisúval jej ju k boku. Ten pohyb jej vyhrnul tyrkysovú sukňu nad kolená. Prenikla ním nová vlna vzrušenia, keď pocítil dotyk jej stehna v silo​novej pančuche. Katy po prvý raz pohla perami pri jeho perách.

„Luke? Myslím, že to nie je veľmi dobrý nápad."

„To je všetko, čo mi povieš?"

„No, nie si priam môj typ a určite ani ja nie som tvoj. Máme spolupracovať nasledujúcich šesť mesiacov, a preto si myslím, že by sme si radšej nemali spolu začínať, nie?"

Luke pridusené zastonal a vlastnými ústami jej zapečatil ústa. Účinne zarazil jej protesty, ale máločo tým dosiahol. Skĺzol jej rukou pozdĺž bokov. Prsty sa mu šplhali čoraz vyššie, až spočinuli pod zvodnou váhou jej pŕs.

Katy sa pohla, ale neobjala ho okolo krku, ani ho neprosila, aby si ju vzal. Luke na svoje zhrozenie ani nerozoznal, či jej tiché zastonanie bolo prejavom túžby alebo hnusu.

„Nechce sa mi veriť," šomral chripľavo.

„Čo?"

„Nechce sa mi veriť, že nie si ani trochu zvedavá, aké by to medzi nami mohlo byť."

Katy sa nežnými prstami dotkla jeho prísnej čeľuste. „Nepovedala som, že nie som zvedavá, ale že by to nebolo vhodné zisťovať."

Ten ľahký dotyk jej prstov na jeho tvári v ňom opäť vyvolal túžbu. Hľadal odpoveď. „Ty sa ma bojíš, však?"

„Nie. Som len obozretná, ako vždy pri Gilchristovcoch."

„Kristepane, nedávaj ma dohromady s tou svorkou. Nie som ako oni."

Slabo sa usmiala: „Naozaj?"

„Nie, nie som, dočerta. Prestaň sa už brániť a pobozkaj ma."

„A prečo?“
Pozrel na ňu ohromený. „Prečo? Lebo sa ti to bude páčiť, preto."

„A čo ty?"

„Aj mne sa to bude páčiť, a veľmi. Pobozkaj ma, zlatko. Objím ma a dovoľ, aby som ti ukázal, aké to medzi nami bude pekné."

Končekom jazyka si oblizla kútik úst. Nespúšťala z neho oči. „Ak ti to dovolím, nenahneváš sa, keď ti poviem, aby si prestal?"

Vydýchol si. Víťazstvo už bolo blízko. Pôžitkársky sa uškrnul. Všetko bude v poriadku. „Čestné slovo."

„Tak dobre." Katy mu skĺzla rukami po pleciach.

Prenikol ním horúci prílev rozkoše. Tesne si ju privinul, jednu ruku jej vsunul pod hlavu a druhou ju objímal okolo pása.

„To je už lepšie," zahundral. „Oveľa lepšie."

Opäť prilipol k jej ústam, tentoraz pevne rozhodnutý preniknúť až do vnútornej svätyne.

Pery sa jej neisto zachveli, potom sa pod jeho nežným útokom rozostúpili. Ovládol ho pocit eufórie. Keď Katy rukami stisla jeho ramená a jemne zastenala, cítil sa, akoby mu podávala kľúče od pev​nosti.

Uvedomil si, že sa mu chvejú ruky. Tá nezvyčajná situácia ho zner​vózňovala.

Jazykom jej vnikol do úst, vychutnával, dráždil, vpíjal do seba jej vôňu. Cítil, ako sa mu chveje v náručí, ale už sa neodťahovala. Posunul si koleno vyššie, medzi jej stehná. Vnímal zmyselnú horúčavu, ktorá odtiaľ stúpala.

Túžila po ňom. Vďaka Bohu. Nakoniec sa predsa nemýlil. Bola len unavená, v tom to bolo. Ľahko prekoná jej zábrany. Ak potrebuje čas, poskytne jej ho. V tom má svätú trpezlivosť.

Pomaly ju hladkal, rukou jej prechádzal po prsiach. Keď pocítil jej stuhnutú bradavku, potešil sa, že konečne začína reagovať.

Nahmatal zips na jej tyrkysových šatách a pomaly ho otvoril. Prstami obkresľoval krivku jej chrbtice až dolu. Je taká príjemná na dotyk, pomyslel si. Taká štíhla, hladká a nežná. Dotkol sa zľahka malej priehlbinky dolu. Keď ňou prebehla ďalšia vlna túžby, chápal to ako mimoriadnu odmenu.

Lačná túžba mu zvierala útroby, ale svoju nedočkavosť akoby spútal oceľovou reťazou. Dávno po nikom tak netúžil, ako teraz po tejto žene, ale ešte sa dokáže chvíľu ovládať. Chcel si byť istý, že Katy to strhlo rovnako ako jeho. Potreboval vedieť, že prežíva taký istý zdrvu​júci pocit.

Nemusí sa ponáhľať. Majú na to celú noc.

Katy slabo zastenala, stisk jej prstov zosilnel. Boky sa jej nástojčivo dvíhali. Konečne sa začínala roztápať. Ako horúci med a tekutá žiara. O niekoľko minút bude jeho.

Luke držal v dlaniach jej zadoček a pripomínal si, čo hovorila Justine o jej kláštornom živote. Sľúbil si, že bude postupovať veľmi jemne a pomaly, aj keď to začínalo byť na zbláznenie. Zvádzanie anjelov bolo pre neho niečo nové.

„Luke?"

Najprv ju ani poriadne nepočul. Bol natoľko zabratý do vlastných úvah, či už z nej nemá stiahnuť tyrkysové šaty, že si ani nevšimol, že Katy čosi hovorí.

„Myslím, že už stačilo," povedala roztraseným hlasom.

„Há?" Rukou jej objímal stehno a jemne ho stláčal. Páčil sa mu jemný a pružný dotyk jej tela.

„Povedala som, že to stačí. Musím už ísť domov, Luke."

Konečne si uvedomil, že Katy sa rukami vzpiera v jeho náručí. Odtláčala ho. Omráčený žeravou túžbou zdvihol hlavu. Pozrel na ňu cez prižmúrené oči. Ústa mala spuchnuté od jeho bozkov a líca jej horeli.

„Ty chceš ísť domov?" spýtal sa neveriacky.

„Už je neskoro. Môj brat sa bude strachovať, kde som."

„Teraz predsa nemôžeš odísť."

Zahryzla si do pery. „Sľúbil si, že keď poviem, prestaneš."

„Viem, ale..."

„Ale neveril si, že ťa o to požiadam, však?" Katy sa usmiala. „Typicky gilchristovské."

„Katy, varujem ťa, ak neprestaneš tvrdiť, že som ako ostatní Gilchristovci, prestanem sa ovládať."

„Čo urobíš? Vyhodíš ma?"

Uškrnul sa. „To by sa ti páčilo, čo?"

„Určite by sa tým veľa vecí zjednodušilo."

„Nedúfaj."

Vzdychla. „Nedúfam! Prosím ťa, Luke, už naozaj musím ísť."

Potlačil v sebe túžbu a uvoľnil zovretie. Keď jeho telo zaprotesto​valo, zhlboka sa nadýchol. „Nech sa páči, anjelik. Utekaj, kým môžeš."

„Nesmieš sa hnevať, ale ty si začal." Rýchlo sa posadila, chvíľu zápasila so zipsom. „Varovala som ťa, že to nie je veľmi dobrý nápad."

„Nápad to náhodou nebol zlý." Pomohol jej zapnúť šaty. Dočerta, pomyslel si. Nehrá, naozaj chce odísť. „Ty sa len trochu bojíš, v tom je ten problém." 
„Čuduješ sa, že som opatrná?" Obula si topánky. „Nechcem sa s tebou zapliesť, Luke."

„A prečo? Lebo neviem variť?"

„Okrem iného." Katy rýchlo vstala.

Luke sa vystrel a oprel sa pohodlne o vankúše, jednu nohu pokrče​nú, ruky za hlavou. Zadumane ju pozoroval. Bola celá zrumenená, horúca a vzrušená. A on ju chcel. Rozhodol sa teda pre inú taktiku.

„Katy," povedal jemným chlácholivým tónom, „porozprávajme sa o tom."

„Nepozeraj sa tak na mňa." Vzala si kabelku. „Obaja vieme, že o mňa nemáš vážny záujem, Luke. Si nahnevaný, lebo som ťa nahovo​rila, aby si sem prišiel a pomohol rodine. Hneváš sa, lebo som ťa prinútila vziať na seba zodpovednosť za Gilchrist a spol. A tak si sa rozhodol, že si to so mnou dnes večer rozdáš v sexe."

Zažmurkal prekvapený jej hlúpou logikou. „Ale čerta."

„Je to pravda a ty to vieš." Unavene sa usmiala. „Rozumiem, prečo tak reaguješ. Zvádzaš ma, aby si mi odplatil, že som sa ti zastarela do života. Ale ja nechcem, aby si ma preto zvádzal, Luke. Pomstíš sa mi tak, že ma budeš týrať v kancelárii, ako to robia ostatní Gilchristovci. Teraz, ak dovolíš, už musím ísť."

Obrátila sa ku dverám. Luke na chvíľu stratil rozvahu. Bleskurýchle vstal z gauča a v momente bol pri nej. Ruku položil na kľučku.

Pridržal dvere, keď ich chcela otvoriť. „Odveziem ťa domov."

„Tak ďaleko ešte zájdem aj sama."

„Povedal som, že ťa odveziem domov, dočerta. Sľúbil som tvojmu bratovi, že dnes večer dám na teba pozor, a to mám aj v úmysle urobiť." Luke sa obrátil, vzal zo skrine čiernu koženú bundu a potom zvesil aj jej kabát.

„Vďaka," povedala ticho Katy, keď jej pomáhal energicky do kabáta.

Objal ju a vzal jej tvár do svojich dlaní. Utrápené naňho pozrela. „Oľutuješ to, Katy Wadeová."

„Prečo? Pretože mi teraz urobíš z roboty peklo? Dokážem skrotiť Gilchristovcov. Robila som to roky."

„Čo sa stane medzi nami v práci, nemá s týmto nič spoločné," ohradil sa. „Oľutuješ, že si odišla, lebo sa budeš zvyšok života sužovať tým, aké to mohlo medzi nami byť."

Zažmurkala a potom, ako sa Lukovi na chvíľu zamarilo, si vzdychla. „Luke, kde si prišiel na taký nápad?" Jemne sa uškrnula. Natiahla ruku a nežne ho pohladkala po líci. „Ja viem, aké by to medzi nami bolo."

„Myslíš?"

„Samozrejme. Mám veľmi dobrú predstavivosť a som si istá, že by to bolo vzrušujúce. Horúce, búrlivé, divé. Od Gilchristovcov ani iné neočakávam."

Stisol zuby, ale rozhodol sa ignorovať, že ustavične zovšeobecňuje. „A čo je zlé na horúcom, búrlivom a divom?"

„Nič, ak si na to stvorený. Ja nie som a obaja to vieme."

„Dočerta, môžeš sa to naučiť," zašomral. „Možno ťa to naučím ja." Predstava, ktorá mu pri tej myšlienke skrsla v hlave, mu naplnila telo opäť túžbou.

„Nie." Jej oči boli pokojné a vážne. „Nebudem sa od teba učiť."

„A prečo?"

„Posledné, čo si želám, Luke, je zapliesť sa s tebou." Katy otvorila dvere.

Luke sa ju tentoraz nepokúšal zastaviť. Pozrel dozadu na Zeka. „Poďme, kamarát. Mal by si ísť tiež s nami."

Zeke schmatol svoju misku a nasledoval Luka a Katy do noci.

Sychravá a chladná noc zapôsobila na Luka ako studená sprcha. Začal rozmýšľať triezvejšie. Telo sa mu trochu upokojilo. V poriadku, povedal si. Má ešte pred sebou šesť mesiacov. Šesť mesiacov na to, aby presvedčil Katy, že ho chce rovnako ako on ju.

Počas krátkej cesty k jej domu neprerušil ticho, ktoré nastalo. Keď prišli pred dom, počkal, kým neotvorila dvere. V obývačke sa svietilo, ale inak v dome vládla tma. Matt už určite spal.

Katy sa zmierlivo usmiala, zastala na prahu a chcela zavrieť Lukovi pred nosom dvere. „Prepáč, ak som ti dala falošnú nádej. Myslím, že som ti nemala dovoliť, aby si ma bozkával. Ak si myslíš, že môžem za to, čo sa stalo v tvojom dome, je mi to veľmi ľúto. Uvedomujem si, že Gilchristovci všetko prežívajú veľmi intenzívne."

Luke sa oprel rukou o zárubňu dverí a priblížil sa tvárou k nej, aby uvidela hnev v jeho očiach. „Niečo si musíme vyjasniť, Katy Wadeová. To, čo sa stalo u mňa doma, bola moja vina. Beriem zodpovednosť na seba. Ja som začal a ešte budem mať príležitosť to dokončiť. Teraz choď spať a kým zaspíš, rozmýšľaj nad tým."

„Ale, Luke..."

„A prestaň uvažovať o tom, že som ako každý iný Gilchrist, kto​rého poznáš." Načiahol sa za kľučkou a zavrel dvere skôr, než stačila zareagovať.

Zeke naňho spýtavo pozrel.

Luke si prstami prečesal vlasy. Hľadel na hviezdami obsypanú oblohu. Bol spln. More bolo zaliate strieborným mesačným svitom.

„Ideme, kamarát. Po pláži. Potrebujem sa trochu prejsť."

Zeke vybehol na chodník, ktorý viedol z útesu dolu ku skalnatej pláži. Luke viedol psa popri vode a do koženej bundy sa mu opieral svieži vánok.

Luke hodnú chvíľu rezko kráčal po drsnom piesku zaliatom mesač​ným svitom. Záležalo mu na tom, aby z neho ostrý morský vzduch vyhnal posledné zvyšky vášne.

Keď sa konečne zastavil na vzdialenom konci pobrežia, už sa opäť ovládal. Mal pokojnú myseľ a mohol jasne a triezvo uvažovať.

Spytoval sa sám seba, prečo sa vlastne rozhodol prísť sem do Dragon Bay. Chcel si nahovoriť, že to bolo preto, aby získal Pacific Rim. Pohrával sa s myšlienkou pomstiť sa ostatným členom klanu. Uvažoval aj o tom, či neprijal ponuku zachrániť Gilchrist a spol. iba z nudy.

Teraz však konečne poznal odpoveď na túto otázku.

Bol tu kvôli Katy.

Nasledujúce ráno prišla Katy do kancelárie a položila na Lizin stôl malý téglik z plastickej hmoty. Liz sa nazdávala, že Katy ho bude chcieť otvoriť, nahla sa a podala jej nôž. Katy nabrala nožom omáčku pesto a natrela ju na sušienku.

„A povedz mi, ako ti chutí," povedala Katy, keď ju podávala Liz. „Ale úprimne."

Liz si vzala sušienku, hodila ju do úst a dôkladne prežúvala. „Dobrá, veľmi dobrá."

Katy sa zamračila. „Si si istá?"

„Nie, nemôžem si byť absolútne istá, keď som ochutnala len kúsok. Daj mi ešte."

Katy natrela pesto na ďalšiu sušienku. „Táto je s bazalkou a špená​tom. Skúšala som do toho pridať i limbové jadierka."

Liz zahryzla do ďalšej sušienky a zamračila sa. „Myslím, že je prvotriedna, Katy."

„Naozaj ti chutí?"

Je perfektná," ubezpečila ju Liz. „Nebude ti prekážať, ak ju dojem?"

Skôr ako jej Katy mohla odpovedať, začula, že ktosi stojí vo dverách kancelárie. Zježili sa jej jemné chĺpky na šiji. Nemusel ani prehovoriť, a hneď vedela, kto za ňou stojí. Celú noc naňho myslela, vznášal sa v jej snoch ako temný, nebezpečný, vzrušujúci fantóm. Bol posledný, na koho myslela, keď zaspávala, a prvý, na koho si spomenula ráno, keď otvorila oči.

Bastard ju prenasledoval.

„Nemala by si vypočuť ešte jeden názor, než definitívne vyhodnotíš tento spotrebiteľský prieskum?" spýtal sa Luke.

Katy sa prinútila zostať navonok pokojná. Obzrela sa za seba. Stál tam Luke a plecom sa opieral o zárubňu. Bol ako zvyčajne v čiernom. Tentoraz mal na sebe pulóver a nohavice. Ani stopa po saku alebo viazanke. Zjavne sa dnes nechystá do Seattlu.

„A chcel by si ochutnať?" spýtala sa Katy zdvorilo. Černokňažnícke oči sa zaleskli. „Áno."

Mocne zovrela rúčku noža a hojne natrela pesto na ďalšiu sušienku. „Špenát a bazalka. Ešte s tým len experimentujem."

Luke natiahol ruku a podišiel bližšie, aby si vzal ponúkanú la​hôdku. Nespúšťal oči z Katy. Ako si vložil celú sušienku naraz do úst, zaleskli sa mu biele zuby. Chvíľu prežúval. „Nie je to zlé," zhodnotil nakoniec.

Katy pokrčila nosom. „Zaobídem sa bez nemastnej-neslanej po​chvaly. Ak ti to nechutí, povedz."

Pomaly sa usmial úsmevom nefalšovanej sexuálnej hrozby. Očami úmyselne preletel po jej postave a nakoniec sa zastavil pri ústach. „Ako som povedal. Nie je to zlé. Trochu fádne. Potrebovalo by to iskru."

„Iskru?" Podozrievavo naňho hľadela. Tušila, že nehovorí o jej omáčke pesto. Červeň jej stúpla do líc.

„Áno, iskru. Vieš, niečo korenisté. Pesto by malo byť pikantné. Je to trochu nesmelé. Neisté. Na príčine bude neskúsenosť, nepochybne."

„Naozaj?" Katy hrdo dvihla hlavu.

„Skutočné pesto je nevtieravo ostré. Treba uvoľniť fundamentálnu esenciu korenín. Vieš čo tým myslím?"

Katy fľochla naňho pohľadom. „Myslím, že viem."

„Neboj sa. Toto pesto nemá takú chybu, ktorá by sa nedala napraviť, chce to len trochu experimentovať a prax."

„Budem na to pamätať," precedila Katy cez zuby.

Luke spokojne prikývol. „Dobre." Vzal jej nôž z ruky a natrel si ďalšiu sušienku. „Žiaden strach. Naučíš sa to."

Vrátil jej nôž, hodil si sušienku do úst a odkráčal do svojej kance​lárie.

„Fíha." Liz si zotrela z čela imaginárny pot. „Čo to malo byť?"

„Ten chlap si asi myslí, že je odborník na pesto." Katy zavrela veko na tégliku z plastickej hmoty.

„Ale nevrav," zahundrala Liz. „Predsa nerozprával o pesto."

„Samozrejme, že áno." Katy zastala pred svojou kanceláriou. „Však poznáš Gilchristovcov. Vedia sa nadchnúť pre hocičo, dokonca i pre jedlo."

„Myslím, že je to prirodzené." Liz sa zadumane mračila. „Nako​niec, veď podnikajú s reštauráciami."

Katy zavrela rýchlo dvere a hodila sa na stoličku. Chvíľu len uprene pozerala von z okna. Ak nasledujúcich šesť mesiacov má byť takýchto, potom bude mať celkom iste problémy.

Od začiatku sa jej zdalo, že Luke je voči nej nepriateľský a odmie​tavý. Určite jej má za zlé, že ho prinútila ujať sa svojich povinností. Videla, že tu v Dragon Bay nie je šťastný a že ona je dôvodom jeho nespokojnosti. Ale azda to nejako zvládne.

Nanešťastie, po včerajšej noci bude musieť čeliť novému prvku v rovnici. Veľmi sa bála, že pre Luka sa stala akousi výzvou.

Gilchristovci vedeli byť umienení, najmä ak im niekto povedal, že nedostanú, čo chcú. Mali to v krvi.

Aj za najpriaznivejších okolností bolo ťažké zvládnuť Gilchrista upriameného na svoj cieľ. A teraz sa veci ešte väčšmi skompli​kovali. Po predošlej noci Katy už nemohla poprieť, že ju Luke priťa​huje.

Nikdy sa nesmie dozvedieť, koľko ju to stálo sebazaprenia, aby od

neho včera odišla.

Keď si uvedomila, aká je zraniteľná, hlboko to ňou otriaslo. Luke bol nebezpečný. Cítila to od prvého momentu, ako ho videla. V nasledujúcich šiestich mesiacoch by mala byť mimoriadne obo​zretná, ak chce černokňažníkovi uniknúť s celou kožou. Neskôr popoludní zvuk motora luxusného auta pripomenul Katy Darrenov sľub, že sa u nej zastaví. Zdvihla hlavu od kuchárskej kni​hy, ktorú práve študovala.

„Tuším počujem Darrenovo porsche," oznamoval Matt z kuchyne. Zacapil učebnicu. „Čo tu robí?" „Chce so mnou o niečom hovoriť."

„Áno? A o čom?" Matt vstal a podišiel k oknu. „Ten chlap s tebou chce hovoriť, len keď niečo od teba chce." „Ale, Matt, to nie je pravda."

„Naposledy sa tu zastavil, keď potreboval presvedčiť Justíne, aby mu dovolila na skúšku viesť podnik, nepamätáš? Bože, to je ale auto. Sotva mi ho dovolí vyskúšať."

„Myslím, že máš dve šance, veľkú a malú. Je naň strašne pyšný." Katy odsunula bokom kuchársku knihu. „Pustíš ho dnu, Matt?" „Jasné." Matt poslušne otvoril dvere.

Darren zastal na prahu. Bol oblečený v čiernej koženej bunde a čiernych úzkych nohaviciach, ktoré pristali k čiernemu porsche. Usmial sa na Matta.

„Ahoj, Matt. Už sme sa dlho nevideli. Ako sa máš?"

„Dobre." Matt pozrel na jeho porsche zaparkované na cestičke. „Krásne auto."

„Vďaka." Darren mu podal kľúč. „Chceš si zajazdiť?"

Matt od údivu roztvoril oči. „Myslíš to vážne?"

„Áno. Čo keby si si zašiel do mesta? Kúp si tam hamburger alebo niečo, kým sa porozprávam s tvojou sestrou. Tak chod", bež."

„Teda, to je fantastické. Vďaka. Dobre sa oň postarám." Matt bol mihom vonku.

Katy znepokojene pozerala cez okno, ako jej brat s posvätnou úctou otvára dvere na porsche a sadá si za volant. „Naozaj neviem, či to bol dobrý nápad, Darren. Nemá skúsenosti s takýmito autami."

„Auto ako auto. Videl som, ako Matt jazdí. Poradí si. Neboj sa oňho." Darren zavrel dvere. „Smiem si sadnúť?"

„Áno, pravdaže." Vyrušená zvukom motora prešla k stoličke.

Keď sa čierne auto pohlo, vzdychla a odvrátila sa od okna k svojmu hosťovi.

Darrenove pekne vykrojené pery sa skrivili do gilchristovsky oča​rujúceho úsmevu. „Vďaka, Katy."

„Niet za čo. Uvarím čaj."

„Výborne." Rýchlo vstal a nasledoval ju do kuchyne.

„O čom si sa chcel so mnou rozprávať?" spýtala sa Katy, kým kládla čajník na sporák.

„Je to trochu komplikované." Darrenovi zmizol úsmev z tváre. Bez neho ešte väčšmi vynikla zatrpknutosť v jeho očiach. „Mám starosti, Katy. Veľké starosti. A jedine ty mi môžeš pomôcť."

Katy to vzala s rezervou, lebo už poznala tieto gilchristovské dra​matické vyhlásenia. „Budem rada, Darren, ak pre teba budem môcť urobiť, čo bude v mojich silách. O akých starostiach to hovoríš?"

„O starostiach za stopäťdesiattisíc dolárov."

„Čože?" Katy skoro pustila na zem šálku, ktorú práve vyberala z príborníka, „Darren, to je žart, však?"

„Bodaj by bol." Darren strčil ruky do vreciek a pozeral si na špičky topánok. Keď zodvihol hlavu, bol celkom bledý. „Dlhujem nejaké peniaze."

„Stopäťdesiattisíc dolárov?"

„Áno."

„Bože, Darren, a čo si porobil? Dal si sa na hazardné hry alebo drogy?"

„Nie, bola to taká partnerská dohoda. Šlo o nehnuteľnosť. Existo​vala reálna možnosť, že jej cena bude stúpať. Naozaj vysoko. Keby to bolo vyšlo, dokázal by som Justine, že mám na podnikanie talent."

Katy sebou trhla. „Rozumiem. A čo sa stalo?"

„Partnerstvo sa rozpadlo, lebo sme nevládali splácať dlh. Ten, kto to celé spískal, Milo Nyle, povedal môjmu brokerovi, že tí, čo to predtým odkúpili z dôvodov špekulácie, nás teraz dajú na súd, ak im ihneď nevyplatíme hotovosť. Môj podiel činí hrubá stopäťdesiattisíc."

„Bože môj."

„Potrebujem požičať, Katy. Rýchlo. Nyle tvrdí, že nám nič nepo​môže a že pôjdeme do väzenia, ak to nezaplatíme."

„Do väzenia? Darren, ale ja nemám toľko peňazí a ty to dobre vieš."

„Áno. Ale mohla by si mi ich zohnať."

„Ako by som ti mohla zaobstarať stopäťdesiattisíc dolárov? To mám vyrabovať banku?"

Darren sa uškeril. „Nie celkom. Mám plán."

„Nie som si istá, či o tom chcem počuť." Katy naliala vodu do čajníka. „No, pokračuj, aký plán?"

„Je naozaj jednoduchý. Požiadaj Justine o pôžičku na Pesto Presto. Ona ti ju určite dá."

„Ale ja od tvojej starej mamy nechcem žiadne peniaze," povedala Katy rozhodne. „Vlastne je to to posledné, čo by som urobila. Chcem sa predsa oslobodiť od Gilchristovcov."

„Katy, tie peniaze by neboli pre teba, ale pre mňa. Požičiaš si od Justine a dáš ich potom mne. Ja z nich vyplatím investorov. Potom ti všetko vrátim."

„To nepôjde."

„Ale áno. Samozrejme, že to nebudem môcť splatiť celé naraz. Ale voľajako to už urobím. Nájdem si spôsob." Zaváhal a potom rozľútostene dodal: „Obávam sa, že sa budem musieť vzdať svojho porsche."

„To iste," zachmúrene odvetila Katy. „Porsche samozrejme budeš musieť predať. Darren, to určite nepôjde. Budeš musieť ísť za starou matkou sám."

Darren buchol dlaňou do steny. „Kriste, ty vieš, že to nemôžem. Tým by som ju len utvrdil v tom, že nemám podnikateľské schopnosti." „Tak sa obráť na Luka."

Darren na ňu pobavene pozrel. „A čo si sa zbláznila? ísť za Lukom a požiadať ho o stopäťdesiattisíc dolárov, aby som ukázal, že mám problémy? Vysmial by sa mi do tváre." „Tým si nie som celkom istá."

„Ale ja áno. Katy, mala by si mi pomôcť. Nemôžem ísť za nikým z rodiny. Justine by zúrila. A keby som rodičom povedal, čo sa stalo," uznali by, že po celý čas mala pravdu. A Luke? Bastardovi určite nezáleží na tom, či pôjdem do väzenia. Som odkázaný iba na teba, Katy."

kapitola 7

Luke zbadal čierne porsche, keď vyšiel zo supermarketu v Dragon Bay s týždennou zásobou psej potravy. Darrenovo auto parkovalo na Bay Street pred reštauráciou s minútkami, kde Matt a jeho priatelia brigádovali. Krikľavé žltozelené logo na streche mu bolo povedomé.

Luke sa pri pohľade na porsche zamračil. Prekvapilo ho, že Darren meral toľkú cestu, aby si dal hamburger a pečené zemiačiky. Potom si spomenul na koniec rozhovoru, ktorý vypočul v predošlý večer na Justininom balkóne. Darren prišiel do mesta, pretože sa chcel poroz​právať s Katy.

Luke zhodil vrece s potravou do batožinového priestoru jaguára. Pochyboval, že by si Darren chcel uctiť Katy tým, že ju vezme do lacnej reštaurácie.

Zavrel veko kufra, vopchal si kľúče do vrecka a prešiel na druhú stranu cesty. Keď prišiel na roh ulice, dvere reštaurácie sa otvorili. Matt usmiaty od ucha k uchu práve vychádzal spolu s niekoľkými priateľmi.

Luke ho pozoroval. Matt vyhadzoval zväzok kľúčov do vzduchu a pristúpil k porsche. Priatelia naposledy spočinuli pohľadom na aute a neochotne sa vydali opačným smerom.

Luke podišiel k porsche súčasne s Mattom. Matt naňho prekvapene pozrel.

„Dobrý deň, pán Gilchrist. Čo tu robíte?"

„Nakupujem potravu pre psa. To je Darrenovo auto, však?"

„Áno. Chcel sa porozprávať s Katy, tak mi dovolil zajazdiť si v ňom." Matt pokrčil plecom. „Asi sa ma chcel zbaviť, ale čo na tom záleží? Možno to bola moja jediná príležitosť v živote dostať sa za volant takého auta."

„Darren je teraz s Katy?"

„Áno. U nás doma. Myslím, že by som sa mal už vrátiť, lebo si začne robiť starosti, čo som mu s ním porobil."

„Načo sa ponáhľať. Vysvetlím to Darrenovi, ak sa bude pýtať, prečo si sa oneskoril. Poďme dnu. Dáme si kávu alebo kolu alebo čo chceš."

Matt zaváhal. „Prečo?"
Luke sa uškrnul. „Vidím, že si od prírody nedôverčivý ako tvoja sestra."

„Katy vraví, že sa treba mať na pozore pred Gilchristovcami, ktorí nosia dary."

Luke výsmešné pokrútil hlavou. „Neviem, prečo má taký odmie​tavý postoj k rodine Gilchristovcov. Len poď, dáme si niečo."

„No dobre."

O päť minút už Luke sedel oproti Mattovi a zamyslene ho pozoro​val.

„O čom sa Darren rozpráva s tvojou sestrou?"

„A čo ja viem?" Matt miešal ľad v pohári s kolou. „Možno ju chce zasa nahovoriť, aby o niečom presvedčila Justíne."

„A o čom by chcel asi Justíne presvedčiť?"

„Prednedávnom chcel, aby mu Justíne zverila gilchristovskú reštau​ráciu Lake Union."

„Katy ju zrejme presvedčila," potvrdil Luke. „Teraz ju spravuje."

„Iste. Katy vie Justíne presvedčiť. Ale nie vždy. Nepodarilo sa jej presvedčiť Justíne, aby mu zverila riadenie celého podniku Gilchrist a spol."

„Justíne sa vie zaťať."

„Áno. Možno Darren chce, aby to Katy skúsila ešte raz. Dalo by sa síce predpokladať, že teraz, keď si už na scéne ty, sa svojho úmyslu vzdá, ale podľa Katy Gilchristovci vedia byť strašne húževnatí, keď niečo naozaj chcú. Hovorí o nich, že sú posadnutí."

Luke potichu zaklial. „Zdá sa, že tvoja sestra sa stala odborníčkou na Gilchristovcov."

„Uhm, myslím, že musela." Matt zvraštil obočie. „Budem rád, keď sa už konečne od nich oslobodí. Už dosť dlho jej zväzujem ruky ja. Keď odídem na univerzitu, bude sa môcť vykašľať na prácu v Gilchrist a spol. a konečne žiť po svojom." Zarazil sa, keď si uvedomil, čo povedal. „Bez urážky."

Luke sa zachmúrene usmial. „Neboj sa. Sám nechápem, ako mohla tak dlho pracovať u Justíne Gilchristovej."

„Liz hovorí, že to preto, lebo Katy je prispôsobivá a nekonfliktná."

„A čo hovorí Katy?"

Matt pokrčil plecom. „Katy vraví, že tá práca nie je zlá. Sú aj horšie. Myslím, že má Justíne celkom rada, ak chcete počuť pravdu. A ostatní Gilchristovci v podstate tiež ujdú."

„Ale ty ich nemáš rád?"

Matt sa začervenal. „To som nepovedal. Len sa mi nepáči, že nie​kedy Katy všelijako sekírujú. Maureen a Hayden jej rozkazujú! Darren sa ju pokúša očariť, aby dosiahol svoje, a Eden..."

„Čo Eden?"

Mattovi stvrdol pohľad. „Raz, tuším pred rokom, sa okolo Katy krútil akýsi chlapík. Veľmi sa mi nepozdával, ale Katy sa páčil. Mys​lím, že bola doňho zaľúbená."

Luke znehybnel. „Nate Atwood?"

„Áno, ten. No, prišla Eden a ten darebák len na ňu pozrel a hneď ju zbalil. Zobrali sa o niekoľko týždňov potom, ako ich Katy zoznámila. Justíne bola poriadne naštvaná."

„Sviniar," povedal ticho Luke.

„Veru. Ale Katy to hneď nezistila. Viete, problém je v tom, že Katy nemá veľa skúseností, ak viete, na čo narážam. Má dvadsaťosem, ale nevie toho veľa o chlapoch, ako by ste podľa jej veku predpokladali. Myslím, že mala priveľa starostí so mnou a bola veľmi zaneprázdnená v práci."

Luke si nad tým celú noc lámal hlavu a ráno sa pokúsil o priamy útok. Krátko po deviatej prešiel okolo Liz rovno do Katyinej kancelárie. Liz si ho premerala cez okuliare, ale obaja vedeli, že nestihne cez interný telefón varovať Katy, že ide Luke.

Potichu otvoril dvere a našiel Katy, ako sa opiera o okraj stola. V jednej ruke mala obal s dokumentmi, ale neštudovala ich. Namiesto toho zadumane pozerala na sivé more. Mala na sebe zelenú hodvábnu blúzku a jasnožltú sukňu. Okolo krku si uviazala nápadnú žltú šatku. Červené vlasy jej v rannom slnku žiarili tmavým plameňom. Luke v duchu skonštatoval, že vyzerá ako kytica jarných kvetov.

„Čo chcel včera od teba môj bratanec?" spýtal sa jej, keď zavrel za sebou dvere kancelárie.

Katy od prekvapenia skoro spadla zo stola a obrátila sa, aby mu videla do tváre. „Bože, ako si ma vyplašil. Bola by som veľmi rada, keby si za mnou takto nesliedil."

„Prepáč." Podišiel ku konvici s kávou a nalial si do šálky. Už zistil, že káva u Katy chutí lepšie ako kdekoľvek inde. „Nabudúce zaklopení. Tak čo chcel?"

Namrzene zovrela ústa. „Bola to súkromná návšteva. S obchodom to nemalo nič spoločné."

„Tvoj brat vraví, že keď sa Darren zastaví na kus reči, zvyčajne voľačo chce. Čo chcel tentoraz?"

„Chcel sa len porozprávať. Je to také čudné? S Darrenom sa po​známe už roky. Nič to neznamená."

Luke ju uvážlivo pozoroval a pochopil, že mu dnes ráno ťažko niečo prezradí. To pre ten priamy útok. „Keď tak hovoríš. Po obede idem do Seattlu. Priprav sa, pôjdeš so mnou. Pobaľ sa, zostaneme aj cez noc." Uprene naňho pozrela. „Počkaj chvíľu."

„Oddelené izby," povedal bezvýrazné Luke. „Je to služobná cesta. Si moja osobná asistentka, už si zabudla? Chcem, aby si šla so mnou. Budeš sedieť na väčšine rokovaní. Po nich budem od teba chcieť tvoju intuitívnu analýzu manažmentu. Ty poznáš tých ľudí lepšie ako ja."

Podľa nápadne ostražitého výrazu v očiach mu bolo jasné, že mu neverí. To bolo zlé.

Nemohol jej predsa povedať, že má v úmysle pozvať ju na večeru, naliať ju vínom, pohostiť ju a azda ju aj očariť, aby mu podľahla. Keby jej to takto povedal, určite by sa nahnevala.

Presne o jednej popoludní Katy zatvorila cestovnú tašku a preniesla ju do obývačky spolu s malou príručnou taškou. Matt, Luke a Zeke čakali. Pes na ňu zazrel ponad okraj plechovej misky zakliesnenej v zuboch,

„Určite ti neprekáža, že budeš cez noc sám?" pýtala sa Katy Matta vari už po stý raz.

„Ježiš, Katy. Koľkokrát ti mám opakovať, že nám bude so Zekom dobre? Nerob si starosti."

„Večer ti zavolám," povedala Katy.

„Je piatok," pripomenul jej Matt trpezlivo. „Dnes pracujem až do deviatej večer."

„Aha, dobre. Sľúb mi, že potom prídeš rovno domov."

„Sľubujem."

„A jazdi opatrne."

Luke jej vzal cestovnú tašku z rúk. „Neboj sa oňho, Katy. Nič sa mu nestane. Má už predsa sedemnásť, čo si zabudla?"

Matt hodil na Luka vďačný pohľad. „Správne. O mňa sa neboj."

„Dobre, v poriadku." Katy ho rýchlo objala. „Zajtra poobede som späť."

„Jasné." Matt šiel za nimi až po dvere. „A uži si to."

Katy urobila grimasu. „To je služobná cesta."

Luke sa uškrnul, hodil jej tašku do kufra a podotkol: „To nezna​mená, že si nemôžeš užívať, Katy."

„Ale áno." Sadla si na sedadlo vedľa vodiča a zakývala Mattovi a Zekovi.

Luke nepovedal nič. Zišiel autom z chodníka na hlavnú cestu do Dragon Bay. O niekoľko minút už prechádzali mestečkom. Luke pokračoval diaľnicou, ktorá smerovala na juh do Seattlu. Obloha bola zachmúrená a padal drobný dážď.

„Zrejme Matta nenechávaš často samého," ozval sa Luke, aby pre​rušil dlhé ticho.

„Nie. Viem, už si musím zvyknúť, že je dospelý, ale nie je to ľahké. Bojím sa oňho."

„A on sa zas bojí o teba."

Katy pozrela prekvapene na Luka. „Naozaj?"

„Má pocit, že ťa za posledné roky príliš zväzoval."

„To je nezmysel."

„Ani nie. On vie, že to je pravda. Bojí sa, že kvôli nemu si nemohla viesť normálny život."

„Skutočne?"

„Znepokojuje ho, že nie si dosť skúsená, aby si rozoznala sviniarov od správnych chlapov."

„Určite na to prídem. Vždy som sa ľahko a rýchlo učila."

Kancelárie podniku Gilchrist a spol. zaberali celé jedno poschodie vežiaka v centre Seattlu. Výhľad cez rad okien s dymovými sklami na dvadsiatom poschodí bol veľkolepý. Mesto hučalo takou energiou, akú môže podnietiť len prístav Pacific Rim.

Elliottov záliv, bridlicovosivý pod olovenou oblohou, bol posiaty obrovskými loďami. Tankery a nákladné lode, malé svety samy osebe boli označené logami lodiarskych spoločností z celej Ázie i Tichomoria. V diaľke bolo vidieť zasnežené končiare takmer stratené v opare, ktorý akoby pohlcoval celý svet.

„Prečo ťa dnes Luke priviedol so sebou?" spytovala sa Eden. „Čo sa deje, Katy? Čo má za lubom?"

Katy sa odvrátila od nádhernej panorámy za oknom a pozrela na Lukovu sesternicu. Eden elegantne trónila za svojím stolom, no jej telo prezrádzalo mierne napätie. Mala na sebe čistočierny kostým, ktorý podčiarkoval jej štíhlosť a kontrastoval s tuhočervenými perami a nech​tami. Dychtivo ju prebodávala zelenými očami.

„Mám mu vypracovať posudky o pracovníkoch, s ktorými sa dnes stretne." Katy pokrčila plecom. „Čo ti mám povedať? Som uznávaná tajomníčka."

Eden bubnovala nechtami na leštenom stole. „Ale čo má za lubom?"

Katy si spomenula na kontrolu pomocou počítača, ktorú Luke spomínal, ale nepovedala nič. Luke jej predsa osobitne kládol na srdce, aby o tom nikomu nehovorila, a ona teraz pracuje preňho. Či sa jej to už páči alebo nie, musí oddane slúžiť Bastardovi.

„Nie som si istá," opatrne povedala Katy. „Teraz len zbiera údaje. To je všetko, čo ti môžem povedať."

„Niečo má v pláne. Cítim to." Eden pozrela vyčítavo na Katy. „Mala by si nám prezradiť, Katy, o čo ide. V hre je príliš veľa."

„Pokiaľ viem, robí presne to, čo sľúbil Justine. Pokúša sa zachrániť podnik."

„Otec hovorí, že mu nemôžeme dôverovať, a ja s ním súhlasím." Eden civela do rozsvietenej obrazovky počítača, akoby tam mala na​písanú budúcnosť. „Znervózňuje ma."

„Mám pocit, že Luke znervózňuje všetkých. Pozri, Eden, fakt ne​viem, čo ti mám ešte povedať. Justine ho tu chcela, tak ho má. My ostatní môžeme len dúfať v to najlepšie." Katy pozrela na hodinky. „Musím už letieť. Luke zvolal ďalšie stretnutie o päť minút v zasadačke. Mám tam byť."

„Katy, počkaj." Eden sa nahla dopredu s úzkostlivým výrazom, „Však nás budeš varovať, ak Luke zistí niečo, čo by mohlo rodine poškodiť? Si nám predsa zaviazaná."

Katy zaváhala. „Budem varovať Justine," prisvedčila pokojne. „Jej som zaviazaná. Vám ostatným nedlhujem nič, či áno?"

Eden prižmúrila oči: „Čo to má znamenať?"

„Presne to, čo počuješ. Pracovala som vždy len pre Justine a nie pre vás ostatných."

„Nie," zašepkala Eden. „Je v tom čosi viac. Oveľa viac. Ty mi nikdy neodpustíš, že som sa vydala za Natea, pravda? Prečo si to nepripus​tíš?"

„Nate s tým nijako nesúvisí."

„Neverím ti." Eden vstala a podišla k oknu. Zamyslene pozerala na sivú oblohu. „Nevieš ani, aké si mala šťastie, keď ťa kvôli mne pustil k vode. Vlastne mi môžeš byť vďačná, že som ťa ušetrila od manželstva s Nateom Atwoodom."

Katy skúmala Edenin výrazný profil. „Ja viem."

„Ten človek ľudí len využíval."

„Áno."

„Nemal ma rád. Nikdy ma nemal rád. Len ma využíval," sipela Eden.

„Viem." A mňa využil na to, aby sa dostal k tebe, pomyslela si Katy. „Ale už si sa od neho oslobodila. Vďaka Bohu ti Justinini právnici pomohli s rozvodom. Chránila ťa."

„Myslíš?"

Katy sa zamračila, lebo celkom nechápala trpký tón v Edeninom hlase. „Možno nechránila tvoje city. V tom ťa predsa nemôže ochrá​niť nikto. Ale finančne určite. Nate veľa nezískal. Iba symbolickú sumu.

Eden na chvíľu zavrela oči. „Bože, aký to bol bastard." Otvorila oči. „A teraz tu máme ďalšieho bastarda."

„Život je pes, však?" ozval sa Luke odo dverí. Pozrel na Katy. „Pripravená? Schôdza začína o dve minúty."

„Som pripravená." Katy pozrela ešte naposledy na Eden a vyšla za Lukom na chodbu.

Luke pozrel zamyslene na Katy, keď kráčal vedľa nej do zasadačky. „O čom ste sa to bavili?"

„O jej rozvode."

„Veselá téma."

„Ani nie," zamrmlala Katy. „Gilchristovci zriedkakedy..."

„Už to nehovor. Vieš, Katy, trochu mi lezieš na nervy s tými zov​šeobecneniami o Gilchristovcoch."

„Nie trochu, ale poriadne." Katy sa rozjasnila tvár. To doberanie jej zlepšovalo náladu. „Niekedy aj mne Gilchristovci idú trochu na nervy."

Keď Katy a Luke vošli do zasadačky, v hlúčiku vedúcich pracovní​kov stál aj Fraser Stanfield. Kývol Lukovi a usmial sa na Katy. Podišiel k nej, aby jej pridržal stoličku.

„Čo robíš tu v meste?" spýtal sa jej. Hlas mu prekrývala okolitá vrava.

„Je to pre mňa záhada. Povedal, že mu mám radiť."

„Verím. V tom si dobrá. Ostávaš na noc?"

„Áno, vlastne áno."

„Výborne." Fraser sa uškrnul. „Čo tak ísť spolu na večeru?"

Katy sa zarazila. Fraser jej nikdy predtým nenavrhoval niečo ako rande, ale potom, čo spolu za niekoľko posledných mesiacov preská​kali, celkom iste nebola proti. „Znie to ohromne."

„Stretneme sa o siedmej v hale tvojho hotela."

Katy sa zasmiala. Kútikom oka spozorovala, že Luke sa na jej smiech obrátil. Fľochol na Frasera a potom na chvíľu spočinul zrakom na Katy. Nevyzeral nadšený.

Dovtípila sa, že ju sám chcel pozvať na večeru. Odmietnutý Gilchrist bol nebezpečný Gilchrist.

Na druhej strane vedela, že len o vlások unikla situácii, ktorá pre ňu znamenala erotickú hrozbu. Nevedela, ako sa má v prípade erotickej hrozby správať. Nebola ten typ.

Tak prečo necíti úľavu? spytovala sa samej seba.

„Načo doparoma prišiel?" spýtal sa jej neskôr Fraser.

Katy zdvihla oči od jedálneho lístka. Napadlo jej, že z nej opäť niekto ťahá informácie o Lukových zámeroch. Tak preto toto prí​jemné uvoľnenie pri večeri. Celý deň sa ľudia usilovali od nej vymá​miť, ako mieni Bastard riešiť situáciu v podniku. Sama pre seba si ľútostivo vzdychla, že Fraser je taký istý.

Asi by naňho nemala byť veľmi prísna. Aj Fraser sa obáva o svoju budúcnosť. Na druhej strane, ona pracuje pre Luka a musí byť k nemu lojálna.

„Neviem," povedala Katy a pokračovala v čítaní jedálneho lístka.

„Nemáš ani potuchy?"

„Ani."

Fraser sa usmial. „Ale Katy, to som predsa ja, Fraser. Tvoj starý kamoš, pamätáš? Spolu sme posledných šesť mesiacov trávili v gilchristovských zákopoch. Mne môžeš povedať, čo sa deje. Mám tu predsa isté postavenie a nechcem oň prísť."

Katy neochotne položila jedálny lístok. „Viem. Prepáč, ale pravda je taká, že ti zatiaľ nemám čo povedať. Luke podľa všetkého zbiera informácie. Viem, že ho zaujíma, prečo upadá Gilchrist Gourmet, a sústreďuje sa ešte na ďalšie dve reštaurácie, ktoré majú finančné problémy. Ale vôbec neviem, čo má v úmysle urobiť."

„Ak má čo len polovicu toho podnikateľského nadania, o ktorom všetci tvrdia, že ho má, potom odpredá Gilchrist Gourmet."

„Možno."

„Gilchristovci vždy podnikali v reštauratérstve," nástojil Fraser. „Mali by sa držať toho, čo vedia. Mali by odísť z obchodu s mrazený​mi jedlami. Nerozumejú mu."

„Gilchrist Gourmet pred rokom veľmi dobre prosperoval."

„To bolo vlani." Fraser zdvihol svoj pohár s vínom a netrpezlivými pohybmi zvíril jeho obsah. „Dnes to ide dolu vodou. Gilchrist si musí uvedomiť, že neexistuje iná možnosť, len ho predať."

„Ak bude musieť, tak ho určite predá," povedala pokojne Katy. „Ale ak ho môže niekto zachrániť, tak je to práve on."

Fraser ju pozoroval. „Vidím, že Bastardovi veľmi dôveruješ."

„Možno nie je džentlmen a vzdelanec, ale je dobrý v tom, čo robí."

„Inými slovami, vie zarábať peniaze?"

Katy sa smutne usmiala. „Po každej stránke áno."

Fraser položil svoj pohár a chytil ju dôverne za ruku. „Katy, myslím vážne, čo som ti povedal. Pokiaľ ide o moju kariéru, vsadil som do hry veľa. Môžem rátať s tým, že ma budeš informovať o každom Bastardovom kroku?"

„Urobím, čo budem môcť," povedala ticho. „Veľmi by ti prekážalo, keby sme sa navečerali? Som strašne hladná."

Zdalo sa, že Fraser nerád odbočuje od témy. Zažmurkal a potom sa zmohol na úsmev. „Ako si želáš. Skús lososa. Tu ho robia veľmi dobre. Vieš, už som sa niekoľkokrát rozprával s Eden."

„Naozaj?"

„Problém je v tom, že ani ona nevie, o čo ide. A nie som si istý, či by mi to prezradila, keby niečo vedela. Dočerta, je z rodiny a ja som len najatá sila. V každom prípade má teraz v hlave asi iné veci."

Nedbanlivá poznámka upútala Katyinu pozornosť. „Prečo to hovo​ríš?"

„Videl som ju minulý týždeň s jej bývalým manželom," prehodil Fraser akoby nič a otvoril jedálny lístok. „Možno sa chcú dať znovu dohromady," uškrnul sa. „Justíne dostane záchvat, ak sa tak stane. Po rozvode si konečne vydýchla."

Katy bola šokovaná. „Eden a Nate? Videl si ich spolu? A si si istý?"

Fraser na ňu pozrel. „Nasadali spolu do taxíka pred jednou z re​štaurácií. Práve som dohovoril s tamojším manažérom a chcel som odísť. Vyzeralo to, že Atwood na ňu čakal."

Katy si pripomenula trpkosť v Edeninom hlase dnes ráno. Využil ma.
„Ťažko tomu uveriť."

„Poznáš Gilchristovcov. Majú radi teatrálnosť. Ľúbostný román s exmanželom by sa jej mohol páčiť. Hoci je to trochu bláznivé. Vieš čo, Katy?"

„Čo?" Katy sa snažila pochopiť, prečo by Eden opäť rozdúchavala plamene vášne k Nateovi Atwoodovi. Pokiaľ Katy vedela, Eden toho muža nenávidí. Ale predsa už veľa ráz počula, že od nenávisti k láske je len krok.

„Som naozaj rád, že si na mojej strane," povedal rozhodne Fraser. „Keď ide o Gilchristovcov, priatelia by mali držať spolu. A my sme priatelia, Katy, však?"

„Áno," odvetila Katy pokojne. „Myslím, že si nedám lososa, ale skúsim radšej cestovinu s omáčkou pesto. Chcem vedieť, či je lepšia ako moja."

O hodinu neskôr Katy otvorila dvere na hotelovej izbe šťastná, že sa jej podarilo zbaviť Frasera dolu v hale. Chvíľu sa jej zdalo, že vidí v jeho očiach akúsi obchodnú špekuláciu, a to ju nahnevalo.

Uhádla, že Fraser by sa ju pokúsil i zviesť, len aby si zabezpečil, že ho bude informovať, čo sa deje vo vedení Gilchrist a spol.

To ju všetci majú za takého blázonka? uvažovala unavene, keď otvárala dvere. Keby sa chcela dať zviesť, tak nech je to muž hnaný inými pohnútkami ako obavou o kariéru. Napríklad Luke.

Tá myšlienka ju zaskočila. Asi už celkom blaznie, keď niečo také vôbec pripúšťa. Ale s Lukom žena aspoň vie, že je v tom vášeň. Gilchristovci sú určite veľmi vášniví.

S Fraserom, pomyslela si Katy, by zvádzanie bol iba čistý obchod.

Nie že by nestála o to, aby ju niekto zvádzal, utvrdzovala sa, keď zatvárala dvere.

Hmatkala po vypínači. Vtom vycítila, že v izbe ešte niekto je. Ruka jej zmeravela.

„Aspoň že si mala toľko rozumu, aby si sa do izby vrátila sama." Lukov hlas v tme znel temne, zachrípnuté a nebezpečne.

Katy sa nadýchla. Otočila vypínačom a nazúrene pozrela na Luka.

Nevšímal si jej výraz. Ležal rozvalený v kresle pri okne a pozeral von na mesto. Nohy v čižmách mal vyložené na parapete. V pohári, ktorý držal v ruke, zacinkal ľad. Pohľad do kúta na malú chlad​ničku Katy potvrdil, že Luke si poslúžil zo skromných zásob alkoholu v izbe.

„Bože, vystrašil si ma na smrť." Katy si uvedomila, že jej prudko bije tep a vnútornosti má stiahnuté. Celé telo sa stavalo do obrannej pozície, hoci mozog už zaznamenal, že bezprostredné nebezpečenstvo útoku nehrozí. „Čo tu robíš?"

Luke sa neobrátil. „Išla si na to rande so Stanfieldom, aby som žiarlil?"

Katy bola ohromená. „Preboha, nie. Samozrejme, že nie. Blázniš? Prečo by som vôbec mala chcieť, aby si žiarlil?"

„Ako to mám vedieť? Viem len, že je to bežná ženská taktika."

„Možno to niektoré ženy aj robia. Ale nie všetky." Katy sa snažila utíšiť rozrušené zmysly. To, že vidí Luka tu, jej pripadalo ako zlý sen. Nevyzeralo to ako naozaj.

„Ale funguje to," pokračoval Luke ticho. „Žiarlil som." Odpil si whisky z pohára. „Bože, ten pocit priam nenávidím. Celé svoje man​želstvo som prežiarlil."

„Luke..."

„Keď Ariel vošla do miestnosti, všetci muži pozerali na ňu, všetci ju chceli. A hneď. Vedela to. Vyžívala sa v mojej reakcii. Hovorila, že nám to potom pomáha v posteli."

Katy sa opatrne posadila na okraj postele. Prsty sa jej chveli. Luke sa ešte stále neobrátil, takže mu nevidela do tváre. Ale v hlase mu rozpoznala ostrie dávno pochovanej úzkosti. Náhle sa jej zažiadalo utešiť ho, ale nevedela, ako.

„Je mi to Túto, Luke."

„Nemá ti byť prečo." Ľad v pohári zacinkal. „Bola nádherná. Ne​mohla si pomôcť."

„Nie, určite nie." Ale Ariel sa nemala vyžívať v Lukovej žiarlivosti, pomyslela si Katy. Nemala ju využívať na to, aby v ňom stupňovala vášeň. On ako muž mal v sebe vášne dosť. A koľko!

„V posteli mi to potom vždy vynahradila."

Katy zovrela ruky v lone. „Rozumiem. Takže ťa to netrápilo? Vlastná žiarlivosť ťa nesužovala, lebo si vedel, že ti to vynahradí v posteli?"

„Nenávidel som to." Tie slová boli ako tiché vrčanie šelmy. „Jediné, čo mi pomáhalo znášať to, bolo vedomie, že ma má rada. Len sa tak hrala. Ale ja som tie hry nenávidel. A ona to nikdy nechcela pochopiť."

Katy zhľadávala slová. „Luke, ja som to naozaj dnes nezorganizo​vala preto, aby si žiarlil. My dvaja predsa nepatríme k sebe, takže niet dôvodu, aby sme jeden voči druhému pociťovali žiarlivosť alebo iný silný cit."

„Naozaj?"

„Tak aby si vedel," pokračovala rozhodne Katy, „chcela som ti povedať, že by som sa nikdy neusilovala vyvolať žiarlivosť v niekom, o koho stojím. To by bolo to posledné. Zdá sa mi to kruté."

„Nie veľmi vzrušujúce?"

„Nie. Iba kruté."

„Súhlasím s tebou," povedal Luke. „Je to kruté." Hodil do seba zvyšok whisky. „Tak aby si vedela, i ja tu miestoprísažne vyhlasu​jem, že by som nikdy úmyselne nevyvolal žiarlivosť v niekom, o koho stojím."

Uverila mu. Rozochvené sa zasmiala. „Podľa mňa to stačí."

„My k sebe nepatríme, len sme si prisahali, že nebudeme vyvolávať v druhom žiarlivosť. Žiadne písomné vyhlásenie."

Zložil nohy z okenného parapetu a vstal z kresla. Po prvý raz sa obrátil tvárou ku Katy. Zastretým zrakom ju priam hypnotizoval.

„Luke?" Katy znehybnela. Vnímala ho všetkými zmyslami, ako len žena môže vnímať muža. Ako sa k nej blížil, pomaly vstala z postele.

„Viem, že nie som tvoj typ." Podišiel až celkom k nej. „Už si mi dala jasne najavo, že nie som mužom tvojich snov. Ale veľmi po tebe túžim. Ak za mnou prídeš, aspoň na chvíľu, prisahám, že sa s tebou nebudem zahrávať. Čokoľvek bude medzi nami, bude to úprimné. Stačí?"

Ona predsa nie je stvorená na osudové vášne, opakovala si zúfalo. Ale nemohla prehliadnuť ten zdrvujúci pocit. Napadlo jej, že to už možno nikdy pri inom mužovi nepocíti. Ak teraz nevyužije príležitosť, zvyšok života jej bude vŕtať v hlave, o čo prišla.

A ona už v živote prepásla veľa vecí.

Katy sa rozhodla.

„Áno. Stačí."

Luke sa na ňu usmial. Ten pomalý, znepokojujúci úsmev mu ledva pohol ústami, ale oči mu premenil na drahokamy. Bol to černokňažnícky úsmev; úsmev, ktorý vyčaroval tajomstvá, aké si mohla len predstavovať; úsmev, ktorý sľuboval, že sa s ňou o to čaro podelí. Katy vyrazilo dych od vlastnej trúfalosti, pozrela mu hore do žiari​vých očí a zapochybovala o tom, čo vykonala.

Ale bolo neskoro na ústup, aj keby ešte ustúpiť chcela. Celou svojou bytosťou sa už oddala. Aj jej duša sa oddala. Až teraz cítila, že žije, a nemienila cúvnuť pred tým ohňom, nech sa stane, čo sa stane. Aspoň raz sa dá ovládnuť vášňou ako všetci Gilchristovci.

„Spomenula si si na niečo veselé?" Luke jej jednou rukou hladkal šiju. Palcom opisoval krivku jej hrdla, akoby cezeň pretekalo zlato.

„Nie." Katy sa zachvela pod jeho dotykom. „Áno."

„Povedz na čo." Ústami sa jemne a nástojčivo trel o jej ústa.

„Iba som si pomyslela, že som asi strávila priveľa rokov medzi Gilchristovcami. Začínam sa správať ako oni."

„Urob mi láskavosť, Katy."

„Akú?"

„Bol by som veľmi rád, keby si sa aspoň raz, dnes večer, vyhla zovšeobecňovaniu. Som to ja, kto sa s tebou chystá milovať. Ostatní Gilchristovci s tým nemajú nič spoločné."

Zrumenela. „Rozumiem. Nie je to skupinová záležitosť, však?"

„Nie, si tu len ty a ja." Prstami jej zľahka prešiel po hrdle a odhrnul jej vlasy. Opäť sa naklonil a pobozkal ju tesne za pravým uchom.

Katy prekvapilo, aké má to miesto citlivé. Zhlboka sa nadýchla a dotkla sa Lukovej čeľuste. Obrátil hlavu a bozkával jej vnútornú stranu zápästia. Katy sa chveli prsty.

Keď Luke zacítil, ako ňou prebehla triaška, opäť sa usmial svojím černokňažníckym úsmevom.

„Dnes v noci ma chceš, však?" spýtal sa jej nežne.

„Áno."

„Tak to má byť. Nie ako minule na mojom gauči."

„Vtedy som si nebola istá, či sa chcem s tebou zapliesť."

„A dnes si si istá, že chceš?" Oči sa mu leskli.

„Nie. Ale aj tak to urobím," usmiala sa Katy a zdvihla ruky, aby ho objala okolo krku.

Luke sa tíško zasmial a vzal ju do náručia. Prekvapená Katy sa inštinktívne zachytila jeho ramien. Niesol ju ako pierko.

„Kam ideme?" nedočkavo sa spýtala Katy, keď ju v náručí niesol ku dverám.

„Nie ďaleko." Zastal pred vypínačom. „Zhasni."

Katy pozrela naňho a potom poslušne otočila vypínačom. Izba sa ponorila do tmy a zmyselná intímnosť chvíle sa ešte znásobila. Jasne si uvedomovala reakciu vlastného tela na to, ako ju Luke drží v náručí. Nebola si istá, či by sa dokázala udržať na nohách, keby musela.

Zavrela oči a s pôžitkom vychutnávala Lukovu silu, ktorá ju pre​nášala cez izbu. Bola si istá, že ju zloží na posteľ. Už si celkom vedela predstaviť nasledujúce minúty. Uloží sa vedľa nej a vezme ju do ná​ručia. Modlila sa, aby nepostupoval prirýchlo ako vtedy v noci. Po​trebovala čas, aby sa prispôsobila takejto vášni. Bola pre ňu nová.

Katy sa pevne zachytila Luka. Tiene okolo nej sa roztancovali. O sekundu zacíti pod sebou posteľ. Prosím ťa, nie veľmi rýchlo, šep​kala v duchu. Nie som ako ty. Neexplodujem do vášne po jedinom dotyku. Potrebujem trochu času. Myslím.
Ale nebola to posteľ, čo pocítila, keď sa s ňou svet prestal krútiť. Bolo to Lukovo pevné svalnaté stehno, na ktoré si ju posadil. Otvorila oči a uvidela pred sebou dažďom vyumývané svetlá mesta rozsypané v tme ako diamanty. Uvedomila si, že namiesto toho, aby ju uložil do postele, usadil sa do kresla pred oknom. Jeho ruky, horúce a pevné, ovíjali sa okolo nej.

„Tentoraz sa budem snažiť urobiť to správne," povedal Luke, akoby jej čítal myšlienky.

Sklonil hlavu a bozkával ju na ústa, dlho, so strhujúcou vášňou, pri ktorej Katy strácala dych. Akoby sa vnárala do pohyblivého piesku. Ústa pootvorila pod nežným nátlakom jeho úst.

Luke vydal tichý chrapľavý zvuk, ktorý prezradil Katy jeho túžbu a rozochvel jej zmysly. Hlboko v nej niečo reagovalo na jeho mužskú žiadostivosť. Oprela sa oňho a bozkávala ho čoraz dychtivejšie.

Keď aj on pootvoril ústa a pozýval ju ďalej, zaváhala. Nakoniec ju premohla zvedavosť. Vychutnávali ho opatrne, až kým neobjavila vzrušujúcu páľavu, ktorá vyžarovala odkiaľsi z jeho vnútra. Prezrá​dzala tlejúci oheň, ktorého sa túžila dotknúť. Pritúlila sa k nemu bližšie, potichu žiadala viac.

Luke stenal, hlboko a tlmene. Rukou jej jemne pritískal šiju a potom prstami skĺzol za výstrih šiat. Katy pocítila chlad, keď jej otváral zips, ale jeho prsty boli horúce a zostupovali po jej chrbtici a rozochvievali všetky nervové zakončenia v tele. Inštinktívne sa napla.

„Uvoľni sa, zlato. Tentoraz sa nebudem ponáhľať." Luke trochu zdvihol hlavu, aby na ňu uvidel. „Máme na to celú noc."

Katy sa rozochvené usmiala. Cítila jeho pevné telo pod sebou a vedela, že je do krajnosti vzrušený. Ale cítila aj to, ako sa ovláda. Cítila to v každom nerve, od jeho čeľuste až po svalnaté plecia. Dotkla sa s obdivom jeho tváre.

„Vedela som, že si vášnivý," zašepkala, „ale neuvedomila som si, že sa vieš aj ovládať." Nikdy nepoznala Gilchrista, ktorý sa vedel ovládať. Všetci boli vydaní na milosť a nemilosť svojim vášňam.

„Nespútaná vášeň je najdeštruktívnejšia sila na zemi," povedal Luke. „Oheň som sa naučil krotiť už dávno."

„A ovládaná vášeň?"

Luke sa opäť tak záhadne usmial. „Je tou najtvorivejšou silou na svete. Skrotený oheň."

„Nikdy som nepoznala muža, ktorý skrotil oheň." Katy zosunula ruku z jeho hrdla do goliera čiernej košele. „Si výnimočný, Luke Gilchrist."

„Nie, ty si výnimočná." Rukou jej prečesal vlasy. „Určite jediná svojho druhu. Aj v tebe je oheň. Sladký a horúci, čakajúci na toho, kto ho objaví."

Katy bola fascinovaná. Poznanie, že tento muž, ktorý preky​puje vášňou, je schopný vidieť vášeň aj v nej, bolo neuveriteľne zvodné. Nikdy o sebe neuvažovala v tomto svetle. „Ako vieš, že je vo mne oheň?"

„Vidím ho," povedal. „Počujem ho. A cítim ho. V tvojich očiach, keď si mi povedala, že mám povinnosť zachrániť Gilchrist a spol. V tvojom hlase, keď si Justíne prikázala, aby sa predo mnou neponi​žovala. Vibrovalo to v tebe, keď si hovorila o svojich plánoch do budúcnosti. Zlato, ty si hotová sopka."

„Nie, nie som." Katy roztiahla prsty na jeho hrudi. Páčil sa jej dotyk jeho ostrých kučeravých chlpov pod košeľou. „Ale som rada, že vo mne vidíš aspoň nejaký plamienok."

„Je tam poriadny požiar, aby si vedela," povedal Luke do jej úst. „Ty a ja pôjdeme spolu k jeho plameňom."

„A potom čo?" spýtala sa ticho. Ani na jedinú noc nemohla v sebe potlačiť tú časť vlastnej osobnosti, ktorá aspoň jedným okom hľadela do budúcnosti.

„Potom ho na chvíľu skrotím." Lukova ruka ju pomaly obišla, aby sa pomaznala s jej prsníkom. „Ale iba na chvíľku. Polovica pôžitku z hry s ohňom spočíva v pozorovaní toho, ako divo a slobodne horí."

Katy rezolútne a nemilosrdne zahnala všetky myšlienky na budúc​nosť. Aspoň raz v živote bude žiť iba v prítomnosti. Ovinula ruky Lukovi okolo krku a pevne ho objala.

„Sladká a horúca," šepkal Luke. Cez čipkovú podprsenku sa dotkol jej bradavky. Jemne pohol prstami a razom vyvolal reakciu.

Katy sa netrpezlivo pomrvila pri tom láskaní. Chcela viac. Našmátrala gombíky na Lukovej košeli a roztvorila mu ju až po pás. Potom mu siahla za košeľu a dotýkala sa ho tak, ako sa dotýkal on jej.

Luke sa zachvel. Na dlhý spaľujúci moment priložil svoje ústa na jej. Cítila jeho ruku, horúcu a pevnú, na svojich prsiach.

Pohyblivý piesok akoby pod Katy ustupoval, vťahoval ju hlbšie a hlbšie, takže sa už nemohla pohnúť a necítiť pritom to všetko pre​máhajúce zovretie. Už sa z neho ani nechcela vymaniť. Zvíjala sa Lukovi v náručí, aby sa jej ušlo viac z jeho spaľujúceho ohňa.

Odpovedal tak, že jej dlaňou prešiel po nohe popod okraj sukne. Nezastal a pokračoval po vnútornej strane jej stehna. Kĺzal sa zľahka nahor po hodvábnych pančuchách až k ohnisku jej vášne. Prstami ju jemne zovrel. Katy slabo vykríkla. Premkla ju mocná triaška.

„Už si vlhká," povedal Luke spokojne a zároveň bázlivo. „Horúca a vlhká. Cítim ťa aj cez nohavičky a tieto hrozné pančucháče." Jemne ju stláčal.

„Luke." Katy ťažko dýchala.

„Uvoľni sa. Povedal som ti, že sa nemáme prečo ponáhľať."

„Nemôžem sa uvoľniť. Luke, mám taký zvláštny pocit."

„Cítiš sa skvele." Uvoľnil stisnutie len natoľko, aby sa dostal za okraj jej nohavičiek.

Pančuchové nohavice i nohavičky jej stiahol cez boky a bosé nohy jediným pomalým, zmyselným pohybom, ktorý už sám osebe bol maznaním.

Keď sa mu ruka vrátila na vlhké, horúce miesto medzi jej stehnami, Katy sa k nemu pritisla.

Luke do nej nežne, skúmavo vošiel jedným prstom a ona si mu zaborila hlavu do pleca.

„Trochu tesná," povedal jej do ucha. „Tesná, ale pripravená." Uvoľ​nil si prst z úzkej štrbinky a jej vlastnou miazgou navlhčil jej malý navierajúci výbežok túžby.

Pomaly a rozvážne vsúval do nej prst a dráždil malý ostrovček ženskosti v nej. Urobil to znova. A znova.

Tie nádherné múky pokračovali donekonečna. Katy zachvátila zúfalá túžba. Zdalo sa jej, že už-už vybuchne. Zaborila sa Lukovi do chrbta nechtami. Vášnivo ho bozkávala, perami horúčkovito hľadala jeho pery, krk, hruď.

„Teraz?" spýtal sa jej nežne Luke.

„Bože, áno. Áno."
„Si si istá?"

Zahryzla mu do spodnej pery, aby ho nežne potrestala. „Áno. Teraz. Urob mi to."

„Dobre, drahá. Ak chceš."

Hmlisto si uvedomovala, že si Luke rozopína čierne noha​vice. Počula praskot zipsu a cítila, ako hýbe rukou, keď sa pre ňu pripravoval. Ozvalo sa tiché trhnutie, keď zubami otvoril malý balíček.

Katy netrpezlivo čakala, kedy ju zodvihne a prenesie na posteľ. Ale neponáhľal sa vstať z kresla. Namiesto toho ju zľahka zdvihol a obrátil tvárou k sebe. Ruky jej položil na stehná a roztiahol jej nohy, aby mohla sedieť na ňom obkročmo.

„Čo to robíš?" spýtala sa Katy, príliš omámená túžbou, aby pocho​pila.

Lukovi sa zaligotali oči. „Krotím oheň."

Pomaly ju naprával. Katy zalapala po dychu. Uvedomila si, čo má v úmysle. Žiadna posteľ. Pomiluje ju tu v kresle. V kresle, ach, Bože. Nemohla tomu uveriť. To má za to, že obcuje so strigôňmi, pomysle​la si.

Pocítila, ako sa o ňu nežne trie a jemne preniká dnu. Zaprela sa mu rukami o plecia. „Taký veľký," šepkala užasnutá.

Luke sa krátko, pridusené zasmial. „Neboj sa, srdiečko. Budeme k sebe perfektne pasovať."

Začal sa pomaly do nej vsúvať. Nechal na ňu, aby si určila tempo. Katy sa ho mocne chytila za plecia a so zatajeným dychom sa spustila naňho.

Naozaj bol veľký. Cítila, ako ju otvára, rozťahuje, robí si miesto priamo v jej vnútri. Pevne ho obomkla. Luke jemne, pomaličky vnikal cez jej zovretie. Prerážal hlbšie a hlbšie, až celkom na doraz.

„Precíť ten oheň, miláčik," hovoril jej Luke do krku. „Nechaj ho horieť."

Chytil jej boky a navádzal ju do prudšieho rytmu. Katy sa v úžase poddávala pulzujúcemu vlneniu a sladko stenala. Ovládalo ju vlastné telo. Nohy si ovinula okolo Luka a jazdila na ňom ako na nádhernom divom tátošovi.

Keď ňou prenikli plamene, nepoznávala ich. Zažila ich po prvý raz. Užasnutá nad mocou vlastného tela, neistá tým, čo ešte príde, šepkala Lukovo meno ako zaklínadlo.

„Takto chutí oheň," povedal Luke. Rukami jej pevnejšie zovrel boky. „Neboj sa ho. Si preň stvorená."

Katy sa s tlmeným výkrikom prekvapenia zachvela v agónii svojho prvého orgazmu. Zmocnila sa jej vzrušujúca eufória a jej telo spievalo pieseň uvoľnenia. Niekde v trblietavej tme počula Lukov hrdelný výkrik uspokojenej mužnosti. Jeho prsty jej nástojčivo stisli zadok. Potom sa prudko zachvel.

Je jej, pomyslela si triumfálne. V tej chvíli patril iba jej, tak ako ona patrila jemu.

Potom sa prepadávala do driemot, ktoré premohli predchádzajúci pocit nekonečného vedomia.

Takmer nevnímala, ako ju Luke konečne odnáša do postele. Keď si ľahol vedľa nej, načiahla sa k nemu a zaborila sa do jeho tepla. Ramená ovinul okolo nej, akoby ju chcel chrániť, a zaspala.
O niečo neskôr Luke ležal opretý o vankúše, jednou rukou objímal Katy, druhú mal založenú za hlavou. Zasnene pozoroval daždivú noc za oknom a venoval sa tomu, čo sa za posledné tri roky naučil naozaj dobre. Sústredil sa na prítomnosť.

Ale prítomnosť bola teraz iná. Už v nej nebol sám. Prítomnosť preňho znamenala Katy.

Už dávno sa necítil tak dobre, uvedomil si. Dočerta, vlastne nikdy sa ešte tak dobre necítil. Ani so svojou krásnou strigônskou manželkou nie. Sex s Ariel bol úžasný, ale nikdy po ňom nenasledoval taký pocit úplnosti. Pri Ariel vždy balansoval na hrane neistoty. Život s ňou bol vzrušujúci, ale únavný.

S Katy budú aj chvíle ako táto, chvíle plné pokoja a mieru. Vyrov​nanosť a ticho, bez toho, aby musel byť sám. To bolo preňho niečo nové.

Prítomnosť nepochybne znamenala Katy. Ale aj problémy.

V duchu sa na chvíľu nechal voľne unášať. Prebehol si popoludňajšie stretnutia s vedúcimi pracovníkmi Gilchrist Gourmet. Potom si pripo​menul rozhovor s vyšetrovateľom, ktorého najal, aby pomocou počí​tača zistil, kto spreneveruje firemné peniaze.

Chvíľu Lukova myseľ ticho bzučala ako dobrý počítač. Automa​ticky, takmer bez námahy, zhromažďoval v hlave údaje, analyzoval ich, spracovával, hľadal systém.

Potom sa v myšlienkach presunul ďalej. Zamračil sa do tmy.

„Niečo nie je v poriadku, Luke?" ozvala sa Katy mäkkým, ro​zospatým hlasom. Neotvorila ani oči.

„Ale nie. Len tak rozmýšľam."

„O čom?"

„O mnohých veciach."

„O podniku, však?" Vyčítavo sa k nemu obrátila.

Smutne sa usmial. „Ako vieš?"

„Len som tak hádala." Dotkla sa ho, aby ho upokojila. „Všetko sa dobre skončí, Luke. Gilchrist a spol. dáš opäť do poriadku." Tesne sa k nemu privinula a zívla.,, Ja ti celkom dôverujem."

„Naozaj?"

„Uhm."

„Čo by si povedala, keby som ti prezradil, že mi ani trochu nezáleží na dlhodobej perspektíve Gilchrist a spol.?"

„Neverila by som ti," zamumlala. „Si predsa Gilchrist. Vzal si tú prácu, lebo si súčasťou rodiny a urobíš, čo budeš môcť, aby si zachránil podnik pre rodinu."

„Niečo by si mala vedieť, Katy. Nevzal som tú prácu z oddanosti k rodine. Vzal som ju kvôli tebe."

„Kvôli mne?“ Katy naširoko roztvorila oči. Nočná žiara prenikajúca cez okno odhalila jej zmätený výraz. „O čom to vlastne hovoríš?"

„Počula si." Pozrel na ňu, chcel aby mu rozumela. „Som tu kvôli tebe."

„Neverím." Nikto pre ňu nič podobné neurobil. Nebola ten typ ženy, pre ktorú muži robia podobné veci.

„Ver," presviedčal ju nežne. „Najprv som to nechápal ani ja, ale čoskoro som si uvedomil pravdu. Chcel som ťa. Tušil som, že ak neprevezmem podnik, nebudem mať príležitosť získať si ťa. Takže som pristúpil na ten obchod."

Otvorila od prekvapenia ústa a zase ich zavrela. „Obchod? Ty to berieš ako obchod?"

Katy zalapala po dychu. Schytila plachtu, zdvihla sa, nohy zohla pod sebou v tureckom šedé. „To je bláznivé. Nerozumiem. Ty mi chceš povedať, že vtedy, keď si ma prinútil zostať ešte šesť mesiacov, uzatváral si obchod, z ktorého vyplývalo, Že budem tvojou milenkou?"

„Bolo to tak od samého začiatku." Luke ju skúmal s rastúcou túžbou. Hlboko ho uspokojovalo, že svoj prvý orgazmus dosiahla v jeho náručí.

Aj bez Justininých poznámok na tú tému zistil, že Katy má veľmi malé sexuálne skúsenosti. Pravdu si domyslel už v ten prvý večer uňho. Jej preľaknutie dnes v noci, keď sa zachvela v jeho náručí, mu to potvrdilo.

Luke vychutnával vedomie, že on je ten, kto v nasledujúcich šiestich mesiacoch prebudí v Katy vášeň. Pri tej myšlienke sa ho opäť zmoc​ňovalo vzrušenie.

Katy si ho nevraživo premeriavala, ale nevyzerala preto menej sexy. Vlasy mala jemne postrapatené a plachta, ktorú pritískala tesne k prsiam, len tak-tak prikrývala najzvodnejšie krivky jej tela.

„Luke, to je neslýchané. To nemyslíš vážne. Ľudia sa predsa tak nesprávajú. Aspoň nie kvôli mne."

„A ako sa správajú?" Luke vošiel prstami do jej vlasov. Páčili sa mu na dotyk. Boli ako hodváb.

„Nekladú si také gigantické ciele, ako je záchrana Gilchrist a spol., len aby si na šesť mesiacov začali so ženou, ktorú ledva poznajú," jachtala Katy.

Luke sa usmial. „Ale ja som urobil práve to."

„Neverím," začala opäť. Ja predsa nie som ten typ ženy, ktorý vyvoláva u mužov takú reakciu. A zvlášť u muža, ako si ty."

„Nepoznáte svoju moc, milá dáma."

Zamyslene prižmúrila oči. „A čo keby som ti tak ľahko nepodľahla? Čo keby som ti odolávala celých šesť mesiacov? Čo by si potom urobil?"

„Strašne by som trpel." Luke využil, že drží v rukách jej vlasy, a jemne si ju pritiahol k hrudi. Pri jeho pevnom tele jej bolo útulne a mäkko. Jej vôňa stupňovala jeho vzrušenie.

Ležala s otvorenými očami a pozerala naňho. „Toto všetko ti je len zdrojom zábavy? Výzva, ktorú si prijal z rozmaru?"

Rukou jej pevne chytil vlasy a zvalil ju na chrbát. Potom si na ňu ľahol sám. „Ver mi, problémy Gilchristovcov mi nie sú na smiech. Ani Justine a ostatní. Nebol by som sa vrátil, keď som sa im toľké roky úspešne vyhýbal, len aby som reagoval na výzvu."

„Tak prečo?"

„Povedal som ti už. Chcel som teba." Bozkával ju nežne a horúco.

Keď zodvihol hlavu, bol už zas celkom pripravený. „A ešte vždy chcem."

Oblizla si jazykom dolnú peru. „Na najbližších šesť mesiacov?"

„Áno."

„To nie je veľmi dlho," zašepkala.

„Pre mňa je." Nevedel, ako jej vysvetliť, že po troch rokoch, keď preňho jestvovala iba prítomnosť, mu šesť mesiacov pripadá ako več​nosť. To bola najvzdialenejšia budúcnosť, do akej bol schopný dovi​dieť.

Ale vedel, ako jej naznačiť svoju túžbu.

Láskal Katy od pŕs až po stehná, vychutnával dotyk jej hodvábnej, hebkej pokožky. Zaklinil sa jej medzi nohy, rukou zišiel po jej mäk​kom brušku a nahmatal husté kučeravé chĺpky, ktoré ukrývali jej vlhké tajomstvá.

„Luke?"

„Psst, láska moja," zašepkal jej do pŕs. „Nechce sa mi hovoriť o budúcnosti. Chcem sa sústrediť na prítomnosť."

O hodnú chvíľu neskôr sa Katy obrátila na bok. Nebola zvyknutá sa deliť s niekým o posteľ. Luke zaberal jej väčšiu časť.

Pohodlne sa uvelebila a jeho rameno sa teplo ovinulo okolo nej. Spať s Lukom bolo celkom príjemné. Také upokojujúce.

Neuverila, že sa ujal podniku len kvôli nej, ale nestarala sa teraz o to. V ten večer bola príjemne vyčerpaná a nemienila sa tým trápiť. Zažívala a opäť ju premáhal spánok.

„Katy?"

„Hm?"

„Čo chcel od teba Darren?"

Bola taká ospalá, že otázke nevenovala veľa pozornosti. Odpovedala automaticky, bez rozmýšľania. „Pôžičku."

„Koľko?"

„Stopäťdesiattisíc," počula vlastný hlas.

„Stopäťdesiattisíc dolárov?" Luke sa prudko posadil. „On si od teba chcel požičať stopäťdesiattisíc dolárov? Bože, ja toho sviniara zabi​jem."

Katy si neskoro uvedomila, že rozpútala búrku vo chvíli, keď ju nebude môcť utíšiť. „No tak, Luke, upokoj sa."

„Upokojiť sa?" Luke odhodil prikrývky a skočil na rovné nohy. Začal sa prechádzať po izbe a zrejme si neuvedomoval svoju nahotu.

„Ten všivák ťa požiadal o stopäťdesiattisíc dolárov, a ja sa mám upo​kojiť? Dolámem mu všetky kosti. Ako vôbec mohol, dofrasa, pred​pokladať, že od teba vymámi toľko peňazí?"

Katy vzdychla. O tom by sa oveľa ľahšie hovorilo pri raňajkách, ale vedela, že Luke to teraz nenechá plávať. Pomaly si sadla, oprela sa o vankúše, plachtu si pridržala na prsiach. „On vie, že toľko nemám. Má však plán."

„To som si mohol myslieť." Luke sa prestal prechádzať a zastal pred posteľou. „Aký plán? Chcel, aby si šla za Justíne, čo?"

Obdivne vzdychla, ako rýchlo dospel k správnemu záveru. „Chcel, aby som požiadala Justíne o pôžičku na založenie Pesto Presto."

„A keď získaš tie peniaze, máš ich dať jemu. Do riti. Zabijem toho pankharta."

Katy sa mykla. Luke veru rýchlo zistil základné fakty. Neprekva​povalo ju to. Keď išlo o peniaze, ten chlap to naozaj vedel. Veľmi dobre. „To je asi všetko."

„A načo potrebuje Darren stopäťdesiattisíc?"

Katy si zahryzla do pery. „Myslím, že má nejaké problémy."

„Aké problémy?"

„Neviem presne. Niečo, čo sa týka nehnuteľností. Partnerstvo sa rozsypalo. Zákazníci sa dožadujú svojich peňazí. Ten, čo to všetko zorganizoval, pohrozil Darrenovi väzením, ak nezaplatí stopäťdesiat​tisíc."

Luke si to pár sekúnd nechal v tichosti prejsť hlavou. „Tak prečo nešiel Darren za Justíne sám?"

„Nebuď smiešny. Nemohol ísť za Justíne. Má tie problémy, lebo ju chcel presvedčiť, že je dobrý podnikateľ. A posledná vec, ktorú by urobil, by bolo ísť za ňou alebo za svojimi rodičmi. Mysleli by si o ňom, že za nič nestojí."

„Je to sprostý idiot, nič iné. A tiež hlupák, ak si myslí, že ťa bude zneužívať a prejde mu to."

„Luke..."

„A čo si dočerta mienila urobiť, aby si ho dostala z toho srabu?"

„No, vymyslela som si plán. Niečo také."

„Niečo také." Luke si vošiel prstami do vlasov. „Nechce sa mi veriť. V poriadku. Vyklop to rovno. Čo si to chcela? Požiadať Justíne o pôžičku?"

„Nie, to určite nie. Vedela som, že tak by to nešlo."

Luke na ňu pochybovačné zazrel a zase začal pochodovať po izbe. „Prečo nie? Pravdepodobne by ti tie peniaze dala."

„To asi áno. Dala. Ale ja by som nikdy nemohla Justíne klamať, ani keby som ju tým ušetrila pred zistením, že Darren sa dostal do ťaž​kostí."

„Áno, ty si lojálna, však?" povedal Luke. „A myslíš, že si jej aj zaviazaná. Tak čo si chcela urobiť?"

Katy usúdila, že nemá význam odsúvať to, čomu sa nemožno vy​hnúť. Chcela to urobiť až neskôr, keď si to celé premyslí, určite v nejakej príhodnejšej chvíli. Ale teraz už nebolo úniku.

„Plánovala som celý problém vyložiť tebe."

Luke prudko zastal. Otočil sa, aby jej videl do tváre. „Mne? Ty by si s tým prišla za mnou?"

„Áno. Darren je tvoj bratanec. A toto je problém gilchristovskej rodiny. Nasledujúcich šesť mesiacov predsa zodpovedáš za problémy Gilchristovcov."

„Čerta starého. Zodpovedám za to, aby som postavil Gilchrist a spol. opäť na nohy," zhrmel Luke. „Nie som povinný riešiť všetky rodinné problémy. To je rozdiel."

„Nie, nie je," povedala pokojne Katy. „Gilchrist a spol. je rodina a rodina je Gilchrist a spol. Teraz si hlavou rodiny. Podľa mňa sú Darrenove problémy aj tvojimi problémami."

„Kristepane. Chceš vedieť, ako vyriešim problémy bratanca Darrena? Dovolím, aby toho idiota zavreli. Tak to vyriešim."

Katy sa usmiala. „Hneváš sa, lebo Darren prišiel odo mňa pýtať peniaze, však?"

„Hnevám? Odtrhol by som mu hlavu a používal ju ako kolkársku guľu."

„Nepreháňaš?"

„Nie. To je len začiatok." Luke sa naklonil nad posteľ a rukami sa opieral pri 'nej z oboch strán. „Nikto ťa nebude beztrestne využívať."

Katy sa dotkla jeho zaťatej čeľuste. „Luke, on bol zúfalý. Nedokážeš sa vcítiť do jeho položenia? Justine by o ňom už ani neuvažovala ako o následníkovi. Nedala by mu ďalšiu príležitosť. Veď len chcel preuká​zať svoje podnikateľské schopnosti."

„Preukázal iba to, aký je somár. A aby som odpovedal aj na tvoju otázku: Nie, nemám ani štipku porozumenia pre takého kreténa."

„Ale nejako mu pomôcť musíš," povedala Katy.

„Povedz mi aspoň jeden rozumný dôvod!"

„Ja som mu to sľúbila."

Keby to bola iná žena, pomyslel si Luke, ktorákoľvek iná žena na svete, bol by odprisahal, že s ním náročky manipuluje. Ale nemohol obviniť strážneho anjela z niečoho, čo prišlo celkom prirodzene.

Okrem toho sa nedalo poprieť, že on zviedol Katy, a nie naopak. Za týchto okolností by bolo ťažké obviňovať ju, že uplatnila ženskú lesť s úmyslom zmanipulovať ho.

Situáciu, v ktorej sa ocitol, si zavinil Luke sám. Potichu zaklial. Musel si priznať, že aj keby bol včera večer tušil, kam to povedie, i tak by bol šiel s Katy do postele.
Dočerta, to ale bolo príjemné! Stačilo mu na to len pomyslieť, a hneď mal erekciu. Aj bez ohľadu na to, že už dlho žil bez ženy, to bol neuveriteľný zážitok. Niečo celkom iné, ako doteraz poznal. Pri nej mal mimoriadne intenzívny pocit, že naozaj žije. A potom sa cítil tak úžasne dobre. Teda aspoň dovtedy, kým nespustila tú bombu. Kriste, stále nemohol uveriť, že sa dáva na niečo také. Vo svojej zvyčajnej uniforme, čiernych džínsoch a čiernom pulóvri, sa opieral o stenu v hale atletického klubu v meste a potichu dusil v sebe hnev, kým vyčkával na svoju obeť.

Klub sa nachádzal pri trhovisku Pike Plače. Bohatá klientela pri​chádzala v úradných oblekoch a prezliekala sa do pestrofarebných značkových tričiek.

Na ulici stáli za sebou v rade na najlepších parkovacích miestach dodávkové autá a obytné prívesy. Luke si všimol, že všetky vozidlá sú biele a neoznačené. Ďalšia filmová spoločnosť nakrúca v uliciach Seattlu. V autách boli provizórne šatne a osvetľovacie a ozvučovacie zariadenia. Na chodníku ležali káble, skladacie stoličky a veľké čierne škatule. Neďaleko dokonca parkovalo auto s občerstvením, hoci štáb filmoval práve vo štvrti, kde sú najlepšie reštaurácie. Pacific Rim bola jednou z tých, ktoré takto zvečnili vo filme.

Luke sa pri pohľade na reštauráciu zamyslene mračil a v duchu sa vracal k tomu, čo zistil počas série včerajších stretnutí. „Luke," čo tu robíš?"

Pri zvuku Darrenovho vyplašeného, ostražitého hlasu Luke ticho zastonal. Spustil ruky a odstúpil od steny. „Chcem s tebou hovoriť."

„Áno, isteže. A o čom?" Darren zrejme práve skončil tréning, vlasy mal ešte mokré od sprchy. Bol oblečený do práce v čiernych úzkych nohaviciach, čiernej košeli a viazanke. Cez ruku mal prehodenú čiernu bundu.

„Ale nie tu." Luke sa obrátil k skleneným dverám na konci chodby. „Poďme niekde, kde budeme mať pokoj."

Otvoril dvere a vyšiel na chodník. Darren ho nasledoval. Jeho tvár prezrádzala, že je v strehu.

„Pracovne?" spýtal sa Darren a zdráhavo vyrovnal krok s Lukom.

„Dá sa tak povedať." Luke na rohu odbočil od najhlučnejšej časti trhoviska. Potom zase zabočil do úzkej vydláždenej uličky, kde hluk a zhon celkom stíchol.

„No tak, čo má toto všetko znamenať?" spýtal sa Darren.

„Dnes ráno som mal s Katy dlhý rozhovor."

„Doriti." Darren na chvíľu zmĺkol. „Takže ti to povedala?"

„Povedala, že si sa zaplietol do podvodov s nehnuteľnosťami."

„Došľaka, to nie je pravda," rozčertil sa Darren. „To nebol žiaden podvod, ale partnerská dohoda v medziach zákona, z ktorej zišlo, to je všetko. Potrebujem iba malú hotovosť, aby som vyplatil prvých veriteľov."

„Stopäťdesiattisíc dolárov?"

„Ježiš, Luke, to vôbec nie je veľa. Nie, keď ide o nehnuteľnosti. Veď to vieš."

„Ale je to viac, než máš k dispozícii."

„No, ale koľkí ľudia nechajú hlivieť toľké peniaze v banke?" zahundral Darren.

„Katy veru nie, to je fakt isté." Luke zastal a obrátil sa zoči-voči Darrenovi. „Nemal si právo ju o to žiadať."

Darren zastal. „Ale ja som ju predsa nežiadal o hotovosť. Nevysvet​lila ti to?"

„Ale chcel si od nej, aby kvôli tebe klamala Justíne."

„Kriste, ja by som sotva mohol ísť za tou starou bosorkou. Hlavu by mi odtrhla. Katy chápe situáciu. Vie, aká je Justíne."

„Chcel si využiť Katy na svoje záujmy."

Darren pokrčil plecom. „Katy vie, ako na Justíne. Aspoň niekedy."

„Naozaj? Koľko ráz si požiadal Katy, aby ti zohnala peniaze?"

„Toto je prvý raz, čo som ju požiadal, aby mi pomohla získať nejakú hotovosť," zahundral Darren. „Bol som zúfalý. Nechápeš?"

„Ale áno, chápem," povedal potichu Luke. „Bol si v tiesni, a tak si sa obrátil o pomoc na gilchristovského anjela strážneho."

Darren mykol kútikom úst. „Anjel strážny, vravíš? Myslím, že to Katy celkom vystihuje."

Darrenov úsmev rozhodol. Luke sa pohol.

Schmatol Darrena pod krk a pritlačil ho chrbtom k stene. Naklonil sa až k nemu. „Bratanček, na jednu vec si v takýchto situáciách musíš dávať pozor. Prv, než sa rozhodnej zneužiť niekoho ako Katy, najprv sa presvedč, kto toho strážneho anjela chráni."

„Čo je, dočerta?" Darren naňho ohromený uprene pozeral a od údivu otvoril ústa. „Čo si sa zbláznil?"

„Nezbláznil, len poriadne naštval."

„Bodaj ťa, ty si myslíš, že len tak vojdeš prednými dvermi a preberieš firmu, nie? Ty si myslíš, že môžeš mať celý podnik, len preto, lebo Justine rozhodla, že chce ukončiť spor. Teda pamätaj: Toto ti nevyjde. Tak či tak nájdeme spôsob, ako ťa zastaviť."

„Nemáte šancu. Mám na svojej strane strážneho anjela."

„Myslíš, že je to vtipné? Pusť ma, ty bastard." Darren sa pokúsil o dobre natrénovaný kop.

Luke sa ledva stačil uhnúť. Zvrtol sa, pevne stisol Darrenovi plece a strhol ho bokom.

Darren stratil rovnováhu, zachytil sa a znovu namieril zúrivý kop Lukovi medzi nohy. Luke urobil krok bokom a zohol sa skôr, než Darren nadobudol opäť rovnováhu.

Hranou ruky uštedril Darrenovi niekoľko úderov, po ktorých sa Darren schúlil a oprel sa o múr.

Pomaly klesol na kolená a lapal po dychu.

Luke urobil krok vpred, ale zrazu zastal. Uvedomil si, že uličku nemajú len pre seba. Obzrel sa ponad plece a zbadal muža a ženu v stredných rokoch, ako stoja na konci uličky. Ich tváre prezrádzali úžas. Zastali ako priklincovaní.

„Uteč, Ethel," vytisol nakoniec zo seba muž so stredozápadným prízvukom. Oči zabodol do Luka. Chytil ženu za ruku a neisto cúval do bezpečnejších ulíc. „Preboha, bež. Nájdi policajta."

Luke civel na tých dvoch a uvedomil si, aký obraz sa im naskytol. Dvaja muži v čiernom, medzi ktorými sa strhla v tichej uličke zúrivá ruvačka. Luke sa na nich povzbudzujúce usmial.

„To je v poriadku. Nič si z toho nerobte." Odstúpil o dva kroky od Darrena a uškrnul sa na zhrozených turistov. „Patríme k filmovému štábu. Toto je hlavný predstaviteľ. Ja som jeho dvojník. Len si niečo precvičujeme." Pozrel dolu na Darrena. „Je tak?"

Ohúrený Darren pozrel naňho. Potom venoval úškľabok páru tu​ristov. „Áno, tak."

Žena sa rozžiarila. „Naozaj? A vy ste filmová hviezda?" Zalovila v objemnej taške a vytiahla pero a poznámkový blok. Oslobodila sa z manželovho zovretia a pricupkala bližšie: „Venovali by ste mi autogram?“

„Filmový štáb? To si už nič lepšie nemohol vymyslieť?" Darren najedovane zazeral na Luka, ktorý mu nalieval pivo do pohára. Sedeli v malej reštaurácii. Šum obedujúceho davu im umožňoval pozhovárať sa tak, aby ich nikto nepočul.

„Prepáč. Nič iné mi v tej chvíli nenapadlo. Na čo sa vlastne sťažuješ? Urobil som z teba filmovú hviezdu, nie?"

„No, veľká vec. Ty si si nemusel vymýšľať meno do poznámkového bloku tej panej. Ledva som dokázal normálne myslieť, nieto vymýšľať si falošné meno."

„A čo si tam napísal?"

Darren spravil grimasu. „Luke Darren."

„To neznie zle. Ako z Hollywoodu." Luke sa oprel na stoličke a zahľadel sa na bratanca. „Kde, dočerta, si sa naučil kárate?"

„Venoval som sa mu niekoľko rokov. Práve som sa vracal z tréningu, keď si ma našiel." Darren sa načiahol, aby zodvihol pohár a tu ho myklo. Položil pohár späť a chytil si opatrne rebrá. „Niečo mi našep​káva, že si sa mu venoval dlhšie ako ja."

„Mám pred tebou náskok niekoľko rokov," poznamenal Luke.

„Správne. Mal si viac času naučiť sa úskokom a podrazom." V Darrenovom hlase zaznel závistlivý obdiv. „Niektoré hmaty som nepo​znal. Ako dlho sa tomu venuješ?"

„Od detstva. Keď som bol v puberte, zaplietol som sa do bitky. Bitka sa zmenila na poriadnu ruvačku a niekoľkých nás odviedli na policajnú stanicu. Otec prišiel po mňa. A namiesto toho, aby na mňa nareval, vzal ma rovno do najbližšej školy bojových umení."

Darren chápavo prikývol. „Chcel, aby si sa naučil postarať sám o seba, čo?"

Luke sa usmial. „Ani nie. Povedal, že každý Gilchrist sa musí v prvom rade naučiť, ako sa vyhýbať problémom. Myslel si, že bojové umenia ma naučia sebaovládaniu a disciplíne."

„Ale nie!" zaškeril sa Darren. „Tak to mu myslím nevyšlo."

„Ale áno. Veď som ti nechal hlavu na mieste, nie? Keby som sa nebol naučil ovládať, bol by som ti ju celkom určite odrazil."

„Ježiš. To musíš byť strašne naštvaný, že som si od Katy pýtal tie peniaze, však?"

„Veru, strašne."

„Najprv som vyskúšal všetko možné," zašomral Darren. „Ale broker mi povedal, že ten chlapík, čo to všetko spískal, naňho riadne tlačí. Vraj buď zaplatíme, alebo pôjdeme sedieť. Tak čo, dočerta, som mu mal povedať?"

Luke stisol v prstoch studený pohár s pivom. „Je načase, aby si sa niečo dozvedel, bratanček."

„Čo?"

„Ak sa chceš zapliesť do špinavých obchodov ako je tento, potom sa najprv nauč, ako sa z nich dostať. A nespoliehaj sa na strážnych anjelov."

Darren sa zamračil.

„Ako môžem urovnať túto šlamastiku?"

„V obchodnom svete sa na obranu nepoužíva kárate," povedal Luke. „Používaj radšej informácie. Porozprávaj mi o tom obchode s nehnu​teľnosťami."

Darren zaváhal. „Prečo?"

„Pretože si v tom asi namočený až po uši. A aby si sa v budúcnosti vyhol takýmto nepríjemným situáciám, naučím ťa, ako vysušiť ten močiar."

Katy pozerala do žiarivej vázy a kochala sa v svietiacich, meňavých farbách uväznených v skle. Elegantná váza bola vysoká asi meter. Celá sa na svetle jagala.

Bol to asi najkrajší kus, aký kedy Hayden urobil, pomyslela si Katy. Nádherne sa vynímala na jednoduchom bielom podstavci uprostred galérie. V bielej sále bolo citlivo rozmiestnených niekoľko ďalších veľkolepých kusov na ďalších bielych podstavcoch.

Maureen vedela, ako vystaviť Haydenove diela tak, aby čo najlepšie vynikli.

Katy podišla k druhému podstavcu, aby si obzrela červeno-zlatú sklenú vázu. Maureen v čiernej hodvábnej kombinéze, ktorá ostro kontrastovala s bielou farbou sály, sa obďaleč rozprávala s mladým párom.

Nakoniec sa párik rozhodol pre neveľkú misu jantárovej a zelenej farby. Keď Maureen do počítača za bielo obloženým pultom naťukávala údaje o kúpe, spokojne sa usmievala. Počkala, kým zákazníci odídu, až potom pribehla ku Katy.

„Vďakabohu, že si dostala môj odkaz," spustila bez úvodu Maureen. „Už som mala strach, že si odišla z mesta."

Katy pozrela na hodinky. „O hodinu príde Luke po mňa do hotela. Čo sa stalo, Maureen?"

„Chcem sa s tebou porozprávať o Eden." Maureen zlovestne stiahla kútiky úst. „Robím si o ňu veľké starosti. Chcela som ti najprv volať, ale keď som sa dozvedela, že si služobne tu v meste, rozhodla som sa, že to s tebou preberiem ešte dnes."

„Včera som videla Eden v kancelárii. Vyzerala trochu nervózne, ale inak v poriadku."

„Nie je v poriadku," odvrkla Maureen. „Niečo ju veľmi trápi, ale nechce povedať, čo. Myslím si však, že viem, čo to je. Preriekla sa pred Darrenom a mám pocit, že sa opäť stretáva s tým protivným Nateom Atwoodom."

Katy sa zamračila. Spomenula si, že Fraser vraj videl Eden, ako nastupuje s Nateom do taxíka. „Maureen, to predsa nedáva zmysel. Prečo by sa zaplietala s Nateom po tom všetkom, čo s ním prežila?"

„Bohvie. Vieš, ako veľmi ho ešte pred rokom chcela."

Katy sa uškrnula. „Ver mi, že som nezabudla."

Maureen na ňu zaškúlila. „Bože dobrý. Hádam sa už nehneváš pre tú nešťastnú záležitosť?"

„Nie, Maureen, nehnevám sa."

„Myslela som si to. Mala by si byť rozumná, moja drahá. Eden bola zaľúbená."

„A to vysvetľuje všetko, pravda? Gilchristovi, ktorý si niečo za​umienil, nesmie nič stáť v ceste."

Maureen sa vystrela. „Keď chceš poznať moju mienku, tak Eden má pravdu. Mala si šťastie. To moja dcéra na to doplatila. Ten strašný chlap sa s ňou oženil len preto, že bola Gilchristová."

„Zdá sa, že to uňho zavážilo," potvrdila sucho Katy.

„Myslel si, že sobášom s ňou získa podiel na našej firme. Využil moju dcéru."

„Áno, myslím, že si to presne vystihla." Katy naklonila hlavu a zamyslene pozrela na Maureen. „Ale Eden to vie tiež. Včera niečo spomínala, ako ju Nate využíval. Nemáme dôvod podozrievať ju, že sa chce k nemu vrátiť."

„Ale údajne sa opäť stretávajú."

„Vieš to iste?"

Maureen potriasla hlavou. „Niečo sa deje. Viem to."

„A keby aj, čo podľa teba mám v tej veci podniknúť?"

„Chcem, aby si prekazila Nateovi Atwoodovi jeho zámer, nech je akýkoľvek."

Katy na ňu tupo civela. „Prekaziť? Ja? A ako to, prepánajána, mám urobiť?"

„Je to jednoduché. Muž ako on rozumie len jednému. Peniazom.

Chcem, aby si šla za ním a ponúkla mu veľkú sumu, aby dal pokoj mojej dcére."

Katy od prekvapenia cúvla a narazila do bieleho podstavca. Zeleno-oranžová váza stojaca na nej sa povážlivo naklonila."

Maureen zdesene vykríkla. Rukou si chytila hrdlo. „Chyť ju, nech nespadne!"

Katy sa otočila a vystrela ruky. Váza jej padla rovno do náručia. Uľahčené si vydýchla a položila ju opatrne na podstavec. „Prepáč."

„Bože, to je jedna z Haydenových najkrajších. Opatrne, Katy. Tá by stála päťtisíc dolárov."

„Päťtisíc? Možno by si Nateovi mohla ponúknuť zopár týchto váz namiesto peňazí."

Maureen vážne prikývla. „Bolo by to možné. Len neviem, koľko by stačilo na to, aby sme sa ho zbavili. Je veľmi chamtivý a pri rozvode vlastne od Gilchristovcov nezískal nič."

„Len vďaka Justininým právnikom. Maureen, ak si myslíš, že tu Nate vážne robí problémy, prečo nejdeš za Justine a nepovieš jej to?"

Maureen vyvalila oči. „A čo si sa zbláznila? Rozzúrila by sa na nás všetkých, keby sa dozvedela, že Atwood je ešte stále na scéne. Pre​dovšetkým ešte Eden nezabudla, že sa zaňho vydala."

Katy vzdychla. „Ja viem."

Maureen skľúčene privrela oči. „A mne a Haydenovi nemôže za​budnúť, že sme nezabránili tomu vzťahu skôr, než došlo k svadbe. Tá stará ježibaba asi nikdy nezabúda a neodpúšťa."

„Typicky gilchristovské," povedala Katy s chabým úsmevom.

„To nie je smiešne, Katy. Som na smrť vyľakaná, keď si predstavím, že by sa Nateovi Atwoodovi opäť podarilo obalamutiť moju dcéru. Čo sa týka Justine, to by bola už posledná kvapka. Odpísala by nás všetkých."

„Ale, Maureen, predsa neodpíše deväťdesiat percent rodiny."

„A prečo nie? Nepotrebuje nikoho z nás, keď už má svojho vzác​neho zbastardeného vnuka. Dala predsa jasne najavo, že chce radšej jeho ako nás."

„To je syndróm strateného syna. Luke bol ten, ktorý jej nepatril, a preto sa sústredila na neho. Ale to neznamená, že sa chce vás ostat​ných zriecť."

Maureen vydala tichý, zúfalý výkrik. „Urobila by to, keby mala dostatočný dôvod nahnevať sa, Katy. Už to raz urobila. Môže to pokojne urobiť zas."

Katy sa zamračila. „Mieriš na to, čo urobila Lukovým rodičom?"

„Áno. Ty si ešte nebola na svete. Ale ja som bola čerstvo zasnúbená s Haydenom. A bola som na tej svadbe, kam Lukov otec nakoniec neprišiel. Videla som Justine, aká bola rozzúrená. Tak nazlosteného som nevidela žiadneho iného Gilchrista."

Katy si zahryzla do pery. „Myslím, že to musela byť príšerná scéna."

„Rovnako príšerná ako scéna, ktorú urobila o mesiac neskôr, keď si Thornton priviedol do domu Cleo. Chcel ju predstaviť Justine a nám ostatným." Maureen sa posadila na nízku lavičku pri stene. Prsty sa jej triasli, tvár mala napätú.

Katy si pomaly sadla vedľa nej. „To muselo byť strašné pre každé​ho."

„Ak chceš vedieť pravdu, Cleo som úprimne ľutovala," hovorila ticho Maureen. „Tá úbohá žena nemohla predsa vedieť, do čoho ide. Nikdy nezabudnem, ako tam len tak stála, keď na ňu Justine vybehla. Chrlila na ňu najhrubšie nadávky. Vykrikovala, že žiadne z jej detí neuzná za gilchristovského dediča."

„A čo na to odpovedala Cleo?"

Maureen potriasla hlavou. „Stála tam a statočne vypočula Justinin rozsudok. Potom pozrela na Justine a povedala jej, že ju ľutuje. Na​koniec vyhlásila, že Gilchristovci sú sami sebe najhoršími nepriateľmi. Thornton ju chytil za ruku a vyviedol ju z obývačky. Odvtedy sme ani jedného z nich nevideli."

„Aké smutné." A typicky gilchristovsky dramatické, pomyslela si Katy.

Maureen pozerala uprene pred seba na širokú misu, ktorá žiarila na svetle ružovo a zelenkavo. „Vtedy som sa niečo naučila. Pochopila som, že Justine by nikdy neodpustila svojej neveste, keby sa niečím prehrešila. A prisahala som si, že nikdy nedám Justine dôvod na to, aby sa ku mne správala tak, ako ku Cleo."

Katy pozrela na Maureenin meravý profil. „Viem, že ma do toho nič nie je, ale ako to, že si si ešte po tom všetkom mohla vziať Haydena? Prečo si sa chcela ešte vydať za Gilchrista, keď si videla, čo sa v ten deň stalo?"

„Milovala som Haydena a videla som v ňom génia. Vedela som, že ho nemôžem opustiť a prenechať ho tej starej vojnovej sekere. Justine by v ňom ubila talent a nútila by ho, aby zaujal bratovo miesto."

„Takže si sa zaňho vydala, aby si ho chránila pred Justine?"

„Milovala som ho. Vydala som sa zaňho, aby mohol rásť a rozvíjať sa ako umelec. Bol by nešťastný, keby musel viesť firmu." V Maureeniných očiach sa zaleskli slzy.

„Áno," prisvedčila Katy potichu. Vedela, že je to pravda. Ani ne​vedela, ako vystrela ruku a objala Maureen okolo pliec.

„Nevieš si predstaviť, aké bolo ťažké po všetky tie roky chrániť Haydena a zároveň uzmierovať Justíne. Bola som si istá, že keď ju raz obdarím vnúčatami, obrúbi si ma. Myslela som si, že svoju pozor​nosť upriami na ne. Chvíľu to tak aj bolo. Myslím, že istý čas nazerala na Darrena ako na svojho následníka."

„Potom však Thornton a jeho žena zahynuli pri tom nešťastí a všetko sa zmenilo," ukončila zmierlivo Katy. Potľapkala Maureen po pleci.

„Naraz už nič nebolo dobré, už iba Luke mohol prevziať moc." Maureen si vzdychla. „Ten bastard. Po všetkých tých rokoch môže mať Cleo zadosťučinenie, však? Jej syn je teraz na čele Gilchrist a spol. a ja sa stále snažím ochraňovať rodinu pred Justíne."

Katy chvíľu ticho sedela a premýšľala. „Si si stopercentne istá, že Eden je zapletená s Nateom Atwoodom?"

„Nie." Maureen si vybrala vreckovku z vrecka a vysmrkala sa. „Nie stopercentne."

„Skús to zistiť," povedala Katy jemne. „Zavolaj mi, keď to budeš vedieť naisto. Uvidím, čo s tým budem môcť urobiť."

Maureen žmurkaním potlačila slzy a roztrasené sa usmiala. „Vďaka ti, Katy. Viem, že s tebou môžem rátať. Vždy mi pomôžeš vo chvíľach, ako je táto. Nepovieš o tom nikomu, však?"

„Samozrejme, že nie."

V to popoludnie Katy vyčkala, kým Luke vyrazí na jaguári na sever k Dragon Bay. Až potom sa mu chcela prihovoriť. Jediný pohľad na jeho zachmúrený profil jej však prezradil, že nie je práve v najlepšej nálade. Lenže na gilchristovské nálady bola zvyknutá.

„Ako prebehlo stretnutie s Darrenom?" spýtala sa nedočkavo, keď sa jaguár zaradil do hustej premávky na diaľnici.

„Medzi mnou a bratancom Darrenom došlo k takzvanej výmene názorov."

„To je dobre. Som rada, Luke." Katy sa uvoľnila. „Mala som veľké obavy. Myslel to dobre, však vieš. Len chcel dokázať, že za niečo stojí."

„Aha."

Katy pozrela naňho. „Tak aký mal presný plán?"

„Stále ešte na ňom pracuje."

„Ale ty mu pomáhaš, však?"

Luke nadvihol obočie. Predbehol nákladné auto pred sebou. „Po​vedzme, že ho vediem správnym smerom. Ale pracovať na tom musí on."

„Nechápem."

Je v tom po uši, vydiera ho expert menom Milo Nyle. Má to všetky príznaky podfuku narafičeného na takých naivných hlupákov ako Darren, ktorí si myslia, že vedia, ako sa robí biznis."

„A aký podfuk?"

„Nyle ponúkne partnerskú spoluúčasť, ktorá vyzerá až pridobre na to, aby to bola pravda. S veľmi málo peniazmi na začiatku a obrovským ziskom na konci. Ľudia ako Darren na to skočia a potom sa im povie, že spoluúčasť jednoducho nevyšla. Povie sa im, že ako partneri sú za to zodpovední."

Katy si odhrnula vlasy za ucho. „A potom sa im povie, že musia vyplatiť hotovosť nevinným, ktorí si nehnuteľnosti kúpili, lebo budú musieť ísť od väzenia?"

„Správne. Vtip je v tom, že žiadni nevinní kupci neexistujú. Neexis​tuje totiž ani žiaden stavebný projekt. Iba Nyle. Zozbiera, čo sa dá, od rôznych partnerov a potom zmizne. Odíde niekam inde a otvorí si obchod."

„Panebože." Katy bola zhrozená. „A chudák Darren naletel na takýto podfuk?"

„Áno."

„Ale ako si zistil, že je to všetko iba podvod?"

„Niečo som si o tom zistil. Aj Darren si mal najprv všeličo zistiť predtým, než začal rokovať s Nylom prostredpíctvom brokera. Nylova partnerská spoluúčasť je úplný podvod. Celé to stojí na vode. Darren je mimo nebezpečia."

„Muselo mu odľahnúť, keď to počul."

„Ešte o tom nevie," povedal Luke stroho.

„Ty si mu to nepovedal? Luke, ako si mu to mohol urobiť? Vieš aké si robí starosti."

„Neuškodí mu, ak sa potrápi trochu dlhšie. Povedal som mu, Čo všetko musí najprv zistiť, aby si zachránil kožu. O niekoľko dní, ak sa bude riadiť tým, čo som mu povedal a získa potrebné informácie, sám zistí, že sa nemá čoho obávať. A tak sa možno aj niečo naučí."

Katy sa snažila celé to stráviť. Skutočnosť, že Darren bol mimo nebezpečia, už sama osebe bola dobrou správou. Ale že o tom ešte nevie, sa jej videlo kruté. Možno by mu mala večer zavolať a povedať mu celú pravdu.

„Katy, na to ani nepomysli."

„Na čo?"

„Čítam v tebe ako v knihe. Nie, nezavoláš mu a nepovieš mu, čo som ti teraz povedal. Musí dostať príučku. A gilchristovský strážny anjel sa bude držať bokom."

„Ale, Luke..."

„Zabudni na to. Je to príkaz, Katy. Požiadala si ma, aby som mu pomohol. Pomohol som mu. Teraz končíš. Ak sa ti nepáči, ako som to vyriešil, potom mi je ľúto."

„Keď budem mať nabudúce problém, budem si to pamätať," zahundrala.

Luke sa zaceril. „Áno, pamätaj si."

Katy sa ten úsmev nepáčil, odhalil priveľa zubov. Chcela zmeniť tému. „Získal si nové informácie pri včerajších stretnutiach?"

„Ani nie. Som presvedčený, že problémy s Gilchrist Gourmet spô​sobuje kriminálna činnosť, a nie smola ani zlý manažment."

„Preboha! Takže budeš pokračovať vo vyšetrovaní?"

„Áno."

Katy zaváhala. „Ešte stále si myslíš, že je za tým niekto z rodiny, však?"

„Povedzme, že zatiaľ nikoho nevylučujem."

„Ale, Luke. Predsa jediní, čo pracujú v obchode, sú Darren a Eden. Oni by predsa nič také neurobili."

„Nie som si istý. Ale nemáš pravdu, ak si myslíš, že len oni sú jediní podozriví z rodiny. Maureen a Hayden boli predsa spojení s Gilchrist a spol. celé desaťročia. Nepracujú priamo vo firme, ale majú už celé roky priamy prístup k informáciám. A v dnešných časoch počítačov by mohol spôsobiť problém každý, kto sa do veci rozumie."

„Ale prečo by niekto z nich robil problémy?"

„A čo taký milý motív ako pomsta? Možno ti to, anjelik, ušlo, ale nie všetci v rodine považujú Justíne za svätú."

Katy sa strhla. Spomenula si na Maureeninu bezmocnú zlosť a strach z Justíne. V duchu videla aj jej počítač v galérii. „Myslím, že môžeš mať pravdu."

„Samozrejme, že mám pravdu. Keď ide o obchod, mám vždy prav​du. No, a teraz si pohovorme o niečom oveľa zaujímavejšom než Darren a celý zvyšok rodiny."

„A to?"

„O nás."

Katy prebehla jemná triaška. Veľmi sa snažila nemyslieť na ich vzťah. A súčasne si uvedomovala, že skôr či neskôr si bude musieť urobiť vo všetkom jasno. To ju napĺňalo nervóznym očakávaním. „A čo také?"

„Len by som chcel mať v niečom jasno. Nechcem žiadne nedoro​zumenia. Teraz sme spolu, Katy. Ty a ja."

Vyžaroval čosi, čo ju priťahovalo do jeho silového poľa. Katy si uvedomila, že bojuje medzi túžbou a zdravým rozumom. „Nemys​lím, že by si chcel so mnou udržiavať bližší vzťah."

Zlostne na ňu zazrel. „A prečo nie, dočerta?"

„Pretože ja sa neoddávam vášni tak, ako by to odo mňa očakával Gilchrist," vysvetľovala.

„S vášňou si hlavu nelám. Včera si sa držala skvele."

Začervenala sa a sústredila sa na auto pred nimi. „O to mi nejde. Luke, ja sa nemôžem len tak vrhnúť do vášnivého vzťahu. Vychovávam predsa sedemnásťročného chlapca, zabudol si? Musím mu byť príkla​dom."

„Katy, prepánakráľa, veď je to chlap. A ty si dospelá. Nemusíš sa mu predsa zo svojho súkromia spovedať."

„Nerozumieš? Nie som zvyknutá na takýto život. Nechcem, aby nás raz ráno Matt pristihol. Nemôžeš u mňa zostávať na noc. A ja nemôžem ostávať na noc u teba."

„Inými slovami, musíme sa skrývať?"

„Musíme byť diskrétni," povedala. „Veľmi diskrétni."

„Dočerta, Katy, som už pristarý na také hry."

Zdvihla bradu. Spodná pera sa jej chvela. Vedela, že s týmto nepo​chodí. „Povedala som ti, že sa ti vzťah so mnou nebude páčiť. Samo​zrejme, že pochopím, ak teraz budeš chcieť so všetkým skončiť."

„Ani nápad."

„Luke, ale bolo by to asi najlepšie. Minulá noc bola pre mňa čosi výnimočné. To by si mal vedieť. Ale pravdou je, že sme obaja veľmi rozdielni. Nemáme nič spoločné. Vlastne je to celé odsúdené na zánik. Povedal si, že šesť mesiacov je hranica."

„Pozri, Katy,..."

„Aby som povedala pravdu, radšej by som to ukončila teraz, ako by si sa mal na mňa vykašľať, keď nedostaneš, čo chceš."

Na Katyino prekvapenie sa Luke na ňu pozrel pomalým záhadným úsmevom, ktorý jej rozochvel nervy od hlavy až po päty. „Ak je to všetko, čoho sa obávaš, tak na to zabudni. Ja sa už o vášnivú stránku tejto záležitosti postarám. A nenechám ťa len preto, že nebudeš chcieť stráviť noc u mňa."

Podozrievavo na neho zazrela. „Čo to má znamenať?"

„To znamená, že ak sa chceš skrývať, budem sa skrývať s tebou. Chvíľu."

kapitola 10
Ráno o dva dni neskôr nakukla do jej kancelárie Liz. „Psst. Už je to tu! Justíne práve poslala poňho. O chvíľu pôjde dolu k nej referovať."

Kary vyskočila. „Vďaka, Liz."

Liz sa uškrnula. „Niet za čo. Odkedy prepájam aj jemu hovory, som ozajstná studňa informácií. Plnohodnotné koliesko v stroji. Nepostrá​dateľná súčasť. Cenná a oddaná zamestnankyňa, ktorá je ochotná celá sa odovzdať svojmu šéfstvu."

„Ak čakáš zvýšenie platu," povedala Katy medzi dvermi, „počkaj si na pána Gilchrista. On to má teraz na starosti."

„Máš pravdu, ale analyzovala som jeho osobnosť a prišla som k záveru, že je hlinou v tvojich rukách. Tak sa za mňa prihovor, dobre?"

Začudovaná Katy zastala pri vonkajších dverách. „K akému záveru si to prišla?"

„Veď si ma počula." Liz vzala do rúk knihu, ktorú mala na stole a otvorila ju. „Vieš, ako naňho, rovnako ako na ostatných členov svorky."

Katy zaliala červeň. Zaškúlila na titul Lizinej knihy. Návrat do džungle: Psychológia sexuálnej dynamiky žien a mužov v modemom svete. „O čom to je, prepánajána?"

„Skús hádať. Tento týždeň na hodinách psychológie skúmame ľud​skú sexualitu. Vieš, tu sa píše, že hoci moderná psychológia vytvorila mnoho nových teórií o sexuálnom správaní, pravdou ostáva, že muži sú ešte stále ovládaní hŕstkou primitívnych hormónov a pudov."

„Prosím ťa, Liz."

Liz nalistovala do stredu knihy. „Počúvaj, citujem: 'Muž, ktorý si chce získať ženu, sa v podstate správa ako zviera'."

„Povedz mi niečo, čo ešte ženy nevedia."

„'Keď si vyvolí svoju družku, upriami sa na ňu. Oddelí ju od stáda a začne predvádzať rituál dvorenia, aby upútal jej pozornosť a odplašil ostatných mužov, ktorí sa k nej pokúšajú priblížiť.'" Liz zabuchla knihu a striasla sa. „Nenaháňa to hrôzu, čo povieš?"

Katy sa chytila dverí. „Hm, áno. Myslím, že sa poteším, keď sa začneš venovať niečomu inému, napríklad potkanom alebo kukurici."
„Tuším nabudúce prejdeme na sociopatické správame a iné úchylné prejavy. Vieš, kto je sociopat?"

„Už som ten výraz počula. Niekto, kto nemá svedomie." „Vieš, vôbec by ma neprekvapilo, keby tvoj starý priateľ Nate Atwood presne zodpovedal klinickej definícii sociopata." Liz sa tvá​rila ako profesorka. „Očarujúci, inteligentný a bez štipky svedomia. Chladnokrvný ako had."

Katy jej už-už pritakala, ale čosi ju prinútilo zaváhať. „Nie, nemys​lím. Nate nebol chladnokrvný. Mal svoj plán a ten bol preňho dôležitý. Nechcel mi ublížiť."

„Ty chceš v každom vidieť len to najlepšie, v tom je tvoj problém." Liz pokrútila hlavou. „Úbohá Eden. Jej život s tým chlapom musel byť strašný. Máš šťastie, že si unikla z jeho pazúrov."

„To mi vraví každý," zahundrala Katy. „Prepáč. Musím hovoriť s Lukom." Vybehla na chodbu a zaklopala na dvere Lukovej kancelárie. „Vstúpte," zvolal Luke.

Katy strmo otvorila dvere a vošla. Zostala stáť s rukou na kľučke. Luke zdvihol hlavu od fascikla, ktorý ležal otvorený na stole. Oči sa mu pri pohľade na ňu zaligotali.

Katy zrazu oblialo teplo. Niet pochýb, bol to veľmi primitívny pohľad. Nemilovali sa spolu odvedy, čo sa vrátili pred troma dňami zo Seattlu, ale on dával pohľadom jasne najavo, že mu patrí.

Bože, pomyslela si Katy, sľúbil, že bude diskrétny, ale takto každý poľahky zistí, že medzi nimi niečo je. To bol s Gilchristovcami vždy kríž. Nič na nich nebolo subtílne. „Čo sa deje, Katy?"

„Liz hovorí, že ideš dolu referovať Justine." „O niekoľko minút. Žiadala pravidelné hlásenia a myslím, že má na ne právo aspoň raz za čas. Vlastní predsa Gilchrist a spol., už si

zabudla?"

Katy pustila kľučku a rozbehla sa k stolu. „Luke, zatiaľ nechcem,

aby si jej hovoril niečo o svojich podozreniach."

Oprel sa pohodlne na stoličke a pozorne sa na ňu zahľadel. „Nie?" „Nie. Počkaj, kým ukončíš vyšetrovanie a budeš si celkom istý, kto má na svedomí problémy s Gilchrist Gourmet. Niet dôvodu, aby si myslela, že je za tým niekto z rodiny. Napokon, možno sa mýliš."

„Sotva."

„Nebuď taký protivné arogantný. Náhodou nemáš pravdu. Kým nezistíme s istotou, o čo ide, nechcem, aby si Justine plašil. Zblázni sa, keď si pomyslí, že v rodine je zradca."

„Čo mi teda radíš?"

„Neviem." Katy nerozhodne rozhodila ruky. „Ale áno, už viem. Teraz tie problémy trochu prikrášliš. Povieš, že postupne nad všetkým získavaš kontrolu."

„To jej mám klamať?" Luke nadvihol obočie. „Ale, ale, Katy. Ne​hovoríš ako ten anjel, ktorého poznám."

„Netreba vyslovene klamať. Len jej povedz, že ešte stále zbieraš údaje. Čo je vlastne pravda." Katy sa nahla dopredu a oprela sa dlaňami o stôl. „Je tu ešte čosi. Sľúb mi, že nespomenieš ani Darrenov malý problém. Rozčúlilo by ju to a nevieš si predstaviť, čo by mohla urobiť."

Luke chvíľu uvažoval nad jej inštrukciami. „Presvedčme sa, či tomu dobre rozumiem. Nemám jej povedať, že niekto z rodiny defrauduje firemné peniaze." „Správne."

„A nemám jej spomenúť ani Darrenovu situáciu." Katy rýchlo prikývla. Uľavilo sa jej, že pochopil. „Správne." „Ešte niečo, o čom mám byť ticho?" Katy sa zamračila. „Myslím, že to stačí." „V poriadku, budem sa držať tvojich príkazov." Vydýchla si a celkom ožila. „Naozaj?" „Ale niečo za niečo." „Čože?" Vystrela sa.

„Poskytni mi dobrý dôvod čušať o defraudácii, podvode a mimo​riadnej strate súdnosti jedného člena rodiny, a ja to urobím." Katy naňho podozrievavo pozrela. „Aký dôvod potrebuješ?" „Keďže na seba nekladiem také vysoké morálne nároky ako ty, som prístupný úplatkom. Pozvi ma na rande."

Katy sa začervenala. „Rande. No dobre, ale už som ti raz vysvetlila, že chodiť so mnou nebude ľahké."

„Oprava. Povedala si, že bude veľmi ťažké nájsť vhodnú príležitosť, aby sme sa mohli spolu pomilovať. Ten problém si beriem na starosť ja. Ale teraz mám na mysli len rande pri večeri." „Ach tak."

„To je všetko, čo mi povieš?"

Katy potlačila úsmev. „Nie, som len trochu prekvapená, to je všetko. Neviem si ťa veľmi predstaviť pri normálnej večeri." „A čo si myslíš, čím sa živím?" Katy naňho nevinne vyvalila oči. „Piješ druhým krv?" Luke chcel už-už vstať.

Katy ho vtlačila naspäť na stoličku. „To bol len vtip. V poriadku. Príď ku mne dnes na večeru. Vyskúšam na tebe nový recept na pesto."
„Dobre, dohodnuté. Budem mlčať o niektorých veciach pred Justíne na oplátku za dnešnú večeru. Myslím, že to je fér."

Katy zaváhala. „Uvedomuješ si, že tam bude aj môj brat? Nebude​me sami. O desiatej budeš musieť odísť domov. A sám."

Luke vstal a obišiel stôl. „Povedal som ti, že organizovanie nášho sexu si beriem na starosť ja." Jemne sa jej otrel perami o pery. „Ty sa postaraj o večeru."

Kým sa Katy zmohla na odpoveď, vyšiel z kancelárie.

Po jeho odchode ostala niekoľko minút zamyslená stáť. Vôbec ne​tušila, čo môže od Luka očakávať nabudúce. Isteže, nemala veľa skúse​ností s mužmi, ale mala dosť skúseností s temperamentnými Gilchristovcami. U nich sa dalo naisto predpokladať, že neovládnu svoje vášne. Keď si Luke zmyslí, že ju chce, bude mať čo robiť, aby ho skrotila.

A chce zrejme iba sex.

Prekvapovalo ju však, že Luke sa nedomáhal sexu odvtedy, čo sa vrátili zo Seattlu. V skutočnosti toto bol prvý náznak, že s ňou ešte má nejaké plány. Bola zmätená a dezorientovaná.

Gilchrist, ktorý drží svoje vášne na uzde, to by bola anomália.

Černokňažník.

Katy napadlo, že taký Gilchrist by mohol byť oveľa nebezpečnejší

ako obyčajný Gilchrist.

Vrátila sa do kancelárie a sadla si za stôl. Čo by dala za to, aby vedela, čo hovorí Luke starej mame!

Keďže od neho vymámila sľub, že pomlčí o svojich podozreniach aj o Darrenových ťažkostiach, verila, že ju nezradí. Toľko mu ešte dôve​rovala. Ale vedela i to, že Justíne bude od Luka očakávať jednoznačné odpovede na otázky, v akom stave je firma a aké má Luke plány na jej záchranu. Justíne vedela byť poriadne nepríjemná. Ale aj Luke sa vedel zaťať, keď chcel.

O štyridsať minút počula Katy na chodbe pred kanceláriou kroky. Luke sa vrátil. Počula, ako sa otvorili a vzápätí zavreli vonkajšie dvere. Zrejme sa u nej zastavil, aby jej povedal, že sa držal jej inštrukcií. Spokojne sa usmievala.

Ozvalo sa rozhodné zaklopanie, dvere jej kancelárie sa otvorili a vošiel vysmiaty Darren.

„Ahoj, Katy. Luke nie je u seba v kancelárii, a tak som ťa prišiel na chvíľu pozrieť."

„Jasné. Poď. Sadni si, Darren. Čo tu robíš?"

„Prišiel som oznámiť Lukovi, čo mám nové s Milom Nyleom." Darren vhupol do kresla. Taký vytešený nebol už dávno. „Dofrasa, stále sa mi nechce veriť, že Bastard mal pravdu o Milovi. Ale mal. Ten chlapík je falošný ako trojdolárová bankovka. Bože, ale som sa dal napáliť! Ale už sa mi to nestane."

„Už nebudeš musieť platiť stopäťdesiattisíc dolárov?"

„Ale nie, kdeže." Darren si strčil ruky do vreciek a vystrel nohy pred seba. „Nedlhujem nič. Neexistujú žiadni nevinní zákazníci, pre​tože neexistoval ani stavebný projekt."

„Vďakabohu," povedala Katy.

„No, áno. Všetko to bolo na papieri. Luke povedal, že keď bu​dem mať všetky potrebné informácie, obrátime sa na príslušné in​štitúcie. Ale povedal aj, že kým sa tie rozhýbu, Nyle už bude za horami za dolami. Chlapíci ako Nyle šafária celé roky, a nechytia ich. Teraz už asi bude v inom štáte. Broker, ktorého Nyle využíval ako prostredníka, bude asi nevinný. Ten sa iba usiloval uzavrieť čestný obchod."

„Darren, ani vypovedať nemôžem, ako som si vydýchla, že si z toho vonku."

„Ty že si si vydýchla? Ver mi, to je nič oproti tomu, ako sa cítim ja. Už sa necítim ako totálny idiot."

„Nie si idiot, Darren. Každý môže naletieť podvodníkovi."

„Stavím sa, že Lukovi by sa to nestalo. Ten sa teda vyzná."

Katy zdvihla hlavu pri úctivom tóne Darrenovho hlasu. „Áno, zdá sa, že je vcelku inteligentný," pripustila sucho.

„Že inteligentný! Bastard je génius. Poviem ti jedno, určite som sa poučil." Darren sa uškrnul. „Samozrejme, že by som sa bol zaobišiel bez tej prvej lekcie, ale zaslúžil som si ju."

Katy naňho zvedavo pozrela. „A čo bola tá prvá lekcia?"

„Keď ma Luke zaviedol do tej tichej uličky pri trhovisku Pike Plače a zmlátil ma, že som sa skoro dosral."

Katy zdúpnela. „Že si sa čo?"

„Bol dosť naštvaný, že som šiel vtedy za tebou pýtať peniaze," vysvetľoval natešene Darren. Zvážnel, keď uvidel, ako sa zatvárila. „Hej, Katy. To je v poriadku. Luke mal dôvod."

Katy sa v mihu postavila. „Neverím. Luke mi nikdy nepovedal, že ťa zmlátil." j,To nič nebolo, Katy," hovoril Darren zmierlivo. „Veď ma nedokaličil."

„Ale ťa zbil kvôli mne. Požiadala som ho, aby ti pomohol, a nie aby ťa zmlátil."

„Je mi Túto, že som to vôbec spomenul. Nechcel som ťa roztrpčiť. Myslel som, že ti o tom povedal on." Darren sa zarazil, keď počul na chodbe kroky. „To musí byť Luke. Dám mu vedieť, že som tu."
Katy vystrela plecia a obišla stôl. „Ty počkáš tu v mojej kancelárii. Najprv sa chcem s ním porozprávať ja."

Darren vyvalil na ňu oči, lebo pochopil jej zámer. „Počkaj. Už ťa do toho nechcem zaťahovať. To, čo sa stalo v tej uličke, sa týka len mňa a Luka."

„Nejde len o teba a Luka, pretože sa to týka aj mňa. Požiadala som predsa Luka, aby ti pomohol."

„Veď mi aj pomohol." Darren vyskočil a ponáhľal sa za ňou. „Katy, počkaj..."

Ale Katy už bola von z kancelárie. Preplávala okolo zvedavej Liz a vyšla na chodbu. Dvere na Lukovej kancelárii boli otvorené. Stál pri stole a čítal fax, ktorý mu práve prišiel. „Chcem s tebou hovoriť, Luke."

Na prvý pohľad zbadal jej bojový výraz. „A na čo ten ohnivý meč, strážny anjel?"

„Nevolaj ma strážny anjel." Katy už-už chcela zabuchnúť dvere kancelárie, ale za pätami jej stál Darren.

„Prepáč, Luke," prehodil Darren ponad Katyinu hlavu. „Je trochu naštvaná. Neuvedomil som si, že nevie, čo sa medzi nami včera stalo." Luke naraz všetko pochopil. Odsunul fax, skrížil ruky na hrudi a oprel sa o okraj stola. „Je to v poriadku, Darren. Zvládnem to aj sám. Zavrel by si, prosím ťa, dvere? Chcem sa na chvíľu s Katy po​rozprávať. Môžeš počkať u nej v kancelárii." Darren naňho neveriacky pozrel: „Si si istý?" Luke prikývol. „Áno, istý. No tak, vypadni už." „V poriadku, budem vedľa." Darren sa uškrnul. „Musím ti toho veľa porozprávať o Milovi Nyleovi."

„Ani ma to neprekvapuje. No tak, choď už." „Už aj." Darren za sebou rázne zavrel dvere. „Najprv," začala Katy zvonivými hlasom, s rukami v bok, „ti chcem položiť niekoľko otázok, Luke Gilchrist. Je to pravda, že si zmlátil Darrena?"

„Toto ti povedal?"

„Povedal doslova, že si ho zmlátil, až sa skoro.. .veď vieš čo." „Dosral?"

„Áno," odvrkla Katy. „Presne. Luke, to je predsa strašné. Ako môžeš také niečo urobiť?"

„Ale nebolo to ľahké. Darren má za sebou slušný tréning v karate. Vie sa brániť, to mu musím uznať."

„O to mi nejde a ty to vieš," precedila Katy cez zuby. „Požiadala som ťa, aby si mu pomohol."

„To som aj urobil." „Potom, ako si ho zmlátil?"

„To sme si museli odbaviť najprv," vysvetľoval Luke mierne. Katy nešťastne rozhodila ruky. „Luke, ale tak sa veci neriešia." Začala chodiť hore-dolu po kancelárii. „Aký príklad si mu tým dal?"

„Taký, čo si zapamätá, ak bude mať šťastie." „Ale násilím sa problémy neriešia."

„Nazvime to agresívny zásah." Luke ju sledoval, ako pochoduje. „Upokoj sa, Katy. Všetko sa vyriešilo. Darren je spokojný, ako sa veci vyvinuli. Nemáš dôvod hnevať sa." „A prečo si ho zmlátil?" „Lebo ťa chcel využiť."

Katy na chvíľu zastala, trochu vyvedená z miery ohníkmi v jeho zelených očiach. „Hovoríš, že si sa pustil doňho, lebo ma požiadal, aby som ho vytiahla z kaše?"

„Nie." Lukovi stvrdli črty. „Urobil som to preto, lebo ťa vháňal do celkom neprijateľnej situácie. Vlastne chcel, aby si kvôli nemu klamala. Už to neurobí."

„Neviem, čo ti mám na to povedať, Luke. Znervózňuješ ma." „Len som spravil, o čo si ma požiadala," pripomenul jej mierne. „Áno, ale neuvedomila som si, ako na to pôjdeš. Z toho vyplýva vážny problém: čo mám teraz s tebou urobiť?"

„Mohla by si mi poďakovať," povedal s podozrivo nevinným vý​razom. „A za čo?"

„Že som zachránil Darrenovi kožu."

Katy bola odzbrojená. Luke mal pravdu. Zachránil Darrena pred mnohými nepríjemnosťami. Okrem toho bratanca naučil, ako sa po​dobným prípadom v budúcnosti vyhnúť. A Darren bol zrejme spo​kojný, ako sa veci nakoniec vyvinuli.

Katy sa zviezla do najbližšieho kresla a pozrela na Luka. „Myslím, že si to myslel dobre."

„Už som ti povedal, že dobré skutky nie sú mojou silnou stránkou. Urobil som len, o čo si ma požiadala. Ani viac, ani menej."

„Ale po svojom," povedala naježené Katy. „Vieš, ty si ako džin vo fľaši. Želanie vyplníš, ale nič nakoniec nevyjde tak, ako som si pred​stavovala." Luke sa nežne usmial. „Tak to už niekedy chodí."

Vystrel ruky a vstal od stola. Katy ho sledovala, ako prešiel krížom cez kanceláriu a zamkol dvere. „Čo to robíš?"

„Mám chuť splniť sám sebe nejaké želanie." Podišiel k nej a zastal pri jej kresle.

Katy naňho nedôverčivo pozrela. Pod jeho smaragdovým pohľa​dom sa jej vnútro celkom roztápalo. „Luke, čo sa deje? Čo to robil?" „Už som ti povedal. Plním si malé želanie." Sklonil sa k nej a bez výstrahy ju zdvihol do náručia.

Katy potichu vykríkla. „Luke, prestaň." Uvedomovala si, že Liz a Darren sú hneď vedľa. „Daj ma dolu. Čo to robíš?"

„Predstav si, že je to len cvičenie manažérskej tvorivosti." Posadil Katy na okraj stola a ruku jej vsunul pod sukňu. Prstami jej pevne stisol kolená. Katy zalapala po dychu, keď jej roztiahol stehná a po​stavil sa medzi ne. Keď si uvedomila, čo má vlastne za lubom, chytila mu plecia a zaprela sa do nich. „Luke, prestaň. To nesmieš. Nie tu. Nie teraz. Božemôj!"

„Netráp sa, anjelik. Ja sa už o všetko postarám." „To si povedal aj vtedy, keď si sa podujal pomôcť Darrenovi," zasipela Katy. „Luke, naozaj to nemôžeme robiť tu. To je kancelária. A hneď vedľa sú dvaja ľudia. Dolu pod nami je Justíne. A čo pani Igorsonová? Alebo niektorá upratovačka?"

„Nemienim ich pozvať, aby sa pozerali." Zohol hlavu a zubami začal láskať jej ušný lalôčik. Jednou rukou vyšiel po vnútornej strane jej stehna až k rozkroku. Prstom ju začal jemne rytmicky hladiť cez pančuchy.

Katy zadržala dych a inštinktívne sa snažila dať nohy spolu, ale Lukove silné stehná jej v tom bránili. Katy cítila jeho zuby na svojom uchu a mala pocit, že sa roztopí. Časť z nej už bola celkom namäkko. „Ach, nie," zakvílila Katy slabo, keď si uvedomila, ako jej vlhnú nohavičky. „To je hrozné. Čo budem robiť celý deň? Nemám tu v kancelárii rezervnú spodnú bielizeň. Preboha, Luke."

„Raz zistíš, anjelik, že ja nič pre Boha nerobím." Luke prstami zablúdil poza okraj pančúch do spodných nohavičiek. Jednou rukou objal Katy okolo pása a jemne ju nadvihol. Jedným pohybom z nej stiahol spodnú bielizeň.

„Ach, Bože." Katy dychčala. Takmer omdlela, keď pocítila na sebe Lukovu ruku. Dotýkal sa jej ako v tú noc v hoteli, tak, ako o tom odvtedy snívala. Bolo to absurdné. Celá sa v jeho rukách menila na rôsolovitú hmotu.

„Vieš, čo sa mi na milovaní s tebou najviac páči, anjelik?" Luke ju pomaly a nežne hladkal, otváral ju prstami. „Nemôžeš predo mnou skryť, ako veľmi sa ti to páči, aj keby si chcela." „To je šialené."

„Ba naopak. Je to zárukou môjho duševného zdravia. Posledné tri dni som sa takmer zbláznil, kým som vymyslel, kedy a ako sa s tebou pomilujem."

Stále sa vzpierala v Lukovom náručí. Pozrela dolu. Luke si rozopínal zips na čiernych nohaviciach. Z čierneho hniezdočka vystú​pila jeho mohutná stoporená mužnosť. Katy sa impulzívne načiahla nadol.
„Áno," polohlasom zamrmlal Luke. „Tak. To je hrozne dobré."

Posunul sa dopredu, hlbšie do jej dlane. Katy zabudla, kde je a kto je vo vedľajšej miestnosti. Lukove prsty sa vnárali do nej, zintenzívňovali horúcu vlhkosť a rozpaľovali ju, kým nebola pološialená túžbou.

„Luke," stenala nedočkavo.

„Viem, anjelik, viem." Hlas mal zachrípnutý od vášne.

Ale ešte ju nechával čakať.

A čakať.

Keď sa doňho zaborila nechtami a zahryzla si do pery, aby nevykríkla, pomaly sa pripravil. Zvoľna sa vnoril hlboko do jej úzkej štrbiny.

Katy ho objímala trasúcimi sa rukami. Cítila ho, ako ustupuje a opäť do nej vniká, vláčne a isto.

„Luke, nie... ja, nie... ach, Luke." Cítila blížiace sa tornádo. Už vedela, kam ju zavedie, a samotné poznanie stupňovalo jej vzru​šenie.

„To je ono, anjelik. Teraz to urobím trochu prudšie. Drž sa." Opatrne do nej vrážal, čo na ňu pôsobilo neuveriteľne eroticky.

„Ach, Bože, Luke."

„Len trošku hlbšie. Chcem sa dostať len kúsok ďalej. Poď, drahá. Otvor sa pre mňa. Tak, dobre. Si taká úzka. Taká sladká, horúca a tesná."

„Luke, už to nevydržím."

„Tak sa kvôli mne rozpáľ, anjelik." Siahol jej medzi stehná tam, kde sa jeho telo spájalo s jej, a dotkol sa toho magického bodu.

Jemné sťahy Katy zdrvili a rozbili ju na milión ligotavých čiastočiek. Zakvačila sa do Luka. Bol pre ňu jediný oporný bod v jej vesmíre. Pootvorila pery a zastenala. Luke prilipol k jej ústam, aby zadusil zvuky jej vášne.

Katy cítila, ako sa zachvel a naposledy sa k nej pritlačil. Pridusil svoj vzdych ešte v hrudi.

Niekoľko minút bolo v miestnosti úplné ticho. Katy sa nakoniec zhlboka nadýchla a precitla. Ani si neuvedomila, kedy sa od nej Luke pomaly odtiahol. Počula už len, ako si zapol zips na nohaviciach.

Vnímala, že sa ponad ňu načahuje za čímsi na stole, ale nemohla sa donútiť otvoriť oči.

Pocítila, ako jej medzi stehná tlačí papierovú vreckovku. S trápnym pocitom sa mu vykrútila. Celá červená schmatla vreckovku. „Nechaj, ja sama."

V Lukovom úsmeve bola značná dávka mužského sebavedomia, „To je v poriadku, anjelik. Rád sa o teba postarám."

Katy zastenala. „Toto je tá najneslýchanejšia vec, aká sa mi kedy stala."

„Beriem to ako kompliment."

„Si hrozný, Luke Gilchrist." Katy sa mocovala so šatami. „Nemô​žem uveriť, že sme to tu spolu robili. Čo ak nás Liz a Darren počuli?" „Ak nás niekto z nich počul, verím, že bude mať toľko rozumu, že ti to nepovie."

„Nejde o to." Katy zoskočila zo stola, zatackala sa a skoro odpadla. Luke ju zachytil a podoprel. Ešte stále sa na ňu usmieval tým navýsosť mužským úsmevom. „Preto sa netráp, zlato."

Zohla sa a zdvihla zo zeme pančuchy a spodné nohavičky. Uvedo​mila si, že spodnú bielizeň má ešte stále vlhkú. Aj ona bola ešte vlhká, i keď sa poutierala. „Ach, Bože, to si predsa nemôžem obliecť."

„Ako chceš, ale keď sa vrátiš do svojej kancelárie, Liz si určite všimne, že nemáš na sebe spodné nohavičky." 
„Teda."

„Netráp sa, anjelik. Vyschnú. Časom."

Zamračila sa naňho. „Tebe sa dobre hovorí. Ty nebudeš musieť zvyšok dňa presedieť v mokrej spodnej bielizni."

Luke sa zamračil. „Vieš čo? Vyprázdnim pre teba jednu zásuvku. V takýchto prípadoch si do nej budeš môcť ukladať použitú bielizeň." Keby sa Katy necítila tak roznežnene, príjemne a šťastne, určite by ho zaškrtila. Ten chlap zrejme nemá hanby.

„Ale my to už nezopakujeme, Luke Gilchrist," oznámila Katy, keď si obliekala nohavičky a pančuchy.

„V poriadku," odvetil jej pokojne. Očami sledoval každý jej pohyb s lenivým pocitom vlastníctva. „Nabudúce si vymyslím niečo iné ako stôl. Hoci by som povedal, že poslúžil celkom dobre."

Katy cítila, že začína reagovať na výraz v jeho černokňažníckych očiach. „No, radšej už pôjdem."

„Nezabudni, že prídem dnes na večeru."

„Ver, že nezabudnem." Katy si napravila sukňu a namierila k dve​rám.

„Dobre." Luke si sadol za stôl. Zdvihol zlaté pero a usmial sa. „Povedz Darrenovi, že s ním už môžem hovoriť."

Kým Katy otvorila dvere, na chvíľu sa zarazila. Nepokojne sa poobzerala po kancelárii. „Myslíš, že si všimne, že sme tu... hm, niečo robili?"

Luke pokrčil plecom. „Ako som povedal, kým sa o tom nezmieni, tak mi to neprekáža."

„Ale mne áno," zahundrala Katy. „Vy Gilchristovci ste v tom veľmi nechutní. Priam prahnete po vášni a dramatickosti, ale nemáte zmysel pre dekórum, či ako sa to volá."

„Upokoj sa, Katy. Ak bratanec Darren bude robiť nejaké nechutné poznámky, odtrhnem mu ruku a budem ho ňou biť po hlave."

Katy sa vzdala. S Lukom nebola rozumná reč. Vyšla z dverí cez chod​bu do najbližšej umývame. Keď vyšla, cítila sa už oveľa lepšie. Mala veci opäť pod kontrolou. Vlasy mala vzorne učesané a šaty uhladené.

Len v jednom mala pravdu. Nahavičky jej tak rýchlo neuschli.
kapitola 11

Na druhý deň ráno Katy sedela u Justíne v apartmáne a pila s ňou čaj. Bolo dobre, že stará pani sa už nezdala byť taká utiahnutá a deprimo​vaná ako pred Lukovým príchodom. Vyzerala oveľa väčšmi sama sebou. Mala na sebe čierne šaty košeľového strihu, ktoré jej dodávali mladistvý švih a zdôrazňovali jej energický výzor.
Horšie však bolo, že Justíne sa hnevala.

Problém s Gilchristovcami spočíval v tom, že človeku sa nemusela ich zmenená nálada pozdávať o nič väčšmi ako tá predošlá. Ešte že si vie dať rady s Justininým hnevom, povedala si Katy filozoficky. Hnev starej panej jej nenaháňal taký strach ako predtým jej depresia.

„Včera som požiadala Luka, aby mi priamo, bez príkras referoval o stave môjho podniku. To bolo všetko." Justinina šálka hlasno cinkla, keď ju postavila na tanierik. „Ale počula som od neho len akési nezmysly o zhromažďovaní údajov. Podľa toho sa mi zdá, že od​vtedy, čo prišiel, neurobil dohromady nič."

Katy sa strhla. To ona požiadala Luka, aby ešte nehovoril starej matke pravdu o Gilchrist a spol. Hľadala v mysli, čo múdre a povzbudzujúce by mohla povedať. „Zdá sa, že má veľmi dobrý vplyv na vedúcich pracovníkov."

„Je mi jedno, ako vplýva na vedúcich pracovníkov. Tá správa, ktorú mi predložil, bola urážkou. Čo si o mne myslí? Nedovolím, aby sa ku mne správal ako ku slabomyseľnej. Chcem výsledky." „Som si istá, že ich čoskoro bude mať, Justine." „Bodaj by som si tým mohla byť istá tak ako ty." Justine sa na chvíľu zamyslela. „Katy, musím sa ťa na niečo spýtať. Chcem, aby si mi pravdivo odpovedala."

„Samozrejme, Justine." Katy sa v duchu modlila.

„Spočiatku si nebola za to, aby som Luka presviedčala, že sa má vrátiť k rodine. Ešte stále si myslíš, že som urobila chybu?"

Neistota v jej hlase Katy prekvapila. „Nie," pripustila opatrne. „Nemyslím, že ste urobili chybu. Myslím, že Luke vie, čo robí, a že je schopný zachrániť Gilchrist a spol."

„Ak ho vôbec zachrániť chce," doplnila ju zachmúrená Justine. „Už o tom začínam pochybovať."

Katy sa zarazila. „Ako to myslíte?"

„Ktovie, či sa vrátil preto, aby nám pomáhal. Po tej smiešnej správe zo včerajška si musím položiť otázku, či nemali Hayden a Maureen pravdu, keď tvrdili, že sa vrátil, aby podnik celkom položil."

„Justine, som si istá, že to tak nie je. Ak sa Luke vyjadroval trochu hmlisto, znamená to, že ešte zbiera informácie. Je presvedčený, že najprv treba získať všetky potrebné fakty a až potom prikročiť k činom. A všetko organizuje pomocou počítača."

„Ja neviem, Katy. Jednoducho neviem." Justine si v kresle oprela hlavu a pozorovala, ako od mora prichádza hmla. „Celý život som si bola istá sama sebou. Vždy som sa snažila robiť len to najlepšie pre rodinu a pre firmu. Až nedávno som pochopila, že som urobila aj veľa chýb."

„Každý robí chyby, Justine," povedala potichu Katy.

„Je celkom možné, že Luke prišiel zničiť firmu. Nahovárala som si, že keď už raz prišiel, bude sa chcieť stať súčasťou firmy a rodiny. Ale možno som sa mýlila."

Katy opatrne vyberala slová. „Neviem, či má v úmysle navždy ostať vo firme, ale neverím, že by ju chcel úmyselne zničiť."

„A prečo by ju nechcel zničiť?" Justine smutne spustila kútiky úst. „Prečo by si ma mal obľúbiť? Veď nikto z rodiny ma nemá rád."

„Justine, ako tak môžete hovoriť?"

„Je to pravda, Katy. A ty to vieš. Všetci ma tolerujú len preto, že som po celé tie roky držala mešec. Prídu na večeru, keď ich pozvem.

Chodia mi gratulovať k narodeninám a svedomito mi nosia darčeky. Ale je pravda, že nik z nich vlastne o mňa nestojí a často cítim, že Maureen ma priam nenávidí."

„Nie, nie je pravda, že vás nenávidí," odvetila Katy pokojne. „Len sa vás bojí."

Justíne sa zamračila: „Mňa sa bojí? Aké je to len od nej hlúpe. Maureen nikdy nemala chrbtovú kosť. A čo si myslí, že jej urobím?"

Katy uchlipkávala čaj. „Nemyslím, že by sa bála, čo urobíte jej, ale čo urobíte jej rodine."

„To je ale hlúposť.“
„Ani nie.“ nedala sa Katy. „Veľmi ste na ňu zapôsobili pred tridsia​timi siedmimi rokmi, keď ste zavrhli Lukovu matku a vyhnali svojho syna. Maureen sa tridsaťsedem rokov usiluje zabezpečiť, aby ste kvôli nej nespravili to isté Haydenovi alebo svojim vnúčatám. Po všetky tie roky cítila veľkú zodpovednosť."

Justíne zbledla. „Ach, Bože. Hovoríš vážne?"

„Áno. A ak chcete poznať môj názor, má skutočne dôvod byť taká. Neboli ste vždy najdiplomatickejšia a najchápavejšia svokra."

„Pretože som nikdy neschvaľovala Haydenovu posadnutosť sklom? A čo som mala robiť, keď som videla, že radšej sa venuje umeniu, ako by prevzal zodpovednosť za firmu?"

„Mali ste sa zmieriť s jeho rozhodnutím. Je to jeho život. Má právo robiť, čo chce. Veď aj vy ste si so svojím životom robili, čo ste chceli."

„Prečo si to myslíš?" spýtala sa Justíne s hnevom v očiach. „Niečo ti prezradím, Katy. Niečo, čo som ešte nepovedala živej duši. Nikdy som nechcela viesť Gilchrist a spol. Ale keď mi umrel manžel, mala som dvadsaťštyri rokov a bola som sama na dvoch synov. Jediné, čo mi zanechal, bola ošumelá prístavná reštaurácia, ktorej prevádzka bola mesiac čo mesiac stratovejšia."

„Justíne, prosím vás. Nemusíte mi to vysvetľovať. Poznám ten príbeh." Katy položila šálku na tanierik a kľakla si k Justininmu kres​lu. Objala starú paniu okolo meravých pliec.

„Pracovala som deň a noc, aby tá prekliata reštaurácia naozaj vy​nášala," šepkala Justíne. „Musela som sa predsa postarať o svojich chlapcov. Musela som dajako zabezpečiť, aby nehladovali. Nikdy by som ten prvý rok neprežila, keby sa nado mnou neboli zľutovali tvoj starý otec a stará mama."

„Viem, Justíne. Chceli vám pomôcť. A vy ste si ich pomoc zaslúžilí. Boli ste pracovitá mladá matka, ktorá sa sama prebíjala životom. Starý otec si to vážil. Vždy si vážil poctivú prácu."

Justinine oči blúdili kdesi v diaľke. „Radili mi. Posielali mi zákaz​níkov. Presvedčili mojich dodávateľov, aby ma zásobovali, aj keď som ich nemala čím vyplatiť. Potom platili aj moje účty, len aby som mala všetko, čo potrebujem. Za všetko, čo dnes Gilchrist a spol. je, ďakujem vlastne tvojim starým rodičom, Katy. Podporovali ma, až kým som nedosiahla prvý zisk."

Katy sa usmiala. Bolo typicky gilchristovské všetko dramatizovať, ešte aj vďačnosť. „Myslím, že ste to trochu prehnali, Justine. Gilchrist a spol. by dnes nebol tým, čím je, keby ste na ňom vy neboli tak usilovne pracovali. Moji starí rodičia vám iba pomáhali preklenúť problémy v ten prvý rok, ale ostatné ste už urobili vy sama."

„Dlhujem im viac, ako im budem môcť kedy splatiť," hovorila Justine, akoby Katy ani nepočula. „Snažila som sa. Bože, ako som sa len snažila. Ale všetko sa napokon zrútilo, keď Thornton ušiel s tou svojou sekretárkou."

Katy znehybnela. „Chcete povedať, že ste narafičili ten románik medzi mojou matkou a vaším synom, aby ste sa odvďačili mojej rodine?"

„To bolo to najmenšie, čo som pre nich mohla urobiť," pokračovala zamyslene Justine. „Bol by to dobrý ťah pre všetkých. Znamenalo by to zlúčenie dvoch reštauračných komplexov. Vznikol by kolos, ktorý by zdvojnásobil zisky oboch rodín. A zjednotil by Gilchristovcov a Quinnellovcov. Bolo by to výhodné pre obe strany."

„Ach jaj," vzdychla si Katy. Gilchristovci nerobia nikdy nič len tak. „Neviem, ako sa to všetko skončí," pokračovala Justine. „Veci sa nevyvíjajú tak, ako som si ich naplánovala. A teraz, keď je tu Luke, už možno nevyjde vôbec nič."

„Čo sa týka Luka," povedala ticho Katy, „robí, čo sám uzná za vhodné. Musíme počkať a uvidíme, čo sa stane."

„Nepáči sa mi ten pocit, že nemám situáciu pod kontrolou," frflala Justine.

„Ak ste chceli niekoho, koho by ste mohli ovládať, nemali ste si vybrať Luka," odvetila Katy. „Chcieť ho ovládať je to isté ako pokúšať sa jazdiť na tigrovi."

„Inými slovami, je to nebezpečná jazda, ale keby sme chceli teraz zostúpiť, tak nás zožerie?" „Obávam sa, že áno."

Luke a Zeke prišli ku Katy presne o pol siedmej večer. Skôr než Luke zaklopal, pozrel dolu na psa. „Ak chceš, aby tieto príjemné stretnutia pokračovali, správaj sa slušne. Nie že zasa šlohneš zvyšnú omáčku z kuchynského stola."

Zeke s miskou zacvaknutou v zuboch pozeral na Luka s takým nevinným pohľadom, akého je len taká veľká dravá šelma schopná.

Luke usúdil, že dávať psovi lekciu je strata času. Keď večeral u Katy po prvý raz, Zekovi pesto veľmi zachutilo. Matt mu trochu dal zo svojho taniera a Zeke akoby bol v psom nebi. Pesto sa mu stalo priam drogou. Keď sa nik nepozeral, vkradol sa po večeri do kuchyne a potiahol z kuchynského stola zvyšky jedla. Než si to všimli, stačil takmer všetko zožrať.

Ak sa raz Zeke rozhodol, že niečo chce, nič ho už nemohlo zastaviť.

Majú so Zekom niečo spoločné, uvažoval Luke, keď ťukal na dvere.

Dvere sa otvorili so zlovestným zavŕzganím ako v starom hororo​vom filme. Objavil sa Matt, posmešne sa uklonil a zaškúlil vpravo.

„Vitajte, pane," vznešene rapotal Matt. „Vitajte v dome U zeleného slizu. Večera je už skoro hotová. Len tie najtučnejšie zelenáče ešte čakajú na popravu, aby ste si vy mohli ukojiť svoje gurmánske chúťky. Práve sa pripravujú. Započúvajte sa do ich nárekov. Nádherný zvuk, však?"

Z kuchyne bolo počuť zvuk mixéra. Luke sa usmial. „Takže dnes večer budeme obeťami ďalšieho experimentu s pesto?"

„Áno, pane. Katy vraví, že pre vás a vášho psieho démona len to najlepšie." Matt sa uškeril a pohladil Zeka po hlave.

Zeke chvíľu strpel to vítanie a potom zamieril do kuchyne.

„No, po pečených zemiakoch je to predsa len zmena," povedal Luke. „Nanajvýš sa nám môže stať, že všetci ozelenieme."

Matt to pokladal za výborný vtip.

Luke nasledoval psa do kuchyne a našiel ho ležať uprostred miest​nosti pri svojej miske. Zeke nespúšťal Katy z očí. Prenášala hory zelených listov z drezu do mixéra.

Katy mala na sebe džínsy a lososovoružový sveter. Opásanú mala kockovanú zásteru. Luka privítala úsmevom. „Ahoj, prichádzaš práve včas."

„Zeke sa už nevedel dočkať. Nechcel, aby sme prišli neskoro."

Katy sa zaškľabila na Zeka. „Ak si myslíš, že pre teba urobím ešte jednu porciu, tak si na omyle, Zeke."

Zekovi tiekli sliny.

„Radšej mu niečo hoď," radil jej Luke. Otvoril príborník a vybral odtiaľ dva poháre na víno. „Inak sa obslúži sám ako včera."

„Dnes mu nedám príležitosť niečo uchmatnúť. Všetky zvyšky po​putujú rovno do chladničky." Katy ďalej vkladala listy do mixéra.

„Neviem, či zachrániš niečo zo svojho pesto," hovoril Luke, kým nalieval víno do pohárov. „Zeke ho už zaňuchal a len tak po ňom pasie."

Zeke lačne zakňučal.

„Chceš povedať, že je to s ním podobné, akoby okúsil krv?" Katy sa zaškaredila na psa. „Mal si ho najprv nakŕmiť, kým si ho sem priviedol."

„Veď som ho aj. Ale na pesto má Zeke vždy miesto."

„Nedostane ani hlt."

Katy zapla mixér a prehlušila odpoveď.

Luke sa spokojne usmieval a opieral sa o pult. Katy vyzerala v zástere veľmi dobre. Toto bolo iba druhé pozvanie, ktoré od nej vymámil, ale rozhodol sa, že pozvania budú pravidelné.

Bola čertovsky dobrou kuchárkou.

A včera zistil, že sa mu u Katy a jej brata naozaj páči. Až teraz si naplno uvedomil, aký osamelý život viedol posledné tri roky.

Hoci sa nikdy nepokladal za domácky založeného, celkom sa mu páčila útulná kuchyňa u Katy. Páčilo sa mu, keď sa k nej nakláňal cez pult a pil víno, kým sa ona zvŕtala v tej malej miestnosti. Páčilo sa mu vtipkovanie s Mattom. Dokonca sa mu páčilo jesť Katyine experimenty s pesto v kombinácii s cestovinou.

Nepáčilo sa mu len to, že sa musel o desiatej vracať sám do svojho domu. Ale prichádza víkend, pripomínal si optimisticky. Matt ostáva v piatok a v sobotu vonku až do polnoci. Luke mal na piatok a sobotu veľké plány.

„Chcela by som sa s tebou o niečom porozprávať," povedala Katy, keď vypla mixér.

„Počúvam."

„Dnes som mala s Justíne dlhý rozhovor. Bola nahnevaná."

„Áno? A čo je ešte nové?"

Katy naňho pozrela so sileným pokojom. „Veci sa majú tak, že nie je nadšená, ako si jej referoval o Gilchrist a spol. Má pocit, že sa nedozvedela nič konkrétne."

Luke nadvihol obočie. „Nedozvedela sa. Veď si mi to zakázala, už si zabudla?"

Katy zovrela pery. „Požiadala som ťa, aby si jej nehovoril o Darrenovi a o svojom podozrení, že niekto okráda firmu." „Správne."

„Tak čo si jej povedal?" „Nie veľa. Že ešte zbieram informácie."

Katy naberala lyžičkou parmezán do mixovacej nádoby. „Nemohol si byť trochu diplomatickejší, trochu taktnejší?"

„A prečo?"

„Luke, veď je to tvoja stará mama. A či chceš alebo nie, je majiteľ​kou firmy."

„Ak si si to ešte neuvedomila, Katy, necítim mimoriadnu túžbu byť diplomatický alebo taktný práve k Justine. Ona určite sama neoplýva ani jednou z týchto vlastností. Prečo by to očakávala odo mňa?"

„Obaja veľmi dobre vieme, že si jej mohol povedať niečo, čo by vyznelo tak, že si pre záchranu Gilchrist a spol. už urobil veľa."

„Možno, ale ja ten pocit nemám."

„Prepánakráľa, Luke, už si začína robiť starosti, či si sem neprišiel podnik zničiť, namiesto aby si ho zachraňoval. Začína byť nervózna z toho, čo máš za lubom."

„Aspoň má o čom premýšľať," poznamenal Luke.

Katy sklamane vzdychla. S lyžičkou v ruke sa postavila rovno pred neho. „Luke Gilchrist, už mám toho dosť. Chcem, aby si sa správal na úrovni, rozumieš? Nabudúce budeš referovať Justine taktne a diplo​maticky. Jasné?"

Luke sa pri pohľade na ňu usmial. Plamienky v jej očiach ho pro​vokovali. Keby boli sami, stiahol by z nej tú kockovanú zásteru a džínsy a pomiloval by ju rovno na kuchynskom stole.

„Počúvam, anjelik," povedal nežne Luke. „Čo mám povedať Justine? Že môj priateľ, ktorého som najal na vyšetrovanie tej sprene​very v jednej z jej reštaurácií, už zistil, že počítač, z ktorého sa tie podfuky robili, sa nachádza priamo na riaditeľstve Gilchrist a spol.?"

Katy naňho uprene pozrela. „Ach, len to nie. Si si istý?"

„Áno."

„To je hrozné. Dúfala som..."

„Že čo? Že sa nezistí žiadna defraudácia? Že to spôsobili len bežné omyly v účtovaní?"

„Úprimne povedané áno," priznala Katy.

„Obchodný prístup Snehulienky nebýva vždy najúspešnejší," vy​smieval sa jej Luke.

Zahryzla si do pery. „Ale ešte nevieš, kto za tým stojí, či áno?"

„Nie, ale už to nepotrvá dlho a zistím to."

„Luke," nástojila, „ak zistíš, že je za tým niekto z rodiny, prosím ťa, povedz to najprv mne."

„Zabudni na to," povedal Luke. „Ja už ten problém vyriešim."

„Pri tvojom nedostatku taktu si myslím, že to nie je veľmi dobrý nápad."

„Prepáč, ale tak to bude."

„Luke, počúvaj. Je to strašne dôležité."

Vo dverách kuchyne sa objavil Matt. Pohľadom prebehol z rozčú​lenej sestrinej tváre na Luka. „Čo sa to tu deje? Vadíte sa?"

„Ale nie," povedal pokojne Luke. „Tvoja sestra ma práve poučuje, ako mám viesť Gilchrist a spol. Povedal som jej, že ho budem viesť po svojom. A ona sa ma snaží presvedčiť, že by som to mal robiť podľa nej."

Mattovi viditeľne odľahlo. „Dokáže byť poriadne tvrdohlavá."

„Všimol som si," potvrdil Luke.

„Ale zvykneš si na to," vysvetlil mu Matt.

Luke si odpil z vína a usmial sa. „Viem. Neboj sa. Poradím si s ňou."

Katy sa vystrela. „Tak už mám toho dosť od vás oboch. Ak chcete večeru, tak prestaňte o mne diskutovať. Ešte slovo a všetko pesto dám Zekovi."

Zeke začal búchať chvostom radostne o dlážku.

„Hej, pochopil som," povedal Luke.

„Aj ja," rýchlo sa pridal Matt.

Katy skúmavo pozrela z jedného na druhého a potom spokojne prikývla. „To je už lepšie. A obaja môžete byť aj trochu užitoční. Prestrite na stôl."

Luke rýchlo otvoril zásuvku a vybral z nej za hrsť lyžičiek a nožov.

„Ja prinesiem taniere," povedal Matt a natiahol sa k príborníku.

„Tak to má byť," spokojne odvetila Katy. „Páči sa mi, keď muži pomáhajú v kuchyni. Vyzerajú tak domácky."

Zeke sedel uprostred kuchyne a oblizoval sa.

O hodinu neskôr Luke dojedol druhú porciu japonských rezancov s omáčkou pesto. Oprel sa a uškrnul sa na Matta. „Tá obeť vreštiacich zelenáčov stála za to."

Matt sa zasmial. „Áno, neboli zlé."

„O akej obeti to hovoríte?" spýtala sa Katy podozrievavo.

„Ale o žiadnej," uisťoval ju Matt.

Katy sa usmiala. „Naozaj vám chutilo?"

„Bolo to výborné," odvetil Luke. „Čo si dala tentoraz do pesto?"

Katy sa rozžiarila. Razom bola v svojom živle. „Čerstvý petržlen a lístky estragónu. A ako zvyčajne parmezán, pistácie a olivový olej, samozrejme. Nezdalo sa vám, že v tom bolo priveľa estragónu?"

„Určite nie," ubezpečil ju Luke. „Bude to ďalšia špecialita."

„Dobre." Katy začala odpratávať zo stola. „Myslím, že konečne mi tá omáčka vyšla tak, ako som chcela. Musím si zapísať recept."

Je to všetko, na čo po tieto dni myslíš?" spýtal sa jej nežne Luke. „Len na Pesto Presto?"

Odpovedal mu Matt. „Áno, ver, že len na to. Mal by si vidieť, čo všetko musím zjesť. Poviem ti teda, ten, čo si raz Katy vezme, bude musieť byť posadnutý varením ako ona, inak nemá šancu."

Katy sa začervenala. Odvrátila pohľad od Luka a ponáhľala sa do kuchyne.

Matt pozrel na Luka. „Hej, nechceš si dať so mnou ešte partičku šachu?"

„No jasné," súhlasil Luke. Očami sledoval Katy, kým nezmizla.

„Musím ťa varovať. Trénoval som."

Rinčanie v kuchyni prehlušilo Lukovu odpoveď. Hluk vystriedal Katyin zhrozený krik.

„Ty mizerná pažravá potvora!" revala Katy. „Už zachádzaš priďa​leko, počuješ?"

Luke vošiel do kuchyne. Zeke sa napchával zvyškami pesto. Katy bezmocne pozerala na psa, neschopná zachrániť čo len kúsok.

„Ako sa dostal k nádobe s pesto?" spýtal sa Luke s vlažným zá​ujmom.

Katy zdvihla k nemu nahnevané oči. „Urobila som chybu a ponúkla mu kúsok. Chcela som byť k nemu milá. Zohla som sa, že mu dám za lyžičku do misky. A on mi vytrhol celú nádobu z ruky. Ten tvoj psisko je ale nevďačník."

Luke pokrčil plecom. „Čo ti mám na to povedať? Chutí mu, čo navaríš."

Matt nakukol do kuchyne. „Pozri sa, Katy. Teraz si už môžeš byť istá, že je to dobré. Pes by ti predsa neklamal."

Večer o desiatej urobil Luke posledný ťah na šachovnici a neochotne sa postavil. Pozrel na Katy, ktorá ležala natiahnutá na gauči s kuchárskou knihou. „Hádam už pôjdem."

Položila knihu a rýchlo sa zdvihla. Hľadala ho očami. „Áno. Vďaka za ochutnávku novej pesto omáčky. Uvidíme sa ráno."

Luke na ňu pozrel, vnútro mu zožierala túžba po nej. „Áno. Uvi​díme sa ráno." Naklonil sa k nej a pobozkal ju priamo na nežné prekvapené ústa.

Ticho zalapala po dychu a pozrela na Matta. Naozaj si myslela, že bude predstierať, že medzi nimi nič nie je, len preto, lebo je tu jej brat? spytoval sa v duchu Luke. Chcel splniť jej želanie a byť diskrétny, ale nemienil sa so svojím vzťahom k nej naveky skrývať.

Kým sa spamätala, bol pri dverách. „Poďme, Zeke. Je čas ísť do​mov."

Zeke vstal, zodvihol svoju misku a vypochodoval z dverí.

Matt zrazu vstal a pohľadom prebehol zo zrumenenej tváre Katy na Luka. „Pojem na kúsok s tebou," povedal. „Potrebujem pohyb."

Luke otvoril dvere. Mal tušenie, že vie, čo bude nasledovať. „Dobre."

Katy podišla ku dverám. Líca jej horeli a oči svietili nedočkavosťou. Luke jej jemne zabuchol dvere pred nosom.

Matt bol dlho ticho, kým kráčali k Lukovmu domu. Luke tiež nič nehovoril, dával príležitosť chlapcovi, aby si usporiadal myšlienky.

„Myslel som, či sa vy dvaja... hm, o seba nezaujímate," povedal nakoniec Matt.

„Áno," odvetil pokojne Luke, „zaujímame."

Nasledovala krátka odmlka. „Bez urážky, ale ty nie si akurát jej typ. Vieš, ako to myslím?"

„Nie."

Matt nevedel, ako z toho vykľučkovať. „No, tak, že Gilchristovci sú trochu problematickí."

„Tvoja sestra vie byť aspoň taká problematická ako ktorýkoľvek z Gilchristovcov."

Matt to strávil a pokúšal sa o ďalší manéver. „Pozri, nechcem, aby sa jej ubližovalo, jasné? Bolo to dosť zlé, keď- ju okašľal ten mizerák Atwood a vzal si nakoniec Eden. Nie žeby Atwood bol pre Katy ten pravý. To nie. Nikdy som ho nemal rád. Ale Eden jej nepovedala ani prepáč, ani nič také."

„Chceš mi tým naznačiť, že nedôveruješ nikomu, kto sa volá Gilchrist?"

Matt zaváhal. „Nie celkom."

Luke podišiel k nemu a zastal. Chladný mesačný svit svietil chlap​covi do tváre. Čítal mu z nej vážne obavy a pochopil. „Je to v poriadku, Matt. Dám na ňu pozor."

Matt ho dlho dôkladne skúmal. Zrejme ho uspokojilo, čo uvidel v jeho tvári. „V poriadku. Len som si chcel byť istý, vieš? Je to totiž moja sestra."

„Viem. Dobrú noc, Matt."

„Dobrú noc."

Luke sa obrátil a zamieril k svetlám svojho domu. Zeke ho nasle​doval k predným dverám. Luke vošiel dnu a zastal pri okne. Dlho hľadel na oceán.

Vedel, že práve dal Mattovi vážny sľub a záruku. Sľuby a záruky predstavujú záväzky do budúcnosti.

Budúcnosť. Opäť ho vyrušili z bezpečnej, pohodlnej prítomnosti a donútili ho hľadieť dopredu.

Ako tak pozeral do tmy, uvedomil si, že hoci mu ešte stále nie je jeho budúcnosť jasná, Katy Wadeová bude jej dôležitou súčasťou.

Len ona jediná rozhodne o jej podstate či podobe.

Telefón zazvonil, práve keď bola Katy na odchode do práce. Vyzrela von a všimla si, že prší. Schytila súčasne dáždnik i telefónne slúchadlo.

„Katy?" ozval sa Maureenin hlas plný smútku a rozčarovania.

„Čo sa stalo, Maureen?" Katy položila dáždnik. Niečo jej našepká​valo, že toto nebude krátky hovor.

„Už s istotou viem, že sa Eden zase stretáva s Nateom Awoodom."

„Ale nie. A ako si to zistila?"

Jedna zákazníčka ich videla spolu. Spýtala sa ma, či sa udobrili. Katy, musíš s tým niečo urobiť. Justíne to nikdy nestrpí, A obe vieme, že Eden to zase len zraní. Musíš mu v tom zabrániť."

Katy sa pomaly spustila na operadlo gauča. Masírovala si spánky, aby jej to rýchlejšie myslelo. Gilchristovci často strácali hlavu. Bolo načase spomaliť a celú vec si premyslieť. „Hovorila si s Eden?"

„Nie. Nemôžem jej to povedať. Vieš, aká je. Zúrila by, že sa jej do toho miešam."

Maureen má pravdu, uvažovala Katy. Gilchristovci sa hnevajú, keď im druhí stoja v ceste. „Myslím, že kým podnikneš niečo drastické, mala by si sa jej predsa len spýtať, o čo tu ide, Maureen."

„Poznám svoju dcéru lepšie než ty," odvrkla Maureen. „Katy, chcem, aby ten muž z jej života raz a navždy zmizol. Ty si ho pred​stavila rodine. Máš preto na tom veľký podiel viny."

„Ja?"

„Vyhľadaj ho. Zisti, o čo mu ide. Som si istá, že o peniaze. Zisti, koľko chce."

„Maureen, nemôžem mu ponúknuť bianko šek. Celkom by ťa vypumpoval, veď vieš."

„Zisti, koľko chce za to, že dá pokoj mojej dcére. Ja už tie peniaze niekde zoženiem." Maureen zavesila.

Katy neveriacky pozrela na pípajúce slúchadlo a potom ho pomaly položila na vidlicu. Už len rozhovor s Nateom Atwoodom jej chýbal. Ten muž bol klzký ako úhor.

Eden to vedela. Sama predsa chcela rozvod. Hrdosť by jej nedovo​lila, aby sa k nemu vrátila. Napokon, bola z Gilchristovcov. O hrdosti toho vedela viac než dosť.

Takže, o čo tu môže ísť? rozmýšľala Katy. Kým hodnotila situáciu, posedela si na operadle gauča a kývala nohou. Potom opäť zodvihla slúchadlo a vytočila vlastné číslo do práce. Liz sa ohlásila hneď po prvom zazvonení. „Gilchrist a spol."

„Liz? Tu je Katy. Dnes neprídem. Beriem si osobné voľno. Musím si niečo zariadiť v meste."

„A čo také?" spýtala sa Liz priamo ako zvyčajne. „Idem k zubárovi, musím si nakúpiť a ešte nejaké drobnosti. Uvi​díme sa zajtra."

„Keď myslíš. Je všetko v poriadku, Katy? Niečo v tvojom hlase sa mi nepozdáva."

„Všetko v poriadku, Liz. Zavolám ti popoludní a preberiem odkazy. Aký má dnes Luke program?"

„Ráno odišiel do Seattlu. Väčšinu dňa strávi na obchodných stret​nutiach. Vráti sa až popoludní. Mám mu niečo odkázať?"

„Nie, to je v poriadku, Liz. Nič súrne nemám." Katy zavesila a zamyslene sa mračila. Ak je Luke v Seattli, nesmie ísť za Eden na riaditeľstvo. Je veľmi pravdepodobné, že by sa tam stretla s Lukom. A začal by sa jej vypytovať na jedno, na druhé a veci by sa skompli​kovali.

Katy pozrela na hodiny a usúdila, že Eden ešte neodišla do práce. Vyťukala jej domáce číslo.

„Áno?" Edenin hlas znel mrzuto ešte aj po telefóne. „Eden, tu je Katy. Musím sa s tebou rozprávať. O hodinu mô​žem byť v Seattli. Stretneme sa v espresse pri nákupnom stredisku Westlake."

„O čo ide?" vyzvedala Eden. „Máš nejaké správy, čo Luke zamýšľa? Čo? Čo sa deje?"

Katy napadlo, že držať Eden v napätí je možno najúčinnejší spôsob, ak ju dostať na tú schôdzku. „Všetko ti potom vysvetlím. Tak o jednej." Povedala jej názov espressa a zavesila.

„Čo tým, dočerta, chcete povedať, že Katy nie je v kancelárii?" Luke jednou rukou držal slúchadlo a druhou listoval v spisoch na stole. „A kde je?"

„Povedala, že si musí niečo obehať," vysvetľovala Liz. „Popoludní zavolá a vyzdvihne si odkazy."

„Odkážte jej, nech ma zavolá sem do Seattlu, hneď ako príde."

„Áno, pane."

Luke tresol slúchadlom. Prestal čítať spis a zavrel ho. Pozrel na mladíka pred sebou.

Roger Danvers bol chudý, šľachovitý a veľmi nervózny. Ustavične bol v pohybe. Poťahoval sa za uši, podupával, vyklopkával prstami. Už len pohľad naňho Luka znervózňoval. Ale Danvers bol vo svojom odbore najlepší.

„Ste si istý?" spýtal sa ho Luke mierne.

„Som si istý. Viem, aký kód používali, aby sa dostali k záznamom reštaurácie a previedli peniaze z účtu," odpovedal Danvers. „A obaja vieme, kto má tento kód pridelený. Možno sa ho zmocnil niekto iný ako tá osoba, aby defraudoval peniaze."

„Ale podľa vás to nie je veľmi pravdepodobné?"

Danvers sa nervózne zamrvil. „Nie. Firemné vstupné kódy sú vcel​ku dobre zabezpečené. Finančné prevody sa robili v normálnom pra​covnom čase a cez víkend vtedy, keď tá osoba pracovala nadčas. V noci sa to nerobilo."

„Takže nikto sa neprikradol po pracovnom čase k počítaču," konšta​toval na záver Luke. „V poriadku, Danvers. Odviedli ste svoju prácu. Tie výsledky sa mi veľmi nepáčia, ale za to už nemôžete. Vďaka."

„Prosím. Želáte si, aby som ďalej pracoval na Gilchrist a spol.?" Danvers sa potiahol za ucho a vstal.

„Áno."

„Som vám k službám."

Luke počkal, kým Danvers zavrel za sebou dvere. Potom pozrel na správu, ktorá ležala pred ním.

„Dočerta."

Katy sa to nebude páčiť. Aj predtým, ako jej Luke prezradil tú bombu, vedel, že ho bude prehovárať, aby neurobil, čo urobiť musí. Strážny anjel býva v takýchto veciach veľmi ohľaduplný. Preto by sa mal na to radšej pripraviť. Mal by sa utvrdiť v presvedčení, že mieni podniknúť správne kroky. Vedel, že Katy bude bojovať.

„Dočerta."

Katy mu poriadne komplikuje život. Luke zagánil na telefón. Kam to dnes, dočerta, šla?

Katy v priliehavých jasnozelených šatách s dlhými rukávmi, ktoré si obliekla ráno do práce, sedela na vysokej stoličke pri barovom pulte. Pomaly si miešala cappuccino a čakala na Eden.

Melónovoružovo-čierna kaviareň bola plná ľudí, ktorí si vyšli do mesta na nákupy alebo využívali prestávku v práci podľa miestnych zvyklostí. Stroj na presso kávu pišťal ako v agónii. Syčal, chrčal a produkoval nekonečný prúd cappuccina, pressa, či inak priprave​ných druhov kávy, ktoré tvorili životodarnú tekutinu miestnej kávo​vej kultúry. V Seattli ponúkali zákazníkom presso kávu aj železiarstva a benzínové pumpy.

Katy sa práve chystala odpiť z kávy, keď vošla Eden. Človek ani nemusel poznať Gilchristovcov, aby rozpoznal, že s ňou nie je niečo v poriadku.

Eden vyzerala typicky gilchristovsky, od hlavy až po päty v čiernom, so širokými výložkami na saku. Ebenovočierne vlasy mala hladko učesané a lesklé, ústa a nechty karmínovočervené. Vošla známym gilchristovsky arogantným a panovačným krokom, ale v zelených očiach mala uštvaný výraz. Katy bolo jasné, že stres, v ktorom Eden od rozvodu žila, sa ešte vystupňoval.

Eden ju zbadala a podišla k nej. Sadla si na vedľajšiu stoličku, nevšímajúc si zvedavé pohľady, ktoré ju sledovali. „Dúfam, že je to dôležité, Katy. Dnes som mimoriadne zaneprázdnená."

„Stretávaš sa opäť s Nateom Atwoodom?" spýtala sa rovno Katy.

Eden sebou trhla. „Kto ti to povedal?"

„Myslím, že prvý to spomenul Fraser Stanfield," povedala Katy. Vraj ťa videl nastupovať s Nateom do taxíka. Ale s istotou to potvrdila až jedna zákazníčka tvojej matky, ktorá vás spolu videla. Maureen to celkom vyviedlo z miery, ako si iste vieš predstaviť."

Eden primrzla k stoličke. „Matka o tom vie?"

Katy si dala ešte hit kávy. „Uhm. Preto som tu."

„Katy, drž sa bokom. Do toho ťa nič." Eden sa chveli prsty, ktorými stískala remeň na čiernej taške prehodenej cez plece.

„Eden, obe dobre vieme, že Nate Atwood je hotové nešťastie. Prečo si s ním zase začínaš? Konečne si sa zbavila tej krysy!"

Eden stisla zuby. „Do toho ťa nič, Katy. Nemiešaj sa do toho."

„Nechce sa mi veriť, žeby si ho chcela späť," pokračovala pomaly Katy.

„Nechcem, aby sa ku mne vrátil."

„Tak načo sa s ním stretávaš?"

„Nestretávam," vyštekla Eden. „Aspoň nie tak, ako si myslíš. Ne​mám s ním pomer. Už si spokojná?"

„Nie. Ak s ním nemáš pomer, potom tu ide o niečo iné. Núti ťa on, aby ste sa spolu stretávali?"

„Dočerta, Katy, buď taká láskavá a prestaň sa do toho miešať."

„A čo ti robí?" vyzvedala Katy a pozerala pritom Eden priamo do tváre. „Tlačí na teba? Všetci predsa vieme, že nebol spokojný s výsled​kom rozvodu. Chce peniaze?"

Edenin zhrozený výraz potvrdil Katy, čo potrebovala vedieť.

„Ach, Bože," zahundrala Katy. „To som si mohla myslieť. Maureen chce, aby som sa ho pokúsila vyplatiť. Koľko žiada?"

„Nechápeš to," odvetila jej zúfalo Eden. „Nie je to také jednoduché. Keď mu dám peniaze, hovorí, že je to už naposledy. Ale zakaždým príde a pýta viac."

„Ale prečo mu ich dávaš? Justinini právnici sa predsa už oňho postarali. Eden, o čo tu ide?"

Eden privrela oči s bolestným výrazom. „Vydiera ma."

„Ach, Bože." Katy to celkom vyviedlo z miery. „Ako? A čo také strašné môže na teba vedieť?"

„Nie na mňa, ale na matku. Niečo o nej vie. Niečo, čo sa stalo už veľmi dávno. Niečo, čo by Justíne strašne nahnevalo. Nemôžem to matke povedať. Nevie, že ja o tom viem. Celkom by ju položilo, keby tušila, že niekto z rodiny o tom vie."

„A bála by sa, že sa to dozvie Justíne?"

Eden smutne prikývla. „Áno. Vieš, ako zúfalo sa snaží matka celý život vyhovieť Justíne."

„Kvôli rodine," zašepkala Katy, keď si spomenula na rozhovor s Maureen v galérii. „Snaží sa vás všetkých pred Justíne chrániť."

„Uvedomujem si to." Eden kŕčovito stisla remeň na pleci. „A teraz ju musím chrániť pred Justíne ja."

Katy chvíľu ticho premýšľala. „A čo o nej Nate vie?"

Eden ešte chvíľu váhala. Potom pokrčila plecom, lebo si uvedomila, že nič horšie nemôže prísť. „Stalo sa to dávno. Ešte v New Yorku. Predtým, než sa mama s otcom vzali. Išlo o podvod."

„Podvod?"

„Podvod alebo falšovanie alebo čosi také," povedala Eden netrpe​zlivo. „Nepoznám celkom ten príbeh. Nate mi všetko neprezradil. Myslím, že ani on nevie všetko. Ale má nejaké staré výstrižky z novín." Eden sa zaligotali v očiach slzy.

„Pokračuj," súrila ju Katy.

„Vtedy dávno, keď matka bola ešte veľmi mladá, prinútili ju predať nejaký falzifikát. Nate sa vyhráža, že tie výstrižky pošle Justíne."

„Ak mu nebudeš dávať peniaze?"

„Áno." Eden otvorila tašku a vybrala z nej čiernu vreckovku. Utrela si oči a vložila ju späť. „Katy, ja sa zbláznim. Nemôžem sa ho zbaviť. Hocikoľko mu zaplatím, nikdy neodíde."

„Počula som, že vydierači zriedkakedy odídu sami. A obe dobre vieme, že Nate nemá zábrany púšťať človeku žilou, kým nevykrváca."

„Ach, Bože, to je pravda."

Katy ju potľapkala po pleci. „To nič, Eden. Nájdeme spôsob, ako to vyriešiť. Niečo mi však povedz. Odkiaľ si brala preňho peniaze?"

Eden sa blyslo v očiach. „Už pred mesiacmi som vybrala všetko, čo som mala na účte. Nemohla som ísť za nikým. Tak som urobila, čo som musela."

„Prosím ťa, len mi nepovedz, že to ty vyberáš firemné peniaze z účtu."

„Ako to vieš?"

„Na tom nezáleží. Si to ty?"

Eden sa hlboko nadýchla. „Nemala som inú možnosť. Mám v úmys​le všetko vrátiť, len čo sa zbavím Natea."

„Tvoj plán má dve diery," povedala Katy. Prvou je to, že Natea sa nikdy nezbavíš tým, že mu budeš platiť. Druhou to, že máš už dni zrátané. Luke vie, čo sa s reštauráciou deje, a aj teraz, kým sa tu rozprávame, pracuje na tom, aby vystopoval páchateľa."

„Už to vie? Ale ako? Bola som veľmi opatrná."

„Možno si bola opatrná, ale Luke je šikovný. Zistí, že ty si ulievala z firmy peniaze. Je to už len vecou času."

„A potom pôjde rovno za Justíne. Tá bude zúriť." Eden sa triasli prsty. „Nedá sa ani vypovedať, ako sa na nás všetkých naštve a čo urobí. Matke, otcovi, Darrenovi, nám všetkým. Bože, čo som to len spravila?"

Katy sa prinútila preniesť ponad hroziacu pohromu a rozmýšľať. „Dobre, podnikneme prvý krok."

„Nijaký prvý krok neexistuje, stojíme nad priepasťou."

Napriek všetkému sa Katy neubránila úsmevu. „My?"

„Musíš mi pomôcť, Katy. Som na konci so silami."

„V poriadku. Urobíme, čo treba. Pôjdeme za Nateom a povieme mu, že ak nezmizne z tvojho života, sakramentsky na to doplatí."

Eden sa zamračila. „Ale nemáme mu čím pohroziť."

„Ale máme." Katy položila dopitú šálku a posunula si remeň na taške vyššie na plece. Myslela na to, že Luke už pomaly končí vyšet​rovanie defraudácie. „Poďme, nemáme už veľa času."

Katy sa už dávno citovo odpútala od Natea Atwooda ale aj tak sa cítila nesvoja, že sa má s ním opäť stretnúť.

Pri svadbe s Eden ho takmer nevidela. "Väčšina spomienok naňho pochádzala z čias, keď ešte spolu chodili.

Po vonkajšej stránke stelesňoval Nate Atwood všetko, čo podľa Katy mal muž mať. Pred ňou sa prejavil ako veselý a otvorený. Mal zmysel pre humor, bol pohotový. Zaujímal sa o jej plány otvoriť si malú reštauráciu. Spriatelil sa s Mattom. Naviac ešte dobre vyzeral, mal ostro rezané črty, orieškovohnedé oči a pieskovohnedé vlasy.

Keď si však Katy všetko spätne premietla, uvedomila si, že už vtedy tušila, že s Nateom nebude všetko celkom v poriadku. Bol príliš dokonalý na to, aby to mohla byť pravda. Preto s ním ani nikdy nespala.

Počas tých vzrušujúcich týždňov ho ustavične skúšala a podvedome na ňom hľadala chybu.

Raz večer pristihla Natea a Eden v objatí na lavičke pri bazéne. Až neskôr zistila, že to narafičili tak, aby na všetko prišla sama, lebo ani jeden z nich jej to nechcel povedať. Každý totiž vedel, že Katy si po práci chodieva zaplávať do bazéna.

Keď sa spamätala z toho šoku, čakalo ju ešte väčšie prekvapenie. Videla, ako sa jej Nate Atwood mení priamo pred očami. Už to nebol ten priateľský a nekomplikovaný muž, ktorého poznala. Namiesto toho sa ako prešibaný chameleón zmenil na tajomného exotického milenca, aby zapôsobil na Eden.

Naznačil, že v minulosti pracoval pre CIA. Nenápadne utrúsil mená známych gangstrov a politikov. Zariadil, aby sa Eden ráno zobudila v posteli plnej krvavočervených ruží. Daroval jej šnúru čiernych perál. Pred všetkými jej nahlas vyčítal, keď tancovala s iným.

Hádka sa skončila romanticky. Uniesol Eden z parketu priamo do čakajúcej limuzíny. Eden neskôr Katy spomenula, že ju v aute na zadnom sedadle pomiloval, kým šofér bezcieľne jazdil mestom.

Eden bola očarená až do chvíle, keď sa rozhodla s Nateom ujsť. Krátko po svadbe sa jej však v očiach začalo zračiť poznanie, že urobila chybu. Gilchristovci jednej veci rozumeli dokonale, a to vášni. Eden rozoznala, že Nateova vášeň sa nezakladá na láske. Zdôverila sa Katy, že sa chce rozviesť. Katy, ktorá správne vytušila hroziace nebezpečen​stvo zo strany Natea, išla za Justine a zabezpečila u nej pre Eden najlepšiu možnú právnu ochranu. Vyplatilo sa to.

Až doteraz.

„Myslela som si, že Nate má v Seattli kanceláriu," povedala Katy, keď Eden zabočila so svojím čiernym BMW na Mercerský 01951.

„Po rozvode sa presťahoval do Bellevue," odvetila trpko Eden. „Bodaj by sa bol radšej presťahoval na druhý koniec sveta. Katy, povedz mi, čím by sme mu mohli pohroziť. Už z toho šaliem. Ne​môžem jesť ani spať."

„Pohrozím mu, že naňho poštvem Luka," vysvetlila jej Katy.

„Luka?" Eden sa zhrozila. „Nemôžeš ho do toho zasvätiť."

„Pri troche šťastia ho ani nebudem musieť," hovorila unavene Katy. Pozerala z okna na zvlnené vody Washingtonovho jazera. „Dúfam, že postačí, keď mu iba pohrozím."

Eden potriasla hlavou. „Nemyslím, že by to fungovalo. Ach, Katy, čo som to len vykonala? Ako som si len mohla myslieť, že som do Natea zamilovaná?"

„To je pre mňa záhada," povedala sucho Katy. „Ale určite si vtedy bola zamilovaná."

Eden na ňu zboku vrhla žalostný pohľad. „Veľmi som sa v ňom zmýlila."

„Nevyčítaj si to už toľko. Ja som ho spočiatku mala tiež rada."

Kancelárie Atwood Investments sa nachádzali v ligotavom novom mrakodrape v Bellevue. Eden zaparkovala svoje BMW v garáži. Keď vyberala kľúče zo zapaľovania, Katy videla, aká je nervózna. Cingot ju prebral. Uvedomila si, že aj ona má napäté nervy.

„A koľko si mu dodnes dala?" spýtala sa Katy pri výťahu.

„Ani sa mi nechce na to myslieť. Tisíce. Som už celkom zúfalá, Katy."

Vystúpili z výťahu a prešli chodbou k Nateovej kancelárii.

„Čo ak tam nebude?" spýtala sa Eden.

„Počkáme naňho."

Katy otvorila dvere kancelárie a vošla. Eden ju nasledovala. Mladá žena s mimoriadne vyvinutým hrudníkom na ne spýtavo pozrela.

„Čo si želáte?" Potom sekretárka zbadala Eden. Tvár jej zrumenela. Oči sa jej zúžili. „Vitajte, pani Gilchristová."

„Dobrý deň, Cynthia. Prosím, povedzte svojmu šéfovi, že som prišla za ním."

„Obávam sa, že pán Atwood je teraz zaneprázdnený," povedala Cynthia so zadosťučinením.

„Som si istá, že nie až tak, aby nás nemohol prijať," povedala Katy. Prešla okolo Cynthiinho stola priamo do Nateovej kancelárie. Eden šla za ňou.

Nate práve telefonoval s nohou na stole. Pohodlne sa pritom opieral na otáčavej stoličke a pozeral cez okno na Washingtonovské ja​zero. Keď Katy a Eden vošli, namrzene sa obrátil. Na tvári sa mu objavil chladný výraz, ale rozhovor ukončil príjemným, priateľským tónom.

„Mike, musím už končiť. Niečo mi do toho prišlo. Ešte ti zavolám. Porozmýšľaj o ponuke. Je seriózna. Budeš mať fantastický úspech." Nate zložil a lenivo sa narovnal. „Tak, dámy, čomu vďačím za vašu vzácnu návštevu?"

Katy sa čudovala, čo na ňom voľakedy videla. „Myslím, že to vieš, Nate. S tvojím malým vydieraním je koniec. Odo dneška. Od tejto minúty. Okrem toho vrátiš peniaze, ktoré si vymámil od Eden."

Nate ju dlho skúmavo pozoroval. Oči mal plné pohŕdania. „Vždy si bola trochu naivná." Potom sa obrátil k Eden. „Varoval som ťa, aby si nehovorila o našej dohode," povedal zamatovým hlasom. „Veľmi si ma tým nahnevala, Eden. Za toto zaplatíš."

Eden sa ani nepohla. „Musí to prestať, Nate. Viac peňazí pre teba jednoducho nemôžem zohnať."

„Môžeš. A ty ich aj zoženieš. Si predsa Gilchristová. Dlhuješ mi ich. Podľa práva som mal dostať podiel na firme. Pretože sa ti podarilo pri rozvode obrať ma o môj podiel, vymôžem si ho, ako sa bude dať."

Eden pokrčila plecami. „Vzal si si už dosť, viac než dosť. Viac ti nemôžem dať."

„Ale dáš. Tak či tak dáš. Obaja vieme, že inak pošlem tie výstrižky tvojej starej mame. Nemám čo stratiť."

Katy urobila krok vpred. „Mýliš sa," povedala pokojne. „Môžeš veľa stratiť. Prišla som ťa varovať. Ak ihneď neprestaneš vydierať a nevrátiš peniaze, ktoré si vyžmýkal z Eden, budeš veľmi ľutovať."

„Ale hovno." Nate sa zarehotal. „A ako zariadiš, aby som to oľu​toval, Katy? Pôjdeš za tou starou strigou Justíne? Vylúčené. Vieš dobre, čo urobí Eden a jej rodine, ak zistí, že nevesta v minulosti predávala falzifikáty. Všetkých ich vydedí."

„To nie je pravda," povedala pevne Katy.

Nate sa uškrnul. „Ale čo, koho chceš oklamať? Rok som bol predsa členom rodiny. Viem, čo je Justíne Gilchristová zač. Viem presne, čo urobí, ak to o Maureen zistí. Nestaraj sa do toho. Je to len medzi Eden a mnou. Gilchristovci mi niečo dlhujú, a preto budú platiť."

Katy si dodala odvahy. Jej vyhrážka musí vyznieť presvedčivo, lebo inak nezaberie. „Možno o tom nevieš, Nate, ale Justine už nie je na čele Gilchrist a spol. Teraz ho vedie jej vnuk Luke. Ak neprestaneš vydie​rať, pôjdem rovno za ním."

Nate sa naďalej usmieval. V modrých očiach sa mu odrážalo pohŕ​danie. „Bastard? Nebuď smiešna. Viem o ňom všetko. Luke Gilchrist má zlú povesť. Tvrdý ako oceľ, čerta starého mu záleží na Eden či na jej matke. Nechá ich utopiť sa. Nie, nepobežíš za ním."

„Nebuď si až taký istý."

Ježiš, a čo si myslíš, že som sprostý? Viem, aký je Luke Gilchrist, jasné? Bol som predsa členom rodiny. Viem, čo Justíne urobila jeho rodičom."

„To s tým nesúvisí."

„Čoby nesúviselo." Nate sa oprel. Lenivo sa usmial. „Nepodnikám v reštauratérstve, ale vo všeobecnosti poznám obchod s nehnuteľnosťa​mi a poznám aj jeho hlavných predstaviteľov v Severozápadnej finanč​nej spoločnosti. Vo svete investícií sa reči šíria a Gilchristovci sú známi. On nepotrebuje Gilchrist a spol. Chce sa len pomstiť za to, čo urobili jeho rodičom."

Kútikom oka Katy zazrela, že Eden plače. Sústredila sa na Natea. „Nemáš pravdu."

„Figu nemám. Poznám jeho minulosť a poznám Gilchristovcov. Luke Gilchrist zničí podnik a pomstí sa Justine a celej rodine, alebo si ho privlastní a ostatných nechá plávať. Osobne si myslím, že zničí podnik a rodinu nechá v jeho ruinách. Musím priznať, že mi preto srdce nepukne. Ale kým sa podnik zosype, mám v úmysle získať z neho ešte trochu peňazí."

„Už ani halier, Nate," povedala ticho Katy. „Luke ťa zastaví. Nedo​volí, aby si vydieral člena jeho rodiny." Katy pozrela na Eden. „Poďme."

„Len vypadnite," šomral Nate. Počkal, kým Eden nevyšla z kance​lárie. „Katy?"

Niečo v jeho hlase ju prekvapilo. Obrátila sa. „Čo je?"

„Strácaš čas tým, že ich chceš všetkých zachraňovať. Nech idú do pekla. Zaslúžia si to."

„Nemôžem. Som zaviazaná Justine a ty to vieš."

„Nedlhuješ jej nič. Vybodni sa na Gichristovcov a zariaď si život po svojom."

„Odkedy ťa zaujíma, čo urobím so svojím životom?" spýtala sa Katy. Vyšla von skôr, než Nate mohol odpovedať.

Eden nepovedala nič, kým obe neboli vo výťahu.

„Nezabralo to," povedala Eden a pozerala rovno pred seba na zavreté dvere.

„Nie."

„Vedela som, že to nezaberie. Čo teraz?"

„Nemáme na výber," povedala Katy smutne. „Nate ma prinútil odkryť karty. To znamená, že budem musieť splniť svoju hrozbu."

Eden vyzerala ešte vystrašenejšia ako pred chvíľou, „ísť za Lukom? Požiadať ho o pomoc? To predsa neurobíš."

„Iné nám neostáva. Prestaň si robiť starosti, Eden. Luke nebude nadšený, keď sa o tom dozvie, ale vyrieši ten problém za teba."

„Nie, to neurobí. Využije to, aby sa pomstil. Môj ty Bože, zničila som všetko. Matka a otec budú trpieť pre moje chyby. Úbohý Darren. Ani predstaviť si neviem, čo s ním Justíne urobí. Pravdepodobne ho vyhodí."

Katy už mala za celý deň dosť dramatizovania. „Musíš sa trochu spoľahnúť na rodinné putá, Eden."

Rodinné putá? Čo ti šibe? Hovoríme predsa o gilchristovskej rodine."

„Celkom správne."

Katy si zaumienila, že ďalej bude postupovať veľmi opatrne. Potre​buje čas na rozmyslenie.

Potrebuje sa poriadne vyplávať.

Večer o desiatej sa Katy uchýlila k svojmu obľúbenému spôsobu, ako sa zbaviť celodenného stresu a na ktorý si v posledných rokoch zvykla. Rozhodla sa, že si pôjde zaplávať do bazéna v Justininom sídle. Zo Seattlu sa vrátila veľmi neskoro. Namiesto toho, aby šla rovno domov, zašla do knižnice v Dragon Bay, aby trochu popremýšľala.

Bol piatok večer. Brat sa nevráti skôr ako o polnoci. Mala pre seba celý večer a zatiaľ ho strávila špekulovaním o najvhodnejšom postupe voči Lukovi.

Určite vybuchne, keď mu povie o Edeninom položení. A keďže je Gilchrist, nebude to len taká spŕška iskričiek. Luke nepochybne do​siahne kritický bod v momente, keď sa mu Katy pokúsi všetko vysve​tliť.

Cestou do gilchristovského sídla si všimla, že v jeho dome sa nesvieti. Aj tak dobre. Nebola ešte pripravená na stretnutie s ním.

Katy si odomkla starý skleník a ani sa neunúvala rozsvietiť. Stačila jej mátožná žiara, presvecujúca bazén odspodu. Prekliesnila si cestu cez džungľu paliem a papradia. Pri bazéne zhodila na plážovú stoličku osušku aj kúpači plášť a vkĺzla do vody.

S úľavou vyrazila na druhý koniec bazéna. Ako vždy, keď bola vo vode, mala ten fantastický pocit slobody. Mocne zaberala, čerila zvlne​nú belasú hladinu a sústredila sa na to, čo povie Lukovi.

Je pravda, že v Darrenovom prípade obstál, ale to bola oveľa jednoduchšia pohroma. Darren bol obeťou sprisahania. Ale vydieranie a zámerná defraudácia predstavovali trochu odlišný problém. Katy to chápala. I tak to však bol rodinný problém.

Musí prinútiť Luka, aby celú vec vyriešil taktne. Eden celkom iste nemala v úmysle poškodiť podnik ani rodinu. Pokúšala sa chrániť iných. A tak by to mal vidieť aj Luke.

Pôjde naňho jemne, rozhodla sa. Diplomaticky. Využije svoj dôvtip a logickú argumentáciu.

Katy doplávala na druhú stranu bazéna, urobila pod vodou obrat a plávala späť. Napätie z nej opadávalo. Nič jej nemohlo nahradiť ten uvoľňujúci pocit slobody, aký jej aspoň na chvíľu poskytovalo pláva​nie. Mala sem prísť už skôr, hovorila si.

Dotkla sa steny bazéna a zhlboka sa nadýchla. V tieni palmy sa mihla tmavá postava. Katy strpia.

„Kde v pekle si bola celý deň?" spýtal sa jej Luke ticho, ale vý​hražné.

Katyine diplomatické predsavzatia sa po jeho vyzývavých slovách vyparili. Celý deň bola v strese. V ten večer už nebola zvedavá na ďalšie gilchristovské výmysly.

„Vzala som si voľno," povedala Katy. Potom sa ponorila a vyrazila k druhému koncu bazéna. Keď sa otočila, naspäť už plávala miernejším tempom.

Luke ešte stál v tieni a vyčkával s trpezlivosťou dravca.

„Chcem s tebou hovoriť," povedal.

„Možno neskôr, keď doplávam." Katy sa zachytila okraja a bola pripravená znovu odštartovať. Vycítila, že ním lomcuje hnev. Zachy​távala to vlnenie.

Určite to nie je príhodná chvíľa vyťahovať na svetlo najnovšie pro​blémy v rodine Gilchristovcov, usúdila.

„Povedal som, že chcem s tebou hovoriť. Hneď teraz." Luke vy​kročil z tieňa a sadol si na koniec lavičky. Belasé svetlo pod vodou zvýrazňovalo elegantné črty jeho tváre. Oči mu žiarili pochmúrnym odhodlaním.

„Luke, nemohlo by to počkať do rána? Už je neskoro."

Nevšímal si, čo hovorí. „Kde si bola celý deň? Prečo si si neprebrala odkazy?"

„Bola som zaneprázdnená. A keď som prišla večer domov, už sa mi nechcelo babrať so záznamníkom. Povedala som si, že to počká do rána."

„A kde si dnes bola?"

„Prepánakráľa, Luke, to je moja vec. Len preto, že spolu máme nejaké pletky, ešte nemáš právo takto ma obracať zakaždým, keď si niekam sama vyjdem."

„Pletky? Tak ty tomu hovoríš pletky? Milá dáma, nielenže spolu spíme..."

„Stalo sa to iba dva razy," prerušila ho Katy. „Z toho ešte ťažko mohol vzniknúť pevný a trvalý vzťah."

„Nielenže spolu spíme," zopakoval Luke cez zuby, „ale aj pracuješ pre mňa. A to mi dáva právo spýtať sa ťa, kde si bola celý deň."

„Nie, nedáva." Katy priplávala k okraju bazéna a vyšvihla sa hore. „Dnes večer máš chuť hádať sa, a mne sa už nechce zapojiť do ďalšej gilchristovskej drámy, nie, vďaka."

„To má byť čo?" Luke vstal a zamieril k nej.

„Nič, iba poznámka." Katy schmatla kúpací plášť a rýchlo si ho prepásala. Obzerala sa okolo seba a hľadala topánky. Boli pod plážovou stoličkou. Vedela, že sa už nestihne po ne rozbehnúť a vziať si ich.

Luke sa týčil nad ňou. „Katy, odpovedz mi na niekoľko otázok."

„Nie, neodpoviem. Aspoň nie dnes večer." Strhla si kúpaciu čiapku a potriasla hlavou. „Nezáleží mi na tom, čo chceš ty."

„Naozaj? Tak radšej čertovsky rýchlo zmeň názor, pretože domov neodídeš, kým sa poriadne neporozprávame."

Katy si prešla rukou po vlasoch. „Povedala som, že dnes večer sa mi s tebou nežiada rozprávať."

„To je zlé. U Liz som ti nechal tri odkazy. Neodpovedala si mi ani na jeden."

Katy zdvihla bradu. „Aspoň vieš, aké to je, čakať odpoveď. Pamätáš na tie odkazy, ktoré som ti nechávala na záznamníku, keď som ti chcela pripomenúť tvoju zodpovednosť? Pamätáš na všetky tie expresné listy, ktoré som ti posielala? Pamätáš na tie telegramy? Nedostala som od teba ani jednu jedinú hlúpu odpoveď."

„Nespomínajme staré historky. Hovoríme o dnešku."

„Smola. Nemám náladu na diskusie. A ak ma neprestaneš štvať, stratím trpezlivosť."

„Chceš ma zastrašiť? Tak aby si vedela, Katy, sledovať strážneho anjela, čo stráca trpezlivosť, je ako sledovať ohňostroj na štvrtého júla. Zábavné, ale nenaháňa to hrôzu."

To rozhodlo. Katy mala v ten deň Gilchristovcov dosť. Možno ich mala dosť navždy. Niečo v nej šťuklo. Zdvihla ruky, urobila krok dopredu a mocne sotila Luka do pŕs.

Celkom ho vyviedla z rovnováhy. Mátožná žiara z bazéna odhalila prekvapenie na jeho tvári, keď spadol horeznačky do vody.

Katy ho pozorovala rovnako prekvapená vlastnou agresivitou. Luke s obrovským čľapnutím pristál vo vode na hlbokej strane bazéna a v momente zmizol pod hladinou.

Zdesená Katy pribehla k okraju bazéna a pozerala do vody. Jasné, že Luke vie plávať. Každý sa predsa dnes naučí plávať. Netrpezlivo si zahryzla do spodnej pery a čakala, kým sa vynorí.

O niekoľko sekúnd Luke vystrelil z vody. Nádherné biele zuby ceril v šibalskom úškrne. „Dočerta. Ešte z teba nakoniec urobíme Gilchristku."

Preplával pár temp k okraju, oboma rukami sa vzoprel o okraj bazéna a vyšvihol sa von. Postavil sa na nohy a vykročil k nej. Z čierneho saka a nohavíc mu kvapkala voda a topánky mu čvŕkali. Výraz tváre mal pobavený aj výhražný zároveň.

Katy zalapala po dychu. Rozbehla sa k východu.

Už po niekoľkých krokoch ju Luke chytil. Ticho sa zasmial a zobral ju do náručia. 
„Daj ma dolu," rozkazovala mu Katy.

„Ty si začala." Niesol ju späť k bazénu.

„Nie, nie. Luke, čo to robíš?" Katy sa dovtípila, že sa nezastaví na okraji bazéna. „Stoj! Nie, prosím ťa, preboha!"

Myslela si, že ju hodí do vody. Namiesto toho sa však v náručí s ňou odrazil od okraja. Spolu dopadli do vody so strašným čľapnutím a ponorili sa pod hladinu.

Keď sa vynorili, Luke ešte stále rukou objímal Katy okolo pása. Jednou rukou si odhrnula vlasy z tváre a pozrela na neho. Žiadostivo na ňu hľadel. Oči sa jej rozšírili.

„Luke, prestaň sa tak na mňa pozerať." Mlátila okolo seba vodu, aby sa oslobodila z jeho objatia. „Viem, na čo myslíš."

„Naozaj?"

„Jasné, že viem, ale teraz nemôžeme. Nie tu, preboha."

Luke si ju privinul k hrudi. Vliekol ju do plytšej vody a keď už dočiahol na dno, zastal. Ústa priložil celkom k jej uchu. „Brat ti príde domov až okolo polnoci. Máme to tu celé pre seba. Nik sem v noci nechodieva. Justíne a pani Igorsonová už spia."

„Viem, ale to neznamená, že to budeme robiť práve tu."

„Nie?" Stiahol z nej kúpací plášť a usmieval sa, keď zbadal, ako jej cez plavky presvitajú bradavky. Pohladkal jeden tvrdý púčik.

Všetka horúčosť a energia, ktorá sa v nej hádkou nahromadila, sa rýchlo premieňala na túžbu. Katy ešte nikdy nezažila takú premenu. Najprv je naštvaná, že len tak pení, a vzápätí cítila závratnú zmyselnú túžbu. Pozrela hore na Luka a oči sa jej rozšírili od úžasu aj neistoty.

„Už sa nehneváš?" spýtala sa ho.

Vrúcne ju pobozkal a potom zdvihol hlavu. „No, čo myslíš?"

Oblizla si pery. „Ako sa môžeš tak rýchlo zmeniť?"

Spokojne sa usmieval. „Nebol som až taký nahnevaný. Len som bol rozčarovaný, že som ťa celý deň nevidel. To ty si zapálila ten ohňo​stroj."

„Máš pravdu. Je to moja vina."

„Jasné, že je to tvoja vina." Zošmykol ruky na jej prsia, aby ich poláskal. „A ďakujem ti."

Katy sa pri tom dotyku zachvela ako vždy. Kedykoľvek ju Luke vzal takto do náručia, jej telo strácalo vládu nad sebou. Jeho drsná fyzická sila ju priam omračovala. Ale teraz už vedela, že je celkom bezmocná najmä voči sebaovládaniu a disciplíne, ktorými tú silu krotil.

Pre ňu bolo krotenie ohňa vždy vecou mágie a Luke bol tým černokňažníkom, ktorý poznal zaklínadlo.

Objala ho okolo krku a neprotestovala, keď z nej sťahoval plavky. O chvíľu sa už nahá vznášala vo vode s pocitom voľnosti tisíc ráz slastnejším než predtým.

V tele sa jej rozlialo teplo. Rozochvené sa usmiala na Luka a začala mu sťahovať sako z pliec.

Nevšímal si, že jeho drahé sako odplávalo. Pohľad upieral na Katy, ktorá mu už rozopínala čiernu košeľu.

Keď bola košeľa dolu, roztiahla prsty na jeho svalnatej hrudi. Plá​vala mu v ústrety, prsami sa mu otierala o hruď.

„Anjelik, ty horíš aj vo vode." Luke si ju pritiahol k stehnám. Aby sa udržala, ovinula mu nohy okolo drieku. Luke chytil jej zadok do dlaní, zohol hlavu a jemne jej zahryzol do bradavky.

Katy potichu zastenala. Vkĺzol prstami do nej. Držala mu hlavu a dychtivo ho bozkávala.

Vsunul prsty hlbšie a jemne ju hladkal. Katy vykríkla. Luka celkom opantal ten tichý ston ženského vzrušenia.

„To je ono, anjelik." Luke ju bozkával na zohnutú šiju. „Dovoľ mi sledovať tvoj let."

Snažila sa ovládnuť a zastaviť to opojné unášanie. „Ale ty ešte nie si pripravený. Ešte máš na sebe nohavice."

„To je v poriadku. Ja poletím neskôr."

„Ale, Luke..."

Už bolo neskoro. Jeho prsty sa opäť rozhýbali a Katy vzlietla. Rozletela sa na tisíc trblietavých kúskov. Voľnosť nikdy nebola taká sladká.

Keď bolo po všetkom, pomaly sa spúšťala pod vodu.

„Hej, počkaj, nikam nepôjdeš." Luke sa potichu zasmial, zovrel ju okolo pása a zase si ju privinul. „No, keď už máme za sebou úvod, môžme sa konečne porozprávať."

„Ak to bolo pripravené, tak ťa zaškrtím." Katy sa zamračila. „Nemysli si, že ma ovládneš prostredníctvom sexu."

„Len pomaly, drahá. Dožič mi čas, nech si vydýchnem. Zápasenie s anjelom je ťažká práca." Luke zamieril ku schodom a ťahal za sebou aj Katy.

„Myslím to vážne, Luke. Sex nie je vhodný spôsob, ako riešiť problémy."

„A mne sa videlo, že to funguje celkom dobre."

Katy mu chcela odpovedať, no vyrušilo ju chrapľavé dychčanie z tieňa. V tej chvíli skleník zalialo oslepujúce svetlo.

„Čo sa to tu deje?" zhrmela pani Igorsonová.

„Dočerta," zašomral Luke. Postavil sa pred Katy, aby ju gazdiná nevidela.

Katy bola v rozpakoch, ale pohľad na zarazenú domácu ju takmer rozosmial.

„Zhasnite a choďte spať, pani Igorsonová," rozkázal pokojne Luke. „Toto sa vás netýka."

„Mali by ste sa hanbiť. Len sa na seba pozrite! Vy ste polonahý a Katy nemá ani plavky."

„Máte naozaj postreh, pani Igorsonová. Navrhujem, aby ste tie prekliate svetlá vypli a vypadli odtiaľto." Luke vykročil na schody.

Pani Igorsonová zhíkla a vypla svetlá. „Neuveriteľné."

„Niečo ste chceli, pani Igorsonová?" spýtala sa Katy.

„Áno. Chcela. Volá váš brat. Vraj je to dôležité."

„Matt?" Katy celkom zabudla na rozpaky. „A čo sa deje? Je v poriadku?"

„Myslím, že áno," odvetila pani Igorsonová. „Veď telefonuje a podľa hlasu je v poriadku. Nezastihol doma ani vás ani pána Gilchrista, a tak skúsil zavolať sem. Požiadal ma, aby som sa šla presvedčiť, či tu náhodou neplávate. Kto by si bol pomyslel, že vy a pán Gilchrist budete polonahí v bazéne?"

„Pani Igorsonová," povedal Luke ľadovým hlasom, „ak máte aspoň trochu súdnosti, pôjdete už aj spať a zabudnete, že ste sem vôbec prišli. Ráno môžete predstierať, že sa vám to všetko iba snívalo."

„Asi to tak aj urobím," odfrkla pani Igorsonová. „Preberte si ten hovor. Ja odchádzam."

„Dobrý nápad," povedal Luke. Keď sa za pani Igorsonovou za​buchli dvere, chytil Kary za ruku a ťahal ju z vody.

„Dúfam, že sa nič nestalo." Katy schmatla osušku z plážovej sto​ličky a omotala si ju okolo seba. „V tamtej skrini je ešte pár osušiek," povedala cez plece Lukovi a schmatla telefón.

„Matt? Si to ty?"

„No."

„Matt, si v poriadku?"

„Som v poriadku. Teda, takmer."

„Takmer?" Katy stisla slúchadlo. Pozorovala, ako si Luke vyzliekol mokré šatstvo, vybral zo skrine froté kúpací plášť a zakrútil sa doň. Zachmúrený načúval, o čom sa Katy s Mattom rozpráva.

„Povedal som ti, že si pôjdem zatancovať na nábrežie do Parku, spomínaš si?" začal váhavo Matt.

„Spomínam, Matt. A čo sa stalo? Povedz."

„Nebude sa ti to páčiť, Katy. Pobil som sa."

„Ach, Bože, pobil? Si zranený?"

„Ani nie."

„Ani nie? Tak ako, si alebo nie si? Matt, čo je s tebou?"

„Len zopár modrín. Som v poriadku, Katy, naozaj. Nejakí chalani z mesta vtrhli na zábavu. Nedali pokoj dievčatám, vieš?"

„Určite ti nič nie je?"

„Ale áno. Prišli poliši a bolo po bitke. Niekoľkých nás však odviedli na policajnú stanicu. Som tu vlastne uväznený."

„Uväznený?" Katy vyskočila. Neudržala sa na nohách a klesla na najbližšiu stoličku. „Uväznený?"
„Povedali, že vlastne ani nie sme zatknutí, len musí po nás prísť niekto z rodičov."

„Božemôj."

„Povedal som im, že rodičov nemám. Vraj ma teda má vyzdvihnúť nejaká dospelá osoba."

„Ach, jaj." Katy neprítomné civela na Luka, stojaceho pred ňou.

Luke jej vzal slúchadlo z ruky. „Matt?" ozval sa pokojne. „Tu je Luke. Čo sa deje?" ChvíTu pozorne počúval. „Rozumiem. O chvíľu som tam. Daj mi niekoho z polišov."

Kým Luke hovoril s policajtom, Katy pomaly vstala. Už sa spamä​tala. Svitlo jej, že Luke sa ujíma vedenia. Niečo v nej sa proti tomu priečilo.

Luke zavesil a obrátil sa k nej. „Nič si z toho nerob, Katy. O nič nejde."

„Čo si sa zbláznil? Matt sa pobil. Zatkli ho." „Matt je v poriadku a nie je zatknutý. Poliši len chcú zastrašiť chalanov, ktorých v noci zbalili. Pôjdem na policajnú stanicu a vy​zdvihnem Matta."

„Nie. Ja pôjdem a vyzdvihnem ho. Je to môj brat."

Luke ju chytil za bradu a obrátil k sebe. „Počúvaj, zlato. Toto je chlapská záležitosť. Ja si už poradím."

„Netáraj," vyprskla Katy. „Hovoríme predsa o mojom bratovi, ktorý má problémy."

„Vieš, ako riešiť problémy mladého muža v takejto situácii?"

„Nie, ale čoskoro sa to naučím, nie?"

„Daj si povedať, potrebuje pri seba chlapa a nie sestru. Vieš rovnako dobre ako ja, že ak tam prídeš, rozcítiš sa. Pravdepodobne sa aj roz​plačeš. Ver mi, to je to posledné, čo teraz Matt potrebuje."

Vedela, že Luke má pravdu, ale bola priveľmi rozrušená, aby sa vzdala bez boja.

„A ako to, že tak dobre vieš, čo treba v takejto situácii robiť? Čo chceš urobiť?"

„To isté, čo kedysi urobil môj otec, keď ma zbalili." Katy otvorila ústa. Rýchlo ich zase zavrela. „Nie že ho zbiješ, počuješ? Ani sa ho nedotkneš. Nedovolím to."

Luke skrivil ústa. „Preboha, Katy. Neublížim mu. Rozmýšľaj. Zbiť chlapca nie je najlepšia metóda, ako mu pomôcť v budúcnosti sa podobnej situácii vyhnúť."

„Svojho bratanca si predsa zmlátil."

„To bolo čosi iné," vysvetľoval trpezlivo Luke. Jeho som neučil, ako sa má vyhnúť bitke, on dostal inú lekciu."

„Nechceš mi azda povedať, že v niektorých prípadoch je násilie dovolené a inokedy nie?" neveriacky sa spýtala Katy. Luke na chvíľu zaváhal. „Áno, vlastne máš pravdu." „No prepáč," ohradila sa dotknuto. „Netušila som, že v tých zá​hadných mužských záležitostiach existuje až toľko odtienkov."

„Vlastne áno. A pretože si žena, myslím, že to nepochopíš, a preto mi dnes prenecháš starosť o svojho brata. Dohodnuté?" „Luke, zbláznim sa dovtedy od strachu."

Povzbudivo sa na ňu usmial. „Nemáš dôvod strachovať sa o svoj​ho brata. Bude v poriadku. Ak sa už ale chceš zblázniť, tak začni rozmýšľať, ako sa zatváriš, keď najbližšie stretneš pani Igorsonovú."

„No spánombohom," zašepkala Katy.

„Hádam by si si mala vyloviť plavky z bazéna, aby sa neupchal odtok. Pomysli si, čo by si ten chudák sluha pomyslel, keby ich ráno našiel."

„No spánombohom," vzdychla opäť Katy.

Keď Luke prišiel na policajnú stanicu, Matt mal na tvárí chmúrny, vzdorovitý výraz. Pohľad naňho v ňom oživil spomienky. Luke si v duchu vybavil tú noc, keď sám čakal vo väzení, kým ho otec príde vyzdvihnúť. V takej chvíli preletí človeku hlavou veľa čudných myš​lienok.

Matt nebol v cele. Sedel na lavici s niekoľkými ďalšími, rovnako zachmúrenými mladíkmi. Opieral sa o stenu povznesený nad všetko, čo sa dialo okolo.

Niekoľko rozrušených matiek pobiehalo po miestnosti. Niektoré hnevlivo stískali pery, iné plakali. Niektoré už aj dohovárali svojim potomkom a jedna či dve kričali na dvoch mladých službukonajúcich policajtov.

Luke si všimol, že tam nebolo veľa otcov. A to ho hnevalo. V takejto chvíli chlapec potrebuje otca. Kde v pekle všetci tatkovia trčia? Vzhľa​dom na súčasnú rozvodovosť to asi bola hlúpa otázka.

Keby tu mal syna on, určite by prišiel poňho, to si bol istý.

Vzápätí mu napadlo, že by nedbal mať vlastného syna alebo dcéru. Veď už dovŕšil tridsaťšesť rokov a ešte nemá rodinu. Vždy plánoval mať raz deti. Kam sa podeli všetky tie roky? Od Arielinej smrti akoby žil v prázdnote.

Matt pozrel k dverám. Jeho zrak sa stretol s Lukovým. Chvíľu sa mu v očiach zračila úľava, ale zase ju vystriedal pochmúrny vzdor. Luke to chápal. Muž si musí za každú cenu uchovať hrdosť.

Luke kývol na pozdrav jednému z mladých policajtov, ktorého oči vyzerali dospelejšie než on sám. Luke k nemu vykročil, aby sa s ním porozprával, a policajt sa vymanil jednej plačúcej matke. Zrejme sa mu uľavilo, že pár minút bude mať do činenia s chlapom. Luke sa pred​stavil.

„Nakoľko je to vážne?" spýtal sa potichu.

„Nie je to až také zlé, ako to vyzerá podľa reakcií matiek," odvetil policajt rovnako potichu. „Žiadne nože ani búchačky. Len hŕstka chlapcov z malého mesta si koledovala o problémy. Videl som už aj horšie. Pracoval som v Seattli. Sem som prišiel, aby som si oddýchol od tých nechutných prípadov."

„Bude to v poriadku, ak si Wadeových chlapca odvediem domov?"

„Nech sa páči. Už sme urobili, čo sme mohli, aby sme ich trochu postrašili. Wade je dobrý chlapec. Pokúšal sa hrať na hrdinu, keď jeden z miestnych výrastkov dorážal na pár dievčat." Luke prikývol. „Vezmem ho odtiaľto." Policajt sa spýtavo usmial. „Váš syn?"

„Nie. Otec mu zomrel. Má už len sestru. Som rodinný priateľ." Policajt si ho zamyslene prezrel a potom prikývol. „Je váš." Matt sa neisto zdvihol. Luke prešiel miestnosťou a zastal pred ním. „Ahoj." Matt uhýbal očami. „Kde je Katy?" „Strašne sa rozčúlila a šla domov," bezstarostne odvetil Luke. „Myslel som, že netúžiš po tom, aby sa tu taká rozčúlená predvádzala pred ľuďmi."

Matt žmurkol a pozrel Lukovi do očí. „No. Vďaka." „Niet za čo. Čo keby sme odtiaľto vypadli?" Pozrel na tmavnúcu modrinu pod Mattovým ľavým okom. „Si v poriadku?" Matt sa začervenal. „Áno, som. Poďme."

Vyšli spolu do noci a nastúpili do Lukovho auta. V aute panovalo ticho, kým Luke prešiel mesto a odbočil na cestu, ktorá viedla ku gilchristovskému sídlu.

„Naozaj je Katy nahnevaná?" spýtal sa konečne Matt. „Je to žena," odpovedal Luke, „jasné, že je naštvaná." Matt sa hlboko zamyslel na ďalšiu minútu-dve. „Budeš na mňa kričať?" „Nie."

„Dáš ma vyhodiť zo zamestnania?"

„Nie. Nezdá sa mi, že si urobil niečo zlé, Matt. Dostal si sa akurát do nepríjemnej situácie a urobil si, čo si pokladal za najlepšie. Také veci sa stávajú."

„Jeden z tých idiotov udrel dievča, ktoré poznám. A ona je strašne plachá. Bolo mi jasné, že sa ho bojí." „Rozumiem."

„Vlastne som to ani nezačal, vieš. Strhlo sa to z ničoho nič. Len som povedal tomu somárovi, aby nechal Jenny na pokoji, a v okamihu bol celý podnik hore nohami."

„Tak to už býva. Veľká bitka sa rozpúta skôr, ako si uvedomíš, o čo vlastne ide." „Veru."

„Jednou z vecí, ktoré sa muž musí naučiť, je rozlíšiť, kedy sa treba biť." „Ja som sa biť nechcel," šomral Matt.

„A druhá vec, ktorú sa muž musí naučiť, je vedieť, ako sa vyhnúť sporu, ktorý za to nestojí alebo nič nerieši."

„Nedalo sa mu vyhnúť," povedal Matt. Znova sa mu do hlasu vkrádal vzdor.

„Keď sa muž raz dostane do bitky," pokračoval pokojne Luke, „mal by aspoň vedieť znížiť škody na minimum. Začne i skončí rýchlo. Predovšetkým nestratí kontrolu nad situáciou ani nad sebou."

„Áno?" Matt sa zamračil, napoly zarazene, napoly vzdorovito. „A ako to má urobiť?"

„Dá sa to naučiť ako hocičo iné."

„Ako sa môžem naučiť zvládnuť situácie, ako bola tá dnešná?"

„Tak, ako som sa to naučil ja," povedal Luke. „V miestnom športo​vom klube určite majú učiteľa bojových umení. Zajtra by sme mohli za ním zájsť a porozprávať sa s ním. Ak sa vo veci vyzná, zapíšeme ťa k nemu. A ak nie, dám ti pár lekcií aj sám."

„Áno?"

„No, áno," povedal Luke. „Súhlasíš?"

„Ale," nadýchol sa Matt, „Katy bude na mŕtvicu, keď jej to povie​me."

„Prečo?"

„Neschvaľuje surovosť a násilie."

„Nerob si starosti. Ja to Katy vysvetlím."

Luke stál pri kuchynskom okne a hľadel, ako Katy schádza dolu útesom po cestičke k pláži. Na rannú prechádzku si vyšla vo vyblednutých džínsoch, ktoré jej na chutne zaoblenom zadočku sedeli ako uliate. Proti chladu zamračeného rána mala jasnožltý sveter a na hlave biely keprový klobúk so sklopenou strechou, ktorý jej zakrýval ohnivé vlasy.

Luke zozadu pozeral za Katy, kým mu nezmizla z dohľadu. Potom si zo skrine v hale vzal čiernu vetrovku a zavolal Zeka.

„Poďme, kamarát, prejdeme sa."

Zeke si poslušne vzal svoju misku a vypochodoval z domu Lukovi v pätách.

Ranný vzduch veštil dážď. Nad morom sa zbierali oblaky. Luke sa pustil dolu útesom a Zeke za ním.

O niekoľko minút boli na kamenistej nerovnej pláži. Po rannom prílive zostalo na sivom piesku niekoľko zaujímavých kaluží. Zeke zastal pri jednej z nich a pustil svoju misku, aby mohol lepšie presnoriť pukliny v skalách.

Luke kráčal s očami upretými na Katyin žiarivožltý sveter a prilie​havé džínsy. Dohonil ju v polovici pláže. Katy ho zatiaľ nezbadala.

„Musíme spolu ešte niečo dokončiť," povedal Luke, keď vyrovnal svoj krok s jej.

Katy prekvapená zastala a obrátila sa k nemu. Váhavo sa usmiala.

„Nevidela som ťa."

„Viem." Dostal na ňu veľkú chuť. Sklonil hlavu a vtlačil jej na ústa dlhočizný bozk. Zámerne ho ukončil skôr, ako by nad sebou stratil kontrolu. Dnes má predsa iné zámery, pripomínal si.

Katy sa mu dotkla ramena. „Chcem sa ti poďakovať za to, čo si urobil včera večer. Myslím, že by som to s Mattom bola celkom zbabrala."

„Pochybujem."

„Nie, naozaj." Ľútostivo sa zamračila. „Je ťažké rozhodnúť sa, čo spraviť v podobnej situácii. Už veľa ráz som nevedela, čo si počať." „Katy, s Mattom si to doteraz zvládla skvele." Vzdychla. „Niekedy mi pripadá ako bytosť z inej planéty." „Je predsa muž." Luke sa zasmial. „A muži a ženy si často navzájom pripadajú ako cudzí."

„Asi áno. Pri pohľade do minulosti si neraz želám, aby som bola konala inak. Boli chvíle, keď potreboval nad sebou mužskú ruku a ja som si musela poradiť, ako najlepšie som vedela. Už je z neho skoro hotový chlap a ja cítim, že sa chce postaviť na vlastné nohy." „Je na čase, Katy."

„Viem, že je, ale bojím sa oňho. Keď sa stane niečo také ako včera, vtedy si uvedomím, že som ho nenaučila veľmi veľa vecí. Veľa vecí, ktoré ani sama neviem."

Luke vzal jej tvár do dlaní. „Miláčik, počúvaj. Nemôžeš ho všetko naučiť. Ani by ťa neposlúchol, keby si sa o to pokúšala. Niektoré veci sa musí naučiť sám. Taký je život." „Viem, ale..." „Je to dobrý chlapec. Dobre si ho vychovala. Matt bude správny chlap."

„Dúfam," zašepkala. Pristúpila k Lukovi bližšie a oprela si hlavu o jeho plece. „Dúfam, že som toho neskopala priveľa."

Luke ju objal. „Nič si neskopala, Katy, a prestaň sa zožierať. Strážni anjeli musia občas zostať aj bokom a nechať svojich zverencov vzliet​nuť. Matt sa včera pokúsil o krátky samostatný let a trochu sa pou​dieral. Ale neublížil si."

„Ešte raz ti ďakujem, že si šiel poňho na tú policajnú stanicu." Katy zdvihla hlavu. „Urobila som, čo si mi kázal. Nehrešila som ho a hneď som ho poslala do postele. Povedal mi, že vy dvaja ste sa už poroz​právali."

„Správne. Porozprávali."

„A ako si vedel, čo mu máš povedať? Nemáš predsa deti."

„Povedal som iba to, čo mi kedysi povedal môj otec v podobnej situácii." Luke s rukou okolo jej pliec sa obrátil, aby sa prešli po pobreží. „A teraz sa vráťme k tomu, čo sme včera nedokončili."

Katy naňho podozrievavo zaškúlila. „Nie si sám, kto sa chcel včera o čomsi porozprávať, vieš. Chcela som sa s tebou porozprávať o nie​čom, čo sa včera prihodilo."

„V poriadku," povedal Luke, „tak začni."

„Sľubuješ, že sa nerozčúliš?"

„A prečo si myslíš, že by som sa mal rozčúliť?" vrátil jej otázku Luke.

„Týka sa to finančných problémov, ktoré máme s tými dvoma reštauráciami."

„Dočerta." Luke už matne tušil, čo príde. „A práve o tom som sa aj ja chcel porozprávať s tebou."

Katy naňho pozrela ešte podozrievavejšie. „Ja už viem, kto je za tým."

„Aj ja. Moja drahá sesternička Eden."

Katy roztvorila oči dokorán. „Ty už vieš o chuderke Eden?"

„Eden nie je až taká chuderka. Doteraz sa jej podarilo spreneveriť peknú sumu z rodinnej pokladnice. Vedel som, že to bude niekto z rodiny. Mal som také tušenie, ba istotu."

„Mal si pravdu," povedala Katy. „Ale sú tu poľahčujúce okolnosti a keď si všetko vypočuješ, určite to pochopil. Potrebujem tvoju po​moc, Luke."

„Pomoc?" Matné tušenie začínalo nadobúdať konkrétnejšiu po​dobu. Luke prižmúrenými očami pozrel na Katyinu vážnu tvár. Čítal z nej svoju budúcnosť jasne ako z knihy. „Ach, nie, to nerob, anjelik."

„Nie, Luke, chcem iba, aby si sihj to celé vypočul."

„Nie. Určite nie. Nechcem počuť ani slovo. Tentoraz ma už nevyu​žiješ. Tá zlodejská potvorka spreneverila peknú kopu peňazí a nemám záujem počúvať o nejakých poľahčujúcich okolnostiach."

„Ale situácia je veľmi vážna."

„Samozrejme, že je vážna. Tak ju aj budem brať. Priviedla si ma sem, aby som dal do poriadku ten finančný zmätok v Gilchrist a spol. A ja som ti povedal, že ho do poriadku dám a tak aj urobím. Po svojom."

„Luke, ale toto je rodinná záležitosť," povedala Katy. „Čerta je. Je to defraudácia a hotovo." „Nie celkom. Pozri..."

„Katy, nechcem to ani počuť."

„Luke, ale ju vydierajú."

„Doriti." Luke na chvíľu znechutene zavrel oči. Vedel, že toto kolo prehrá. Cítil to v kostiach.

Katy zasa zastala. S vážnym výrazom v tvári pozerala naňho spod striešky bieleho klobúka. Červené vlasy sa jej mäkko vlnili okolo líc. „Je to dlhý príbeh, Luke. Vypočula som si ho včera."

„Tak preto si bola celý deň preč? Aby si počúvala Edenine ufňukané historky?"

„Nebuď taký skeptický. Ešte si si to nevypočul."

„Nemusím ani počúvať, aby som si domyslel, že ťa zámerne vtiahla do tej špiny." Luke strčil ruky do vreciek vetrovky a zamračil sa. „Dobre, tak to vyklop, stručne a jasne."

„Jej bývalý manžel ju vydiera, pretože vie niečo na Maureen."

Lukovi sa stiahol žalúdok. „Atwood je do toho tiež namočený?"

Katy rýchlo prikývla. „Našiel nejaké staré novinové výstrižky, z ktorých vyplýva, že Maureen kedysi dávno, ešte v New Yorku, predala falzifikáty nejakých diel. A on pohrozil, že výstrižky ukáže Justine, ak mu Eden prestane platiť."

„Ježiš."

„Myslí si, že ho pri rozvode obabrali. Ale podľa mňa mu nejde len o peniaze. Asi sa chce pomstiť."

Luke ju chvíľu uprene pozoroval. Došlo mu to. „Eden sa ti zdôve​rila?"

„Áno."

„Asi už tuší, že ju odhalím," pokračoval zamyslene. „Prišla s tou historkou za tebou, aby ťa získala na svoju stranu skôr, než sa tá hora na ňu zrúti."

„Luke, je to pravda. Celé."

Luke stiahol kútiky úst. „Áno? A ako vieš, že je to pravda? Aký dôkaz ti poskytla?"

„Boli sme za Nateom. Všetko potvrdil."

Luke stuhol. Potom doňho vošla zlosť. Vytiahol ruky z vreciek a schmatol Katy za ramenná. „Ty si šla za ním? Sama?"

Katy si zahryzla do pery. „Nie. Eden šla so mnou."

Luke ju zúrivo stisol. „Neverím. Nie, beriem to späť. Verím tomu. Katy, zbláznila si sa? Čo to do teba vošlo?" Slabo ňou zatriasol. „A čo si chcela dosiahnuť?"

„Chcela som ho postrašiť."

„Postrašiť? Ako si to, dočerta, chcela celé zvládnuť?"

Katy sa zhlboka nadýchla. „Povedala som mu, že ak ju neprestane vydierať a nevráti, čo vzal, pôjdem za tebou."

„Za mnou? Ty si mu pohrozila, že pôjdeš za mnou?"

„No, áno. Bolo to to najhoršie, čím som mu mohla pohroziť. Ale neveril mi. Neuveril, že ti poviem, čo sa deje."

„Áno? A prečo?" spýtal sa Luke. Zase ním zalomcoval hnev.

„Myslí si, že vie všetko o Gilchristovcoch a ako to u nich funguje, lebo bol s Eden ženatý. A niečo naozaj vie. Vie, aká tvrdá vie byť Justíne. Vie, čo urobila napríklad tvojim rodičom."

„A presvedčil Eden, že Justine odvrhne Maureen, Haydena aj ich potomstvo, ak sa dozvie, čo Maureen voľakedy vyviedla?"

„Áno." Katy sa na neho usmiala s úľavou v očiach. „Som rada, že to chápeš, Luke. Vedela som, že to pochopíš. A teraz by sme si mali uvážiť, čo s tým. Myslím, že najlepšie by bolo nenarobiť krik."

„Takže to si myslíš?" Chcel Katy prehnúť cez koleno a vybiť ju za to, že je taká naivná. Išla za Atwoodom. Nijako mu to nešlo do hlavy.

Katy sa zamračila. „Nevravím, že Justine zanevrie na celú ich rodinu, keď sa to dozvie, ale je tu isté nebezpečenstvo, že urobí niečo drastické. Tá správa ju určite nahnevá. Maureen spanikári. A vôbec neviem, ako sa k tomu postaví Hayden. Nie, myslím, že by sme to mali udržať v tajnosti."

„Čo to znamená 'my'?" zahundral Luke. Aspoň že za ním prišla, utešoval sa zachmúrene. Aspoň že mu dôveruje do tej miery, že ho zasvätila do situácie. Mal by byť asi vďačný za tieto malé láskavosti.

„Mali by sme sa to pokúsiť urovnať," povedala Katy. „Mohlo by to vybuchnúť. A potom by sme mali do činenia s Justine. Ale asi bude najlepšie, ak to nenecháme zájsť tak ďaleko. Poznáš svoju rodinu, Luke. Ak sa prevalí tá historka s Eden a vydieraním, hrozí ďalšia pohroma."

„Niečo ti poviem, Katy. Stojíš na pokraji oveľa väčšieho vulkánu."

Začudovane naňho pozrela. „O čom to hovoríš?"

„O tom, čo urobím, keď sa rozhodnem skoncovať s Atwoodom." Dlaňou ju chytil zozadu.za šiju a obrátil ju smerom k útesu.

„Ty to zvládneš, však? Vedela som to. Povedala som Eden, že bude všetko v poriadku."

„Uhm."

„Vďaka, Luke. Ani nevieš, aká som ti vďačná. Bola som si istá, že mi pomôžeš, ale úprimne povedané, očakávala som, že sa budeš viac zdráhať."

„Šetrím si to na neskôr," uisťoval ju. Zapískal na Zeka a ten vyskočil vpred aj so svojou miskou v zuboch.

„Čím začneš?" spýtala sa Katy.

„Prvou vecou, ktorú urobím, bude, že s Mattom zájdem do miest​neho športového klubu a zapíšem ho na karate."

„Karate." Katy zaborila päty do piesku. „A to má byť čo?"

„Matt sa musí toto leto poriadne pocvičiť v bojových umeniach. Ak sa mu zapáčia, môže na jeseň pokračovať na univerzite. Stavím sa, že mu to pôjde ako po masle."

„Luke, počkaj. Nemôžeš rozbehnúť niečo také bez môjho súhlasu. A ja si vôbec nie som istá, či chcem vystaviť Matta takémuto vplyvu. Veď keď sa bude učiť boju zblízka, vypestuje si agresívny prístup pri riešení problémov."

„Katy, nemôžeš upierať mužovi bojového ducha. Môžeš ho len naučiť, ako ho ovládať."

„Nechcem Matta oberať o túto stránku jeho povahy. Viem, že je dôležitá."

„Mala by si to chápať, máš v sebe kus poriadnej Amazonky, zlato. Neboj sa karate. Naučí ho disciplíne a sebaovládaniu."

„Bodaj by som si tým mohla byť istá."

„Ver mi. Pozri, aký má na mňa bojové umenie vplyv."

Takmer sa zajakala, keď mrmlala: „Dobre, tak mi povedz, aký."
„Dočerta, veď práve teraz sa ovládam viac, ako si vieš predstaviť."

Nechápavo zažmurkala. „Aha." Zaváhala. „Naozaj sa hneváš, že som ťa poprosila, aby si pomohol Eden?"

„Iba jedno by ma naštvalo viac."

„Čo?"

„Keby si s tým nebola za mnou prišla."

Katy sa usmiala. „Chápem. Mala som na výber: ak to urobím, bude zle, a ak nie, bude ešte horšie. To je bežné. Do takýchto situácií sa dostávam pri práci s Gilchristovcami často."

„Katy, daj si poradiť. Nehádž Gilchristovcov do jedného vreca. Nemám na to práve náladu."

Luke strávil asi polhodinu rozhovorom s inštruktorom bojových umení v Atletickom klube v Dragon Bay. Keď skončil, bol spokojný, že Matt bude v dobrých rukách.

Inštruktor učil sebaobranu na základe filozofie, sebadisciplíny a ovládania, ktoré muž potrebuje, aby prežil a dosiahol vo svete úspech.

Luke stál v úzadí telocvične, kde mal Matt svoju prvú hodinu. Keď sensei predstúpil pred skupinku nepokojných, nedisciplinovaných chlapcov plných energie, tí úctivo stíchli. Pokojná vnútorná sila, ktorú vyžaroval inštruktor, ich fascinovala. Chceli ho napodobniť. Matt rovnako ako ostatní.

Matt bol na správnom mieste.

Luke opustil klub a vyšiel von k autu. Keď bude mať deti, určite ich zapíše na bojové umenia.

Keď otočil kľúčikom v zapaľovaní, uvedomil si, že už druhý raz za dvadsaťštyri hodín pomýšľa na vlastné deti.

To spôsobila Katy, pomyslel si Luke, keď opúšťal Dragon Bay a mieril do Seattlu. Ona ho nútila nanovo sa zamyslieť nad vlastnou budúcnosťou.

Luke stláčal zvonček pri Edeniných dverách, kým mu neprišla otvoriť. Jej rozhnevaná tvár sa zmenila na vzdorovitú, keď uvidela, kto stojí pri dverách.

„Luke."

„Správne. Vpustíš ma dnu, aby sme sa porozprávali ako civilizovaní ľudia, alebo jednoducho prenechám tvoj prípad polícii?"

Eden stisla pery. „Povedala som Katy, že to nebude dobre."

„Áno? Ja som jej zas povedal, že sa o to tak či onak postarám. Neporozprávame sa niekde inde ako na chodbe?"

„Vojdi." Eden ustúpila nabok.

Luke vstúpil do úhľadného červeno-čierno-zlatého bytu. Ten štýl mu bol povedomý. Ariel uplatnila podobný štýl a také isté farby pri zariaďovaní ich domova.

Luke si obzrel vysokú čierno-zlatú vázu na čiernom lakovanom stole, sadol si do čierneho koženého kresla pri okne a uvažoval, ako by sa asi Ariel páčila.

Pri tej myšlienke sa zarazil a čakal, čo to s ním urobí. Nič.

S úľavou konštatoval, že toto prostredie v ňom nevyvoláva žiadne bôľne spomienky.

V priebehu posledných troch rokov sa so stratou manželky vyrov​nal. Uvažoval, kedy sa to stalft a prečo si tú zmenu v sebe nevšimol. Asi preto, že žil uzavretý v prázdnota.

„Predpokladám, že Katy ti už povedala o celej tej špinavosti." Eden dôstojne klesla na čierny kožený gauč.

„Vydiera ťa tvoj bývalý manžel?"

Eden si oprela hlavu do vankúšov a pozorovala ho spod privretých viečok. „Stručne povedané, áno."

Luke znechutene potriasol hlavou. „Eden, to bolo ale hlúpe, veľmi hlúpe."

„A čo som mala robiť? ísť za Justine?"

„Možno aj."

„Nikdy. Obrátila by to proti matke. Nemohla som to dopustiť. Matka nás celý život chránila pred Justine. Musela som urobiť všetko, čo som mohla, aby som uchránila mamu, keď k tomu došlo."

„Musela si ale vedieť, že raz sa to prevalí. Nemohla si predsa donekonečna vyberať hotovosť, aby ťa raz neprichytili."

„Zakaždým som dúfala, že je to naposledy."

„Vieš, čo sa hovorí o vydieračoch. Nikdy sa neuspokoja. Musíš im platiť stále."

„Ale Nate nie je typický vydierač. Hnevá sa kvôli rozvodu a chce sa pomstiť. Myslela som, že po určitom čase sa uspokojí a odíde."

Luke vystrel nohy pred seba a skúmal si špičky čiernych tenisiek. „Vedel o tom Hayden?"

„Samozrejme, že nie," odvrkla Eden. „Otec trávi väčšinu času vo svojom súkromnom svete. Vieš, akí sú umelci. Mama ho chráni pred nepríjemnou realitou, ako len vie. A okrem toho, čo mohol urobiť?"

Luke to ignoroval. „A čo Darren? Povedala si mu o vydieraní?" „Nie. Ani on by veľa nezmohol. Bol to môj problém, nie jeho." „Až kým si to nevytárala Katy. A potom to už bol aj jej problém, však?"

Eden uhla očami. Pozrela von oknom na Elliottov záliv. „Prišla za mnou, lebo matka jej povedala, že sa opäť stretávame s Nateom. Katy tomu nechcela uveriť. A keď som prehovorila, razom bolo všetko vonku. Bola som už celkom hotová s nervami. Musela som sa nieko​mu vyrozprávať."

„A tak si to jednoducho vyklopila gilchristovskému strážnemu anjelovi. Vedela si, že ona ti pomôže, však?"

„Určite som nemohla tušiť, že s tým pobeží hneď za tebou."

„Ale, ona predsa nebežala hneď za mnou," pripomenul jej ticho Luke. „Najprv šla za Atwoodom, aby sa presvedčila, či ho môže zastrašiť. A to ma hnevá v celom tomto idiotskom prípade najviac."

Eden naňho fľochla očami.„Prečo?"

„Pretože Atwood je špina a ja nechcem, aby sa zapodievala so špinavcom."

„Naozaj? No, ak by si to náhodou nevedel, voľakedy s Nateom Atwoodom chodila. Myslela si, že je doňho zaľúbená. Ktovie, čo by sa bolo stalo, keby som nebola prišla ja? Možno by sa bola zaňho vydala ona."

Luke sa pousmial. „Uvedomujem si to. A to je aj jediný dôvod, prečo ti chcem, drahá sesternička, pomôcť z tejto kaše."

„Ako to myslíš?"

„Ako to vidím ja, ty si asi hlavný dôvod, prečo sa Atwood neuchá​dzal o Katy. Chcel Gilchristovú a nie anjela. A za to som ti niečo dlžný. Odplatím sa ti tak, že ťa zbavím Atwooda."

Eden naňho zmätene pozrela: „Nerozumiem. Chceš mi azda pove​dať, že sa zaujímaš o Katy?"

„Áno."

„Ale Katy? Luke, veď ona vôbec nie je tvoj typ."

„Viem. Povedala mi to hneď na začiatku. Nerob si s tým starosti. Nie je to tvoj problém. Venujme sa hlavnej veci."

„Akej veci?" spýtala sa Eden opatrne.

„Chcem počuť všetko, čo vieš o Atwoodovi. Ako realizuje svoje finančné operácie, kde získava prostriedky, aké obchody uprednostňu​je. Všetko. Keď mi povieš, čo vieš, pomocou počítača si zistím to ostatné."

„A čo urobíš?"

Luke pokrčil plecami. „Najprv zozbieram informácie. To viem najlepšie. Keď budem mať dosť informácií, pritlačím ho."

„Myslíš to vážne, však?"

„Uhm."

Eden sa posunula dopredu. V očiach sa jej zaleskla nádej. „Naozaj to urobíš?"

„Tak či tak."

Eden váhala, pozorne si ho obzerala. „Prečo?"

„Už som ti povedal."

„Zachrániš mi krk kvôli Katy?"

„Áno, ona je ten hlavný dôvod," priznal Luke. „Ale mám aj iný dôvod."

„Aký?"

„Aj keď to nerád pripúšťam, chápem, ako si sa do tejto situácie dostala. Si Gilchristová. A ako mi Katy neustále pripomína, Gilchristovci sa zvyknú správať trochu1 melodramatický."

Nakoniec to ani nebolo veľmi ťažké. Trochu zisťovania, trochu sondovania, trochu intuície a už to bolo.

V pondelok popoludní Luke sedel v kancelárii Gilchrist a spol. a študoval zhromaždené údaje na obrazovke svojho počítača. Mal Atwooda v rukách.

Ďalší krok bude poinformovať o tom Atwooda.

Luke zdvihol slúchadlo a vyťukal číslo Atwood Investments. Hr​delný hlas na druhom konci ho ubezpečil, že pán Atwood je vo svojej kancelárii.

„Chcete s ním hovoriť?"

„Nie hneď," povedal Luke. Nepovedal sekretárke svoje meno a zavesil. Potom zišiel dolu do garáže. Nasadol do svojho jaguára.

O jeden a pol hodiny bol v Bellevue. Výťahom sa vyviezol na dvanáste poschodie, vystúpil a prešiel chodbou až ku dverám s nápi​som Atwood Investments.

Zhnusený Luke sa pozrel na nápis. Keď si spomenul, že sem prišla Katy na konfrontáciu s Atwoodom, zase sa rozhneval. Gilchristovský anjel strážny by potreboval pristrihnúť krídelká. Priveľa riskuje.

Luke otvoril dvere kancelárie. Usmievala sa na neho mladá blon​dínka s hlbokým výstrihom.

„Želáte si?"

„Je pán Atwood vo svojej kancelárii?"

„Áno, pane. Ak mi poviete svoje meno, oznámim mu, že ste tu."

„Netreba. Zistí to čoskoro aj sám." Luke prešiel cez kanceláriu a otvoril dvere k Atwoodovi.

„Pane, počkajte! Nemôžte len tak vpadnúť dnu."

„Sledujte ma." Luke vošiel do kancelárie a zavrel za sebou dvere.

Muž, ktorý musel byť Nate Atwood, sedel sklonený nad telefónom a hovoril do slúchadla ľúbezným, mäkkým, veľmi presvedčivým hla​som. Atwood bol zaručene rodený obchodník.

„Aby som vám povedal pravdu, Mel, tá vec sa minulý týždeň uzavrela. Ostatní investori sa o takýto potenciál nechcú deliť. Iste chápete ich postoj. Ale ja som pre svojich najlepších zákazníkov po​nechal ešte zopár miest. Ak máte záujem, môžem... Vydržte chvíľoč​ku, Mel." Atwood zamračene pozrel na Luka. Položil ruku na mikro​fón. „Hneď sa vám venujem. Zahláste sa u sekretárky vpredu."

„Už som sa," povedal Luke. Sadol si na najbližšiu stoličku. „Nebol to veľmi povznášajúci rozhovor."

Atwood naňho zazrel. „Ak dovolíte, usilujem sa tu zariadiť istú obchodnú záležitosť."

„Nie, nedovolím. Nepáči sa mi, ako obchodujete." Luke otvoril svoju aktovku a vybral z nej spis. Hodil ho Atwoodovi na stôl. „Volám sa Gilchrist. Luke Gilchrist. Myslím, že Katy Wadeová vám už oznámila, že prídem, ak neprestanete vydierať. Nechceli ste prestať, a tak som tu."

„Gilchrist? Doriti, zbláznili ste sa? Nemôžete jednoducho vojsť a vyhrážať sa mi." V Atwoodových očiach sa zračila zlosť.

Ja sa vám nevyhrážam. Nikdy sa nevyhrážam. Všetko, čo po​viem, môžete pokladať za slávnostné vyhlásenie. A ja vám slávnostne vyhlasujem, že som už pozastavil financie na projekt Crystal Harbor, ktorý práve dávate dohromady. Povedzte Melovi, že je to bezpred​metné."

Vrásky okolo Atwoodových úst od napätia zbeleli. S očami upretými na Luka rýchlo povedal do telefónu: „Mel, niečo mi do toho prišlo. Ešte sa ozvem. Určite. Popoludní. Nerobte si starosti. Budete sa po​dieľať na tej transakcii."

Atwood tresol slúchadlom. „V poriadku, Gilchrist. Tak čo sa deje? Hovorte rýchlo, lebo zavolám políciu a dám vás vyhodiť."

„Už som vám povedal. Finančný balík na projekt výstavby Crystal Harbor práve zakapal. Zabil som ho niekoľkými telefonátmi vašim ručiteľom."

Atwood stisol opierku stoličky, na ktorej sedel. „To predsa nemô​žete."

„Už sa stalo. Pozrite, čo je v tomto fascikli, ak mi neveríte. Vašim ručiteľom som povedal, že vaša malá ríša stojí na falošných dokladoch, Atwood. Falšované finančné záruky, falošné majetkové správy, otázne kreditné referencie."

„Ale to nie je pravda."

Luke sa zasmial. „Nanešťastie pre vás, nezáleží na tom, či je to pravda, alebo nie. Údaje v tomto fascikli vás ukazujú v zlom svetle. Viem to, lebo som ich sám zozbieral. Odhadujem, že vám potrvá mesiace, kým vysvetlíte tie nedorozumenia a nepresnosti. A medzitým projekt Crystal Harbor zanikne."

Atwood schmatol fascikel a prelistoval jeho obsah. Keď skončil, ohromene pozrel na Luka. „To predsa nemôžete. Je to len znôška lží." „Nie celkom." Luke vstal a prešiel k oknu. „To je na veci to najkrajšie, Atwood. V tej správe nie sú žiadne klamstvá o vašej finanč​nej situácii. Len som poukázal na to, že posledné tri až štyri roky tancujete na tenkom ľade. Zlé časy vám nastali hneď potom, ako nevyšiel projekt High Ridge Springs, však?" „Čo vy viete o High Ridge Springs?"

„Dosť. Vašim ručiteľom vtedy hrozili vysoké straty. Zúfali ste si. Takže ste sfalšovali niektoré majetkové odhady, aby ste získali väčšie pôžičky. Pomohlo to. Zachránili ste High Ridge Springs. Potom sa vám ľahšie falšovalo, však?"

„Dočerta, to nie je pravda. Urobil som to len raz a vtedy to za​chránilo mnoho ľudí a veľa peňazí."

„Stavíme sa, Atwood? Ja áno. Vsadím na tú správu, ktorú som zostavil, že vaši ručitelia si sakramentsky budú overovať vašu skutoč​nú finančnú situáciu. A aj keby ste boli čistý ako sneh, bude trvať celé mesiace, kým to dokážete."

„To mi nemôžete urobiť, Gilchrist."

„Už sa stalo." Luke sa odvrátil od okna a pozrel naňho. „A ešte ste mali šťastie. Viete, aký trest je za vydieranie?"

„Nemôžete dokázať, že som niekoho vydieral, vy sukin syn." „Sme si kvit. Vy zas nemôžete dokázať, že ja som dal dohromady tú správu o vašej finančnej situácii. Ale vaši ručitelia sa nebudú starať o to, odkiaľ tá správa prišla. Budú vďační, že ju dostali včas a neprišli o svoje peniaze." Luke sa obrátil k dverám. „A v budúcnosti sa držte bokom od mojej rodiny."

Atwood pomaly vstával od stola. „Neverím. Čo vám vlastne záleží na tých Gilchristovcoch? Každý predsa vie, že ste sa vrátili iba preto, aby ste sa im pomstili."

Luke sa obzrel odo dverí. „Každý?"

„Nezabúdajte, že som bol ženatý s tou beštiou, vašou sesternicou. A o rodine niečo viem." Atwoodove oči sa leskli. „Priviedlo vás sem niečo iné."

„Nestrácajte čas úvahami, čo by to mohlo byť," radil mu Luke. „Máte dosť svojich starostí." Otvoril dvere.

„Žeby to bola Katy? Dočerta, všetko sedí. Jasné. Vôbec vám nezá​leží na Eden ani na rodine. Robíte to len kvôli Katy." Luke naňho pozrel odo dverí. „A čo s ňou zamýšľate? Katy je sotva váš typ." „Nie? Nebola ani váš typ, však? Využili ste ju, aby ste sa dostali k Eden."

„Aspoň som sa s ňou nevyspal, kým som prešiel ďalej," pokračoval Atwood ticho. „Niečo mi našepkáva, že vy ste taký cnostný neboli. Stavím sa, že ju picháte. Čo tým sledujete? Aj tak si ju nevezmete za ženu. Gilchristovci si vyberajú dramatickejšie typy."

Luke sa zvrtol, zavrel dvere a vykročil k Atwoodovi. „Viete čo, Atwood? Začínate byť strašne otravný. Mimochodom, skoro som zabudol. Do konca týždňa chcem mať na stole šek na sumu, ktorú ste vymámili od Eden. Ak do konca týždňa nebude u mňa na stole, urobím čosi oveľa viac než jeden zmarený obchod. Zrútim celý ten váš domček z kariet na hromadu."

Atwood stratil aj posledný zvyšok sebakontroly a vrhol sa na Luka. Luke sa uhol. Načiahol sa, chytil Atwooda za plece, využil jeho roz​beh tak, že začal rotovať okolo vlastnej osi, a zároveň mu podložil nohu.

Atwood preletel cez Lukovu nohu a s revom vrazil do steny. Za​rámovaný obrázok úspešného stavebného projektu realizovaného fir​mou Atwood sa rozkolísal, uvoľnil z háčika v stene a pristál Atwoo​dovi na hlave. Sklo sa rozbilo, vypadlo z rámu a okolo prekvapeného Atwooda vytvorilo na zemi trblietavý prstenec.

Luke pozrel dolu na svoju obeť. „Katy mi stále vraví, aby som si osvojil nenásilné spôsoby riešenia problémov. Zdá sa, že sa učím po​maly."

Prešiel cez vonkajšiu kanceláriu okolo nervózne vyzerajúcej sekre​tárky a zamieril chodbou k výťahu.

Jeho misia skončila, povedal si. Tak prečo má ten neurčitý pocit, že čosi nie je v poriadku?

Už keď si dával tú otázku, poznal odpoveď. Katy mala pravdu. Atwoodovi nešlo len o peniaze. Sumu, ktorú získal od Eden za po​sledných pár mesiacov, mohol získať z niekoľkých úspešných obcho​dov s nehnuteľnosťami. Okrem toho, Atwood bol s Eden ženatý len tri krátke mesiace a nikdy ju naozaj neľúbil. Oženil sa s ňou len preto, aby sa zmocnil firmy Gilchrist a spol.

Každý normálny obchodník by považoval neúspešný pokus získať kontrolný podiel na podniku iba za ďalší obchod, ktorý nevyšiel.

Ale Atwood zúril. Jeho reakcia na tú stratu bola neprimeraná situácii.

Atwoodov postup nedával zmysel. Jediné logické vysvetlenie bolo, že mu šiblo. Ale nič v prieskume, ktorý Luke práve vykonal, nena​značovalo, že by ten človek bol blázon.

Muselo tu byť niečo viac, čo na prvý pohľad nebolo zjavné. Ten zúrivý pohľad v Atwoodových očiach naznačoval, že v jeho útoku na Gilchristovcov bolo čosi osobné. Niečo, čo ďaleko presahovalo skla​manie muža, ktorému nevyšiel chladnokrvný obchodný ťah.

Luke nasadol do auta a chvíľu ticho sedel sa volantom. Rozhodol sa, že si o Nateovi Atwoodovi zistí ešte niečo.

Neskôr v ten večer sedel Luke roztiahnutý na gauči u Katy, hľadel do ohňa a preberal si v mysli uplynulý deň. Zeke, ktorý práve vylízal posledný experiment s pesto, sa natiahol pred kozubom. Vedľa neho ležala jeho miska. Matt sa učil v kuchyni pri stole.

Celá scéna mohla pôsobiť pokojne a útulne. Ale Luke sa nedokázal ubrániť pocitu, že čosi zostalo nedotiahnuté. Alebo ho mátali Atwoodove posledné slová: „Aspoň som sa s ňou nevyspal, kým som prešiel ďalej."
Zdalo sa, že všetci sa zhodli, že Katy nie je jeho typ, uvažoval Luke. Pozrel na ňu. Vyšla z kuchyne, v rukách dva kalíšky brandy. S nežným úsmevom mu jeden podala a sadla si vedľa neho. „Dnes večer si bol veľmi ticho," povedala Katy. „Rozmýšľam."

„Ach. Nikdy nevyrušuj Gichrista pri jeho úvahách, tak si vždy hovorím." Katy si odpila z brandy. „Si ochotný porozprávať mi, ako sa ti dnes vodilo?"

„Myslím, že Eden môže Atwooda pustiť z hlavy." Katy vložila svoju ruku do jeho. „Ďakujem ti, Luke. Pre Eden to znamená veľa."

„Nezáleží mi na tom, čo to znamená pre Eden. Neurobil som to pre Eden. Urobil som to pre teba. A dúfam, že to bolo naposledy, Katy."

Hlavu, ktorú si opierala o vankúš, obrátila k nemu so spýtavým pohľadom. „Čo sa stalo? Prečo ti tak ťažko padne pomáhať členom svojej rodiny?"

„Nezasluhujú si žiadnu pomoc. Neznášajú ma, podozrievajú ma, myslia si, že som sa sem prišiel iba pomstiť za to, čo sa stalo mojim rodičom."

Katy zdvihla obočie. „Ale sa ich neusiluješ presvedčiť, že to nie je pravda?"

„A prečo by som sa mal unúvať? Nebudem tu tak dlho, aby ma trápilo, čo si myslia."

„Dnes máš zlú náladu, však?"

„A čo čakáš od Gilchrista?" Luke položil pohár s brandy. „Poďme sa prejsť."

„Dobre, poďme." Katy strčila hlavu do kuchynských dverí. „O chvíľu sa vrátim, Matt."

„Dobre," odpovedal Matt.

Zeke si zodvihol misku a nasledoval Luka a Katy.

Luke chvíľu mlčky kráčal, uvedomujúc si Katyinu tíšivú prítom​nosť. Aj keď bol v ten večer mrzutý, Katy mala naňho upokojujúci vplyv. Už sa tešil na ten zvláštny pocit spokojnosti, ktorý prežíval v jej blízkosti.

Takú hlbokú istotu nepoznal pri žiadnej žene, ani pri Ariel. Te​raz sa mu videlo, že Ariel ho priťahovala aj pre tú neistotu, keď bol s ňou.

Tá jej divosť bola vzrušujúca, ale Luke si opäť kládol otázku, ako dlho by bol ich vzťah vydržal, keby Ariel zostala nažive. Ako dlho by trvalo, kým by sa žiarlivosť, vášeň a nekonečný kolotoč emocionálnej neistoty skombinovali do blenu, ktorý by im postupne otrávil manžel​stvo?

Luke si jasne uvedomoval, že nestojí o život plný úzkosti a napätia. Túžil po pokoji. Po nežnosti vo vlastnom svete. Túžil po šťastí.

Keď ho raz Katy donútila zamyslieť sa nad budúcnosťou, nemohol už prestať. Bolo to, akoby vznikla malá trhlina v hrádzi, ktorá stála v ceste veľkej rieke. Tá trhlina sa deň čo deň zväčšovala.

Luke stisol pevnejšie Katyinu ruku, akoby ho ona mohla udržať nad vodou.

„Ako si presvedčil Natea, aby dal Eden pokoj?" spýtala sa Katy.

„Vyhrabal som naňho niečo. Nejaké falošné finančné výkazy spred niekoľkých rokov. Povedal som si, že niet dymu bez ohňa. Presvedčil som jeho finančných ručiteľov, že je to s ním riskantné. Opustili ho a nechali ho v tom. Atwoodovi som povedal, že mám toho naňho viac, ak neprestane prenasledovať Eden."

Katy naňho s obdivom pozrela. „Bože. Hovoríš, akoby to nič nebolo."

Luke pokrčil plecom. „Nebolo to ťažké."

„Možno pre teba, ale pre druhého by to nebolo ani možné. Ty si neuveriteľný, Luke."

„Záchrana idiotov nie je až taká neuveriteľná, ako by sa zdalo."

„Nemusíš byť taký prísny, vieš. Bolo to od teba naozaj veľmi pekné, že si zachránil Darrena a Eden. A nie sú idioti. Sú len impulzívni. A melodramatickí. A už od prírody inklinujú k zúfalým rozhodnu​tiam. Majú to v krvi."

„Katy, varujem ťa už teraz. Nemám dnes náladu počúvať škaredé zovšeobecnenia o Gilchristovcoch."

Katy sa zachichotala. „Nemôžem si pomôcť. Strašne sa mi páči, ako ťa to rozčuľuje."

Zastal, vzal ju do náručia a umlčal ju bozkom. Keď jej smiech zmĺkol a nahradili ho tiché vzdychy, Luke sa upokojil. Odtiahol svoje ústa od jej a chytil jej tvár do dlaní.„

„Čo pre teba znamenal?"

„Kto?" Oči mala v mesačnom svite zasnene.

„Atwood."

„Ach, ten. Vtedy ma to bolelo, ale rýchlo som sa z toho dostala. Teraz už necítim nič."

„Nikdy si s ním nespala." Bolo to konštatovanie, nie otázka. Luke poznal odpoveď.

Pokrčila nosom. „Nie. Nikdy sa mi to akosi nezdalo vhodné. Ča​kala som na tú pravú chvíľu. Ale akosi to neklaplo. A potom prišla do toho Eden a Nate odišiel a to bol vlastne koniec."

„Ale so mnou spíš, Katy."

Prstom sa mu nežne dotkla úst. Oči sa jej roztopašné zaleskli. „Ale len občas. Veľmi zriedkavo."

Jej pokus o vtip ho podráždil. „Nezáleží na tom, ako často. Dôležité je, že so mnou spíš. Zdá sa ti to vhodné? Klaplo to?"

„Ty mi povedz," zašepkala. Stala si na prsty a ústami sa nežne dotkla jeho úst.

„Katy..."

„Keď som s tebou, Luke, pokúšam sa nemyslieť na budúcnosť. Tak je to ľahšie. Ty si mi už vysvetlil, že budúcnosť je pre teba len šesť mesiacov. A možno aj menej, ak vyriešiš gilchristovské problémy skôr. Takže radšej o budúcnosti nehovorme."

V Lukovi pomaly narastal hnev a chladil mu útroby. „Všetci, ešte aj ty, mi tvrdíte, že nie som tvoj typ."

„Áno, ale platí to aj obrátene, nie? Ani ja nie som tvoj typ. Tak sa už so mnou nezahrávaj, Luke. Radšej buďme k sebe úprimní."

„Z toho vidno, ako sa vyznáš," hundral Luke. „Podľa mňa úprim​nosť nie je vždy najlepší spôsob."

„A ja si myslím, že je," povedala vážne.

„Nie som si tým až taký istý. Ale myslím, že to je práve ten problém s anjelmi. Prikladajú vysokú hodnotu niektorým menej významným cnostiam."

Skôr než mohla oponovať, vzal ju opäť do náručia. Trochu z toho jeho chladného hnevu sa v tom horúcom objatí roztopilo.

Ale až neskôr, keď už Luke ležal sám v posteli, pripustil, že to asi nebol hnev, čo vtedy pocítil.

Možno to bol strach. Strach z budúcnosti bez Katy. Tá predstava bola nad jeho sily. V Lukovi sa zase dvíhal hnev. Tak to bolo ľahšie.

Tri dni nato kráčal Luke chodbou k svojej kancelárii v gilchristovskom sídle. Mal dobrý pocit. Dnes nemusí ísť do Seattlu, takže môže ísť s Katy na obed. Už sa na to tešil. A už si aj naplánoval menu bez jedla.

Keď zastal vo dverách, Liz vzhliadla od svojich poznámok.

„Nejaké odkazy?" spýtal sa Luke.

„Práve volala pani Igorsonová. Povedala, že pani Gilchristová chce hovoriť s vami a s Katy dnes o desiatej. Chce nový prehľad o stave spoločnosti."

„Je mi jasné, čo chce. Povedzte jej, že prídeme." Luke sa obzrel, lebo za sebou začul kroky.

Katy kráčala k nemu rozžiarená a veselá v jasnožltom saku a tma​vomodrej sukni. Vlasy mala vyčesané do nezvyčajného hladkého účesu a niesla luxusný kožený kufrík. Vyzerala, akoby cestovala do Seattlu.

Luke sa zamračil. Spomenul si, ako sa mu nedávno vykrútila, keď šla navštíviť Eden. „Ideš niekam?"

Zdvihla obočie ako odpoveď na jeho prísny tón. „Po obede mám stretnutie s realitnou agentkou."

„A načo, dočerta?"

„Ideme si pozrieť lokality, kde by sa mohlo zriadiť Pesto Presto."

Lukovi začínalo byť jasné, že Pesto Presto je jeho hlavný sok v boji o Katyinu pozornosť. A podľa toho aj zareagoval: „Ty dnes popoludní nemáš čo robiť?"

„Nič súrne." Prešmykla sa okolo neho a vošla do kancelárie. „Nejaké odkazy, Liz?"

Liz sa zamyslene pozrela na Luka a potom sa usmiala na Katy. „Práve som hovorila šéfovi, že Justíne vás oboch pozýva na desiatu hodinu k sebe, aby ste ju poinformovali o najnovšom vývoji."

„Dobre." Katy prehodila úsmev cez plece a vošla do svojej kance​lárie. „Stretneme sa o desiatej dolu, Luke."

Luke sa zamračil na jej dvere, keď mu ich zavrela prakticky pred nosom. Vlastne ho práve prepustila.

„Nerobte si z toho nič," sprisahnecky radila Liz. „Viedla to tu tak dlho sama, že si už zvykla správať sa ako šéfka."

„Budem si to pamätať." Luke odpochodoval od Katyiných dverí do svojej kancelárie.

Posadil sa za stôl, zapol počítač a oprel sa na stoličke. Záhada, kto odčerpával peniaze z firmy, sa už vyriešila, ale ešte stále zostávali problémy s Gilchrist Gourmet. Zadumane pozeral na obrazovku s údajmi. Roger Danvers, počítačový expert a vyšetrovateľ, už prípad takmer uzavrel, ale Luka nezaujímali jeho najnovšie informácie.

Dokázal sa len umárať ľúbostným vzťahom Katy k Pesto Presto.

O desiatej Luke neochotne vstal a šiel za Katy. Už naňho čakala, obočie stiahnuté, zamračené. Luka to trochu potešilo. Vedel, že ho čaká ďalšia lekcia. Ale aspoň sa Katy bude chvíľu venovať viac jemu ako vlastnej budúcnosti.

„Tentoraz budeš taktný, však?" Katy cupitala dolu schodmi vedľa neho.

„Veď ma poznáš, Katy. Som duša plná taktu."

„Myslím to vážne, Luke. Ani jej len nenaznačíš, že Eden má malý problém, však?"

„Nebol to malý problém, Katy." Luke zišiel dolu schodmi a zamieril chodbou k Justininmu apartmánu. Katy mala čo robiť, aby mu stačila. „Eden z tých dvoch reštaurácií uliala tisícky dolárov."

„Áno, viem, ale nemusíme o tom hneď Justine referovať. (8 nič iné mi nejde."

Luke sa zatváril, akoby uvažoval. „Nezaťahuješ ma náhodou do ďalšej krycej akcie?"

„Nie, samozrejme, že nie. Len sa správaj diplomaticky, to je všetko. Problém je už pod kontrolou, takže Justine nemusíme otravovať po​drobnosťami."

„A toto mi hovorí môj čestný anjelik?" Luke zaklopal na dvere Justiniho apartmánu.

„Luke, prestaň sa zo mňa vysmievať. Sľúb mi, že slovom ani skut​kom Justine nenaznačil, že sa Eden podieľa na problémoch s tými dvoma reštauráciami."

„Nie, moja milá. Na rozdiel od teba viem klamať bez mihnutia oka. Mám to totiž v krvi."

Pani Igorsonová otvorila dvere, práve keď Katy otvárala ústa, Gazdiná pozrela vyčítavo na Luka a Katy rýchlo zavrela ústa. „Ach, to ste vy."

„A koho ste čakali?" Luke vzal Katy pod pazuchu a jemne ju nasmeroval dnu. „Podomového obchodníka? Prepáčte, pani Igorso​nová, Justine nás už určite čaká."

„Čaká, to áno," zašomrala pani Igorsonová. Tentoraz vyčítavo po​zrela na Katy. „Chce si dať vysvetliť zopár vecí a som presvedčená, že má na to právo."

Katy sa začervenala, ale podarilo sa jej zachovať si na tvári pokojný úsmev.  „Pravdaže.  Ospravedlňte nás, pani Igorsonová."

Luke pozrel na náhliacu sa Katy. Potom sa obrátil ku gazdinej. Dal si záležať, aby v jeho hlase cítila hrozivý tón. „Niečo ste mi chceli povedať, pani Igorsonová?"

„Ani nie."

„Ste si istá? Lebo ak chcete niečo - čokoľvek - povedať o tom, čoho ste boli svedkom vtedy večer v skleníku, bude lepšie, ak to poviete mne a nie Katy či niekomu inému. Rozumiete?"

Príkro odsudzujúci výraz pani Igorsonovej sa pomaly vytrácal. Nahradil ho výraz, ktorý Lukovi pripomínal lapeného potkana. „Po​znám svoje povinnosti, ale voči vám nijaké nemám, pán Luke Gilchrist. Pracujem pre pani Gilchristovú, ak ste náhodou zabudli."

Luke sa usmial bez náznaku srdečnosti. „Mali by ste si pamätať, že pokiaľ zachraňujem Gilchrist a spol., môžem si tu robiť, čo chcem. Nebude ťažké urobiť peklo zo života jednej gazdinej, čo pchá nos, kam nemá. Starajte sa o seba, pani Igorsonová."

Ani nevyčkal na jej odpoveď a vošiel do obývačky.

„Je pre vás pridobrá," zasyčala za ním nebojácne pani Igorsonová. „Pridobrá. Vôbec sa k nej nehodíte."

Luke stisol zuby, ale nezastal, ani sa neobrátil. Kráčal rovno do obývačky, kde už sedela Katy a Justíne. Na konferenčnom stolíku sa ligotal strieborný čajový servis.

Justíne si Luka chladne premerala. „Konečne si tu. Dúfam, že máš pre mňa viac informácií ako naposledy. Nie som rada, keď neviem, čo sa deje v mojom vlastnom podniku."

„Gilchrist a spol. prežije, Justíne. Prestaňte si robiť starosti." Luke podišiel k oknu. „Tieto veci chvíľu trvajú. Varoval som vás."

„Chápem, ale chcem presne vedieť, čo sa deje. Začnime s tými dvoma stratovými reštauráciami. Niečo nové?"

„Áno," povedal Luke.

Katy naňho vrhla varovný pohľad.

„No? Čo nové? Chcem fakty. Prečo tam dochádzalo k stratám, keď fungovali na plnú kapacitu?"

Katy zrejme nedôverovala Lukovi, že dokáže odpovedať na tú otázku a pokúsila sa mu pomôcť. „Myslím, že mali nejaké problémy v učtárni."

Justíne sa obrátila k nej s bystrým inštinktom ženy, ktorá obstála v tvrdej konkurencii takmer šesťdesiat rokov. „Defraudácia?"

Katy okamžite zbledla a začala splašene jachtať. „Ach, nie, preboha, Justine. Nič takého. Totiž, bolo to len nedopatrenie. Také niečo. Pro​blémy s vedením účtov. Luke sa už o všetko postaral."

Luke si vzdychol a počúval jej nervózne vykrúcame. Problém s anjelmi bol v tom, že vždy prežívali krušné chvíle, keď hrali mimo svojej ligy. Gilchrista mohol oklamať len druhý Gilchrist. Zamiešal sa do toho, aby situáciu vyriešil skôr, než ju Katy celkom zamotá.

„Straty boli spôsobené chybou v počítačovom programe, ktorý evidoval pohľadávky od dodávateľov," povedal Luke Justine. „Ne​bolo to nič hrozné. Omyl sa zistil a napravil. Už sa to nestane." Justine ho sledovala spod napoly privretých viečok. „Si si istý?"

„Samozrejme, že som," povedal Luke.

„Tak jednej veci sme sa už zbavili." Justine chlipkala čaj. „A čo Gilchrist Gourmet? Budeš môcť napraviť škody aj tam?"

Luke sa zamyslel nad informáciami, ktoré s Danversom zhromaž​dili. „Áno."

„Tak aký je tvoj verdikt?" nástojila Justine. „Tiež si myslíš, že podnikáme v nesprávnom fachu, ako tvrdí Fraser Stanfield?"

„Dokážeme byť konkurencieschopní aj v tejto oblasti, ak budeme chcieť," povedal Luke. „Ale je to dosť náročné a nie som si istý, či náš čas a peniaze stoja za to."

„Chcem, aby sa tento podnik zameral aj iným smerom," pripome​nula mu Justine. „Lepšie by som sa cítila, keby som vedela, že ďalšej generácii Gilchristovcov zanechám aj čosi iné, nielen reštaurácie. Re​štaurácie sú príliš závislé od miestnej ekonomiky."

Luke nespustil oči z mora. „Najprv odstránim problémy v Gilchrist Gourmet a potom sa môžeme porozprávať o jeho budúcnosti."

„Veľmi dobre." Justine pozrela na Katy. „Nechala by si nás chvíľku samých, moja drahá? Chcem ešte prebrať s Lukom zopár vecí."

Katy zrumenela a rýchlo vstala. „Ale pravdaže." Neisto pozrela z Justine na Luka. Zrejme nečakala nič dobré od tých dvoch, keď ostanú spolu sami. „Mám prácu hore."

„O chvíľu prídem," povedal jej Luke.

„Dovidenia, Justine." Katy sa sklonila a letmo ju objala. „Uvidíme sa neskôr."

„Dovidenia, drahá."

Justine pozrela za odchádzajúcou Katy. Luke sa v duchu obrnil. Bolo mu už vopred jasné, čo príde.

Justine nestrácala čas. Vybehla na Luka, len čo sa za Katy zavreli dvere. „Čo sa deje medzi vami dvoma, Luke? Pani Igorsonová bola veľmi pohoršená scénou, ktorej bola svedkom vtedy v noci pri bazéne.

„Mrzí ma, že to počujem."

„Neopováž sa ísť na mňa s týmto tónom. Povedala som ti hneď ako si prišiel, aby si sa s Katy nezahrával. A myslela som to vážne, Luke."

„Ja sa s ňou nezahrávam."

„Podľa pani Igorsonovej si ju zviedol. Ako tomu hovoríš ty?"

„Ja tomu hovorím moja súkromná vec. A takou aj zostane."

Justíne stisla operadlo kresla, na ktorom sedela. „Bodaj ťa, Luke, nedovolím, aby si tej mladej žene ublížil."

Luke sa slabo usmial a vykročil ku dverám.

„A čo ja, Justíne? Alebo vám je jedno, či mi ublížia?"

„Luke."
Luke sa nezastavil. Prešiel okolo víťazoslávne zamračenej pani Igorsonovej na hlavnú chodbu. Tam chvíľu osamote postál.

Ten chladný pocit sa v ňom začínal skrúcať, deformovať a meniť na čosi nepríjemne podobné strachu. Opäť sa mu podarilo zozbierať hnev a premôcť ten pocit.

Potom sa vrátil hore a zastal vo dverách Katyinej kancelárie. Katy sa skláňala nad Liziným stolom. Obe ženy sa skláňali nad mapou oblasti severne od Seattlu smerom na Edmonds.

„Najprv sa sústredíme na najlacnejšie lokality," povedala Katy. Žltou fixkou zakrúžkovala na mape jedno miesto. „Agentka mi ukáže voľné priestory v niektorých menších novopostavených nákupných strediskách."

Luke vošiel a pred stolom zostal stáť. „Katy, dnes pôjdem s tebou."

Katy prekvapene zdvihla zrak. „Ale nemusíš. Určite máš kopec roboty."

„To máš aj ty," pripomenul jej.

„Ja som si zariadila veci tak, aby som si mohla vziať popoludní voľno. Všetko tu mám pod kontrolou."

„Keď si si naposledy vzala voľno, zistili sme kopu problémov s počítačmi v účtárni, nepamätáš?"

Katy sa začervenala. „To bolo niečo celkom iné."

„Naozaj?" Luke pozrel do mapy. „Ber to tak, že ti urobím láska​vosť, keď dnes popoludní pôjdem s tebou a agentkou z realitky."

„Ako si to predstavuješ?"

Luke sa usmial, ako len najnevinnejšie vedel. „Výber vhodných lokalít na zriadenie reštaurácií je jedna z oblastí, kde som odborník. Nikto ma v tom neprevýši. Ty ma potrebuješ a ja ti ponúkam svoje služby za mimoriadnu cenu. Za tento druh poradenstva zvyčajne účtujem astronomické sumy."

„Prečo mám pocit, že platím veľmi draho za každú radu, ktorú mi poskytneš zdarma?"

„Katy, na strážneho anjela si až príliš podozieravá." Katy sa zachmúrene usmiala. „To preto, že som v posledných ro​koch obklopená samými Gilchristovcami."

Katy už hneď vytušila, že bolo chybou vziať Luka na obhliadku vhodných lokalít. A jej podozrenie sa potvrdilo.

Celé popoludnie bolo jedna veľká pohroma.

O šiestej večer dorazila k dverám svojho domu s Lukom v pätách. Matt bol natiahnutý pred televízorom a pozeral MTV. Zeke ležal vedľa neho s ňufákom pár centimetrov od misky.

Pes vstal, aby privítal Luka.

„Už som si začínal robiť starosti, kedy prídete domov," povedal Matt. Diaľkovým ovládačom vypol televízor. „Aká bola obhliadka?"

„Dokonalé fiasko." Katy hodila kufrík na stoličku a nevraživo po​zrela na Luka. „Úplná strata času. A okrem toho, v živote som sa necítila tak trápne."

„Len pokojne," Luke poškrabal Zeka za ušami. „Nebolo to až také hrozné. Len som ti úprimne povedal svoj názor na lokality, ktoré ti tá agentka ukazovala."

„Pekné názory!" penila Katy. „Veď sa ti nič nepáčilo!"

„Všetky boli nevhodné. A čo si odo mňa očakávala? Že ti budem klamať?"

„Nie všetky boli zlé a ty to dobre vieš. Mal si hroznú náladu. Hrubo si sa vyjadroval o každom mieste."

„Nebol som hrubý. Všetky moje poznámky boli odborné."

„Bol si hrubý. Hrubý a nespôsobný."

Luke pokrčil plecom. „Je mi ľúto, že sa ti nepáčilo, čo som hovoril, ale radil som ti dobre."

„Naozaj? A čo priestory v tom novom nákupnom stredisku? Čo bolo na nich zlé?"

„Povedal som ti, čo je na nich zlé. Je to nevhodné prostredie na podnik, aký mieniš otvoriť. V takom prostredí by obstála pizzeria alebo predaj hamburgerov, ale štýlový podnik ako Pesto Presto by tam živoril a napokon zanikol."

„Agentka povedala, že okolie ešte nie je zabývané. Vraj začína priťahovať zámožnejšie manželské páry."

„To sú len jej dohady. A keby aj mala pravdu, potrvá roky, kým sa tá oblasť natoľko povznesie, že sa tam Pesto Presto udrží."

„Dobre. A čo tá malá reštaurácia neďaleko Edmonds?"

„Priďaleko od mesta."

„A ten pozemok pri diaľnici?"

„Bol by vhodný na čerpaciu stanicu," pripustil Luke, „ale nie na Pesto Presto. Daj si povedať, Katy, tá agentka ti neponúkla ani jednu slušnú lokalitu. Všetky boli druhá trieda."

„Ukazovala mi miesta v cenových reláciách, ktoré som si môžem dovoliť."

„Potom by si si mala ešte raz zvážiť, či si hneď otvoríš Pesto Presto. Počkaj, kým si nebudeš môcť dovoliť niečo lepšie."

„Nepočkám ani o sekundu dlhšie, ako budem musieť."

„Len sa nedaj strhnúť svojou nevraživosťou ku Gilchristovcom k niečomu nerozumnému."

„No toto." Katy rozhodila ruky a obrátila sa k Mattovi. „Vidíš? Celé popoludnie to bolo takéto. Len sedel na zadnom sedadle a celý čas trúsil zlomyseľné poznámky o každom mieste, ktoré mi agentka ukazovala. Bolo to nepríjemné."

Matt bol očividne v pomykove. Rýchlo pozrel z jedného na druhé​ho. „Aha, no áno. Ale myslím, že sa nemusíš až tak ponáhľať, či hej ? Myslím, že ešte stále máš čas niečo si nájsť."

Luke s úsmevom prikyvoval. „To je nápad, Matt. Netreba sa poná​hľať. Katy má kopu času nájsť si dobré miesto na svoju reštauráciu."

Katy naňho nepriateľsky zagánila. „Našťastie, mám ešte čas. Ale kým zase začnem hľadať, nepochybne si budem musieť nájsť iného realitného agenta. Tá chuderka, ktorá nás dnes sprevádzala, ma už nebude chcieť ani vidieť. Aj tak sa mi nechce veriť, čo všetko si na​rozprával."

„Len bežné obchodné poznámky." Luke prešiel pomaly do kuchyne a otvoril chladničku. „Mala by si mi byť povďačná."

„Obchodné poznámky, to určite." Katy šla za ním a hromžila ďalej. „Zámerne si mi to sťažil, Luke Gilchrist. A už ťa nikdy viac nevezmem vyberať lokalitu. Čo to robíš?"

„Nalievam si pohár vína. A tebe tiež. Niečo mi hovorí, že to potrebuješ viac než ja."

„Ak si myslíš, že ťa pozvem, aby si s nami ostal na večeru po tom všetkom, čo si mi vykonal, tak si na omyle."

Luke na ňu vrhol vyčítavý pohľad. „Doma nemám čo jesť."
„Smola."

„Mysli na Zeka. Vieš, ako sa teší na tvoje pesto kreácie."

„Nevarím pre tvojho psa."

Zeke sa objavil vo dverách s nádejou v očiach. Luke sa naňho smutne usmial. „Nevyzerá to dobre, kamarát. Pokúšam sa od nej vydrankať nejaké jedlo, ale nemá náladu. Asi má svoje dni."

Katy sa ešte väčšmi rozzúrila. „Nedovoľuj si také sprosté, idiotské a silácke poznámky."

Luke sa zachmúrene usmial. „Len sa snažím vyrovnať skóre. Alebo si myslíš, že ma neunavujú tie tvoje večné poznámky o Gilchristovcoch a ich náladách? Prisahám, ak mi ešte raz povieš, že som taký alebo onaký preto, že to mám v krvi, urobím niečo drastické."

„Áno?" Zdvihla vyzývavo bradu. „ A čo?"

„Neviem. Len to skús."

Katy sa zhlboka nadýchla a vybrala z chladničky igelitové vrecúško plné čerstvej bazalky. Zeke šťastne zaskučal.

Vo dverách zastal Matt. „Už ste sa prestali hádať?" spýtal sa.

„Ja už áno," uisťoval ho Luke. „Neviem, však, čo na večer plánuje tvoja sestra."

Katy si uvedomila, že bude vyzerať mimoriadne malicherná a detin​ská, ak bude naďalej pripomínať jeho správanie dnes popoludní. Na​sadila si masku vznešeného pohŕdania a umývala listy bazalky. „Žiaden strach. Nemám v úmysle ďalej o tejto veci debatovať. Stačí, keď po​viem, že som sa poučila. Nikdy si ťa nenajmem ako odborného po​radcu, Luke."

„Tvoja chyba," povedal veselo. „Mimochodom, zajtra idem do Seattlu porozprávať sa s niektorými ľuďmi na riaditeľstve. Chcem, aby si šla so mnou. Ostaneme aj na noc, tak si zbaľ tašku."

Katy sa usmiala. „Ľutujem, ale zajtra popoludní nemám čas. Musím dobehnúť, čo som dnes popoludní zameškala."

„Pracuješ pre mňa, Katy, zabudla si? Zajtra pôjdeš so mnou."

Pozorne sa naňho zahľadela, lebo neverila jeho neutrálnemu hlasu. „V tom prípade pôjdem svojím autom. Nemám dôvod ostávať na noc."

„Ale áno. Pôjdeme na večeru do Pacific Rim. Otestujem menu a preverím obsluhu."

Katy sa naňho zamračila. „To akurát pomôže, keď sa ty objavíš na večeri. Personál sa aj potrhá, aby ti vyhovel. Podľa toho ťažko vyhodnotíš obsluhu alebo kvalitu jedla."

Luke si roztržito odpil z vína. „Na veľa vecí prídem, keď si budem všímať ostatných hostí."

Večera v reštaurácii bola len výhovorka. Katy to naisto vedela. Luke s ňou chce stráviť noc a zneužíva svoju autoritu nadriadeného. Hnevalo ju, že je taký zvrátený. „Nie som si istá, či sa uvoľním."

Matt sa ozval odo dverí. „Katy, o mňa sa netráp. Postarám sa o seba. A mám tu aj Zeka."

„Porozmýšľam o tom," kľučkovala Katy, kým strkala čerstvú ba​zalku do mixéra.

„Porozmýšľaj," povedal Luke. „A pri tom rozmýšľaní sa zbaľ."

O desiatej sa Luke neochotne pobral preč. Zeke vypochodoval za ním. Katy hľadela cez okno, kým obaja nezmizli v tme. Matt si stal k nej.

„Stáva sa to pravidelnosťou, však?" skonštatoval Matt.

„Že sa u mňa stravuje a kŕmi svojho psa mojím najlepším pesto? To určite."

„Myslím, že ťa má rád," povedal Matt. „Prečo si bola naňho po​poludní taká napaprčená? Hovoril, že ti chcel iba pomôcť."

„Vieš dobre, že ak ti Gilchrist ponúkne ružu, musíš najprv zistiť, koľko je na nej tŕňov."

Matt sa na chvíľu zamyslel. „Niekedy sa mi zdá, že si naňho pritvr​dá. Luke je náhodou fajn."

Katy pozrela na brata. „Naozaj si to myslíš?"

Matt prikývol. „Nie je ako ostatní. Vedela si, že má čierny opasok?"

„A aký iný by mohol nosiť Gilchrist?"

Matt prevrátil oči. „Bože, Katy, hovorím o čiernom opasku, ktorý získaš za majstrovstvo v bojových umeniach."

„Ach tak."

„Áno, Luke je fajn. Páči sa mi."

„Aj mne," priznala ticho Katy. Ba ešte horšie, povedala si sama pre seba. Bolo jej jasné, že je doňho po uši zamilovaná.

Ani pomyslieť nemohla, čo bude, keď tých šesť mesiacov uplynie. Bude musieť vziať rozum do hrsti a sústrediť sa na prítomnosť.

Ale v hĺbke srdca vedela, že keby bola rozumná a praktická, nikdy by sa nebola s Lukom vyspala.

Matt na ňu hodil krátky pátravý ohľad. „A čo také dnes vyviedol?"

„Ťažko povedať." Katy stisla sánku. Lukovo správanie bolo ešte aj na Gilchrista výstredné. „Staval sa ku všetkému hrozne odmietavo."

„Pretože nepovažoval žiadne miesto za vhodné?"

„Ešte čosi viac. Vôbec nič nepochválil. Nič neporadil. Len komen​toval, aké je všetko nemožné a bezperspektívne. Akoby celý nápad s otvorením Pesto Presto znamenal iba stratu času. Akoby to nestálo ani za pokus. A akoby sa ma pre akúsi príčinu pokúšal znechutiť."

Matt sa uškrnul. „No, ak si myslí, že sa mu to podarí, tak ťa veľmi dobre nepozná, však? Ty vždy nájdeš spôsob, ako veci rozbehnúť."

Keď Luke s Katy prišli na riaditeľstvo Gilchrist a spol. v Seattli, na Luka už čakal Roger Danvers aj záverečná správa, ktorú pripravil. Luke pozrel na Katy.

„Chcem sa s Danversom porozprávať. Nešla by si za Eden? Zisti len, či nebudú ďalšie problémy s učtárňou."

Katy si ho chladne premerala. „Nemusíš byť sarkastický." Vyšla na chodbu a cestou pozdravila niekoľkých zamestnancov. Luke si všimol, že jeden z tých, čo vyšli z kancelárie, aby sa s Katy porozprávali, bol Fraser Stanfield.

Luke ich sledoval, kým nezahli za roh. Potom vošiel do kancelárie a sadol si za stôl.

„Tak ako, Danvers, čo ste zistili?"

„Žiaden dôkaz." Danvers nepokojne poklopkával nohou a poťahoval sa za ucho. „Ale jasný systém. Ten človek je šikovný. Nebudem ho môcť usvedčiť."

„Takže to nemá význam ohlásiť?" Luke zapol počítač a vyvolal kódovaný súbor, ktorý s Danversom používali.

Danvers pokrčil plecom a krútil palcami. „Je to celkom bežný prípad. Viete sám, ako to býva, keď je páchateľom vzdelaný človek.

„Áno, viem. Väčšinou si možno gratulovať, ak sa vôbec podarí vy​pátrať, kto to je, a potom toho sviniara prepustiť. Sotvačo viac. Dôkazy, ktoré by obstáli pred súdom, sa získavajú čertovsky ťažko." „Presne tak."

„A v tomto prípade," pokračoval zamyslene Luke, „ani nemá​me dočinenia s čistou spreneverou alebo krádežou peňazí v hoto​vosti. Máme iba kopu drobností, ktoré za posledných šesť mesiacov nesedia."

„Áno. Žiaden zjavný zločin. Keď sa do toho vážne obujete, chlapíka môžete obviniť nanajvýš z neschopnosti. Naviedol niekoľkých vedú​cich, aby obchodovali s dodávateľmi, ktorí neboli celkom finančne krytí. To nevyšlo. Potom tlačil Gilchrist Gourmet, aby sa prirýchlo rozširoval. Trochu to prehnal."

„A musel vycúvať," zakončil Luke. „Spôsobil problémy s bankou a prešustroval finančné zdroje. Jednoznačný systém stále dokola." Luke vypol obrazovku a oprel sa do kresla. „V poriadku, Danvers. Urobili ste kus práce. Preberám to ja. Vďaka."

Danvers prikývol a vstal. Ľavým okom mu nervózne šklblo. „Škoda, že som vám nemohol dať niečo, čo by ste mohli využiť pred súdom."

„No čo už. Súd aj tak stojí peniaze. Môžem toho sviniara vyhodiť zadarmo. A zastávam takú funkciu, že si ani nemusím hľadať zá​mienku."

Danvers sa uškrnul. „Vystihli ste to."

Luke počkal, kým sa dvere za Danversom zavreli. Potom si ešte pár minút v tichu posedel a zvažoval možnosti. Tento ošemetný prípad vyrieši bez toho, aby informoval Katy, o čo ide.

Mala Frasera Stanfielda rada.

Dočerta, bola mu dokonca vďačná za to, že jej v posledných mesia​coch pomáhal.

Nikdy by neuverila, že sa dopúšťa úmyselnej sabotáže.

Luke sa pohrával netrpezlivo s perom a rozmýšľal o Katy. Má príliš mäkké srdce, to je to. Bez zaváhania by sa zastala Stanfielda, rovnako ako člena Gilchristovského klanu. Hľadala by ospravedlnenie toho, čo vykonal. Uviedla by poľahčujúce okolnosti a žiadala o zhovievavosť.

Luke vedel, že posledné, čo si želá, je predebatovať tento problém s Katy. Keď s ňou začne, nakoniec ho vždy prehovorí. Radšej vyrieši tento problém potichu, čisto, bez rozruchu.

Luke vstal, vybral fascikel s dokumentmi a zamieril do kancelárie Frasera Stanfielda.

Stanfield zdvihol hlavu od akéhosi tlačiva. Spýtavo sa usmial a v očiach sa mu zračila ostražitosť. „Dobré ráno, pán šéf. Počul som, že ste tu. Pred chvíľou som stretol Katy na chodbe."

Luke hodil dokumenty pred neho na stôl. „Hovoria vám niečo mená Lawtry, Gibson a Ragsdale?"

Stanfield sa oprel v kresle. „A mali by?"

„Áno. Sú to tri z dôvodov, pre ktoré sa o tridsať minút ocitnete na ulici."

Stanfield sa prekvapene vystrel. „O čom to, doparoma, hovoríte?"

„O úmyselnom pokuse zatiahnuť Gilchrist Gourmet do mora dlhov. S úmyslom nie celkom ho potopiť, len nenápadne znížiť jeho hod​notu."

„Ak to má byť vtip, Gilchrist, potom mu nerozumiem."

Luke sa slabo usmial. „Ani nemusíte. Musíte len vypadnúť do pol jedenástej odtiaľto raz a navždy." Pozrel na hodiny. „To znamená, že na to máte dvadsaťdeväť minút. Vyprázdnite stôl a ja vás osobne vyprevadím."

Stanfield vstal. Oči nespúšťal z Luka. „Ježiš, čo ste sa zbláznili? Vie o tom Katy?"
„Nie. A ani sa to nedozvie. A čo sa týka Katy, poviete jej, že ste dostali lepšiu ponuku. A teraz, keď je už Gilchrist a spol. zase v dobrých rukách, môžete vykročiť do svojej ružovej budúcnosti."

„Tak ľahko sa ma nezbavíte, Gilchrist. Pracoval som v úzkom kruhu v Gilchrist a spol. dosť dlho, takže viem, že Katy má v rukách dosť veľkú moc. Pôjde ihneď za Justine a povie jej, že ste ma bez dôvodu vyhodili. Povie jej, že Gilchrist a spol. ma potrebuje a tá tomu uverí."

„Ale Justine už nevedie podnik, Stanfield," usmial sa Luke. „Ani Katy. Ja ho vediem. A mňa ťažko presvedčíte, že vás budem potrebo​vať."

Stanfield si strčil ruky do vreciek. Tvár mu stiahla zúrivá grimasa. „Môžete mi aspoň povedať, z čoho ma obviňujete?"

„Vyšetrovatelia mi povedali, že najkrajšie by bolo označiť to za neschopnosť. Tie zmluvy s Lawtrym, Gibsonom a Ragsdalom sú naj​lepším príkladom vášho chybného úsudku, však, Stanfield?"

„Nemôžete mi ich prišiť."

„Môžem a aj to urobím. A potom je tu ešte ten malý problém, ktorý má Gilchrist Gourmet s bankou. Ďalší príklad neschopnosti."

„Problémy s hotovosťou," pohotovo odvetil Stanfield.

„Spôsobené rozširovaním podniku a nedostatočným plánovaním," povedal Luke. „Mohol by som pokračovať, ale je mi jasné, že to ostatné aj tak poznáte. Jasné, môžeme to pripísať vašej neschopnosti počas posledných šiestich mesiacov. Tak by to nazvala asi Katy. Podľa mňa je to však zámerná sabotáž a dávam vám okamžite výpoveď."

Stanfield odstúpil od stola. „ Takto sa ma nestrasiete."

„A kto mi v tom zabráni?"

Stanfield sa chladnokrvne usmial. „Katy."

„Nie, Stanfield. Tentoraz nie. Katy pracuje pre mňa. A urobí, čo jej ja poviem."

„Teda, to je pravda, čo sa hovorí. Spíte s ňou."

„Držte hubu, Stanfield. A vyprázdnite stôl. Máte na to ešte dvad​saťpäť minút. Nevyjdem odtiaľto, kým vás nevyprevadím cez dvere." Luke sa oprel plecom o stenu a čakal.

Stanfield pokrčil plecom a otvoril zásuvku. „Vy ste šéf. Ale ešte kým si pogratulujete, že ste sa ma zbavili, zamyslite sa, kto mi v tých chybných krokoch pomáhal."

„Chcete povedať, že ste na to neboli sám?"

„Áno, o tom hovorím."

„Neverím. Nič nenasvedčuje, že by v tom bol ešte niekto."

„Lebo môj partner bol o niečo šikovnejší ako ja a lepšie zahladil stopy." Stanfield vyťahoval zo zásuviek dokumenty a pchal si ich do aktovky. „Dočerta, bola šikovnejšia, ako som si myslel. Mal som jej to prenechať celé. To ona ma nútila, aby som to robil."

Luke sa usmieval. „Robili ste to sám, Stanfield. Obaja to vieme."

„Či už veríte alebo nie, je to váš koniec, Gilchrist. Ale potom ma neobviňujte, keď po šiestich mesiacoch zistíte, že máte ešte stále pro​blémy. Som zvedavý, ako dlho vám potrvá, kým si uvedomíte, že spíte s osobou, ktorá sa nezastaví pred ničím, len aby potopila celú ríšu Gilchristovcov."

Luke sa rozzúril. „Katy? Ty sukin syn."

Odlepil sa od steny, obišiel stôl a v mihu schmatol Stanfielda za košeľu pod krkom.

„Dajte tie ruky preč, Gilchrist."

Luke vtlačil Stanfielda na stoličku a zohol sa nad neho. „Mám vás už dosť, Stanfield. Zmenil som názor. Už nemáte ani minútu. Vyvediem vás okamžite. Sekretárka vám pobalí veci."

„Myslite hlavou, Gilchrist," nástojčivo sa ešte raz ozval Stanfield. „Hovorím vám pravdu. Katy nenávidí všetkých Gilchristovcov."

„A prečo by nás nenávidela?"

„Myslí si, že ste jej všetci zaviazaní. Tá sabotáž bola spôsob, ako sa vám odplatiť, predtým než odíde."

„Klamete."

„Ja? Porozmýšľajte. Čo myslíte, ako sa asi cítila po všetky tie roky, keď vedela, že by jej mala patriť časť Gilchrist a spol.?"

„O čom to, do čerta, hovoríte?"

„Neviete?" Stanfield sa nevľúdne usmieval. „Justíne predsa uzavrela dohodu s Katyiným starým otcom Richardom Quinnelom o zlúčení oboch podnikov."

„A čo s tým má spoločné tá stará zmluva?"

„Ona a Quinnel sa dohodli, že oba podniky sa sobášom tvojho otca s Katyinou matkou zlúčia."

„To vie predsa každý."

„Ale k sobášu nedošlo," pokračoval Stanfield, „a tak nedošlo ani k zlúčeniu podnikov."

„Čo tým chcete povedať?"

„Po celé tie roky Katy musela pracovať pre Justíne s vedomím, že Justíne nedodržala zmluvu spred tridsiatich siedmich rokov."

„Stanfield, vy ste sa asi zbláznili."

Stanfield sa zamračil. „Naozaj? Quinnelovci dodržali slovo. Všetci prišli vtedy do kostola. Keby bola Justine čestne dodržala podmienky, Katy a jej brat by dnes mali svoj podiel na firme Gilchrist a spol. Boli by dedičia veľkého majetku."

„Myslíte, že Katy po celé tie roky snovala pomstu? Vy ste sa zbláznili."

„Ale choďte, Gilchrist predsa najlepšie rozumie pomste. Vaša rodina by zapísala celú knihu o nevraživosti. Ako by ste sa cítili na Katyinom mieste?"

Luka premkol chlad. Stanfield trafil klinec po hlavičke. Ak by bola situácia opačná, nijaký Gilchrist by nikdy neodpustil ani nezabudol. „Katy je iná."

„Ak si to naozaj myslíte, tak ste blázon. Ako osobná asistentka celé roky veľmi úzko spolupracovala s Justíne, ale nebola pritom súčasťou podniku, ak viete, čo tým myslím."

„Nie, dočerta, neviem."

Stanfield pozrel Lukovi do očí. „Bola skoro ako rodina, ale nie celkom. Nie keď išlo o majetok. Musela Gilchristovcov poslúchať, ale nikdy sama nevydávala príkazy. Musela znášať nálady, vrtochy a dramatické výstupy. A po celý ten čas vedela, že podľa práva jej má patriť podiel na firme."

Luke zdvihol Stanfielda zo stoličky. „Odchádzate. Už aj. Ak odídete potichu, zabudnem na dôkazy, ktoré vyšetrovatelia našli. Ak rozpútate scénu, alebo budete robiť ťažkosti, pošpiním vám povesť tak, že už v tomto meste nenájdete prácu. Vyberte si."

„Viete, čo ju podľa mňa najviac zožieralo?" ticho sa spýtal Stanfield. „Že jej drahý brat nemôže dediť. Matt je v Katyinom živote najdôle​žitejšia osoba. To ste si mohli všimnúť. Myslím, že Katy má dôvod pomstiť sa Gilchristovcom už len za to, čo urobili jej bratovi. Myslite na to, keď s ňou budete nabudúce v posteli."

Luke zobral Stanfieldovu aktovku a vrazil mu ju do ruky. Strhol mu sako z vešiaka na stene a hodil ho naňho. Potom otvoril dvere kance​lárie a vysotil ho na chodbu.

Takmer vrazili do Katy, ktorá práve šla do Lukovej kancelárie. Oči sa jej roztvorili v úžase, keď zazrela Lukovu hnevom skrivenú tvár a potom Stanfieldov posmešný úškrn." „Čo sa stalo?" spýtala sa dychtivo.

„Nič sa nestalo, Katy." Luke držal akoby kamarátsky Stanfielda okolo pliec. V skutočnosti mu stískal plece tak, že mu skoro umŕtvil všetky nervové zakončenia. Usmial sa s falošnou ľútosťou. „Iba stráca​me našu pravú ruku. Stanfield dostal lepšiu ponuku. Dnes odchádza." „Odchádza?" Katy sa zarazila. „Fraser, veď si mi ani nespomenul, že si hľadáš nové miesto. Myslela som, že máš záujem zostať v Gilchrist a spol. aj v budúcnosti, a netušila som, že si chcel odísť."

Luke odpovedal skôr, ako sa Stanfield zmohol na slovo. „Vieš, ako to býva v tomto unaháňanom svete biznisu. Taký dynamický typ ako Stanfield sa musí chytiť príležitosti, keď sa naskytne. Však, Stan​field?"

„Samozrejme. Musím využiť príležitosť." Stanfieldovi sa v očiach zračil výsmech. „Katy tomu rozumie. Ona na svoju šancu čakala celé roky."

„A už je skoro na dosah, rovnako ako tá tvoja." usmiala sa srdečne Katy. Rýchlo objala Stanfielda. „Budeš mi chýbať, Fraser. Neviem, čo si počnem bez tvojej pomoci. Nemôžem ti dosť poďakovať, že si mi bol takou oporou."

Luke mal stiahnutý žalúdok. „Prepáč. Nemá čas na dlhé rozlúčky. Stanfield musí chytiť lietadlo. Sľúbil som, že kvôli nemu vynechám aj určité administratívne formality na personálnom." Ťahal Stanfielda z Katyinho objatia a viedol ho chodbou.

„Maj sa, Fraser!" volala za nimi Katy.

Stanfield zdvihol ruku na rozlúčku, a Luke ho vsotil do výťahu. „A čo personálne?" opýtal sa sucho Stanfield, keď Luke stlačil gombík na prízemie.

„Zabudnite na personálne. Poviem im, aby vám príslušné doklady zaslali poštou."

Stanfield sa potichu zasmial. „Viete, že to stálo za to?"

„Čo? Tá sabotáž? Predpokladám, že vám to muselo stáť za to. Kto vás platil, aby ste sa postarali o biedny stav Gilchrist Gourmet?"

„Konzorcium, ktoré ho malo záujem lacno kúpiť. Mal som im ho naservírovať na striebornom podnose za podhodnotenú cenu, keď sa ho raz Justíne rozhodne konečne predať."

„A koľko vám za to konzorcium sľúbilo?"

„Bol by som dostal províziu. A stal by som sa výkonným riaditeľom Gilchrist Gourmet pod novým vedením."

Luke prikývol. „Skoro to vyšlo. Iba mám pochybnosti, či by vôbec Justíne Gilchrist Gourmet predala."

„Bola by musela."

„Pochybujem."

„Nikdy mi to nedokážete. Obaja to vieme."

Luke pokrčil plecom. „Viem. Ale ani nemusím nič dokazovať, aby som vám znemožnil získať slušné miesto v tejto sfére podnikania na celom severozápade. Jeden telefonát a váš nastávajúci zamestnávateľ si rozmyslí, či vás prijme. Pamätajte si to, Stanfield."

„Dobre, budem. A vy zas nezabudnite, že som sa dostal tak ďaleko len vďaka výdatnej podpore Katy."

Luke sa musel veľmi ovládnuť, aby neprekopol Stanfielda cez sklené dvere vo vestibule. Stálo ho to veľa sebadisciplíny, ktorú v sebe vype​stoval za roky tréningu.

Keď Fraser opustil budovu, Luke sa vyviezol hore výťahom a vy​kročil k svojej kancelárii.

„Neprepájajte mi hovory," prehodil cez plece sekretárke, keď pre​chádzal okolo jej stola.

Zavrel za sebou dvere kancelárie, hodil sa do kresla a dlhú chvíľu neprítomné pozeral z okna. Katy by mu asi povedala, že sa umára.

Stanfield nemal pravdu, rozmýšľal. Samozrejme, že Gilchrist by zosnoval pomstu za to, čo sa udialo pred tridsiatimi siedmimi rokmi. Ale Katy? V žiadnom prípade. Katy bola samozvaný strážny anjel gilchristovského klanu. Nikdy by úmyselne rodinnému podniku neuškodila.

Ale urobila by všetko pre svojho brata Matta, pripomínal si Luke. Ak naozaj verila, že Matta pripravili o jeho dedičstvo, potom veru nevedno, akú odvetu by vymyslela.

Pretože Justine pristala pred tridsiatimi siedmimi rokmi na zlúčenie podnikov, Gilchrist by bol v takejto situácii určite presvedčený, že mu niekto niečo dlhuje.

Žiaden Gilchrist by nemal zábrany zničiť aj celý podnik len preto, že niekto siahol na dedičstvo jeho brata.

Luke cítil zimomriavky, keď uvažoval, či je aj Katy schopná pomsty.

„Dobrý večer, volám sa Bill a dnes večer som vám k službám."

Luke pomaly zdvihol hlavu od nápojového lístka. Nevraživým pohľadom si premeral vážneho mladíka. „Som Luke Gilchrist. A ak ešte raz počujem, že sa takto vnucujete v Gilchristovej reštaurácii, môžete si hľadať nové miesto. Obsluhujúci personál nemá čo nadvä​zovať osobné vzťahy s hosťami."

Čašník Bili sa mykol a tvár mu zalial nápadný rumenec. „Prepáčte, pane. Chcem povedať pán Gilchrist. Nechcel som... totiž, som tu nový a tam, kde som predtým pracoval, sme..."

„Zabudnite na to. Podajte nám jedálny lístok a odíďte."

„Áno, pane." Bili trasúcou sa rukou podával Katy jedálny lístok.

Katy sa naňho vľúdne usmiala. „Ďakujem."

„Prosím, pani. Ja... vrátim sa o chvíľu a ponúknem vám naše špeciality." Bili ešte raz nervózne pozrel na Luka, ktorý ho však ignoroval, a rýchlo odišiel.

Katy zazrela zlostne na Luka a keď ju už čašník nemohol počuť, spustila. „Nemusel si sa až tak osopiť na toho chudáka. Len si robí svoju prácu, ako najlepšie vie. Nevidel si, aký bol nervózny? Mal si brať na to ohľad."

Luke sa zamračil za odchádzajúcim čašníkom. „Neznášam čašníkov, ktorí sa mi predstavujú, akoby sme mali byť najlepší priatelia."

„Neber to osobne, dobre? Som si istá, že ťa nepovažuje za svojho kamaráta. Aspoň nie teraz."

Luke si potajomky vzdychol. To nebol dobrý začiatok. Obzrel sa okolo seba a usiloval sa o profesionálny nadhľad.

Pacific Rim bol prvý podnik v gilchristovskej reťazi. Bola to naozaj typická miestna reštaurácia, charakteristická vyberanými morskými aj mäsitými špecialitami, podávanými v nevtieravo elegantnom prostredí. Jedálny lístok svedčil o ázijských a talianskych vplyvoch, ktoré kuchári zladili do osobitého a niekedy aj netradičného štýlu.

Reštaurácia bola vysoko výnosná.

Pacific Rim nielenže poskytovala služby miestnym obyvateľom, ale zároveň využívala kontakty s väčšinou hotelov v centre. Tento vzťah reštaurácii zabezpečoval nepretržitý prúd návštevníkov aj z iných miest.

Luke chcel prejsť na neutrálnu tému a porozprávať sa s Katy o úspechoch Pacific Rim. Ale skôr ako stačil niečo povedať, pomocný čašník sa poponáhľal naplniť im poháre vodou. K lakťu sa mu postavil kolega s vínom. Čašník sa strhol a voda sa vyliala na biely obrus.

Luke znechutene čosi zahundral a zotrel si vodu z rukáva.

Pomocný čašník zbledol ako stena.

„Prepáčte, pane." Druhý čašník statočne vzal vinu na seba. „Pri​nesiem uterák."

„Nechajte to tak." Luke mu oznámil značku vína, ktoré si želal k jedlu.

Obaja čašníci zmizli tak rýchlo, ako len mohli.

Katy sa ticho zasmiala. „Hovorila som ti, že obsluha bude doko​nalá."

„Obsluha? Veď nás nenechali ani chvíľu osamote." Luke si začínal uvedomovať, že urobil chybu, keď pozval Katy do gilchristovskej reštaurácie. Nanešťastie si vymyslel to hlúpe testovanie, aby donútil Katy zostať na noc. Musel dokončiť, čo začal.

Mal sto chutí odísť. Chcel byť s Katy sám. Potreboval sa s ňou porozprávať. Chcel sa jej na všeličo spýtať, ale nebol si istý, či chce poznať aj odpovede. Protichodné pocity mu ešte väčšmi kazili už i tak dosť mizernú náladu.

Chcel sa Katy spýtať, či nechystá gilchristovskému klanu pomstu. Taktiež sa chcel spýtať, či by s ním nezostala aj po šiestich mesia​coch.

Ako sa však na to spýtať ženy, ktorá vyzerá ako anjel? uvažoval Luke. Ako sa jej má spýtať, či k nemu náhodou necíti nenávisť a či nekonšpiruje proti nemu a celej rodine? Chcel jej položiť toľko otázok.

Zadumane pozoroval Katy. Vyzerala ako ranný úsvit. Mala na sebe šaty jasnožltej a tyrkysovej farby, akoby utkané z tenkej pavučinky. Jemná látka jej zakrývala nežné prsia a pekne tvarované boky. Na Lukov vkus šaty neboli dosť priliehavé, iba naznačovali zvodnú kriv​ku jej tela, ale i tak ho provokovali.

Cez jemnú látku bolo vidieť máločo, aj keď sa Luke o to snažil už od chvíle, ako vyšla zo svojej hotelovej izby. Doteraz vytušil iba to, že pod vzdušnými šatami by mohlo byť žlté hodvábne kombiné.

Intenzívne si uvedomoval vlastnú zmyselnú túžbu. V duchu si povedal, že by sa tak naňho neusmievala, keby tajne uvažovala o zničení gilchristovského klanu. Alebo áno?

„Asi nemôžeš vyskúšať vlastnú reštauráciu a zostať pritom nepoz​naný," podpichovala ho Katy. „Povedala som ti. Len čo si sa objavil vo dverách, vedeli, kto si, aj keď si si rezervoval stôl pod iným menom." „Už som to vzdal," zahundral Luke. „Radšej by som bol za trochu súkromia."

„V tom prípade bolo ešte väčšou chybou vybrať si práve Gilchristovu reštauráciu." Katy zdvihla hlavu a usmiala sa na niekoho, kto kľučkoval medzi obsadenými stolmi. „Práve prichádza nový správca. Bude chcieť počuť, či si zatiaľ spokojný. Buď naňho milý, Luke. Volá sa George McCoy a je to dobrák. Môžeš byť rád, že pre teba pracuje."

„Dnes večer sa nemusíš hrať na osobnú asistentku. Pamätám si jeho meno aj funkciu." Keď vysoký štíhly muž s rednúcimi vlasmi zastal pri stole, Luke položil vidličku. „Dobrý večer, McCoy."

„Pane. Teší nás, že ste nás navštívili." McCoy sa usmial na Katy. „Dobrý večer, slečna Wadeová. Som rád, že vás vidím. Len som chcel zistiť, či je všetko v poriadku."

„Všetko je vynikajúce, George." Katy sa naňho žiarivo usmiala. „Ako vždy. Nie je tak, pán Gilchrist?"

„Vystačili by sme aj s trochu menšou pozornosťou zo strany čašní​kov," doplnil ju Luke.

McCoy sa vyplašil. „Samozrejme. Hneď si ich podám. Neuvedomil som si to. Ale viete, ako to je, keď príde šéf."

Katy hodila na Luka varovný pohľad a zase sa povzbudivo usmiala na McCoya. „S pánom Gilchristom sme si práve všimli niektoré za​ujímavé vegetariánske jedlá. Poznamenal, že to bol vynikajúci nápad, lebo severozápad je rajom vegetariánov." Pozrela na Luka. „Nie je tak, pán Gilchrist?"

Luke bubnoval prstami na obruse a pozeral na ňu spod privretých mihalníc. „Ako sladko to znie z vašich úst, slečna Wadeová. Ak ste ma to počuli hovoriť, tak som to určite povedal."

McCoy sa až začervenal od radosti, že vyhovel šéfovi. Ale Luka pobavil rumenec na Katyinej tvári. Anjeli majú veru problém klamať, i keď klamú s dobrým úmyslom.

„S novým šéfkuchárom sme sa rozhodli pokusne zaradiť vegetarián​ske jedlá," pyšne priznával McCoy. „Zatiaľ idú na odbyt. Prekvapuje nás, koľko našich pravidelných návštevníkov prestalo jesť mäso. Teda niežeby sme sa mienili vzdať tradičného menu. Turisti a konzervatív​nejší hostia stále chcú svoje rezne a pečené rebierka."

„Samozrejme," povedala Katy, ešte vždy zrumenená. „Novým šéf​kuchárom je Benedict Dalton, však?"

„Áno. Mal vynikajúce odporúčania. V kuchyni je skutočne fanta​stický. Máme šťastie, že pracuje u nás." McCoy sa obrátil k Lukovi. „Idem to vybaviť s čašníkmi. Prepáčte. Sú dobrí, len niekedy až príliš horliví."

„Správne." Luke kývol na rozlúčku a McCoy sa ponáhľal do ku​chyne.

„Úprimne povedané, Luke, v poslednom čase mávaš hroznú náladu a ešte sa to zhoršuje. Čo sa deje?"

„Nič."

„Určite? Trápi ťa, ako si poradíme teraz bez Frasera? Nie je to náhodou tak?"

„Ver mi, poradíme si aj bez neho." Luke zdvihol jedálny lístok. „McCoy by nemal dovoliť, aby nový šéfkuchár zašiel s tými vegeta​riánskymi taľafatkami priďaleko. Väčšina ľudí aj teraz chce mäso."

„Som si istá, že to nepreženie," upokojovala ho Katy. „Gilchristovci vždy dávali šéfkuchárom a správcom jednotlivých reštaurácií voľnú ruku pri zostavovaní jedálneho lístka."

„Každý predsa vie, že šéfkuchárovi nemôžeš dať v kuchyni celkom voľnú ruku. Sú to temperamentné primadony. Musíš ich mať pod kontrolou, inak by vystrájali samé hlúposti."

Katy si vzala servítku, aby v nej udusila smiech.

„Čo ti je smiešne?" Luke zdvihol hlavu od jedálneho lístka.

„Že sa Gilchrist sťažuje na temperament niekoho druhého." Stlmila svoj smiech na chichot. Odložila servítku. „Vyčítala žaba žabe, že má veľké oči."

„Som rád, že sa zabávaš."

„Keď si s Gilchristovcami, musíš sa zabávať, ako sa dá. Mimocho​dom, kam odchádza Fraser?"

Luke pomaly zažmurkal. „Prečo?"

„Lebo je to kamarát a posledných šesť mesiacov sme spolu úzko spolupracovali. A zdá sa mi čudné, že odišiel tak rýchlo."

„Nemám potuchy. Povedal mi len, že teraz, keď už je Gilchrist a spol. pod kontrolou, prijme trvalé miesto v inej firme." Luke na rozdiel od Katy vedel klamať bez začervenania.

Katy sa zamyslela. „Si si istý, že odišiel preto?"

„Myslíš, že v tom mohlo byť aj čosi iné?" spýtal sa jej nevinne Luke.

„No, nie, myslím, že ani nie. Ja len, že sa ma stále vypytoval na tvoje plány. Chcel, aby som ho obšírne informovala."

„Samozrejme, že chcel." Luke zavrel jedálny lístok a položil ruky na biely obrus. „Žiadal ťa o interné informácie?"

Katy sa zľahka zamračila. „Nenazvala by som to tak. Koniec kon​cov bol jedným z nás."

„Nie, nebol. Bol iba zamestnanec. Nič viac. A čo si mu povedala? Spomenula si mu aj to vyšetrovanie?" Ale odpoveď je známa, pomyslel si Luke. Katy zrejme Stanfielda nevarovala, že prebieha vyšetrovanie. Inak by sa alebo pokúsil zmiasť za sebou stopy, alebo by odišiel skôr, ako ho odhalia.
„Povedal si mi, aby som o tom nikomu nehovorila," odpovedala mu Katy pokojne, „tak som bola ticho. Ale ak chceš poznať môj názor, Luke, myslím, že máš priveľký sklon k tajnostkárstvu."

„Katy, je načase, aby sme sa porozprávali," začal Luke rozhodne. Ale skôr než vetu dopovedal, zbadal známy pár, blížiaci sa cez pre​plnenú reštauráciu. „Dočerta."

„Čo zase?" Katy sledovala jeho pohľad. „To je predsa Maureen a Hayden. Asi prišli na večeru."

„Máš pravdu," zahundral Luke. „Nemali sme sem dnes večer cho​diť." Keď teta so strýkom zamierili k ich stolu, rezignoval.

Maureen a Hayden, obaja ako zvyčajne v čiernom, si dôstojne vykračovali ako kráľovské veličenstva. Podišli k Lukovi a Katy, pri​tiahli si stoličky k ich stolu a prisadli si.

„Povedali nám, že ste sem šli na večeru," povedal Hayden bez úvodu.

„Naozaj?" Luke nadvihol obočie. „A kto vám to povedal?"

„Vaša sekretárka."

„Tak to bolo naposledy, čo som ju žiadal, aby mi rezervovala stôl v reštaurácii. Možno to vôbec bola posledná vec, ktorú pre mňa urobila."

„Ale, Luke," ticho ho napomínala Katy.

„Potrebujem sekretárku, ktorá vie držať jazyk za zubami."

Katy popudené na neho zazrela a obrátila sa k Haydenovi. „Chceli ste sa s Lukom o niečom porozprávať?"

Hayden pozrel na Luka. „Áno, vlastne chceli."

„Nemôže to počkať?" netrpezlivo sa spýtal Luke.

„Nie. Včera za mnou prišiel Darren. Povedal mi, že si mu pomohol z veľmi nepríjemnej situácie."

Luke pokrčil plecom. „Sám si poradil."

„S tvojou pomocou," povedala Maureen. Letmo pozrela na Katy a potom opäť na Luka. „A od svojej dcéry som sa dozvedela, že si mal dlhý rozhovor s jej bývalým manželom."

„Nie dlhý, ale krátky a dnes sa naozaj nemám chuť o tom baviť," povedal Luke.

Maureen ani okom nemihla. „Preukázal si jej veľkú láskavosť, Luke. Viem, že ten strašný chlap ju znova otravoval. Obávala som sa, že nedá pokoj, keď s ním Justinini právnici vybabrali. Eden mi povedala, že chcel od nej peniaze."

„Vydieral ju," povedal Hayden trúchlivým hlasom. „Nehanebne vydieral."

Luke pozrel na prekvapenú Katy. Potom sa zamračene spýtal Haydena. „Eden ti to povedala?"

„Áno." Hayden smutne prikývol. „Celá vec vyšla najavo, keď sa jej Maureen spýtala, či sa naozaj opäť schádza s Nateom Atwoodom. Eden sa tak uľavilo, že sa ho konečne zbavila, až nevydržala a všetko jej vyrozprávala."

„Moja úbohá, statočná dcéra to po celé tie mesiace tajila." Maureen sa zachvela. „Keď si ju predstavím, čo musela pretrpieť, je mi do plaču. Ten strach, zúfalstvo, úzkosť - to všetko muselo byť neznesiteľné."

„Medzi nami, neprospievalo to ani našim dvom reštauráciám," konštatoval sucho Luke.

Katy sa naňho zamračila. „Eden bola zúfalá, Luke. Veď vieš."

Maureen vzdychla. „Nemala na výber. Urobila, čo podľa vlastného presvedčenia musela urobiť na moju ochranu. Keby len bola bývala prišla za mnou hneď na začiatku, mohla som jej pomôcť."

„Naozaj? A ako?"

„Už len tým, že by sme jej vysvetlili, že tie výstrižky o mne boli zavádzajúce."

Hayden potľapkal Maureen po ruke. „Maureen sa stala obeťou jedného bezzásadového majiteľa galérie, ktorý využil jej dôverčivosť."

„V tom čase som bývala v New Yorku," vysvetľovala Maureen. „Bola som mladá, naivná a nová v tomto biznise. Hayden mi pomohol dostať sa z tej hroznej kaše."

„Práve som sa s ňou zoznámil," pokračoval Hayden. „šiel som do New Yorku, aby som ako umelec našiel sám seba, a našiel som Mau​reen. Obaja sme boli veľmi zaľúbení. Vedel som, že nepredala tie falzifikáty náročky. Oklamali ju."

V Maureeniných očiach sa zaleskli slzy. „Hayden mi uveril. Nane​šťastie len on. Moja kariéra bola v troskách. Hayden mi poradil, aby som s ním odišla na západ. A ostatné už patrí minulosti."

„Samozrejme, že sme to nemohli vysvetľovať Justíne," hovoril ticho Hayden. „Nikdy by to nepochopila. Už i tak zúrila, že som nezdedil obchodné vlohy, a nenávidela pomyslenie, že by som sa mal venovať umeniu."

„Keby sa dozvedela, že Hayden sa oženil s niekým, kto bol zaple​tený do kriminálneho činu, určite by zúrila," povedala Maureen smutne.

„Poznáte Justíne," pokračoval Hayden a žalostne potriasal hlavou. „Neskôr, keď Thornton ušiel s Cleo, som už vedel, že o Maureeninej minulosti musíme navždy mlčať. Videl som, čo Justíne urobila Cleo. Nemohol som pripustiť, aby sa tak správala k mojej žene. Myslel som si, že všetko je bezpečne zažehnané." Zamračil sa. „Neviem, odkiaľ Atwood vyhrabal tie staré výstrižky."

„Pravdepodobne len náhodou, keď hľadal informácie v novinách," povedal Luke. „Atwood nie je hlúpy. Pozná hodnotu informácie a podobne ako ja sa živí tým, že ich vie zbierať. Vie dosť z rodinnej minulosti, aby vedel, kde má začať hľadať."

„Takže hľadal nejaký starý škandál, ktorý by mohol vytiahnuť," ukončil Hayden.

„A našiel môj," povedala stiesnene Maureen. „Kým bol ženatý s Eden, veľa sa o nás dozvedel. Vedel, aká je Justíne. Vedel, že netreba veľa na to, aby sa nahnevala."

Pri stole sa objavil čašník Bill. Vyzeral mimoriadne nervózny. „Éé, povedal som si, že sa spýtam, či si pán a pani Gilchristovci niečo nedajú."

Maureen zdvihla hlavu. „No, áno. S manželom sa pripojíme k to​muto pánovi s dámou. Ja si dám na začiatok martini, prosím."

„A mne môžte priniesť manhattan," povedal prívetivo Hayden.

Luke v duchu zaklial. Bolo mu jasné, že prišiel aj o poslednú štipku súkromia na rozhovor s Katy. Zbadal jej smiech v očiach a pochopil, že sa zabáva nad gilchristovskou nespratnosťou.

Napadlo mu, že ak jej Gilchristovci pripadajú smiešni, nemôže ich nenávidieť.

Alebo žeby predsa?

Hayden sa oprel a so zamysleným výrazom sa obrátil na Maureen. „S Maureen sme si povedali, že je načase nastoliť pár vecí, Luke. Z toho, čo si pre Darrena a Eden urobil, je zrejmé, že sa nemieniš mstiť celej rodine. Ale aj tak musím trvať na tom, aby si nám prezradil svoje plány s podnikom."

Katy sa rýchlo zamiešala: „Už ti povedal, čo zamýšľa. Postaví podnik na nohy."

Hayden sa zamračil. „Áno. Ale ešte vždy si za to mieniš ponechať Pacific Rim?

„Určite," povedal Luke. „A prečo nie?" Opäť sa začal obzerať po reštaurácii. „Myslím, že to bude mimoriadne dobrá investícia, hoci sa asi budem musieť zbaviť šéfkuchára."

Maureen mala pripravený prejav plný vášne. Hayden sa tváril po​hrebné.

Katy poklopala nožom o okraj svojho taniera a pozrela na Luka. „Bude najlepšie, ak sa všetci tejto téme dnes večer vyhneme. Lukove plány ešte nenadobudli konečnú podobu."

Luke zodvihol obočie. „Nie?"

„Nie. A myslím, že by sme mali vyčkať do konca šesťmesačnej lehoty a nerobiť predčasné úsudky."

Maureen prikývla. „Dobre. Asi bude naozaj najlepšie počkať."

Hayden chcel niečo namietnuť, ale keď si vymenil pohľad s manžel​kou, zmenil názor. Sťažka vzdychol a obrátil sa k Lukovi. „Vieš, chlapče, ani by som sa nečudoval, keby si celý podnik podrazil. Samo​zrejme, dúfam, že to neurobíš. Je to dedičstvo mojich detí a mám preto záujem ho chrániť. Ale celkom by som to chápal."

Katy pokrčila nosom. „To by dokázal iba Gilchrist."

Hayden pokrčil plecom. „Možno. Ale podstatné je, že to, čo urobila Justíne pred tridsiatimi siedmimi rokmi, je neodpustiteľné."

„Lukova rodina jej ani nikdy neodpustila." Katy pokrútila začudo​vane hlavou, „Typické."

„To stačí, Katy," vystríhal ju Luke. Nemal náladu na zovšeobecne​nia o Gilchristovcoch.

„Viete," pokračovala a nevšímala si ho, „vždy ma zaujímalo jedno. Keď už sme tú starú záležitosť opäť vytiahli, možno bude vhodné spýtať sa na to."

„Na čo?" spýtala sa Maureen.

„Chápem, že Thornton Gilchrist ušiel s Cleo. Bol do nej bláznivo zaľúbený a Gilchristovci milujú dramatické skutky, najmä za drama​tických okolností. Ale prečo sa neunúval poslať mojej matke aspoň lístok, aby nemusela podstúpiť to poníženie pred oltárom?"

Luke sa na ňu uprene zahľadel. Neuniklo mu, že aj Hayden a Maureen vyvaľujú oči. Nik na to nevedel odpovedať. Lukova bezvýhradná lojálnosť voči rodičom bola po prvý raz otrasená. Katy mala pravdu. Otec mohol Debore Quinnellovej aspoň dať vedieť, že ju opustí.

„Neviem, prečo sa neozval tvojej matke," povedala konečne Mau​reen, „Asi si na to ani nespomenul. Určite myslel predovšetkým na sobáš s Cleo a na to, ako ju chrániť pred Justininou nenávisťou."

Hayden jemne stisol Maureen ruku. „Nebolo to šťastné riešenie, ale myslím, že viem, ako sa to stalo. Thornton sa bál, že ak Justíne niekto upozorní na jeho zámery, pokúsi sa Cleo zbaviť. A keby Deborah Quinnellová vedela o tom plánovanom úteku, určite by bola niečo povedala svojmu otcovi."

„Ktorý by bol šiel rovno za Justíne a povedal jej, čo sa chystá," zhrnula Maureen. „Mala by si vedieť, že vtedy mala Justíne veľkú moc. Celá rodina sa triasla, keď čo i len kýchla. Thornton sa právom bál, že by mohla niečo urobiť Cleo."

Katy pozrela na ňu: „Čo také jej mohla urobiť?"

„Ktovie?" povedal Hayden. „Možno by sa ju bola pokúsila kúpiť. Alebo by sa jej bola vyhrážala. Možno by ju bola presvedčila, že tým, že sa za Thorntona vydá, ho zničí."

Maureen prikývla. Thornton chcel predovšetkým chrániť Cleo."

„A Deborah Quinnellová bola uňho až na druhom mieste," ticho pokračovala Katy. „Len ďalšia prekážka, čo stála Gilchristovi v ceste."

Luka to nahnevalo. „Čo to má znamenať?"

„Nič," uškrnula sa Katy. „Neobjednáme si? Ja ochutnám vegeta​riánske jedlo."

Prekážka. Luke neprítomné pozeral do jedálneho lístka. Nikdy v živote necítil taký odpor k jedlu. Prekážka.
Takto videla Katy svoju matku? Ako nevinnú obeť gilchristovskej vášne? Len ako čosi, čo skončilo pod kolesami gilchristovského bojo​vého voza?"

Zakaždým, keď sa na situáciu pozeral očami Gilchrista, pripúšťal, že Katy má naozaj dôvod na pomstu.

„Aj ja si dám tú vegetariánsku gebuzinu," zahundral Luke. Ani najmenej netúžil mať na tanieri čosi, čo by len vzdialene pripomínalo mŕtve mäso.

„Osud si všelijako zahráva," filozoficky poznamenala Maureen. „Len si predstav, Katy: keby Justíne bola pred tridsiatimi siedmimi rokmi dotiahla do konca zlúčenie podnikov napriek tomu, že sa svadba zrušila, ty s Mattom by ste dnes boli spolumajiteľmi Gilchrist a spol."

„Pri pomyslení na to sa až hlava zakrúti," súhlasila Katy podozrivo pokojne.

Hayden to odbavil elegantným mávnutím ruky. „Justine by nikdy nebola pristala na zlúčenie podnikov, keď Thornton ušiel s Cleo. Spojenie gilchristovského a quinnelovského podniku sa podľa nej viazalo na sobáš medzi členmi oboch rodín. Justine by bola radšej umrela, než by dala časť svojho podniku niekomu cudziemu."

Luke cítil, ako mu vnútornosti oblieva chlad. Stanfield mal pravdu. Nebolo ťažké dospieť k záveru, že Katyina rodina pred tridsiatimi siedmimi rokmi veľa stratila. Otázkou ostávalo, či to tak vidí aj Katy.

Tá neistota ho privedie do šialenstva, uvedomoval si Luke.

„To všetko patrí už minulosti," povedala so zvláštnym úsmevom Katy. Pohodlnejšie si sadla a zamyslene sa obzerala po reštaurácii. „Rozmýšľam. Gilchrist bude musieť niektoré svoje priestory prero​biť. Tento, napríklad, je veľmi príjemný, ale už začína vyzerať staro​módne."

„Interiér reštaurácie podlieha veku ako čokoľvek iné." Luka zaují​mali skôr vlastné myšlienky ako úpravy interiéru.

Katy sa žiarivo usmiala. „Mám nápad."

„Aký?"

„Myslím, že by sme mali prerobiť interiér vo všetkých piatich reštauráciách a využiť spojenie podniku s významným umelcom. Mali by sme vystaviť niektoré z Haydenových prác. Maureen by mohla spolupracovať s architektom, aby diela čo najlepšie vynikli.

Maureen žasla. Oči sa jej leskli vzrušením. „Katy, myslíš to vážne?"

„Samozrejme. Už dlhšie o tom uvažujem. Mohli by sme ešte pod​čiarknuť význam exponátov tým, že by sme zároveň založili nadáciu na podporu umenia. Vyvolalo by to fantastický ohlas. Gilchrist a spol. by si vytvoril dobrý imidž."

Na moment sa aj v Haydenových očiach mihlo nadšenie. Potom pohaslo. „Zabudni na to. Justine by sa na to nikdy nedala."
„Justine už neriadi podnik," pripomenula Katy. „Riadi ho Luke. Stavím sa, že je tou myšlienkou nadšený, však Luke?"

Luke pozrel do jej krištáľovočistých očí a začudoval sa, ako mu vôbec mohlo napadnúť, že by mohla konšpirovať s Fraserom Stanfieldom. Nikto, kto nenávidí Gilchristovcov, by sa nepokúšal zmierniť dôsledky odvrhnutia, ktoré zakúsili Hayden a Maureen.

Strážni anjeli predsa nerozmýšľajú o pomste, svitlo zrazu Lukovi. Pre nich sú dôležité iné veci. Berú život taký, aký je.

Nálada sa mu zlepšila. Zase upriamil pozornosť na načatú tému, lebo Maureen a Hayden sa naňho pozorne zahľadeli.

„No..." začal pomaly Luke. Odmlčal sa, lebo Katy ho pod stolom kopla. Pozrel na ňu a zbadal jej varovný pohľad. Takmer sa uškrnul. „Ale pravdaže. Dočerta, prečo nie? Vystavme Haydenovo sklo vo všetkých reštauráciách."

Niečo v Maureeninej tvári povolilo. „Vďaka ti, Luke," povedala ticho.

Hayden stŕpol, ale potom sa usmial. „Nevedel som, že sa ti páčia moje diela, Luke."

„Všímam si ich len v poslednom čase," pripustil Luke.

Hneď ako Luke zavrel za sebou dvere apartmánu, zovrel Katy v náručí.

„Už som si myslel, že s tebou nebudem nikdy sám," šepkal jej nežne, s ústami na ústach. Rovnako nástojčivo, ako sa v ňom po celý deň hlásili protichodné pocity, ho teraz ovládla túžba, ktorú mohla uspokojiť jedine Katy.

Katy bez zdráhania pootvorila pery. Ruky mu ovinula okolo krku a pritúlila sa k nemu.

Tenučký hodváb jej žlto-tyrkysových šiat bol presne taký jemný a nehmotný, ako vyzeral. Dotýkať sa Katy cez tenkú pavučinku látky bolo takmer také isté, akoby nemala na sebe nič.

Takmer, ale nie celkom.

Luke z nej stiahol šaty vo farbách úsvitu a spustil ich na zem. Keď ju niesol do postele, oči, ktoré ho volali k sebe, mala priezračné a čisté.

Nechcel pri nej nič uponáhľať, ale premohla ho silná túžba.

Cestou k lôžku nechával za sebou odhodené šaty, svoje i jej. Keď ju uložil na biele plachty, vydala zo seba sladký ston a vystrela k nemu ruky.

Keď jej roztiahol stehná a sklonil sa nad ňu, chveli sa mu ruky. Vchádzal do nej pomaly, opatrne sa vsúval proti jej prirodzene vzdo​rujúcej úzkej štrbinke. Keď už bol bezpečne dnu, tlačil sa hlbšie, čakajúc uvoľnenie a zároveň uistenie v blaženom vedomí, že aj ona túži po ňom, ako on po nej.

Katy ho obomkla, horúca, vlhká a tesná. Cítil vlhkosť vlastného potu na svojich pleciach a vzrušujúci stisk jej nechtov, ako sa doňho zakvačila.

Keď sa mu jej ostré zúbky zahryzli do pleca, všetky otázky, ktoré ho na celý deň uvrhli do neistoty, zmizli. Jeho telo spelo k rozkoši. Počul Raty volať jeho meno a zachvel sa. Potom sa stratil vo voľnom páde, ktorý ho trhal na kusy a vzápätí z neho opäť robil celého človeka.

Ako mohol čo len na chvíľu pripustiť, že by ho Katy zradila?
„Tak prečo si mal posledné dva dni takú mizernú náladu?" vypytovala sa Katy medzi rečou.

Luke sa opieral o vankúše. Katy ležala na bruchu, ruky zložené na jeho nahej hrudi. Jednou nohou zohnutou v kolene lenivo kývala dopredu a dozadu.

„Nemal som mizernú náladu." Luke si vpletal prsty do jej vlasov.

„Ale áno, mal," uškŕňala sa. „Dokonca aj podľa gilchristovských noriem.

Zľahka ju tľapol po holom zadku. „Tak toto nie. Nemôžeš ma posudzovať podľa gilchristovských noriem, ale podľa mojich vlast​ných. A ešte ma tak dobre nepoznáš, aby si ma posudzovala."

„Uhýbaš." Potiahla ho za kučeravé chlpy na hrudi.

„Au." Chytil ju za ruku. „Môžem ťa uistiť, že nech som mal pred​tým hocakú náladu, teraz sa cítim vynikajúco. Alebo lepšie povedané cítil som sa, kým si ma nezačala mučiť."

Pozorovala ho spod privretých mihalníc. „Si si istý, že už nemáš mizernú náladu?"

„Stopercentne. Pozri, usmievam sa."

„Gilchristovci sa usmievajú, aj keď..."

Prstami jej prikryl ústa. „Nehovor to." Uvoľnil ruku.

„V poriadku. Ak si si istý, že sa ti nálada od včerajška podstatne zlepšila," pomaly šepkala, „potom sa ťa na niečo spýtam."

„Na čo?"

„Čo si naozaj myslíš o tých miestach, ktoré nám včera ukázala tá agentka z realitky?"

Luke si uvedomil hrozivú možnosť, že Pesto Presto by v jej živote mohlo byť dôležitejšie ako on, a jeho dobrá nálada opadla.

„Všetky boli na hovno," povedal.
Katy schmatla vankúš a začala ho ním biť. Luke sa smial, až sa jeho smiech zmenil na vášeň a on sa ešte raz rozplynul v sladkom nebi Katyinho tepla.

O dva dni niekto u Luka zaklopal na dvere. Šiel otvoriť so šálkou kávy v ruke. V mysli sa mu ešte premietali číslice z obrazovky. Podľa toho, ako Zeke zastrihal ušami usudzoval, že to musí byť priateľ. Prichádzala do úvahy len Katy a jej brat.

Luke dúfal, že to bude Katy.

Vysvitlo, že je to Matt. Ruky v bok, päste zaťaté, tvár odutá od zlosti. Z očí mu sršali blesky.

„Ty spávaš s mojou sestrou," vyčítavo vyhŕkol Matt.

Luke poodstúpil a otvoril dvere dokorán. „Poď ďalej, Matt."

Matt meravo vošiel do malej predsienky. „Spávaš s ňou."

„To ti ona povedala?" Luke zamieril do kuchyne. Matt ho ne​ochotne nasledoval.

„Nemusela mi to povedať. Domyslel som si to, keď ste sa vrátili zo Seattlu. Čo si myslíš, že som sprostý?" Matt tresol rukou do dverí chladničky. „Myslíš, že keď mám len sedemnásť, neviem, o čo ide?"

„Nie. Len si myslím, že ťa do toho nič nie je." Luke si sadol k stolu a odsunul poznámkový blok.

„Je to moja sestra. Musím na ňu dozerať. V mnohých veciach je naozaj veľmi šikovná, ale o mužoch toho veľa nevie. Určite nie o takých, ako si ty."

„A čo sa ti na mne nepáči?"

Matt si hrabol prstami do vlasov a hodil sa na stoličku. „Už som ti raz povedal, že nie si jej typ."

„A ja som ti povedal, že na ňu budem dávať pozor."

„Ja viem, ale videl som, ako sa tvárila, keď sa včera vrátila." vyprskol Matt. „Chceš mi nahovoriť, že s ňou nespíš?"

„Nie. Len ti chcem pripomenúť, že som ti dal čestné slovo, že na ňu dám pozor a aj tak robím." Luke si všimol Mattov vzrušený výraz. „A čo sa ti včera na sestre nepozdávalo? Čo tak zrazu prebudilo tvoj záujem?"

„Plakala, dočerta. A Katy skoro nikdy neplače. Ale ja som to videl. Bola vo svojej izbe." Matt si vsunul ruky do predných vreciek džínsov. „Nevie, že som ju videl."

„A ty si myslíš, že Katy plakala kvôli mne? Pretože som jej niečo urobil?"

„Áno."

„A prečo si to myslíš?"

„Je to moja sestra," vyhŕkol Matt. „Poznám ju lepšie ako ktokoľvek iný. Naposledy tak plakala, keď ju nechal ten sprostý Nate Atwood a začal chodiť s Eden."

Luke stiahol kútiky úst. Porovnanie s Atwoodom mu bolo veľmi nepríjemné. „Matt, sľubujem ti, že sa k nej nebudem správať ako Atwood."

„Ale správaš sa k nej horšie ako on. Z teba bude ešte nešťastnejšia. Atwood ju aspoň nezviedol. Povedala mi to, keď som sa jej na to spýtal."

„Ty si veľmi zvedavý braček, však? Akým právom si sa jej vypytoval na také veci?"

„Keby bol s ňou spal, niečo by som s tým spravil," vyhlásil Matt.

„Čo také?"

„Neviem. Niečo. Katy mi však povedala, že bez ohľadu na to, či ju zviedol alebo nie, sa Atwood potrestá sám."

Luke pozrel bokom na Matta. „Áno? A ako?"

„Vraj za to zaplatí tým, že sa ožení s Gilchristovou."

Luke nervózne klopal prstami na stole. „To Katy naozaj bola schopná povedať."

Na chvíľu ostalo v kuchyni ticho. Pribehol Zeke so svojou miskou. Pozoroval oboch mužov, ako na seba hľadia ponad kuchynský stôl. Pustil misku a položil si hlavu Mattovi na koleno, prejavujúc mu tým svoju náklonnosť. Matt mu roztržito hladil uši.

„A prečo si sem prišiel, Matt?" spýtal sa ho ticho Luke.

„Požiadať ťa, aby si Katy neubližoval."

„A ako mám tomu teraz zabrániť?"

Matt ostal na chvíľu zarazený. Potom sa zase zamračil. „Mal by si ju aspoň požiadať o ruku. Potom by nemala pocit, že ju iba využí​vaš."

Luke sa to snažil vstrebať. „Ty chceš, aby som ju požiadal o ruku?"

Matt sa narovnal a vyzeral, akoby sa práve pre niečo definitívne rozhodol. „Áno. Áno, myslím, že by si mal."

Luke mal zrazu hlavu akosi čudne ľahkú. „Dobre."

Matt naňho pochybovačné pozrel. „Naozaj?"

„Naozaj." Luke pozrel Mattovi do očí s pevnou istotou. „Myslím, že máš právo vedieť ako jej brat, aké mám s ňou úmysly. Dávam ti čestné slovo, že sú počestné."

„Áno?" Matt bol zrejme zaskočený Lukovou ochotou na správnu vec.

„Čestné slovo," povedal Luke vážne. „Ale mal by si najprv vedieť, že problémom nie sú moje úmysly, ale úmysly tvojej sestry."

„Čože?"

„Nie som si totiž istý, či má Katy počestné úmysly so mnou," pokračoval ticho Luke. „Nie som si istý, či sa chce za mňa vydať."

„Ach, áno. Rozumiem." Mattovi zrejme odľahlo. „Len si myslím, že by si sa jej mal na to spýtať, to je všetko. Ale máš pravdu, asi sa za teba nebude chcieť vydať. Veď si Gilchrist."

Luke zaťal zuby. „Nie je to také ľahké, vidíš."

„Byť Gilchristom? Áno, chápem." Mattovi sa tvár celkom vyjasnila. „Tak sa jej na to opýtaš?"

„Áno."

„Dobre." Matt spokojne prikývol. „V poriadku." Zrejme považoval svoju misiu za ukončenú. „Nechceš ísť so mnou na tréning? Môžeš mi pomôcť s nácvikom niektorých úderov."

„Jasné, prečo nie?" Celkom dobrý spôsob, ako sa zbaviť napätia, pomyslel si Luke.

Keď Katy prechádzala okolo domu k útesu, zbadala, ako Zeke hľadí z okna Lukovho domu. Veľký psisko pritískal ňufák k sklenenej tabuli kuchynského okna. Hlavu mal čudne vykrivenú, lebo v papuli držal svoju misku. Zaujato ju pozoroval s polonastraženými ušami.

Katy váhala. Vedela, že pes je doma sám. Matt s Lukom odišli pred hodinou do atletického klubu v Dragon Bay. Hovorila si, že pes sa určite nebude cítiť osamelý a chvíľu vydrží sám.

Zeke ju nespúšťal z očí. Pravdepodobne cítil, že Katy má namierené dolu na pláž. A on miloval behanie po pláži.

„Dobre, dobre," zamrmlala Katy. Otvorila dvere Lukovým kľúčom. Zeke vybehol von s miskou v zuboch a zamieril rovno k útesu.

Dobehol na pláž pár krokov pred Katy a vydal sa objavovať zaují​mavé vône, ktoré po sebe zanechával odliv. Katy ho pomaly nasledo​vala.

Mala čudnú náladu. Vlastne ju mala už odvtedy, ako sa vrátila s Lukom zo Seattlu. Minulú noc v svojej izbe aj potichu plakala. Našťastie ju Matt nepočul. Určite by si robil starosti a vypytoval by sa jej, čo sa stalo.

Katy by mu na to nevedela dať odpoveď. Sotva by mohla Mattovi povedať, že sa zamilovala do Luka, ale nemá to veľkú budúcnosť." Zamilovať sa do Luka bola nebotyčná hlúposť. Ale už keď s ním po prvý raz šla do postele vedela, že sa to raz skončí. A keby chcela byť k sebe naozaj úprimná, musela by pripustiť, že to vedela od chvíle, keď ho po prvý raz stretla.

Najlepšie bolo nemyslieť na to, čo bude po tých šiestich mesiacoch ďalej. Užiť si, čo sa jej núkalo, kým bol Luke v Dragon Bay a byť pripravená na to, že po šiestich mesiacoch odíde.

Katy vzdychla. Bude to ťažké. Bola zvyknutá na dlhodobé' plány a záväzky. Bola zvyknutá pozerať do budúcnosti. Luke si však ešte stále oživoval minulosť. „Katy!"

Prekvapená sa obrátila na zavolanie, ktoré prehlušilo príliv. Zeke zdvihol hlavu z piesku a pozrel do diaľky.

„Fraser!" Katy sa usmiala na Frasera Stanfielda, ktorý zostupoval z útesu. „Čo tu robíš, prosím ťa?"

„Prišiel som sa s tebou rozlúčiť." Fraser zbehol k pláži a poponáhľal sa k nej. „Včera som na to nemal príležitosť." „Myslela som, že si sa ponáhľal na letisko." Fraser sa uškrnul. „Nedošlo ti, čo sa stalo? Gilchrist ma vyvádzal z budovy. Prepustil ma."

Katy vyrazilo dych. „Prepustil? To sa mi nechce veriť. Prečo by to robil?"

„Kvôli obchodu." Fraser skrivil ústa. „Nič vážne, vieš?" „Nie, neviem. Čo to všetko má znamenať?" „Gilchrist sa bál, že som sa dostal až príliš blízko riadiaceho centra Gilchrist a spol. Videl vo mne hrozbu a rozhodol sa, že sa ma zbaví." „Ale tak blízko si sa dostal preto, lebo ťa Justíne požiadala, aby si pomohol udržať chod podniku."

„No, netráp sa, Katy. Už som dospelý. Viem, ako sa tieto hry hrajú." „Ale, ak hovoríš pravdu, potom je to strašne nespravodlivé." Katy bola zarazená. „To je strašné. Porozprávam sa o tom s Lu​kom. Nedovolím, aby ťa prepustil len preto, že si pomáhal mne a Justíne."

„Zabudni na to, Katy. Už sa stalo. Gilchristovo rozhodnutie nezmeníš. Obaja sme pracovali u Gilchristovcov dosť dlho na to, aby sme vedeli, že si vždy urobia po svojom." „Ale nie je to správne."

Fraser sa kyslo usmial. „Vždy si mala o obchodnej etike trochu naivné predstavy. Prestaň sa s tým trápiť. Pozviecham sa. Vždy sa pozviecham."


„To je hrozné. Cítim sa strašne. Je to čiastočne aj moja chyba. Pomáhal si mi pri práci."
Fraserovi potemneli oči. „Úprimne povedané, mám zlý pocit len preto, že som nemal príležitosť zblížiť sa s tebou. Ale to sa hádam môže zmeniť."
Schmatol ju za rameno skôr, ako uhádla, čo má za lubom. Pokúšala sa mu vytrhnúť. Keď sa jej to nepodarilo, odtiahla sa a pohŕdavo naňho pozrela.
„Pusť ma, Fraser."
„Nie, ešte nie." Fraserove prsty sa jej zabárali cez tričko do ramena. „Máš pravdu v jednom, Katy. Si mi zaviazaná."
„Povedala som ti, že sa porozprávam s Lukom."
„Porozprávať sa s Gilchristom je strata času." Zalomcoval ňou. „Investoval som veľa peňazí do tejto transakcie. Prídem o veľa, len preto, že si mi nepomohla."
„A čo som mala robiť? Nevedela som, že Luke ťa chce vyhodiť."
Fraser sa týčil nad ňou. „Mala si ma informovať, čo mieni Luke robiť, pamätáš? Vôbec si mi nespomenula ani to prekliate vyšetrova​nie."
Katy zadržala dych. „Zakázal mi o tom hovoriť."
„Áno? Myslel som si, že sme priatelia. Ale ty nie si veľmi oddaná svojim priateľom, či áno? Oddaná si len Gilchristovcom."
„Čo vlastne odo mňa chceš, Fraser?"
„Prístup ku gilchristovským počítačom na najbližšie dva mesiace. Je to v tvojich silách, Katy. Môžeš mi obstarať nové vstupné kódy a informácie, ktoré budem - potrebovať, aby som mohol pozmeniť údaje v počítačoch."
Katy naňho zhrozene pozrela. „Prečo?"
„Pretože mám určité plány, ktoré vyjdú, len keď mi dáš šancu. Som blízko cieľa, Katy. Už nemôžem prestať. Pomôž mi, a rozdelím sa s tebou o zisk."
„Aký zisk?" vybuchla. „Čo si urobil, Fraser?"
„Nádherne som to naaranžoval. Musel som len vzbudiť dojem, že Gilchrist Gourmet nie je schopný odolávať konkurencii. Všetko pekne vychádzalo vďaka tomu, že som mal tak blízko ku Gilchristovcom."
Katy bola pobúrená. „Tak ty si sabotoval podnik, však? Luke mal pravdu. Páchateľ bol medzi nami."
„Nemôže mi nič dokázať a on to vie. Má len kopu podozrení, ale nič viac. A preto ma včera vyhodil namiesto toho, aby ma zažaloval. Ale ty mi to pomôžeš dotiahnuť do konca, Katy."
„Nie."
„Ale áno. Musím sa pomstiť. Gichristovi neprejde, že sa ku mne tak správal. Prinútim ho, aby Gilchrist Gourmet predal."

„Ako?"

„Samozrejme s tvojou pomocou. Zvládnem to cez počítač."

„Nebuď hlúpy. V tom ti nikdy nepomôžem."

„Ale pomôžeš. A ak nie, všetko narafičím tak, akoby si za stratovosť mohla ty a nie ja. A dôkazy pošlem priamo Justíne."

Katy sa zhrozila. „Aké dôkazy? Neexistujú predsa žiadne dôkazy. A nikdy som neurobila nič, čo by mohlo poškodiť podniku."

„Keď s tým skončím, bude dôkazov až-až. Môžem ich vyrobiť pomocou počítačov i s dokumentáciou. A Gilchristovci uveria do bodky. Vieš, akí sú."

„To by bola lož. A Justíne mi dôveruje. Aj Lukovi."

„Gilchrist nikomu celkom nedôveruje. Sama to vieš. Platí to najmä o Justine. Rýchlo uverí tomu najhoršiemu. A koniec koncov, už ťa aj tak nepotrebuje. Vrátil sa jej drahý vnuk."

„Dočerta, Fraser, a ja som myslela, že si mi priateľ." Katy si odhr​nula vlasy z tváre. „Ako si to mohol urobiť?"

„Obchod je obchod, drahá."

„Mal by si sa hanbiť. To nie je správne."

„Odpusti si prednášku. Nemám na to náladu. Pomôžeš mi, alebo pošlem Justine anonymný list, že ty si podkopala Gilchrist Gourmet. A hotovo. Inú možnosť pre seba nemáš, Katy."

„Choď do pekla," odvetila mu Katy. Zase sa pokúsila vyslobodiť si ruku z jeho zovretia.

Fraser ňou na oplátku prudko zalomcoval. Katy sa potkla a spadla. Fraser sa za ňou načiahol s napoly prižmúrenými očami.

„Ty beštia jedna, ty budeš robiť, čo ti poviem. Ide tu o veľa peňazí."

Katy skríkla. Fraser ju zovrel okolo pliec.

Zeke pustil svoju misku do piesku a vyrazil.

„Čo sa to deje?" Fraser rýchlo vstal. Zbadal, že Zeke ticho trieli rovno k nemu. „Preboha, odvolaj ho." Rýchlo cúval a potkýnal sa o chaluhy. „ Odvolaj ho."
Fraser zase našiel stratenú rovnováhu a dal sa do behu.

Katy sa zdvihla zo zeme práve vo chvíli, keď okolo nej ako blesk preletel Zeke. Videla, ako sa zachytil utekajúcemu Fraserovi na chrbte. Naširoko roztvoril obrovskú papuľu. Schmatol Frasera za vetrovku a divo ju trhal.

Fraser zreval a pokúšal sa zhodiť zo seba roztrhanú vetrovku. Zeke sa mocne odrazil a chytil Frasera za sako. Fraser sa potkol, spadol a kričal od hrôzy.
„Zeke, prestaň!" dychčala Katy, keď sa Zeke zaprel labami do Fraserovej hrude. „Už stačí, Zeke."

Zeke na ňu pozrel, pokrútil chvostom a prosebné zaskučal, akoby si pýtal dovolenie vrhnúť sa Fraserovi na krk.

„Nech zlezie," sipel Fraser.

„Už je dobre, Zeke." Katy podišla opatrne k psovi. „Dobrý. Dobrý psíček. Len pokoj. Nechceme predsa, aby ho zažaloval. Dobrý psík."

„Pošli ho preč." Fraser sa snažil vymaniť spod Zekových láb.

Zeke ticho varovne zavrčal. Fraser znehybnel.
„Ježiš," šepkal Fraser, hľadiac na Zeka. „Ten prekliaty psisko ma zabije."

Katy si nebola celkom istá, čo Zeke urobí. Podišla bližšie, že chytí psa za obojok.

V tej chvíli Zeke zdvihol hlavu a pozrel hore na útes. Začal hlasno brechať a dožadovať sa pomoci.

Katy pozrela hore a uvidela Luka s Mattom zostupovať po ceste.

„Luke." Katy sa rozbehla k nemu a hodila sa mu do náručia. „Chvalabohu, že si tu. Už som nevedela, čo mám robiť."

Luke ju pevne objal. Ponad Katyinu hlavu dával pokyny psovi. „Zeke, upokoj sa. Tak. A teraz mu dovoľ vstať. Ja sa oňho postarám."

Zeke poslušne vstal a vykročil k Lukovi.

„Matt, vezmi Katy a Zeka naspäť do domu. Ja už to tu zvládnem."

Matt ihneď poslúchol. „Rozkaz. Poďme, Katy."

Katy zodvihla hlavu z Lukovho pleca. „Počkaj, musím ti vysvetliť, o čo ide."

„Ja to viem." Luke prebodával očami Frasera. „Choď s Mattom."

Katy bola príliš roztrasená na to, aby sa vadila. Bolo by to zbytočné. Luke bol zjavne v prevahe. Bez slova sa ho pustila a kráčala hore útesom spolu s Mattom.

Na vrchole útesu sa Katy obrátila a pozrela dolu, čo sa tam deje. „Dúfam, že kvôli mne nebudú problémy."

Matt sa uškrnul, zrejme Lukovi dôveroval. „Ver mi, problémy budú. Ale nie kvôli tebe. Luke to zvládne."

Katy práve vkladala do mixéra petržlen a bazalku, keď vošiel do dverí Luke. Zeke sedel uprostred kuchyne s nachystanou miskou. Zakýval chvostom Lukovi na privítanie, ale nespustil oči z mixéra.

„Tak ako?" Luke preletel situáciu v kuchyni pohľadom, ktorý mal asi vyjadriť pobavenie, ale akosi mu to nevyšlo. Jeho černokňažnícke oči sa divo ligotali. „Už chystáte večeru?"

Matt, opretý o kuchynský pult s plechovkou limonády v ruke po​zrel na Luka. „To je na Zekovu počesť. Katy mu pripravuje pesto."

„Celú dávku len preňho?" Luke poškrabal psa za ušami. „Zeke si pomyslí, že zomrel a už je v nebi."

„Zaslúži si to," povedala potichu Katy. Intenzívne vnímala Lukovo napätie. „Počínal si ako naozajstný hrdina." Stlačila na pár sekúnd páku stroja a pomlela čerstvé lístky. Kým mixe'r pracoval, rýchlo doňho vhodila ešte zostávajúce prísady.

„Veru," obdivne povedal Matt. „Skutočný hrdina. Dobrý psíček, Zeke."

Zeke ocenil chválu mohutným mávnutím chvosta, ale zrak z mixéra nespustil.

Katy sa odvážila pozrieť na Luka ešte raz. Jeho oči boli až nebez​pečne zelené a ich výraz nečitateľný. „Luke, čo sa tam dolu stalo? Čo si mu urobil?"

„Nič mimoriadne," povedal Luke.

„Čo to má znamenať?" Katy vypla stroj a celú dávku nalo​žila Zekovi na misku. Bojazlivo zdvihla oči. „Neunáhlil si sa, však?"

„Nie," Luke sa trochu usmial, keď videl, ako sa pes púšťa do pesto. „Matt, nenašla by sa ešte jedna limonáda?"

„Jasné." Matt mávol plechovkou v ruke smerom k chladničke. „Nech sa páči, poslúž si."

Katy vložila mixér do drezu. „Luke, hovoril Fraser pravdu? Naozaj si ho vyhodil, lebo si ho podozrieval, že má na svedomí tú sabotáž v Gilchrist Gourmet?"

„Uhm." Luke otvoril chladničku a vybral si plechovku limonády. Pohyboval sa ako plížiaca sa šelma v džungli, dokonale sa ovládal, ale napriek tomu z neho vyžarovalo napätie a hrozba, akoby mal už- už vybuchnúť.

„Prečo si mi nepovedal pravdu?" Katy sa opäť zlostila. „Prečo si mi chcel nahovoriť, že odišiel pracovať inde?"

Luke otvoril plechovku. Pozrel neústupné do jej nahnevaných očí. „Pretože som sa s tebou nechcel škriepiť. Vedel som, že by si ho obhajovala."

Katy si zahryzla do spodnej pery. „Musia existovať aj poľahčujúce okolnosti. Neverím, žeby Fraser urobil takú vec bez vážneho dôvodu."

„Mal na to vážny dôvod," povedal Luke stroho. „Šlo o kopu peňazí."

„Možno za tým bolo aj čosi iné. Možno ho do toho tlačili alebo niečo také."

Luke si niečo zašomral. „Stanfield využil situáciu. Keď Justíne upustila od každodennej kontroly podniku, vzniklo mocenské vákuum. A keď ho požiadala, aby si vzal na seba viac zodpovednosti, chopil sa príležitosti."

Katy vzdychla. „Jednoducho tomu nemôžem uveriť. Mal si mi povedať pravdu, prečo si ho vyhodil, Luke."

Luke pokrčil plecom. „Možno som mal. Vtedy sa mi videlo jedno​duchšie nezaťahovať ťa do toho."

„Veď sa ma to týkalo. Fraser bol môj priateľ. Alebo som si to aspoň myslela. V posledných mesiacoch som bola od neho závislá. Veľmi mi pomáhal."

„Moc, ktorú ste mu s Justine zverili, využil na to, aby oslabil Gilchrist Gourmet," povedal bezvýrazne Luke. „Bol by ho predal konzorciu investorov za zlomkovú hodnotu a zhrabol tučnú odme​nu. Mal to pekne vymyslené."

Katy sa zamračila. „Možno vedel, že nemá nádej na ďalší postup vo firme, lebo to je rodinný podnik a on nemal šancu dostať sa na špicu."

„Dočerta, Katy, presne pre toto som ti nechcel povedať, že ho chcem vyhodiť. Nechcel som, aby si hľadala ospravedlnenia pre toho sukinho syna."

„Ja nehľadám ospravedlnenia. Len sa snažím pochopiť, prečo to urobil."

„Ale figu."

Katy si uvedomovala, že Matt počúva ich škriepku, kým popíja limonádu. Zeke už dorazil pesto a sedel vedľa misky. Očami preska​koval z Luka na Katy a naspäť.

„Hľadáš ospravedlnenia," tvrdil Luke, „a ja ich nemienim počúvať. Sú situácie, keď sa môžeš hrať na strážneho anjela, ale teraz to nejde."

„Asi máš pravdu. Napokon, veď chcel podniku uškodiť. Dnes prišiel za mnou, aby som mu pomohla dokončiť, čo si zaumienil."

„Viem." Luke si odpil z limonády.

„Povedal ti to?"

„Áno."

„Teda." Katy si odhrnula vlasy za uši. „Povedal, že ak mu nepomô​žem, pošle Justine údaje, ktoré ju presvedčia, že po celý čas som robila sabotáže v Gilchrist Gourmet ja."

„Uhm."

„Aj to ti povedal?"

„Áno. Bola to len prázdna vyhrážka, Katy."

„Ale mohol by to urobiť."

„Nezáležalo by na tom," povedal nežne Luke. „Aj keby tie údaje Justine poslal, aj keby mu uverila, nič by to nezmenilo. Justine už predsa podnik nevedie, zabudla si? Ja ho vediem."

Katy sa rozosmiala. „Áno. Takže si mu neuveril?"

„Ježiš, nie." Luke sa uškrnul a biele zuby sa mu zaleskli. „Ty si predsa gilchristovský strážny anjel. Ty si tá posledná, kto by náročky firme škodil."

„A prestaň ma volať anjel," frflala. Ale mala pritom hrejivý pocit, keď vedela, že jej zrejme dôveruje. Gilchristovci nie sú veľmi dôverčiví, to vedela. A preto pre ňu znamenalo naozaj veľa, že jej Luke verí.

Na chvíľu zavládlo v kuchyni ticho. Prerušil ho Matt.

„Dobre, že sme sa vrátili," prehodil.

„To je teda fakt," zahundrala Katy. „Nevedela som, ako mám Zeka dostať dolu z Frasera. Už som si predstavovala súdy a tie problémy okolo."

„So Stanfieldom už nebudeme mať problémy," povedal Luke.

Niečo v jeho tichom hlase Katy vystrašilo. V obave stiahla obočie. „Luke, ale nebol si k nemu príliš hrubý, však?"

Luke jej pozeral rovno do očí. „Dočerta, nie. Viem, že žiadne násilie neschvaľuješ. Len som mu urobil prednášku na tému obchodná etika a varoval som ho."

Mattovi zaskočila limonáda. Lapal po dychu, kuckal, takmer ho prelomilo vo dvoje. Náhlivo postavil plechovku na pult, až z nej vyšplechlo. Odpútal Katyinu pozornosť.

„Si v poriadku, Matt?"

„Áno, jasné." Matt si odkašliaval, aby z hrdla dostal zvyšky limo​nády. Vzal špongiu a utrel dlážku. Blysol pohľadom na Luka. „No, myslím, že idem so Zekom na prechádzku. Majte sa. Poďme, Zeke. Ideme."

Zeke poslušne vzal svoju misku a cupkal za Mattom. Katy počkala, kým sa za nimi nezavreli dvere, a obrátila sa k Lukovi.

„A čo sa týka Frasera," opäť začala, „naozaj si myslím, že si mi o tom mal povedať, Luke."

Luke položil plechovku s limonádou a načiahol sa k nej. Oprel sa o dvere chladničky, roztiahol nohy a pritiahol si ju k sebe. Katy cítila jeho páľavu aj silu. Prebudilo sa v nej horúčkovité vzrušenie.

„Luke?" Zdvihla hlavu a pozrela naňho. V jeho smaragdovom pohľade bolo čosi znepokojujúce.

„Vieš si predstaviť, ako som sa cítil, keď som ťa uvidel tam dolu a uvedomil si, čo sa asi stalo?" Lukov hlas znel drsne ako príliv udierajúci na skaly poniže domu. „Vieš, čo sa mohlo stať, keby tam nebol Zeke?"

Tá zúrivá snaha chrániť ju Katy hlboko dojala. Prstami sa nežne dotkla  Lukovej  čeľuste  „Už je to v poriadku,  Luke.  Nemyslím, že by mi Fraser naozaj ublížil. Bol iba veľmi rozčúlený a zlostný. Chcel, aby som mu pomohla, ale nemyslím, žeby bol použil silu."

„Anjelik, niekedy mi naháňaš hrôzu. Ako si dočerta dokázala tak dlho prežiť bez svojho anjela strážneho?"

Skôr než mu Katy mohla odpovedať, Luke sa nad ňu sklonil. Bozkával ju s ovládanou prudkosťou, ktorá sa mu zračila v očiach od chvíle, ako sa vrátil.

Katy cítila tú bojovnosť a uhádla, že čokoľvek sa odohralo medzi Lukom a Fraserom, nebolo to veľmi civilizované.

Vedela aj, že s tým nemôže nič urobiť. Luke jej nikdy nepovie celú pravdu. Možno ani nechcela poznať podrobnosti, pomyslela si.

Katy sa podvolila nástojčivému Lukovmu bozku a nežne vpíjala do seba zvyšky zúrivosti, ktoré mu ešte sršali z očí.

Keď napätie v ňom pominulo, Katy zdvihla hlavu. „Luke? Na čo myslíš?"

„Myslím na to, čo mi Stanfield povedal, než odišiel."

„A čo to bolo?"

„Požiadal som ho, aby mi prezradil, kto stál za tým konzorciom, ktoré sa pokúšalo odkúpiť Gilchrist Gourmet."

„A povedal ti ho?" spýtala sa prekvapená Katy.

„Myslím, že som ho presvedčil, aby mi vyšiel v ústrety. Povedal, že sa s ním vlastne nikdy nestretol, ale že sa volá Milo Nyle."

„Panebože, veď tak sa volal ten človek, čo sa pokúšal podviesť Darrena. Pán Nyle bol naozaj usilovný nezbedník."

„Veru," povedal Luke pohrúžený do vlastných myšlienok, „to teda bol."

O dva dni sedel Luke za stolom v kancelárii v Seattli a hľadel do počítača ako do krištáľovej gule. Neprítomné vyťukával zlatým perom na leštenom stole.

Na obrazovke boli údaje o kúpe, ktorú Gilchrist a spol. realizoval pred pätnástimi rokmi.

Celá transakcia spočívala v odkúpení malej starej budovy neďaleko trhoviska Pike Plače. Samotná budova bola pre Gilchristovcov bezcenná, Justíne mala záujem o pozemok a nebolo pochýb, že to bolo rozumné rozhodnutie. Na tomto mieste neskôr vybudovala Pacific Rim. Reštaurácia nasledujúce roky nielenže bola veľmi úspešná, ale vysoko vyletela aj cena pozemku, lebo zo Seattlu sa stalo významné mesto.

Bol to ďalší úspešný ťah Gilchristovcov.

Luke našiel niekoľko Justininých písomných pokynov súvisiacich s tou kúpou. V nich sa jasne uvádzalo, že stará budova sa má zbúrať, niekoľko malých obchodných prevádzok z nej ešte predtým treba vysťahovať. Niektorým sa nájomná zmluva jednoducho zrušila, iným sa zas neobnovila. Výsledkom bolo, že malá reštaurácia, čistiareň a kníhkupectvo sa zatvorili. Reštaurácia niesla názov Atwoodova ka​viareň.

Luke skúmal informácie na obrazovke, ale mysľou bol neustále pri Katy. Šťastie, že dokáže robiť dve veci naraz, pomyslel si, pretože v poslednom čase stále myslí na Katy.

Snívalo sa mu len o nej, a vplietala sa mu do myšlienok aj cez deň, bez ohľadu na to, čím sa práve zapodieval. Teraz, keď bolo v jeho silách hľadieť do budúcnosti, nevedel si ju predstaviť bez nej.

Ruch pred kanceláriou ho odpútal od obrazovky. Počul známe hlasy vydávajúce rozkazy. Sekretárka váhala a napokon podľahla nátlaku Gilchristovcov.

Chvíľu nato sa dvere Lukovej kancelárie otvorili. Keď Maureen, Hayden, Darren a Eden vpochodovali dnu, rezignovane zdvihol hla​vu. V päťuholníku obstali jeho stôl.

„Niet divu, že Katy nás považuje za svorku," zahundral Luke. Pohodlne sa oprel. „Predpokladám, že toto nie je zdvorilostná ná​všteva."

„Prebrali sme to už, Luke a dohodli sme sa, že by si mal poznať náš názor na vec," začala Maureen.

„Na akú vec?" zdvorilo sa jej opýtal Luke.

„Katy." Eden sa presunula k oknu. Oprela sa o parapet a naprávala si okraj čiernej vlnenej sukne. „Ty s ňou spávaš, Luke. Všetci o tom vieme. Sám si mi povedal, že sa o ňu zaujímaš."

„No a?"

„Takže chceme, aby si poznal aj náš názor na vec," zopakovala Maureen.

„Dočerta." Luke odhodil zlaté pero. „Hádam ste ma neprišli poúčať, ako si mám usporiadať ľúbostný život. Nemám práve na to náladu."

Maureen naňho zazrela. „Je to dôležité. Nikto z nás nechce, aby sa Katy ublížilo."

„Má pravdu," povedal Darren.

„Odkedy si robíte starosti o Katy?" spýtal sa Luke. Hayden sa zamračil. „Nám predsa vždy záležalo na Katy. Je takmer členkou rodiny. Nik nechce, aby trpela. Už toho zažila dosť, keď sa zobrali Eden a Atwood. Nechceme, aby ešte raz zažila čosi podobné."

„To je od vás pozorné."

Eden sa zaleskli oči. „Nikdy som nechcela Katy ublížiť. Ale Nate a ja - no, jednoducho sa to tak zbehlo."

„A Katy bola len ďalšou prekážkou na ceste," povedal Luke. Eden naňho prísne pozrela. „Čo to má znamenať?"

„Zabudni na to," Luke pozoroval pekné tváre svojej rodiny. „Ak ste ma prišli presvedčiť, aby som prestal s Katy chodiť, strácate čas."

„To nám je jasné." Darren elegantne mykol plecom.

„Vidieť, že po nej túžiš, aj keď pre ňu nie si ten pravý."

„Vďaka za úprimnosť," povedal sucho Luke. Zrejme ho nik nepo​važuje za toho pravého pre Katy. A ak by chcel byť k sebe úprimný, ani on sám si to spočiatku nemyslel. Bola to deprimujúca myšlienka.

„Aby si rozumel," pokračovala Maureen s temnou hrozbou v hlase, „myslíme si, žeby si nemal Katy ďalej zavádzať. Nechceme, aby si ju využil a potom opustil."

„Naozaj?" Luke nadvihol obočie. „A čo mi teda navrhujete?"

„Ožeň sa s ňou," povedal Hayden stroho.   
„A prečo si myslíte, že by ma chcela?" ticho sa spýtal Luke.

Všetci štyria naňho nechápavo pozerali. Gilchrist málokedy pocho​pí, že nemôže vždy dostať, čo chce. A ešte k tomu, ak to veľmi chce. Luke sa pri tej myšlienke zamračil. Začínal zovšeobecňovať ako Katy.

„O čom to preboha hovoríš?" dožadovala sa vysvetlenia Maureen. „Ak ju požiadaš, aby sa za teba vydala, tak sa za teba vydá."

„Samozrejme, že sa vydá," zdôrazňoval Hayden. „Predsa by s tebou nespávala, keby ťa nemala rada. Katy by nespala s nikým, koho nemá rada."

Eden a Darren súhlasne prikyvovali.

„Spýtaj sa jej," povedal Darren.

„Nebude to také ľahké," hundral Luke.

„A prečo nie?" V Maureeniných očiach zažiaril bojovný lesk.

„Neviem variť," vysvetľoval Luke.

Ak pred chvíľou boli Gilchristovci prekvapení, tak teraz boli úplne ohromení.

„Čo to dočerta má znamenať?" spýtal sa Darren. „Čo má s tým spoločné varenie?"

„Katy mi raz povedala, že sa vydá len za toho, kto bude vedieť variť," vysvetľoval Luke. „Videl si niekedy Gichrista, ktorý by vedel variť?"

Opäť sa všetci pozerali jeden na druhého.

„Justine vyhlásila, že odkedy pozdvihla Gilchrist a spol. na takú úroveň, že už nemusela byť sama kuchárkou, nikdy už nevarila," zaspomínal zadumane Hayďen. „Spomínam si, ako ťažko musela pra​covať tie prvé roky. Otročila vo dne v noci v kuchyniach prvej Gilchristovej reštaurácie. Nemohla si dovoliť personál. Každú noc padala vysilená do postele. S Thorntonom sme vyrastali v presvedčení, že varenie musí byť hrozná drina ."

„A ten dojem si potom preniesol aj na svoje deti," usmiala sa nakrivo Eden. „Ale nie je to až také ťažké. Príležitostne sama varievam. Otvoríš si konzervu, pridáš do nej čosi a hodíš to do mikrovlnky."

„Šaláty sa robia ľahko," prispela Maureen svojou troškou do mlyna. „Iba umyješ hlávkový šalát a pridáš nálev. Navrch môžeš pridať na​príklad kapary. Bez problému."

„A mrazené jedlá, ktoré vyrába Gilchrist Gourmet tiež nie sú zlé," napomáhal Darren. „Vyberieš z mikrovlnky a hodíš na tanier. Nik si nevšimne, že nie sú domáce."

„Katy by si to určite všimla. Ale ja nehovorím o takomto varení. Hovorím o poriadnom varení. Gurmánskych jedál."

„Nanešťastie," pripustil Hayden, „sa nik z nás o to nikdy nezaují​mal."

„Ale Katy áno. Ona sa vášnivo zaujíma o varenie," vysvetľoval Luke.

„Tak sa nauč variť," radil mu Darren. „Nemôže to byť až také ťažké. Dokáž jej, že to vieš, a potom ju požiadaj o ruku."

„A ty si predstavuješ, že sa zo mňa za týždeň stane vynikajúci kuchár?"

Eden sa zamračila. „Nevidím v tom žiaden problém. Zamestnávame niekoľko tuctov kuchárov. Jedného poveríme, aby ťa to naučil."

Ozvalo sa súhlasné mrmlanie. Všetkým očividne odľahlo.

Teraz bol rad na Lukovi, aby sa začudovane zahľadel na rodinu. „To myslíte vážne?"

„Budem úprimný," povedal Hayden. „Bolo by najlepšie, keby si si nebol nikdy s Katy nikdy začal. Ale pretože už na tom nič nezmeníme, myslíme si, že by si mal urobiť, čo je správne."

Všetci pozerali na Luka.

„Dobre," povedal Luke.

Upreli naňho skúmavé pohľady. Bolo im podozrivé, že víťazstvo dosiahli tak ľahko.

„A čoskoro," vyhradil si Darren.

„Dobre, tak čoskoro," sľuboval Luke mierne, „veľmi skoro." „Zavolám jednému z našich šéfkuchárov, aby ťa niečo naučil," za​končila Eden.

Na druhý deň ráno dostal Luke odkaz od Justine, aby sa čo najskôr zastavil u nej v apartmáne. Zišiel teda na prízemie a ocitol sa pred jej dvermi.

„Pani Gilchristová je veľmi nahnevaná a môžete za to vy," ozna​movala pani Igorsonová, keď otvárala dvere.

„Nerobte si starosti," povedal Luke. „Kým odídem, určite sa na​hnevá ešte viac."

Justine ho už čakala v svojom povestnom kresle, ktoré pripomínalo trón. Sivasté denné svetlo tlmilo strieborný lesk jej vlasov, nie však ligot jej zelených očí. Justine bola bojovne naladená. Keď k nej Luke pristúpil bližšie, akoby zmeravela od hnevu. Plecia pod čiernou blúz​kou držala prísne upäto.

„Čo to počúvam? Vraj si požiadal Katy o ruku," vyštekla Justine.

„Klebety a zlomyseľné lži," odvetil mierne Luke. Sadol si k oknu a pozrel na Justine. „Ešte som ju nepožiadal."

„Ale chceš ju požiadať?"

„Ak nazbieram odvahu."

Justine zovrela pery. „Nežartuj so mnou, Luke."

„To nie je žart. Je celkom možné, že ma odmietne. A vy sama dobre viete, že my Gilchristovci sa s odmietnutím nevieme tak ľahko vyrov​nať."

Justine stisla opierku kresla. „Dočerta, Luke. Povedala som ti, že si neželám, aby si jej ubližoval."

„Každý má strach, že Katy ubližujem. Musím priznať, že som trochu prekvapený."

„A čo si čakal? Katy je mi ako dcéra. Nebudem sa predsa len tak prizerať, ako ju využívaš."

Luke chvíľu zaujato skúmal špičky svojich topánok. Potom zdvihol hlavu a záhadne sa usmial. „Som prekvapený týmto záujmom o vzťah medzi mnou a Katy, lebo Gilchristovci iba zriedkakedy dbajú o nevinné obete."

Justine naňho hodila zlostný pohľad. „Aké smiešne. Nemám potu​chy, čo tým myslíš, ale aby ti bolo jasné, ja nedovolím, aby si Katy požiadal o ruku."

„Myslíte, že by som jej bol zlým manželom?"

Justíne privrela oči. Keď ich opäť otvorila, neústupné pozrela na Luka a pokračovala. „Naša rodina sa jej už dosť naubližovala. Ne​chcem, aby sa to zopakovalo."

„Predpokladám, že máte na mysli tú slávnu aféru spred tridsiatich siedmich rokov." Luke si klopkal po stehne fasciklom, ktorý držal v ruke.

„Dohodli sme sa, že to už nebudeme spomínať," chladne odvetila Justíne. „Ale keďže si to tentoraz začal ty, dobre. Áno, keď sa napo​sledy Gilchrist zaujímal o niekoho z Katyinej rodiny, nechal stáť mladuchu pred oltárom. A ja nedopustím, aby sa to zopakovalo."

„A prečo si myslíte, že by som Katy pred svadbou tiež opustil?"

Justíne neuhla pohľadom. „Nie som blázon. Zavolať ťa sem, aby si sa ujal Gilchrist a spol., bolo z mojej strany dobre vyrátané. Uvedo​movala som si, že by si mohol využiť príležitosť a pomstiť sa mne i rodine."

Luke odrazu pochopil. „Tak vy si myslíte, že by som dokázal zorganizovať reprízu toho, čo sa odohralo pred tridsiatimi siedmimi rokmi, len aby som ponížil vás aj ostatných?"

Justíne sa zhlboka nadýchla a odvrátila zrak. „Je možné, že by si to pokladal za primeranú pomstu."

Luke zamyslene prikývol. „Naozajstná gilchristovská pomsta. Ale aby to naozaj vyšlo, musel by som najprv sabotovať firmu. A potom by som vás mohol doraziť tak, že by som vás ponížil pred priateľmi a obchodnými partnermi, ako ponížili kohosi iného pred tridsiatimi siedmimi rokmi. To by nebolo zlé. Predstavte si, ako by sa vám všetci smiali, Justíne. A tí, čo by sa nesmiali, by vás ľutovali."

„Prestaň," odvrkla. „Ako som už povedala, zavolať ťa sem bolo dobre vyrátané."

Luke vstal a začal chodiť po miestnosti. „Napadlo vám niekedy, že keby ste boli pred tridsiatimi siedmimi rokmi dodržali dohodu, Katy a jej brat by boli dnes dedičmi Gilchrist a spol.?"

Justinina tvár celkom zmeravela. „Áno."

„A to bol ten pravý dôvod, prečo ste Katy ponúkli miesto osobnej asistentky, keď jej umreli rodičia, však? Nie preto, čo urobil môj otec jej matke, ale preto, že ste sa cítili vinná za to, čo ste urobili. Vedeli ste, že Katy a Matt by neostali bez haliera, keby ste boli dodržali dohodu o zlúčení podnikov."

„Keď Katyin otec umrel, z Quinnellovho podniku neostalo nič," povedala ticho Justíne. „Priviedol ho na mizinu. Keby bolo došlo k zlúčeniu, nikdy by sa to nestalo. Dokázala by som aj sama viesť Quinnelove i svoje reštaurácie. Ríša Richarda Quinnella by nezanikla. Katy a jej mladší brat by boli finančne zabezpečení."

„Quinnell vás pred rokmi zachránil, keď ste ovdoveli a ostali sama s dvoma malými chlapcami, však?"

„Áno."

„Boli ste mu zaviazaná."

„Áno. Ale nemohla som pristúpiť na to zlúčenie." Justine opäť stisla opierku. „Nemohla som predsa riskovať a prepustiť časť riadenia pod​niku niekomu zvonku. Neľutujem, čo som urobila, a usilovala som sa napraviť, čo sa dalo. Katy mi nikdy nevyčítala, čo som spravila."

„Nie, ona by to nikdy neurobila. Katy sa chce iba raz a navždy oslobodiť od Gilchristovcov." Luke zastal pred oknom. „Požiadam ju, aby sa za mňa vydala, Justine."

„Choď do čerta."

„Snažte sa to vidieť z tej lepšej stránky. Možno ma odmietne."

„A čo ak to prijme?" spýtala sa Justine s tvrdým pohľadom.

Luke sa zachmúrene usmial. „Ak prijme, budete sa potiť od strachu až do svadby, však, Justine? Do poslednej chvíle si nebudete istá, či sa nechcem iba pomstiť alebo či som predsa len do Katy zamilovaný?"

Justine zbledla. „Ale ty nie si do nej zamilovaný."

Tá istota v jej hlase v ňom vzbudila záujem. „Ako si môžete byť taká istá?"

„Pretože tvoj otec mi pred tridsiatimi siedmimi rokmi povedal, že žiaden Gilchrist nemôže milovať ženu ako Katyina" matka. Povedal, že bola milá, ale vôbec ho nevzrušovala. Nebola v nej žiadna vášeň. Žiadne dramatické napätie. Potreboval ženu ako Cleo. A Katy je ako jej matka."

„Ale nie celkom ako jej matka, a ani ja nie som celkom ako môj otec."

„Ale podobáš sa naňho viac, ako si to sám uvedomuješ. A priťahuje ťa aj presne ten istý typ žien. Videla som v novinách fotografie tvojej prvej ženy. V porovnaní s ňou Katy vyzerá veľmi fádne. Len mi nevrav, že si do nej zamilovaný."

Luke pokrčil plecom. „Dobre. Tak vám to nepoviem." „A ak nie si do nej zamilovaný," pokračovala neúnavne Justine, „potom môže existovať iba jeden dôvod, prečo ju chceš požiadať o ruku."

„Konečný akt mojej pomsty?"

„Áno, dočerta." Justine sa naklonila dopredu, prstami pevne stisla opierku stoličky. „Luke, priviedla som ťa sem, aby si zachránil podnik aj rodinu. Katy verí, že nám pomôžeš, nie že nás zničíš."

„Bude zaujímavé, či sa vám to splní, nie?" Luke vykročil k dverám. „Prídete do kostola, keď si budem brať Katy?"

„Žiadna svadba nebude," precedila cez zuby Justíne.

„Ako tomu zabránite?"

„Presvedčím Katy, aby ťa odmietla, aj keby to mala byť posledná vec, ktorú urobím."

„Úbohá Katy, prikvačená medzi zápasiacimi Gilchristovcami. Do​bre, nech teda vyhrá lepší Gilchrist." Luke sa na chvíľu odmlčal. „Mimochodom, hovorí vám niečo meno Sam Atwood?"

Justine zmiatla zmena témy. Zamračila sa. „Atwood? Má to súvi​slosť s tým hrozným Nateom Atwoodom?"

„Bol to jeho otec."

„Nie, nikdy som nepoznala jeho otca. Pochopila som, že ten chlap zomrel."

„Áno," povedal Luke. „Spáchal samovraždu asi pred pätnástimi rokmi. Žena mu umrela na rakovinu a krátko nato stratil svoju živ​nosť. Zrejme toho bolo naňho priveľa. A tak si strelil guľku do hlavy."

„A s čím to súvisí?"

„Myslím, že s ničím," povedal Luke ticho. „Bola to len ďalšia prekážka, čo stála Gilchristovcom v ceste."

Nasledujúci deň popoludní stál Luke v ligotavej kuchyni reštaurácie Pacific Rim pred antikorovým dresom a preklínal všetkých kuchárov.

„Nie, nie, nie, pán Gichrist," mračil sa Benedict Dalton od hlavy po päty v bielom, keď videl, ako Luke zovrel v dlani celú hrsť zelených lístkov. „So špenátom narábame veľmi opatrne. Predsa ho nechceme rozdrviť."

„A ako mám, dočerta, odtrhnúť stopku, ak nechytím list?"

Benedict vzdychol. „Len veľmi opatrne, pán Gilchrist. A s patričnou úctou k čerstvej surovine. Ešte raz. Držte list opatrne v ľavej ruke a stopku medzi ukazovákom a palcom. Pozorne odtrhnite."

Luke trhol stopkou. Celý list sa dotrhal.

Benedict strácal trpezlivosť. „Ach, Bože, vôbec nemáte cit k na prácu so špenátom, pán Gilchrist."

„No, ak je taký chúlostivý, vôbec ho nemusíme použiť do toho šalátu."

Benedict stisol pery. „Ak si spomínate, toto má byť praktické cvi​čenie. Vy ste si vybrali špenátový šalát do svojho menu, takže je len logické, že nacvičujeme na špenáte."

Je to úplne zbytočné, ak chcete počuť môj názor."

„Ak si neželáte naučiť sa, ako očistiť špenát, potom samozrejme môžete pripraviť šalát aj s pieskom, ktorý na ňom zostal."

Luke odhodlane pozrel pozrel na šéfkuchára. „Nie, vďaka." Benedict sa blahosklonne usmial, istý si teraz svojou prevahou. „Ak si želáte vybrať si iný druh zeleniny, máte na to samozrejme právo.

Môže to byť endívia, žerucha alebo arugula. Ale všetky sú oveľa krehkejšie ako špenát."

„No nič." Luke pozoroval listy plávajúce na vode. „Začal som s tým poworským špenátom, tak to aj dokončím. Skutočne musím každý jeden lístok poumývať v ruke?"

„Obávam sa, že áno." Benedictov hlas neznel zvlášť súcitne.

„Toto sa vám páči, však?"

„Nestáva sa často, aby som mohol rozkazovať Gilchristovi," odvetil potešený Benedict. „No a teraz, aký druh nálevu ste sa rozhodli pripraviť?"

„Citrónovo-octový."

„Perfektný výber. Robili ste už niekedy kyslý nálev?"

„Nie."

„Bude to pre vás zaujímavá skúsenosť, som si istý. Ste trpezlivý?"

„Čo sa týka varenia, ani nie," Luke útrpne trhal ďalší list. „Možno sa postupne naučíte trpezlivosti." „Pochybujem." Luke odtrhol ďalšiu stopku. „Potom je škoda, že ste si vybrali ako dezert práve nákyp." „Vybral som ho, pretože si myslím, že dámu, ktorú mienim pozvať na večeru, ohúrim práve nákypom," precedil Luke cez zuby. Zúrivo odtrhol ďalšiu stopku.

Benedict nesúhlasne zacmukal. „Takto prídeme o poriadnu kopu špenátu."

„Ja si to môžem dovoliť," hundral Luke.

Vytiahol ďalší list z vody a podržal ho chvíľu pod vodovodným kohútikom. To je ale hlúpe, hovoril si. Naozaj hlúpe. Predsa nemôže zapôsobiť na Katy jednou doma pripravenou gurmánskou večerou. Pravdepodobne sa jeho snahe vysmeje. Večne sa Gilchristovcom vysmieva.

Ten plán uvariť a podať jej niečo vynikajúce a potom ju požiadať o ruku bol už dopredu odsúdený na fiasko. Nikdy by sa predsa nevydala za Gilchrista. Na druhej strane mu inštinkt hovoril, že by sa nevyspala s niekým, koho neľúbi.

Spí s ním. To znamená, že ho ľúbi.

Ale nikdy nehovorila o láske.

Luke zaťal zuby a oplákol ďalší špenátový list. Ten hrozný pocit neistoty bol preňho nový. Nepáčil sa mu.

Katy zdvihla obočie. Liz jej povedala, že ju Justine volá dolu k sebe do apartmánu.

„Len mňa samu? Bez Luka?"

„Uhm." Liz na ňu pozrela prižmúrenými očami ako pri lekárskej prehliadke. „Ak chceš vedieť, tak je veľmi netrpezlivá. Vôbec by ma neprekvapilo, ak by zaútočila."

„Volala sem osobne? Nie pani Igorsonová?"

„Nie. Bola to pani Gilchristová. Mala som dojem, že jej chýba vitamín V."

„Čože?"

„Válium na upokojenie," zachichotala sa Liz. „To je taký doktorský vtip."

„Kedy ti začínajú prednášky, Liz?"

„Asi o šesť týždňov," odvetila Liz. „Dovtedy som ti k službám ako domáci psychoanalytik."

„Mám z toho strach."

Katy pozrela na hodinky. Bolo takmer pol piatej. Tešila sa už na večerné plávanie. Luke mal ako zvyčajne prísť na večeru a ona chcela na ňom a jeho psovi vyskúšať nový recept. Bude treba poumývať kopu špenátových listov na pesto podľa najnovšieho receptu.

Ponáhľala sa dolu schodmi.

Pohľad na Justininu povädnutú tvár bol pre ňu šok. Katy sa zamra​čila a vošla do obývačky.

„Justine, ste v poriadku?"

„Upokoj sa," usmiala sa Justine unavene. „Nič mi vlastne nie je. Sadni si, Katy. Chcem sa s tebou porozprávať."

Katy si sadla. „Tak čo sa deje?"

„Ide o môjho vnuka, samozrejme. Trápim sa kvôli nemu už dlhší čas. Niekedy ľutujem, že som ho sem vôbec ťahala. Inokedy si zas hovorím, že on je jediná nádej pre rodinu aj pre túto firmu. Ale dnes si myslím, že to bola veľká chyba."

Katy si na chvíľu vydýchla. Justine sa často ponosovala na Luka. Nič to vlastne neznamenalo. „A čo také vyviedol, že vás to tak roz​rušilo?"

„Má v úmysle požiadať ťa o ruku."

Katy otvorila ústa, nenašla vhodné slová, a tak ich opäť zavrela. Vyčkala niekoľko sekúnd a znova sa pokúsila prehovoriť. „Čo má v úmysle?"

„Počula si ma. Chystá sa požiadať ťa o ruku."

„Neverím." Katy skočila na nohy. Bola otrasená a krútila sa jej hlava. Jedna časť jej bytosti sa vznášala od šťastia. Ale tá druhá, realistickejšia, si bola istá, že ide o omyl. Teraz sa dozvie tú druhú časť pravdy.

„Je to pravda, naozaj," opakovala Justine. „Otázkou je, čo na to povieš."

„Neviem, nie som si istá." „Ale si doňho zamilovaná, či nie?" „Áno, to som."

„Toho som sa bála. Vedela som, že by si sa s ním až tak nezblížila, keby si nebola doňho zamilovaná. A povedala si mu to?" „Nie."

„Podľa mňa by si ani nemala. Katy, on je iný ako ty. Ty si úprimná, priama a otvorená. Ale Luke je... no, veľmi nevyspytateľný."

„Ja viem. Je to Gilchrist." Katy sa obrátila tvárou k Justine. „Snažíte sa mi naznačiť, že môže mať za lubom čosi iné, však? Chcete ma vystríhať, že môže mať celkom iný úmysel a nemusí to vôbec myslieť vážne?"

„Musíme sa postaviť tvárou k skutočnosti, Katy. Môj vnuk je pre všetkých ešte neznámou veličinou. Od začiatku vieme, že za jeho rozhodnutím ujať sa firmy mohla byť aj pomsta."

„A ako by svadba so mnou zapadala do jeho prípadného aktu pomsty?"

„Je celkom možné, že má v pláne zničiť podnik a na záver zopako​vať ten akt poníženia spred tridsiatich siedmich rokov. Ibaže v tomto prípade zostaneš pred oltárom ty, a nie tvoja matka."

Katy stuhla. „To nemyslíte vážne. Luke by mi to predsa nikdy neurobil. Necíti ku mne nenávisť."

„Samozrejme, že nie." Justine smutne potriasla hlavou. „To mňa by sa mohol pokúsiť takto ponížiť a zničiť. A myslím, že sa dovtípil, že ak ťa potupne opustí, zasiahne ma väčšmi ako si ktokoľvek uvedomuje. Luke je veľmi, veľmi múdry. Pozná pravdu." „Akú pravdu?"

„Snažila som sa predstierať opak, ale Luke asi vie, že by som bola veľmi šťastná, keby ste sa vy dvaja zobrali." „Tak vy chcete, aby sme sa zobrali?"

„Nebola som iba zaviazaná tvojmu starému otcovi za to, že mi pomáhal v prvých rokoch rozbehnúť obchod. Boh mi pomáhaj, bola som doňho aj zamilovaná." „Justine, to som netušila."

„Ani on to netušil. Alebo ak aj náhodou tušil, tak bol príliš dobrý, aby niečo na to povedal," vzdychla si Justine. „Bol šťastne ženatý s tvojou starou mamou. Vedela som, že mu nikdy nebudem môcť dať to šťastie a radosť, ktorú mu dávala ona. Tak som si nahovárala, že som rodinnou priateľkou a že mi to stačí. Pekná priateľka! Ale nakoniec som sa vôbec nesprávala priateľsky."

„Ale to nie je pravda, Justíne. Boli ste mi vždy priateľkou, keď som vás potrebovala."

„Vďaka, Katy. To pre mňa znamená veľa. Pred tridsiatimi siedmimi rokmi som si myslela, že budem spokojná, ak sa naše rodiny spoja a môj syn a tvoja matka sa zosobášia. Z celého srdca som si želala to manželstvo. Bolo to pre mňa takmer rovnako dôležité ako firma Gilchrist a spol."

„Takmer." Katy sa smutne usmiala. „Ale nie celkom?"

„Nie, nie celkom. Podnik pre mňa znamenal všetko. Dedičstvo pre moje deti a vnukov. S reštauráciami sa spájala budúcnosť rodiny. Ne​mala som najmenší dôvod vzdať sa tejto budúcnosti, iba ak by som si bola istá, že sa vzdávam v prospech svojej rodiny."

„A aj keď ste mali rada môjho starého otca, Quinnellovci neboli vaša rodina."

„Nie. A stratila som aj možnosť, aby sme sa dostali do rodiny, keď môj najstarší syn utiekol spred oltára so svojou nepodarenou sekretár​kou."

„Myslíte s Lukovou matkou," opravila ju stroho Katy.

„Tak či onak, ale nikdy som nezabudla na svoj sen o spojení rodín. Chvíľu som dokonca dúfala, že ty a Darren sa dáte dohromady."

Katy sa usmiala. „Ani nápad. Darren a ja by sme nikdy nemohli byť viac než len priatelia."

„Čoskoro som si to uvedomila. Ale nikdy som sa nevzdala. Keď som sa dozvedela, že Luke ovdovel, začínala som mať pocit, že Quinnellovci a Gilchristovci by sa predsa mohli spojiť v manželskom zväzku."

„Justíne, vy ste úžasná. Nevyspytateľná, bystrá a nebezpečná."

„Zúfalá, moja milá. Nie nebezpečná. Ale teraz, keď sa mi už takmer splnila moja najtajnejšia túžba, uvedomila som si, že sa bojím, veľmi sa bojím."

„Pretože si myslíte, že Luke odhalil vaše tajomstvo a zámerne sa rozhodol splniť vaše túžby iba preto, aby ich vzápätí zničil."

„Celkom ako jeho otec. A keby som bola Luke, určite by som spolu s mojimi tajnými želaniami zmietla i firmu Gilchrist a spol."

Katy sa pomaly usmiala. „Viete, v čom tkvie váš problém, Justíne?"

„V čom?"

„Sama ste až priveľmi príliš Gilchristová. Vždy vidíte len temnú stránku veci a vo všetkom hľadáte niečo melodramatické. Mali by ste viac dôverovať vlastnej rodine."

„Poznám túto rodinu lepšie než ty," hundrala Justíne. „A uisťujem ťa, že nás možno všetkých zahubil, ak budeš súhlasiť, že sa za Luka vydáš."

„Určite nepotrebuješ pomoc?" Katy sa opierala o pult v Lukovej kuchyni a pozorovala chaotickú scénu. Bola celkom ohúrená.

Taniere, panvice, drôtené šľahače a varešky s dlhými rúčkami sa povaľovali doslova všade. Vo veľkej mise ležala obrovská kopa čerstvo poumývaných špenátových listov. Dookola boli porozkladané prísady do nálevu. Na sporáku vrela voda na špagety. Na doske čakal peceň kysnutého chleba. Podľa množstva vaječných bielkov nachystaných v mise Katy usúdila, že sa Luke chystá urobiť nákyp.

„Nie, vďaka." Luke sa zúrivo sústredil na krájanie olív, kapár, petržlenu a ančovičiek. „Všetko mám pod kontrolou."

„Nevedela som, že tak rád varíš."

„A čo si si myslela? Veď som vyrastal v prostredí reštaurácií." Ticho zaklial, keď mu jedna oliva odskočila od noža. Skotúľala sa z dosky rovno na zem. Zeke vyskočil a hneď ju zhltol.

„Hotová hostina," pokračovala Katy. Snažila sa skryť úsmev, keď sa ďalšia oliva odkotúľala na dlážku. Zeke ju rýchlo zožral. „Ani sa nepamätám, kedy mi ktosi čosi uvaril. Matt iba strčí zmrazenú pizzu do mikrovlnky."

„Také sú deti," odvetil zhovievavo Luke. „Obete stánkov s rýchlym občerstvením. Treba ich poľutovať. Som zvedavý, kto bude variť pre ďalšiu generáciu."

Katy sa uškŕňala. „Možno ľudia budú jedávať častejšie mimo domu. To by prospelo Gilchrist a spol. i Pesto Presto."

„Dobrý postreh. Dočerta." Luke položil nôž a pristúpil ku sporáku."

„Čo sa stalo?"

„Ale nič. Voda už pomaly vrie a ja ešte nie som pripravený zavariť do nej špagety."

„Tak odstav vodu zo sporáka. Luke, dnes ma Justíne pozvala na vážny rozhovor."

„Naozaj? Aj mňa." Luke odstavil vodu a zdvihol notes, ktorý ležal na pulte. Sústredene sa nad ním mračil.

„Bola dosť nahnevaná."

„Ona sa stále hnevá. Má to v krvi."

Katy prekvapene zažmurkala. „Prosím?"

„Ale zabudni na to. Podaj mi panvicu, dobre?"

Katy zobrala panvicu a podávala mu ju. Pozorovala Luka, ako ju kladie na sporák a leje do nej olivový olej. Poriadne veľa oleja.

„Podstatné je, že ti celkom nedôveruje, Luke. Chcela by uveriť, že si prišiel zachrániť podnik, ale jej druhé ja sa obáva, že si sa prišiel len pomstiť."

„To je jej problém." Luke podišiel späť k notesu, potichu hromžiac. Pozrel na olej na panvici a zahromžil hlasnejšie.

„A povedal si jej, že sa ti podarilo vyriešiť problémy v Gilchrist Gourmet?"

„Nie. Vôbec som sa k tomu nedostal. Keď som u nej včera bol, chcela sa porozprávať o niečom inom." Luke vysypal posekané olivy, kapary a ančovičky do panvice.

„Takže do dnešného dňa si jej vlastne logicky nevysvetlil, čo spô​sobilo problémy tých dvoch reštaurácií a kde sa strácali peniaze. Ona preto nemôže ani tušiť, že si zastavil sabotáž v Gilchrist Gourmet."

„Problémy s počítačmi predsa, už sa nepamätáš?"

„Myslím, že tomu neuverila."

„To je zlé. Neexistuje iné logické vysvetlenie, len pravda. To ty si mi nedovolila povedať, že jej vnučka odčerpávala z peňazí, aby vyplatila vydierača. Tak je to."

„Samozrejme, že jej nesmieš povedať o Eden. Ale čo tie problémy s Gilchrist Gourmet?"

„Čo sa týka Gilchrist Gourmet, zatiaľ som nemal príležitosť pove​dať jej o Stanfieldovej sabotáži." Luke skúmal prísady do nálevu, akoby to boli zložky nukleárneho paliva. Opatrne zdvihol šľahač. „Čo keby sme to prebrali inokedy? Momentálne som trochu zane​prázdnený."

„Dobre, ale to potom vysvetľuj e, prečo sa Justine obáva o budúcnosť Gilchrist a spol. Luke, iba sa pokús s ňou porozprávať a vysvetli jej, že si sa neprišiel pomstiť. To by jej pomohlo zbaviť sa úzkosti."

„A kto povedal, že tu nie som kvôli pomste?" Držal fľašu olivového oleja v jednej ruke a pokúšal sa po kvapkách dolievať olej do citrónovej zmesi. Pravou rukou zúrivo šľahal zmes. Olej a citrónová šťava strie​kali na pult. „Vieš čo? Práve teraz by som najradšej roztrhal v zuboch jedného šéfkuchára."

Katy sa usmiala. „Viem, že si sa neprišiel pomstiť, Luke."

„Naozaj? A ako to vieš?"

„Okrem iného viem, ako si pomohol Eden a Darrenovi."

„Len na tom nič nestavaj. Zachrániť kožu Eden a Darrenovi mohlo byť súčasťou môjho oveľa väčšieho plánu. Možno chcem zničiť všet​kých Gilchristovcov."

„Ale choď, Luke. Prestaň žartovať."

„Ja nežartujem. Myslím to vážne. Aj keby som Justine povedal pravdu, neuverila by mi. A jediným dôvodom, prečo som za bratanca a sesternicu vyťahoval horúce gaštany z ohňa, bolo, aby som získal čas a mohol uskutočniť svoj vlastný plán." Luke zrazu stíchol. Prudko vtiahol do seba vzduch. „Dočerta."

Načiahol sa ku sporáku a odtiahol panvicu z ohňa. Z prihoretých olív, kapár a ančovičiek stúpal štipľavý dym. Luke nešťastne pozrel na dymiacu sa zmes.

Zeke pozoroval Luka s nádejou, keď prenášal panvicu k výlevke.

„Pre teba je to horúce, Zeke," ticho sa mu prihovárala Katy. „Počkaj, kým to vychladne."

Luke začal zachmúrene krájať ďalšie kapary, olivy a ančovičky. Katy sa rozhodla nepokračovať v rozhovore. Uchlipkávala si tíško víno z pohára a pozorovala, ako sa Luke čoraz viac mračí.

Častejšie pristupoval k notesu a ticho si pre seba čosi hundral. Keď spustil šľahač, aby vyšľahal vaječné bielky na nákyp, Katy sa strhla. Bola si istá, že sa blíži pohroma, ale neodvážila sa povedať ani slovo. Pre akúsi príčinu sa Luke snažil predstierať, že je šikovný kuchár.

Keď si konečne sadli k stolu, Lukovi stuhla sánka. Keď podával Katy šalát, zelené oči mu potemneli.

„Fantastické," pochválila ho Katy, keď si nakladala na tanier. Všimla si, že nálev nedrží na listoch. Luke zabudol dať umytý špenát odkvap​kať.

Luke si dal kúsok do úst a zaklial. Je to vodové."

„Iba trochu. Do nálevu si použil vynikajúce príchute."

Luke ochutnal aj z hlavného jedla. Tvár mu potemnela. „Špagety sú rozvarené."

„Ale nezmysel. Sú vynikajúce." Katy nadšene prevaľovala v ústach mazľavú cestovinu.

„Nič mi nenahováraj," mračil sa Luke. „Sú rozvarené."

„Možno si ich varil o niečo dlhšie. Ale to nič, Luke. Ani by som si to nevšimla, keby si ma neupozornil." Nebolo treba ani dodávať, že špagety boli studené ako ľad. Aj Luke si to všimol.

„Rozoznám ešte päťhviezdičkovú kuchyňu," povedal Luke. „Aj ty. A toto nie je ono."

„Nič si z toho nerob."

„Nebudem si robiť, prepustím toho darebáka." „Koho?"

„Benedicta Daltona."

Katy pozerala naňho s úžasom. „Šéfkuchára z Pacific Rim? A prečo by si ho mal prepustiť?" „Znemožnil ma."

„Bože, Luke. To je smiešne, prečo by to robil?" „Nechajme to tak." Luke pozrel na jej tanier. „Si si istá, že to má správnu chuť?"

Katy bol povedomý ten zúfalý výraz kuchára, ktorému sa nevydaril obed. „Je to vynikajúce, Luke." „Naozaj ?" „Áno."

Pochybovačné na ňu pozrel, ale zrejme sa nemienil na túto tému škriepiť. Pri stole zavládlo na niekoľko minút ticho. „Niečo sa stalo, Luke?" spýtala sa nakoniec Katy. „Nie."

„Dnes večer sa mi zdá, že si myšlienkami kdesi inde. Asi nebol dobrý nápad dnes spolu večerať."

„Matt je dnes v práci a nevráti sa skôr ako o polnoci. Myslím, že som si vybral najvhodnejší čas." „Najvhodnejší čas na čo?"

Luke vyzeral napätý, ba priam neistý, čo preňho nebolo typické. Katy ho ešte nevidela s takým výrazom v lesklých očiach. Akoby riešil niečo, čo bolo nad jeho sily. Aj preňho to bolo čosi nové.

„Povedala ti niečo Justíne?" bezvýrazné sa spýtal Luke. „Teda okrem toho, že mi nedôveruje."

Katy sa sústredila na to, ako nabrať vidličkou rozvarenú cestovinu. Nebolo ľahké namotávať lepkavé špagety na vidličku. „Nie. Ani nie. Väčšinou hovorila, ako sa trápi. Uvažovala, či konala správne, keď ťa sem pozvala."

„Katy, pozri sa mi do očí."

Katy váhavo zodvihla hlavu a stretla sa s jeho skúmavým pohľadom. „No..."

„Povedz mi pravdu. Ty nevieš klamať, ani keď chceš niekomu pomôcť. Tak čo ti ešte povedala?"

Katy naňho podráždene pozrela. Zdvihla pohár s vodou. „Hovorila čosi o tom, že mám byť opatrná. Má strach, aby som sa s tebou príliš nezaplietla." „A čo ešte?" „Luke, prosím ťa, už to začína byť trápne."
„Povedala ti, že ťa chcem požiadať o ruku, však?"

Katy obliala horúčava. Chcela prehltnúť za hlt vody, ale zaskočilo jej a rozkašľala sa.

„To som si mohol myslieť." Luke položil vidličku, vstal a pobúchal ju medzi lopatkami. „Tá stará ježibaba ma už naozaj začína hnevať."

„Nie je to žiadna stará ježibaba," lapala po dychu Katy. „Má iba o mňa strach, to je všetko."

„Myslí si, že môže zasahovať každému do života. Dočerta, nič sa mi dnes večer nedarí. Vedel som, že to bude pohroma." Luke ju ešte naposledy buchol do chrbta a sadol si. „Tak teda, aká je tvoja odpo​veď?"

„Prosím?"

„Počula si, čo som povedal. Aká je tvoja odpoveď?"

Katy si uvedomila, že to malo byť požiadanie o ruku. Dokorán otvorila oči od prekvapenia. „Nepočula som otázku."

„Dočerta, veľmi dobre vieš, na čo sa ťa chcem spýtať. Vydáš sa za mňa alebo nie?"

Katy zahodila servítku. „Luke Gilchrist, to je veľmi nedôstojný spôsob, ako žiadať ženu o ruku. Mal by si sa hanbiť. Od Gilchrista by som očakávala viac."

„Áno? A čo by si si želala?"

„Ruže a šampanské. Možno svit mesiaca na pláži - no, čo ja viem. Nemám s tým ešte skúsenosti." Katy sa zamračila. „Ale poviem ti ešte niečo. Želám si, aby si ma požiadal o ruku tak, ako sa patrí. Kde sú srdiečka a kde sú kvety? Prečo nie si na kolenách? Nestojím ti za tú námahu?"

„Či mi nestojíš za námahu?" Luke sa rozzúril. „A čo si myslíš, že ma toto tu nestálo žiadnu námahu?" Širokým gestom ukázal na roz​varené špagety a misu s mokrým špenátom. „Otročil som celé hodiny pod tým tyranom Daltonom. Mal ma naučiť, ako pripraviť gurmánske jedlo. Dnes som strávil celé popoludnie v kuchyni a trápil som sa s touto večerou. A toto je nejaká vďaka?"

Katy sa zarazila. „Ty nevieš variť, však?"

„Nepoznám ani jedného Gilchrista, ktorý by vedel variť. Aspoň nie tak, ako si to predstavuješ ty. Ale aspoň som sa o to pokúsil. A chcel som tým aj niečo dosiahnuť."

„Urobil si kus práce, Luke."

„Len mi nezačni lichotiť. Povedz, či sa za mňa vydáš, aby sme sa mohli pustiť do nákypu."

„Tak dobre, vydám sa za teba."

„Naozaj?"

„Naozaj. Ale chcela by som ťa upozorniť, že nemáš právo obviňovať kuchárov z Gilchrist a spol., že sú temperamentní. Ty si oveľa horší."

„Povedz to ešte raz."

„Vydám sa za teba."

Sklamanie a neistota sa okamžite vytratili Lukovi z očí. „Ach, Bože, nemôžem tomu uveriť. Tuším Benedicta Daltona povýšim."

Vyskočil zo stoličky, a postavil Katy na nohy. Rozkrútil sa s ňou vo víťaznom tanci a preniesol ju na gauč.

Katy potláčala šťastný smiech a túžbu. Zvalil sa na ňu, z očí mu sršala zelená žiara.

„Neoľutuješ to, Katy." Vzal jej tvár do dlaní. „Prisahám. Viem, že si myslíš, že my dvaja nemáme veľa spoločného a že Gilchristovci sú ťažko poznačení, ale naše manželstvo fungovať bude."

Katy sa usmiala. Z jej vnútra vyvieral hlboký pocit šťastia. „Nikdy som nepovedala, že Gilchristovci sú ťažko poznačení."

„Dobre. Lebo máme aj niektoré silné stránky, však vieš."

Objala ho okolo krku. Jej úsmev sa zmenil na posmešnú grimasu. „Ako napríklad?"

„Sme verní, to je prvá vec."

Katy sa mu prestala smiať. „To máš pravdu. Vy Gilchristovci ste náruživí a vášniví v manželstve presne tak ako pri tom ostatnom."

„Presne tak. Moja matka a otec si boli navzájom oddaní až do smrti. Ariel som nebol nikdy neverný. A pozri sa na Maureen a Haydena. Tiež sú ešte spolu. Jediný rozvod v rodine mala Eden a aj tam hrali úlohu mimoriadne okolnosti."

„Ani tvoja stará matka sa už nevydala."

Luke sa uškrnul. „Justine sa vydala za Gilchrist a spol. Určite bola podniku verná."

„Ale mala aj iné lásky," pomaly doložila Katy. „Dnes sa mi priznala, že bola tajne zamilovaná do môjho starého otca."

Luke sa zamračil. „To že ti povedala?"

„Áno."

„Ak aj bola zamilovaná do Quinnella, určite bol až na druhom mieste. Ale vysvetľuje to niektoré veci."

„Ako napríklad jej túžbu zosobášiť tvojho otca s mojou matkou?"

Luke prikývol. Na niekoľko sekúnd nad niečím uvažoval, alebo v mysli dával dohromady akúsi skladačku. Potom sa pomaly a pod​manivo usmial. „Katy, dnes večer sa nechcem rozprávať o minulosti."

„A o čom teda?"

„O budúcnosti." Pobozkal ju na hrdlo. „Posledné tri roky som prežil v krajine nikoho. Najhoršie bolo, že som ani netúžil dostať sa odtiaľ. A potom si na mojom prahu zastala ty a začala si ma poučovať o zodpovednosti. Prinútila si ma myslieť na budúcnosť."

Katy sa ticho zachichotala. „Ty si bol ale hrozne nahnevaný a ja som si myslela, že tvoj pes ma zožerie zaživa."

Lukovi sa zaleskli oči. „Mýliš sa, Katy. To ja ťa zjem zaživa." Ruka mu skĺzla k jej stehnu a nohu si vsunul medzi jej kolená.

„Keď hovoríme o jedle..." zašepkala Katy.

„No?" Luke sa maznal s jej ušným lalôčikom.

„Nenechal si niečo v rúre?"

Luke v momente zdvihol hlavu. V očiach sa mu zračila panika. „Doriti. Nákyp."

Katy sa rozosmiala. Luke vyskočil a bežal do kuchyne. Zeke vyrazil za ním s miskou v zuboch s nádejou, že ďalší kulinársky neúspech skončí v nej.

Katy vstala a so smiechom si upravila si šaty. Potom vošla do kuchyne. Luke s čiernymi chňapkami na rukách vyberal z rúry nákyp.

„Ani nedýchaj," šepkal, keď ukladal nádobu na sporák.

„Už je neskoro," povedala Katy. „Už padá. Pozri, ako klesá."

Luke nešťastne pozeral, ako zlatá kopula nákypu klesá. „Dalton prisahal, že ak sa budem držať návodu, tak nespľasne. Pozri. Už je z toho palacinka."

„Na nákype je dobré to, že chutí rovnako dobre, či už klesne alebo nie."

„Ale choď. Zajtra hneď ráno Daltona prepustím."

„Neprepustíš chudáka Benedicta Daltona a prestaň sa už vyhrážať. Podávaj dezert." Katy sa usmievala. „A kým to urobíš, môžeš mi povedať, že ma máš rád."

Luke odvrátil pozornosť od spľasnutého nákypu a zahľadel sa jej do očí. „Ale som to poriadne spackal, čo? Milujem ťa, Katy."

„Dobre, aj ja ťa milujem. Poďme už jesť."

O čosi neskôr sa Katy pri Lukovi malátne pohniezdila. Ležali pri kozube, zakrútení do deky. Zeke dôstojne odpočíval pri svojej miske v kuchyni. Prejavy ľudskej sexuality ho nudili. Katyine šaty, podprsenka, pančucháče boli nedbalo porozhadzované na operadle stoličky. Mala na sebe len čiernu košeľu, ktorú mal ešte pred chvíľou na sebe Luke. Pripadala mu v nej nesmierne sexy.

Luke nemal na sebe vôbec nič. Vychutnával dotyk Katyinej nahej nohy na svojej. Bola taká nežná a mäkká. A milovala ho. Vydá sa zaňho.

Takmer nemohol uveriť svojmu šťastiu.

Neodvažoval sa uveriť.

Inštinktívne, ako vtedy pred troma rokmi, keď hľadel na dymiace zvyšky zrúteného lietadla, očakával nejakú čiernu stránku aj vo svojom terajšom šťastí.

Katy zažívala. „Už by som mala ísť. Matt bude čoskoro doma."

Luke pozrel na svoje čierne hodinky. „Ešte máš hodinu čas, Katy. Chcem, aby sme sa vzali čím skôr."

Obrátila sa mu v náručí. Vlasy, presvietene ohňom z kozuba jej žiarili ako slnko. „Ach, nie, to nežiadaj. Bude to moja jediná svadba a ja chcem, aby bola, ako má byť."

„Nezáleží mi na tom, aká bude, len nech je rýchlo." Pohrával sa s jej vlasmi. „Myslím to vážne, Katy. Chcem, aby si bola čím skôr moja."

Oprela sa o lakeť a pozerala dolu na neho. Čierna košeľa sa jej vpredu otvárala a odhaľovala jej mliečnobiele prsia. Luke vytušil obrysy jej ružových bradaviek.

„Čo sa deje, Luke?"

„Nič." Načiahol sa a našiel ten dráždivý púčik. Okamžite pod dotykom jeho prstov stuhol. „Iba nechcem čakať dlhšie, ako bude nevyhnutne treba."

„Myslím, že niekedy na jeseň, keď Matt odíde do školy," pokračo​vala pomaly.

„Ja som myslel, že niekedy na budúci týždeň."

Zdvihla hlavu. „Luke, to myslíš vážne?"

„Áno."

„Ja sa predsa nemôžem tak rýchlo pripraviť. Musím sa postarať o kopu vecí."

„Napríklad o čo?"

„Napríklad o to, kde budeme bývať. Nemáme izbu, aby si sa mohol prisťahovať k nám."

„Ale áno. Matt má svoju izbu. A my budenie obývať tvoju. A keď odíde, tak si nájdeme nový domov. Nemám v úmysle zvyšok života stráviť v Justininej blízkosti."

Chvíľu nad tým rozmýšľala. „No, myslím si, že by to bolo celkom dobre. Ale i tak sa mi nechce takto hnať do manželstva. Určite ešte budeme musieť vybaviť kopu vecí."

„Vymenuj aspoň jednu."

„Pesto Presto."

Luke jej dychtivo zovrel tvár v dlaniach. „Manželstvo ti nebude prekážať pri otvorení Pesto Presto."
„Viem. Ale musím toľko všeličoho zariadiť a zabezpečiť."

„Ale to môžeš aj potom, keď už budeme svoji, nie?"

Katy sa usmiala. „Ale áno, myslím, že áno." Zľahka ho pobozkala.

Luke si vydýchol. Keď ju bude mať bezpečne pripútanú k sebe, Pesto Presto mu už nebude sokom. „Dôveruj mi." Uložil ju jemne na chrbát. „Ja sa o všetko postarám."

Rozochvené sa naňho usmievala, oči jej žiarili láskou a šťastím. „Si si istý?“
„Áno. Som si istý. Len nechaj všetko na mňa."

Položil si nohy na jej a jemne ju pritlačil na deku. Potom sklonil hlavu, aby ju opäť vychutnal. Spomenul si, aké to bolo, keď ju sem priviedol po prvý raz po večeri u Justine.

Svoju žiadostivosť pripisoval tomu, že už dlho nedržal ženu v náručí. Ale už vedel, že túžba po Katy, po tom, aby sa čím skôr stala jeho súčasťou, bola silnejšia ako túžba po sexe.

Kedysi bol presvedčený, že za celoživotnú družku mu je súdená Ariel. Možno ňou aj bola, v tom zmysle, že nikdy nestretol bytosť, ktorá by do takej miery bola ženskou obdobou jeho samého.

Ale v ten večer si uvedomil, že v Katy našiel niečo oveľa vzácnejšie. Nebola jeho odrazom, bola jeho prirodzeným protikladom. Deň proti jeho noci, slnečný svit proti jeho temnú, rovnocenný náprotivok. Oboje je potrebné na vytvorenie dokonalého celku.

Takto ho to naučila cítiť, pomyslel si Luke. Dokonalý celok. S Katy môže byť čímsi viac ako len samým sebou.

Siahol dolu a nahmatal jej hebkosť. „Už vlhneš," šepkal jej do pŕs. Vsúval do nej jemne svoj prst a ona sa mu vzpínala pod rukou.

„Luke, nechce sa mi veriť, čo so mnou dokážeš. Cítim sa taká slobodná, keď ma držíš."

„To ty si neuveriteľná." Zosunul sa pozdĺž jej tela a skončil pri jej stehnách. Jej exotická vôňa mu opájala zmysly. Keď vzal jej zadok do dlaní a začal ju vychutnávať, Katy slastne vykríkla. Rukami sa mu zaryla do vlasov.

Luke sa úporné snažil ovládnuť vlastnú túžbu. Viac než úporné. Svaly mu navierali od úsilia ovládnuť sa. Ale neodolal pokušeniu pozorovať z tejto polohy, ako Katy prežíva svoj vrchol. Zohol jej kolená a ešte viac jej roztiahol nohy. Zámerne vsunul do nej svoje prsty a jemne ju pootvoril.

Katy sa zasekol dych. „Luke."

Lukom prebehla elektrická iskra. Jeho meno z jej pier mu znelo ako vo​lanie Sirény. Bol jej zajatcom a nezáležalo mu na tom, či si to ona uvedomuje alebo nie. Koniec koncov patrila mu rovnako, ako on patril jej.

Pobozkal ten zdurený kopček ženstva zahniezdený medzi ryšavkastými chĺpkami. Zľahka ho láskal jazykom, kým Katy úplne nestratila dych a neprivinula sa k nemu. Jej vnímavosť ho napĺňala posvätnou bázňou a zároveň úžasnou pýchou.

Bude ju vždy s láskou opatrovať a chrániť, sľuboval si Luke. Oddáva sa mu bezvýhradne. Bude si ten dar chrániť.

Koniec koncov dáva mu budúcnosť.

Keď už mal z nej ruky celkom klzké a ona sa ho chytila tak, akoby ho nikdy nechcela pustiť, otvoril ju ešte o kúsok. Jej úzka štrbina sa sťahovala a prsty mal z nej celkom mokré'.

„Ach, Bože, Luke. Luke.
Opäť ju jemne roztiahol a na prstoch pocítil, ako ju sťahuje kŕč. Krútila sa a kričala. Zrazu sa zachvela a uvoľnila.

Luke pozoroval výraz vášne v jej tvári a potom, keď už nevládal ďalej potláčať vlastnú túžbu, vytiahol sa hore k nej a vsúval sa hlboko do jej horúceho pulzujúceho tela priťahovaný jej sladkým ohňom, kým sa v nej celkom nestratil.

Kým sa necítil celkom slobodný.

Kým nenašiel druhú polovicu samého seba. 
Luke najprv odprevadil Katy domov. Až potom sa jej spýtal niečo, čo naňho doliehalo ako ťažká chmára. Na schodíkoch ju vzal do náručia a pozoroval jej tvár vo svetle z verandy. Pozrela naňho, v očiach výraz uspokojenej zmyselnosti. Najradšej by ju zase odviedol do svojej postele.

„Katy, posledné roky si strávila s Gilchristovcamí."

„Posledné roky som pracovala pre Justíne," opravila ho s úsmevom.

„Bolo to viac ako zamestnanie a ty to vieš. Ale je tu niečo, čo by som chcel vedieť." Zozbieral všetku odvahu. „Nechceš sa za mňa vydať iba zo súcitu alebo niečoho podobného, však?"

Zasmiala sa nežne a sladko a jej smiech mu prenikol až do duše.

„Ach, nie, božemôj, nie. Neviem, kde si na to vôbec prišiel, že som anjel strážny, ale môžem ťa ubezpečiť, že by som sa za nikoho nevydala iba preto, aby som si uchovala svätožiaru a krídla." Oprel sa čelom o jej čelo. „Milujem ťa, vieš." „Viem. Aj ja ťa milujem," zašepkala. „Aj keď si problematický, náladový a tvrdohlavý."

Usmial sa. „Ty ma miluješ, aj keď som taký?"

„Uhm. Vedela som totiž od začiatku, že ťa prevychovám."

Zvuk prichádzajúceho auta na ceste zahnal Lukove myšlienky na ďalšie číslo s Katy. Zeke zavrtel chvostom, keď spoznal auto. Na chvíľu ich ožiarili reflektory. Matt zahol k domu a zaparkoval pred vchodom. O niekoľko sekúnd sa otvorili a v zapätí zavreli dvere.

Matt v džínsoch a džínsovej bunde sa pomaly blížil k verande. „Hej, vy dvaja, čo tu robíte?" Pozrel na zrumenenú sestrinu tvár, stretol sa s Lukovým upreným pohľadom a potom sa zohol, aby pohladil Zeka.

„Práve som požiadal tvoju sestru, aby sa za mňa vydala," povedal Luke ticho.

„Naozaj? No fajn. To je výborné." Matt pozrel na Katy. „Tak čo si mu odpovedala?"

Katy sa zvodne usmiala. „Povedala som mu áno."

„Naozaj?"

„Naozaj."

„Katy, ale veď je to Gilchrist," povedal Matt a pozrel neisto na Luka.

„Viem. Ale keď on vie variť."

Matt nechápavo vyvalil oči. Potom sa rozosmial. Katy sa pridala. Smiala sa, až si musela zotierať opakom ruky slzy.

Aj Lukovi bolo do smiechu. Ani nevedel ako a rozosmial sa aj on. Noc sa naplnila ich smiechom. Svet a budúcnosť sa im videla jasná, čistá a nepoškvrnená.

Uchopil šťastie, ktoré mu Katy ponúkla, pomyslel si Luke. A nikdy ho už nepustí.

Justíne čakala pri bazéne na Katy. Katy práve doplávala, pozrela hore a prekvapilo ju, koho vidí. Justíne na ňu hľadela s výrazom chmúrnej rezignácie.

„Nakoniec sa predsa len pomstí," povedala. Hlas jej znel duto. „Viem, že to urobí. Je celkom ako jeho otec. Úplne mi zruinuje podnik a nakoniec zradí aj teba, ako to urobil kedysi jeho otec tvojej matke."

„Nemyslím, Justíne."

„Úbohé dieťa. Máš ten istý nerealistický pohľad na život ako tvoj starý otec. Taký optimistický a naivný."

„Nie som dieťa," podotkla mierne Katy.

„Chcela som ťa zachrániť," zašepkala Justíne. „Boh vie, že som sa snažila. Je to osud. Si predurčená stať sa nástrojom môjho definitívneho poníženia. Želám si iba, aby si nemusela trpieť so mnou." „Justine, nikto vás predsa v kostole neponíži." Justine jej ubezpečeniu nevenovala pozornosť. „Myslím, že ťa ne​mám právo karhať za tvoju naivitu. Boh vie, že sama som živila v sebe bláznivé nádeje, keď som nútila Luka, aby sa ujal vedenia podniku. Aj ja som mala svoje hlúpe sny."

„Vaše sny neboli hlúpe. Mali by ste veriť v ich splnenie." „Rada by som," odvetila Justine, „ale neopovážim sa. Obávam sa, že ťa Luke využíva len na to, aby ma potrestal."

Katy potlačila úsmev. „Nebudeme mať istotu, kým naozaj nepríde na sobáš, však?"

„Tebe sa moje obavy zdajú zábavné. Ale počkaj, uvidíš, ako sa budeš cítiť, keď zistíš, že ťa zradil. Bola som pri tom, keď sa to stalo tvojej matke. Videla som smútok i hanbu v jej očiach. Nikdy na to neza​budnem. A nikdy nezabudnem na tvár tvojho starého otca, keď sa obrátil ku mne."

Katy sa zľakla. Zbadala, že Justine tečú slzy po tvári. Vyliezla z bazéna a schmatla kúpači plášť. Rýchlo si ho cez seba prehodila, objala Justine a snažila sa ju utešiť, ako len mohla.

Je ťažké utešiť Gilchrista, ktorý sa poddal svojim melodramatickým predstavám, uvažovala Kary. Ale robila, čo mohla. Koniec koncov, aj keď Gilchristovci svoje city často zveličovali, nebolo pochýb, že boli úprimné. Aj preto mala Katy vždy s členmi svorky súcit. „Upokojte sa, Justine. To všetko bolo už veľmi dávno." „V ten deň som vlastne tvojho starého otca zradila," pokračovala Justine zlomeným hlasom. „A nie raz, ale dva razy. Nielenže sa odtiekla svadba, ale zrušila som aj zlúčenie podnikov. Nakoniec som mu nedala nič. Po tom všetkom, čo pre mňa urobil, som mu nedala nič. A ja som bo milovala. Ako som ho len mohla tak podviesť?"

„To je v poriadku," ukľudňovala ju Katy. „Zabudnime na minulosť." „Ale ako mám na ňu zabudnúť? Vďaka môjmu vnukovi sa musím každú minútu vracať k tomu strašnému dňu."

Eden a jej matka sa hneď od začiatku ujali vedenia svadobných príprav. Po niekoľkých márnych pokusoch prevziať situáciu pod vlastnú kon​trolu to Katy vzdala. Nakoniec sa dala vtiahnuť do bláznivého kolo​toča počínajúc rozposielaním pozvánok a končiac výberom menu na svadobnú hostinu.

Liz jej dala prečítať knihu o záhadách mužského mozgu.

„To by si mala prečítať každá žena, ešte kým sa vydá," povedala Liz.

„Potrebujem knihu o záhadách gilchristovského mozgu, a nie o záhadách mozgu dákeho dedka," posťažovala si Katy.

„Ty už rozumieš Gilchristovcom lepšie ako hocikto iný," ubezpe​čovala ju Liz.

O pár dní po rozhovore pri bazéne Katy našla vo svojej kancelárii Maureen a Eden, ako sa skláňajú nad Liz. Obe Gilchristky na ňu chrlili rozkazy ako z rýchlopalnej zbrane. Liz, očividne uštvaná, si poslušne robila poznámky.

„Svadba bude samozrejme v Seattli. Tak sa na nej budú môcť zú​častniť aj všetci zamestnanci. A Justine bude mať práve v tom čase na návšteve obchodných partnerov, ktorých tiež treba pozvať," hovorila Maureen.

Eden prikývla. „Áno, rozhodne v Seattli. Aj hostina by mala byť tam. V niektorej z našich reštaurácií."

„Pacific Rim má vhodné priestory na bankety," pripomenula Mau​reen. „Poznačte si, Liz, treba hovoriť s tamojším správcom a šéfkuchárom.

„Áno, pani Gilchristová." Liz hodila prosebný pohľad na Katy. „Dobré ráno vospolok," pozdravila veselo Katy, aby prerušila ten prúd rozkazov.

Eden na ňu pozrela ponad plece, obočie stiahnuté od sústredenia. „Ach, tu si, Katy. Dnes pôjdeme kupovať svadobné šaty. Už som povedala Liz, že tento týždeň budeš každý deň mimo kancelárie, kým pre teba nenájdeme tie pravé."

„Už som im chcela navrhnúť, aby ti kúpili dáke čierne namiesto klasických bielych," podpichla Liz. „To by sa hodilo na svadbu s Gilchristom, čo myslíš?"

Maureen to zobrala vážne, typicky gilchristovsky. Kriticky si pre​merala Katy. „Nie, myslím, že Katy by čierna nepristala."

„Matka má pravdu," dodala Eden. „Nemám, samozrejme, nič proti porušovaniu tradícií, ale čierna jednoducho nie je Katyina farba."

Vo dverách sa objavil Luke. „Kto by sa pokúsil Katy obliecť do čierneho, bude mať do činenia so mnou." Liz vzdychla. „Bol to len taký hlúpy nápad." Katy sa uškrnula. „Neboj sa. Ženích bude určite v čiernom."

Dva dni pred svadbou vošiel Matt do obývačky, kde práve Katy sústredene čítala novú kuchársku knihu. So záujmom študovala nový recept na šalát z cestovín a omáčky pesto ochutenej paradajkami sušenými na slnku.

„Naozaj si si istá, že to chceš absolvovať?" spýtal sa jej potichu.

Katy ani nezdvihla hlavu od zoznamu jednotlivých prísad, ktorý práve študovala. „Myslím, že by to bola perfektná špecialita podniku Pesto Presto. Chuť paradajok sušených na slnku spestrí jedálny lístok."

„Dokelu, Katy, nehovorím o novom recepte pre Pesto Presto. Ho​vorím o tvojej svadbe. Naozaj ho máš rada?"

Katy zdvihla hlavu a pozrela do Mattových ustarostených očí.

„Áno, Matt. Naozaj ho mám rada."

Matt zaváhal. „Ty neveríš, že by mohla mať Justíne pravdu, však? On by ťa predsa nezradil, však nie?"

„Nie."

Matt si s úľavou vydýchol. „Ani ja si to nemyslím. Je to fajn chlap, vieš?"

„Viem."

„Mám ho rád. Aj keď je to Gilchrist."

Katy sa usmiala. „To som rada."

„Sľúbil, že sa o teba postará. To mi uľahčí odchod na univerzitu. Už som si začínal robiť starosti, čo tu budeš sama robiť. Vedel som, že budeš mať veľa práce s Pesto Presto a so všeličím iným, ale aj tak.. .*"

Katy zložila kuchársku knihu a vstala. Privinula sa k Mattovi a tuho ho objala. „Matt, budeš mi veľmi chýbať."

„Veď idem len na univerzitu," pripomínal jej drsne. „Nejdem na druhý koniec sveta."

Katy sa zahmlili oči. „Ale áno. Viem, že to tak musí byť. Chcem len, aby si mi sľúbil, že využiješ každú minútu."

V deň svadby bol Luke hore už na svitaní. Keď si varil kávu, automa​ticky vyzrel z okna. Katyin dom bol celkom pustý. Eden a Maureen ju večer aj s bratom presťahovali do Seattlu.

Hayden previezol do mesta aj Justine a pani Igorsonovú. Všetci sa ubytovali v hoteli blízko kostola a reštaurácie Pacific Rim.

Luke zostal so Zekom. Do Seattlu mienil odísť okolo ôsmej. Bude mať dosť času prezliecť sa v Darrenovom byte a odviezť sa do kostola ešte pred omšou o jedenástej.

Napoludnie bude Katy jeho. Luke pocítil uspokojenie, ktoré ho napĺňalo prekypujúcou energiou. Nikdy nebol pevnejšie presvedčený o správnosti svojho počínania, ako práve teraz.
O pol ôsmej Luke už v dome nevydržal. Hodil svoje sviatočné čierne šaty na zadné sedadlo auta a obrátil sa na Zeka.

„Poďme, kamarát. Ešte sa raz prebehneš po pláži a potom už musím ísť. Večer ťa príde nakŕmiť Matt."

Zeke zdvihol svoju misku a vyrazil k útesu. Nedočkavo zbehol k pláži, nechávajúc Luka ďaleko za sebou.

O niekoľko minút neskôr Luke zastal pri vode. Premkol ho čudný, nepríjemný pocit. Pozrel na Zeka, ako s ňufákom nízko pri zemi sonduje kaluže po odlive..

Niečo sa mu nezdalo.

Luke pozrel hore na útes, ale nič nevidel. Nebol tam nik. Nemá dôvod sa znepokojovať. Všetci sú predsa v Seattii a v bezpečí. S Katy hovoril ešte večer.

Ale nemohol zo seba striasť to nepríjemné tušenie. Keby tu bola Katy, iste by sa mu vysmiala, že opäť podlieha gilchristovským náladám.

Ale ten nepríjemný pocit, že čosi nie je v poriadku, nebola iba nálada. Luke zrazu nástojčivo potreboval hovoriť s Katy.

Rozhodol sa, že jej zavolá do hotela ešte predtým, ako vyrazí do Seattlu. Zapískal na Zeka.

Zeke zdráhavo zodvihol svoju misku a kráčal k nemu zo vzdiale​ného konca pláže. Luke nečakal. Veď Zeke pozná cestu.

Luke liezol hore útesom, nástojčivý pocit v ňom ešte silnel. Vykročil k domu a nakoniec sa pustil do behu.

Hneď za dverami na neho čakal maskovaný muž. V ruke zvieral pištoľ.

„Zavri dvere," rozkázal muž drsným zachrípnutým hlasom. „Ne​chcem sa stretnúť so psom."

Luke si nevšímal zbraň v jeho rukách a pomaly zavrel dvere. Pozrel mužovi do očí. „Čo to má znamenať?"

„Len pokoj, Gilchrist. Môžeš si sadnúť. Chvíľku si tu spolu pose​díme."

„Máš na to dôvod?"

„Áno. Musíš zmeškať tú svadbu."

„A prečo?" spýtal sa ho pokojne Luke.

„Nie je ti to jasné? Ak sa dnes neobjavíš v kostole, rodina si o tebe pomyslí hneď to najhoršie. Pomyslia si, že si konečne zavŕšil svoju pomstu. Justine ti to nikdy neodpustí. A ostatní ti už nikdy neuveria. Nikto ti už nedá možnosť napraviť to. A pri troche šťastia sa podnik Gilchrist a spol. bez tvojho velenia pekne zrúti."

„A čo Katy?" opýtal sa Luke. „Azda ti ešte, po tom všetkom záleží na jej citoch, či nie, Atwood?"

Votrelec na chvíľu stíchol. Potom pokrčil plecami, zdvihol ruku a stiahol si masku. „Nezáleží na tom, či vieš, kto som," povedal Atwood. „Aj tak mi to nikdy nedokážeš. Neexistuje žiaden dôkaz, že som tu dnes bol. A kto ti uverí, že práve ja som ti zabránil, aby si prišiel na vlastnú svadbu?"

Ja si ťa nájdem, Atwood. A keď ťa nájdem, zničím ťa."

Atwood sa uškrnul. „Možno. A možno nie. Už mám všetko pre​myslené. Dnes popoludní nadobro zmiznem. Objavím sa pod novým menom na novom mieste ďaleko od Seattlu."

„A nebude to po prvý raz, však? Už aj predtým si zmenil meno, čo? Napríklad Milo Nyle."

Atwood zdvihol obočie s ironickým obdivom. „To nie je zlé. Ako si na to prišiel?"

„Tak to sedí. Prišiel si sa pomstiť Gilchristovcom. Si rodený ob​chodník a vyznáš sa v investíciách. Už keď som na to po prvý raz natrafil, uvedomil som si, že ten prípad s Darrenom nesie tvoje od​tlačky prstov. Aj to, čo si pripravoval spolu s Fraserom Stanfieldom."

„Uvedomil som si, že ideš po Stanfieldovi, keď si ho vyhodil." Atwoodovi zlostne blčali oči. „To ty si poučil Darrena, že ho pod​viedli, však?"

„Katy ma poprosila, aby som mu pomohol z kaše," povedal Luke uprene pozorujúc Atwooda, „a tak som mu pomohol."

„Katy bola vždy primäkká. Na svoju škodu. Asi tomu neuveríš, ale bolo mi jej vtedy Túto."

„Ale čo to tu táraš, Atwood, veď si mal svoj plán, či nie? Rútil si sa k svojmu cieľu zničiť Gilchristovcov a Katy bola len obyčajná obeť, ktorá ti stála v ceste k cieľu."

„Potreboval som ju, aby som sa dostal do rodiny," pripustil At​wood. „Využil som ju, ale vlastne ani nie tak veľmi, ako si to potom urobil ty."

„Čo to má, dočerta, znamenať?

Atwood sa mrazivo usmial. Ja som ju aspoň nezatiahol do ľúbost​ného vzťahu a potom neopustil, ako sa to práve chystáš urobiť ty."

„Katy dobre vie, žeby som ju nezneužil ako nástroj pomsty."

„Pochybujem. Je to iba žena. Každá žena, ktorú by muž opustil, by bola blázon, keby mu ešte uverila. Ale i tak nezáleží na tom, čo si myslí Katy. Dôležité je len to, čo si pomyslí Justíne. A ona ti už nikdy nezverí kontrolu nad Gilchrist a spol. A bez teba podnik skra​chuje."

„Si si akýsi veľmi istý."

„Poznám vás Gilchristovcoov. Viem, ako uvažujete." Atwood mu pokynul pištoľou. „Do obývačky. Ideme si sadnúť. Nemienim nie​koľko ďalších hodín prestať v predsieni."

Na dverách sa zvonku ozvalo zaškrabanie. Zeke nástojčivo zakňučal.

„Ak sa ten psisko dostane dnu, zabijem ho," povedal Atwood. „Mohol by spôsobiť veľa nepríjemností a potom by som nebodaj prevŕtal guľkou i teba. Nevadilo by mi, keby som zmrzačil Gilchrista."

Luke vykročil pred Atwoodom. Hodiny na rímse kozuba ukazovali osem hodín. Už mal byť na ceste do Seattlu. Ale ešte je čas, hovoril si Luke.

Aj keď už nie nazvyš.

V prípravnej miestnosti v kostole zapínala Eden drobné perleťové gombíky na chrbte Katyiných svadobných šiat. Vtom sa dvere bez zaklopania otvorili a Darren vopchal hlavu dnu. V čiernom smokingu a s čiernym motýlikom bol z neho fešák. Ale zdalo sa, že je akýsi rozrušený.

„Tu nemáš čo robiť," vyháňala ho Liz z izby. „Tak vypadni. Zna​mená to nešťastie alebo smolu, alebo čosi také."

„Smolu pre ženícha," doplnila ju Katy. „A odkedy si poloprofesio​nálna psychoanalytička robí starosti s poverami?"

„Opatrnosti nikdy nie je nazvyš," odvrkla Liz.

Eden zazrela na Darrena. „Choď a postaraj sa o Luka."

„To je práve to, čo nemôžem," povedal Darren. „Luke tu ešte nie je."

„Čo to vravíš?" Maureen položila kyticu, ktorú práve upravovovala a uprene naňho pozrela. „A kde je?"

„To je práve ten problém. Neviem. Keď neprišiel pred hodinou ku mne do bytu, myslel som si, že sme sa len zle dohodli. Myslel som, že azda šiel priamo do kostola. Ale už som si to overoval. Nik ho nevidel. Ani Luka, ani jeho auto."

„A zavolal si mu domov do Dragon Bay?" spýtala sa Eden.

„Áno. Nehlási sa." Darren pozrel na Katy. „Bože, hádam si naozaj nemyslíš, že by on...?"

„Že by ma nechal stáť pred oltárom?" Katy sa povzbudivo usmiala. „Nie, neboj sa, Darren. Určite príde. Asi ho čosi zdržalo na ceste."

Darren si vošiel prstami do čiernych vlasov a zamračil sa. „Možno, to celkom pripúšťam, to by sa naňho podobalo."

„Ach, Bože," zašepkala Maureen. „Len to ešte nehovor Justíne. Za žiadnych okolností."

Eden vyzerala zaskočená. „Čo budeme robiť?"

„Najprv ma doobliekajte," pokojne sa ozvala Katy. „Odmietam ísť pred oltár so šatami roztvorenými na chrbte." V zrkadle sa stretla s Edeniným vyplašeným pohľadom. „Neboj sa, Eden. Príde."

„Ach, Bože," šepla opäť Maureen. „On to predsa len urobí. Justíne mala nakoniec pravdu. Celé to naaranžoval len preto, aby potrestal rodinu. Pravdepodobne to už zariadil tak, že aj podnik zbankrotuje."

„On príde," opakovala Katy. „Tak pomôže mi niekto s tými šata​mi?"

Traja Gilchristovci sa obzerali jeden na druhého, v ich strigônskych očiach sa odrážala predtucha pohromy.

„Prečo mám pocit, že práve stojím zoči-voči svojmu prvému prípa​du masovej hystérie?" spýtala sa Liz.

Zeke stál z druhej strany okna v obývačke a uprene pozoroval Atwooda cez sklo. Pohľadom ani na chvíľu neuhol.

„To vždy nosí so sebou tú hlúpu misku?" podráždene sa spytoval Atwood.

„Zeke nejde ani na krok bez nej." Luke sa pohodlne roztiahol na gauči a sledoval svojho väzniteľa.

Atwood povedal, že si chce sadnúť, ale už dobrých tridsať minút len chodil po izbe s pištoľou v ruke. Bol nepokojný a zjavne nervózny, keď sa z druhej strany okna zjavil Zeke. Atwood šiel skoro vyskočiť z kože. Možno dokázal vydierať alebo nastražiť svojim obetiam prefíkané finančnícke nástrahy, ale používať zbraň bolo preňho zrejme čosi nové.,,

Atwood pozrel na hodiny. „Ešte hodinu a pol a bude po všetkom. Čo myslíš, ako dlho bude Justíne čakať v kostole s nádejou, že sa objavil?"

„Ty ju ale nenávidíš, čo?"

„Nenávidím celú vašu poondenú rodinu."

„Áno, to som si myslel. Viem, čo sa stalo tvojmu otcovi."

Atwood sa na chvíľu prestal prechádzať po izbe. Pištoľ v ruke sa mu zachvela. „A čo ty môžeš vedieť o mojom otcovi?"

„Prešiel som záznamy o odpredaji jeho reštaurácie. Viem, že sa zastrelil. A ty z toho obviňuješ moju rodinu, však?"

„Bohovsky správne." Atwoodove oči boli plné trpkosti. „Justíne ho zabila, keď zavrela jeho reštauráciu. Rovnako dobre mohla stlačiť spúšť. A vieš, čo je na tom najhoršie?"

„Áno. Viem, čo je na tom najhoršie. Ona sa nikdy nedozvedela, čo sa stalo, alebo komu sa ublížilo," povedal pokojne Luke.

„Otec sa pokúšal dohovoriť si s ňou stretnutie. Chcel s ňou hovoriť. Ale nedostal sa cez jej sprostú sekretárku." Atwood sa začal opäť prechádzať. „Ani do dverí ho nepustila."

„Ja viem."

„Mal som iba dvadsať rokov. Nemohol som vtedy urobiť nič, ale prisahal som, že jedného dňa Gilchristovcom všetko splatím, aj keby mi to malo trvať do konca života."

„Vieš čo, Atwood? Neuveríš mi, ale ja ťa chápem."

„Hovno chápeš. Vy Gilchristovci sa nestaráte o nič, iba o to, čo sami chcete. Nezáleží, kto vám stojí v ceste a koho to raní."

„Ty tiež nie si iný, alebo áno?"

Atwoodovi sa skrivila tvár od zúrivosti. „Nie som ako vy. Počuješ?"

„A čo Katy? Využil si ju pred rokom, aby si získal Eden, a dnes ju potupíš, aby trpela s ostatnými."

„Pozri, Katy mi je ľúto. Vlani som ju musel využiť. A je smutné, že dnes musí tiež pretrpieť, čo sa stane. Ale tak to už na svete chodí. Nemám na výber."

„Tento racionálny dôvod mi je povedomý. Možno práve toto by povedala Justíne tvojmu otcovi pred pätnástimi rokmi, keby mal mož​nosť požiadať ju, aby nezatvárala jeho reštauráciu: Nemám na výber. Ide o dobrý obchod. A vy sám viete, aké to je. Také veci sa jednoducho stávajú."

„Prestaň," okríkol ho Atwood. Výstražné zdvihol hlaveň pištole. „Všetci za to zaplatíte. Tak či tak zaplatíte."

„Ale otca ti to nevráti."

„Viem. Ale aspoň budem vedieť, že som ho pomstil. Jediná vec, na ktorej Gilchristovcom záleží, sú peniaze, a tak vám ublížim práve finančne. Je v tom istý symbol, čo povieš?"

„Aha."

Zeke zavyl a uprene pozeral pred seba.

„Prečo na nás ten psisko tak pozerá?" spýtal sa Atwood.

„Ktovie?" odvetil Luke pokojne.

V tej chvíli Zeke priložil ňufák na sklo. Miskou rozbil okno.

Ten zvuk zaznel v malej izbe ako výstrel. Atwood, roztrasený od nervozity a zúrivosti, sa obzrel k oknu.

Luke bleskurýchle vstal z gauča. Atwood sa obrátil k nemu, ale už bolo neskoro. Luke mu vykopol z ruky pištoľ. Preletela cez izbu, odrazila sa od steny a pristála na drevenej dlážke.

Atwood vykríkol a hodil sa na Luka.

Luke sa uhol a presne miereným úderom zrazil Atwooda na zem.

Všetko prebehlo v okamihu. Atwood čosi zaskučal, pokúsil sa vstať, ale napokon klesol na dlážku a zostal ležať na hromádke ako stelesnená prehra.

Luke nad ním chvíľu postál. Potom prešiel cez izbu a zodvihol pištoľ. Vybral zásobník a zistil, že je prázdna. Aj keď bol Atwood všeličo, zabijak to nebol.

Chcel sa iba pomstiť za obeť, ktorá kedysi stála Gilchristovcom v ceste.

Luke pozrel na hodiny na rímse kozuba. Ešte mu zostala chvíľa času. Podišiel k Atwoodovi a postavil ho na nohy. Atwood bol otra​sený, ale nebol vážne zranený. Luke ho posadil do kresla.

„Katy ma núti, aby som sa správal ohľaduplne a nenásilnícky," povedal Luke. „Učím sa síce pomaly, ale iste."

„Doriti. Načo to robíš? Zavolaj polišov, nech to vybavia." Atwood si oprel hlavu dozadu o kreslo a zavrel oči s výrazom totálneho vyčerpania.

„Už nemám čas volať polišov," povedal Luke. „Musím ísť na svadbu."

Atwood otvoril oči: „Takže?"

„Takže mám už len asi pätnásť minút. Namiesto toho, aby sme sa tu tĺkli ako dvaja nafúkaní siláci, čo iste sme, by sme mali radšej urobiť niečo, čo vieme obaja najlepšie."

„A to?"

„Uzavrime obchod."

V prípravnej miestnosti sa tiesnili Gilchristovci v pochmúrnej a neve​selej nálade. S Lizinou pomocou si Katy navliekla jemný čipkovaný podväzok, ktorý mala neskôr odhodiť, ale nedarilo sa jej to. V miest​nosti bolo málo miesta.

Hayden, ktorý vyzeral ako zdeptaný upír, zaberal najviac priestoru pred zrkadlom. Maureen sedela na stolčeku, v rukách žmolila čiernu vreckovku a oddávala sa tichému zúfalstvu. Eden nepokojne chodila hore a dolu. Darren sa opieral plecom o stenu. Vyzeral zamyslený. Už chýbala iba Justíne. Sedela v rodinnej lavici v kostole.

„Kto to pôjde oznámiť Justíne?" spýtal sa Hayden pohrebným hlasom.

„Ach, Bože, presne ako vtedy," zašepkala Maureen so zmučeným výrazom v očiach. „Nechce sa mi veriť, žeby to Luke spravil. Vieš, presvedčil ma a ja som mu uverila. Všetko. Presvedčil ma, že je súčas​ťou našej rodiny. Tak sa o nás staral."

Eden pozrela zboku na Katy. „Nechce sa mi veriť, že by to Katy urobil."

Ja ho zabijem," hundral Darren už vari po dvadsiaty raz. „To si teda zapamätá. Možno si myslí, že má právo ponížiť Justíne, ale nemá právo ublížiť Katy."

„Ešte nič neurobil. Len trochu mešká, to je všetko," Katy si konečne navliekla podväzok a spustila bohato naberanú sukňu bielych šiat. Vystrela sa a poobzerala sa po miestnosti plnej Gilchristovcov v čier​nom. „Vyzeráte, akoby ste prišli na pohreb, a nie na svadbu."

Hayden na ňu ľútostivo pozrel. „Katy, on nepríde."

„Ale príde. A ak nie, tak má na to určite vážny dôvod. Určite v tom nie je žiadna sekretárka." Katy znepokojovalo, čo za vážny dôvod to môže byť. Napadlo jej, či Luke nemal nehodu a neleží kdesi na ceste. So stiahnutým žalúdkom uvažovala, či nemá zavolať do nemocnice.

V zrkadle zbadala Lizin ustarostený pohľad. Tá sa tentoraz neza​bávala na Gilchristovcoch, ale myslela asi na to isté čo Katy, lebo sa ozvala: „Nemám priniesť telefónny zoznam?"

Katy zaváhala. „Nie," odvetila pokojne. „Vedela by som, keby sa mu prihodilo čosi vážne. Cítila by som to. Je v poriadku, iba mešká."

„Ale veď je to vážne," povedal potichu Hayden. „Všetci sme odsú​dení na finančnú záhubu a len Boh vie, ako to Justíne prijme."

„Povedal to už niekto Mattovi?" spýtala sa Maureen. „Chudák chlapec, určite ho to poriadne zoberie. Tiež Lukovi veril."

Darren si prešiel rukou po vlasoch. „Povedal som Mattovi, aby počkal pred kostolom. Mal by vyzerať, či už nejde Luke."

„Ach, Bože, to je strašné. Len verím, že sa Justíne nepoloží," povedala Maureen. „čo jej vlastne povieme?"

Katy si naposledy napravila závoj. „Ja sa o Justíne postarám."

Hayden vystrel plecia. „Ty si sa o ňu starala posledných deväť rokov, Katy. Nemusíš sa o ňu starať aj teraz. Tentoraz ja urobím, čo bude treba."

Katy sa zdvorilo usmiala. „Je to od teba veľmi milé, Hayden. Ale obávam sa, že ak sa niečo stalo, bude to oveľa vážnejšie, ako len to, že ma Luke zradil."

Eden zvolala. „Čo to hovoríš? Čo by mohlo byť ešte vážnejšie?"

„Hovorím iba, že ak tu Luke nie je, potom sa muselo stať čosi vážne. Nič malicherné by mu predsa dnes nezabránilo prísť. Ale mám pocit, že je všetko v poriadku. Každú chvíľu musí prísť. Uvidíte." Spustila si závoj na tvár.

Ozvalo sa klopanie na dvere. „Hej, Katy, si pripravená? Už je čas!" volal Matt.

„Som pripravená." Kaly preplávala okolo Gilchristovcov, ktorí za​pĺňali jej malú šatňu. Otvorila dvere a zbadala Matta. Snažil sa upraviť si motýlika.

„Ako vyzerám?" spýtal sa. Potom v obdive rozšíril oči pri pohľade na sestru v dlhých bielych šatách a závoji. „Bože, Katy, vyzeráš ako princezná alebo čosi také."

„Vďaka, Matt. Aj ty výborne vyzeráš."

Matt sa uškrnul. „Počkaj, keď uvidíš Luka. Povedal, že nemal čas sa prezliecť."

Za Katy sa ozvalo prekvapené hundranie.

„Luke je tu?" spytoval sa Hayden.

„Samozrejme." Matt zazrel na ostatných Giclhristovcov. „Prečo nie ste všetci tam, kde máte byť? Darren, ty si predsa svedok. Mal by si sa pohnúť. Hudba už začína."

Gilchristovci prekvapene pozerali jeden na druhého. A všetkým sa v zelených očiach zablysla úľava a šťastie.

Maureen sa chystala vyjsť, ale na chvíľu zastala, aby objala Katy. V očiach sa jej zračilo dojatie. „Katy, pristane ti to, vyzeráš nádherne."

Ostatní ju nasledovali a každý ju ešte krátko objal. Keď odišli, Matt jej podal ruku.

„Pripravená?" spýtal sa.

„Pripravená." Katy pozrela na Liz. „Pripravená?"

„Nesmiem to za svet zmeškať. Vždy som túžila byť družičkou." Liz si vzala kytičku.

„Neverila by si," povedal Matt a oči sa mu smiali. „To by sa malo odfotiť."

„Gilchristovci nikdy nič nerobia pokojne a normálne," pozname​nala veselo Katy. „Ako to tam vyzerá?"

„Ani nie tak hrozne. Len smiešne. Mala si vidieť Justine, keď zba​dala Luka. Ach, či len bola naštvaná. Ale myslím, že aj úprimne šťastná."

„No, nech to už máme za sebou." Katy chytila brata pod pazuchu a vykročila k oltáru.

Luke už na ňu čakal vpredu v preplnenom kostole, presne na mieste, kde mal byť. Katy spočiatku prekvapil pohľad naňho. Ale potom sa takmer rozosmiala.

Na Gilchrista bol mimoriadne neupravený. Ebenovočierne vlasy si nanajvýš prečesal prstami. Namiesto slávnostných šiat mal na sebe čierne džínsy, čierny pulóver a nízke čižmy, ktoré si ani len nepreleštil. V černokňažníckych očiach sa mu zaleskli zelené plamienky, keď zbadal Katy.

Luke nestál pred oltárom sám. Pri ňom sedel hrdo Zeke s miskou v papuli. Pes šťastne zavrtel chvostom, keď zbadal Katy a priam žiaril šťastím.

Ostatní Gilchristovci si zjavne vydýchli, že konečne sa celá vec zavŕši, a nik sa už nevzrušoval tým, čo má Luke na sebe alebo že pri ňom stojí aj pes.

Luke sa usmieval a chytil Katy pevne za ruku. „Prepáč, že meškám," zašepkal. „Zdržala ma neodkladná záležitosť."

O hodinu neskôr sa Justine konečne podarilo prehovoriť s Lukom. Práve sa chystal odviesť Katy na tanečný parket.

„Dúfam, že mi vysvetlíš, prečo si prišiel na vlastnú svadbu v džínsoch?" spýtala sa povýšené.

„Áno, madam." Luke pevne stisol prsty Katy.

„Tak, počúvam..." Justine zdvihla hrdo bradu. „Čo teda?"

„Neviem, či to chcete počuť práve teraz," snažil sa vyhovoriť Luke.

„Ani sa nepohnem, kým mi to nepovieš."

Luke pokrčil plecom. „Musel som dokončiť jednu neodkladnú zá​ležitosť. Predal som Nateovi Atwoodovi Pacific Rim za jeden dolár."

„Čo si urobil?" neveriacky naňho pozrela Justine.

„Nemajte strach. Hneď som ho kúpil späť."

„Za dolár?"

„Nie celkom." Pozrel na Katy a uvedomil si ten hlboký pocit vlastníctva. Už sa ledva vedel dočkať, kedy ju bude držať v náručí. „Dohodli sme sa na sume, ktorá sa blíži jeho normálnej kúpnej cene."

„Preboha." Justine sa zhrozila. „Tomu neverím. To by v tej lokalite bolo aj niekoľko tisíc dolárov. Prečo by si niečo také robil?"

„Nazvime to pokusom o odškodnenie jednej obete, ktorá kedysi stála Gilchristovcom v ceste."

Justine pochopila. „Ty si to urobil kvôli tomu, čo sa stalo pred pätnástimi rokmi, keď som kúpila tú budovu? Pretože sme odtiaľ vyhodili Atwoodovho otca?"

„Uhádli ste. A odteraz už nebudeme obchodovať takýmto spô​sobom, Justine. Strážny anjel to neschvaľuje." Luke zbadal lásku a úsmev v Katyiných očiach. Je najšťastnejší muž na svete, pomyslel si. Život a budúcnosť sa mu nikdy nezdali také lákavé, ako práve v tej chvíli.

„Nechce sa mi veriť," penila Justine. „To je šialené. Aké detinské, takto viesť obchody. Privedieš podnik do bankrotu."

„Ani nie." Luke sa na ňu uškrnul „Zabudli ste, že som po vás zdedil talent na obchodovanie? Zarábať peniaze nie je ťažké. A Gilchristovci sa nemusia báť úpadku. Buďte bez starostí, Justine. Ani ďalšia generácia Gilchristovcov sa nebude musieť učiť variť."

Justine sa naňho pozorne zadívala. „To znamená, že zostaneš viesť
podnik," skonštatovala so zadosťučinením.

„Zdá sa, že áno," usmial sa Luke.

Justine jeho úsmev zarazil. Potom sa ale usmiala aj ona. V očiach sa jej na chvíľu zaligotali slzy dojatia a potom sa nahlas rozosmiala. Ten zvuk bol taký nezvyčajný, že sa celá spoločnosť obrátila k nim.

Katy láskyplne pozrela na Luka „Vitaj v rodine, Luke."

Luke sa uškrnul. „Vitaj v rodine, anjelik."

Schytil ju do náručia a rozkrútil v prvom valčíku, aby ju voviedol do spoločného života naplneného vzájomnou láskou.

JayneAnn Krentzová

